
Prolog 


Londra 
larna 1841 


Ettie Trewlove era obişnuită să audă plânsetele 
copiilor. La urma urmelor, avea patru, însă acele ţipete 
stăruitoare veneau de dincolo de uşa ei subţire de lemn. 
Aşteptând bătaia puternică în uşă care avea să o cheme 
afară, se uită la băieţii ei dragi, aliniaţi în pătuţul mic, 
adormiţi, şi se întrebă cum s-ar descurca dacă ar mai lua 
unul. Cei câţiva bănuţi amărâţi pe care îi primea nu aveau 
să-i ajungă pentru a-l hrăni şi a-l îmbrăca pe ultimul venit 
pentru prea multă vreme. Niciodată nu-i ajungeau. 

— Gata, şopti ea. Gata! 

Trebuia să fie puternică şi să îl refuze pe acesta, chiar 
dacă i se frângea inima să o facă, condamnând astfel 
copilul la o soartă şi mai rea. 

Insă nu se auzi nicio bătaie în uşă, iar scâncetele 
continuau să îi răsune în urechi. Încet, cât putut de încet, se 
apropie de uşă - pe sub care se strecura vântul rece şi 
şuierător trase zăvorul, o deschise şi se uită afară. Fulgi 
mari şi deşi cădeau din cer, îmbrăcând totul într-un alb 
imaculat, care avea să se transforme în curând în negru, 
inclusiv coşul de răchită de pe pragul ei şi copilul cu obraji 
roşii, care dădea din braţele goale, revoltându-se 
neputincios. Impotriva frigului, a nedreptăţii şi a asprimii 
vieţii. 

leşind la uşă, Ettie se uită în susul şi în josul străzii 
întunecate, pe care nu se vedea nici măcar un felinar, ci 
doar o lumină chioară pâlpâind la câte o fereastră, ici-colo. 
Nu era ţipenie de om împrejur. Ordine ar fi fost cel care 
lăsase pruncul pe pragul ei se îndepărtase în grabă, căci 
rareori zăbovea cineva în prezenţa ei, din pricina umilinţei 
care îl copleşea. 

— N-a avut nici atâta bună-cuviinţă cât să lase câţiva 


bănuţi, mormăi ea aplecându-se şi ridicând coşul în braţe. . 

Îl luă şi intră cu preţioasa povară în casă, la adăpost. Îl 
aşeză pe masă şi îl studie pe micuţ, care continuă să urle 
indignat. 

învelitoarea era prea subţire ca să-l protejeze în vreun 
fel. O dădu deoparte şi văzu că i se adusese o fetiţă. Copila 
nu purta nici hăinuţe, nici scutece. După cum arăta, se 
născuse cu câteva ceasuri în urmă. Viaţa printre cocioabe 
nu era nici blândă, nici sigură pentru o fată. 

Cuprinzând bebeluşul de parcă ar fi fost un porțelan 
delicat, Ettie Trewlove se aşeză pe balansoarul din faţa 
vetrei, unde cei câţiva cărbuni se căzneau în van să 
încălzească întreaga încăpere. Când rămăsese văduvă, cu 
peste trei ani în urmă, fusese nevoită să găsească o cale de 
a se întreţine. O femeie pe care o cunoştea se lăudase că 
făcea bani frumoşi îngrijind de copiii din flori ai bogaţilor. 
Orfelinatele nu voiau să îi primească pe cei zămisliţi în 
păcat, născuţi în ruşine. Nici casele pentru săraci. Ce era de 
făcut cu ei, când simpla lor prezenţă reprezenta o ruşine? 

Dar pe ea nu o lăsa inima să se descotorosească de 
pruncii nevinovaţi, cum făceau mulţi, şi tocmai de aceea 
avea patru băieţi în grijă. lar acum, şi pe această micuță. 

Deşi era săracă lipită şi nu prea avea ce să-i ofere 
copilei, de dragoste nu ducea lipsă. Se ruga să fie 
îndeajuns. 


Capitolul 1 


Whitechapel 
Mijlocul lunii august 1871 


Murea din cauza unui ceas nenorocit. 

Antony Coventry, cel de-al nouălea duce de Thornley, 
încerca să se consoleze cu gândul că avea să ducă această 
idioţenie cu sine în mormânt. 

Deşi în acel moment era greu să găsească vreo 


alinare. Tâlharii erau într-adevăr neciopliţi - doi îl trăgeau 
de cizme, altul îl smucea de haină, în vreme ce al patrulea 
se lupta să îi desprindă lanţul ceasului din nasturele vestei. 
Ciudat era că hoţul nu fusese atât de grijuliu cu doar câteva 
momente în urmă, când îl lovise pe Thorne în cap cu atâta 
putere, încât îl lăsase temporar fără cunoştinţă. 

Ceea ce îl făcuse probabil să se apere pentru a păstra 
ceasul. 

Fără să stea prea mult pe gânduri, le dăduse săculeţul 
cu bani şi inelul cu sigiliu. Nu era nesăbuit. Erau patru 
contra unu, deci el nu avea şanse prea mari. Banii şi inelele 
puteau fi înlocuite. Primise un pumn în tâmplă pentru că nu 
renunţase la lucruri suficient de repede, spre satisfacția 
căpeteniei hoţilor. 

— Vrem ceasul mai iute! şuierase bădăranul. 

Ceasul. Era moştenire de familie de patru generaţii. 
Blazonul gravat pe capac se tocise după atâţia ani, întrucât 
duce după duce îl frecase îngrijorat cu degetul mare când 
avusese de luat o decizie grea. Avea 15 ani când tatăl lui, 
pe patul de moarte, într-un rar moment de luciditate, i-l 
pusese în palmă, strângându-i degetele deasupra lui. 

— Moştenirea ta. Păzeşte-o bine! Fă-mă mândru! 

Aşa că bădăranilor care îl înconjuraseră în grajdurile 
întunecate şi acoperite de ceaţă le spusese răspicat: 

— Mă tem, domnilor, că v-am dat tot ce era de luat. 
Ceasul rămâne la mine. 

Poate că ar fi răspuns altfel dacă ar fi văzut cuţitele 
mai devreme. Nu, al dracului să fie dacă ar fi făcut-o! ÎI 
înjunghiaseră în coapsă, în coaste, în umăr şi în braţ. 
Loviturile date cu pumnii şi picioarele care urmaseră când 
căzuse în genunchi îl doborâseră de tot, lăsându-l să zacă 
acolo, în noroi şi mizerie, simțind cum i se scurgea sângele 
cald, îmbibându-se în hainele pe care le mai avea pe el, şi 
cum i se răcea trupul. Nu mai vedea bine, iar tot ce putuse 
să distingă fuseseră mâinile murdare înşfăcând ceasul lui 
nepreţuit. 

— L-am luat! strigă ticălosul. 

— Nu! ţipă el prin zumzetul care îi pulsa în urechi. 


Trebuie să fi ţipat tare, când hoţul făcu ochii mari 
exact când pumnul strâns al lui Thorne, mânat de ultimul 
strop de putere care îi rămăsese, se izbi de falca ticălosului. 
Auzi cu satisfacţie trosnetul osului în noapte, înainte să i se 
înfigă încă un cuţit în carne, trecând prin piele şi prin 
muşchi... 

— Hei! Ce dracu' faceţi acolo? 

Bărbaţii îngheţară când auziră strigătul puternic, ce 
reverbera între clădirile din jur. 

— Dumnezeule, e Gil! Hai s-o ştergem, mormăi 
căpetenia, de parcă nu-i mai stătea falca la locul ei 

Le auzi paşii îndepărtându-se în fugă. 

Urmă alt sunet - paşi mai calmi, dar grăbiţi. Deveni 
vag conştient de prezenţa cuiva care îngenunche lângă el şi 
îl atinse uşor cu nişte mâini blânde. 

— Ah, la dracu’, te-au căsăpit! 

Vocea unui înger. Nu credea că înjură, ci aprecia 
starea hainelor lui mustind de sânge. De unde venise? Era 
însoţitoarea acelui Gil? Acesta plecase pe urmele hotilor? 
Voia să o vadă mai clar, dar i se întuneca totul în faţa 
ochilor. 

— Ceasul... meu. 

Ea se aplecă mai mult, iar el simţi miros de... bere! 

— Poftim? 

— Ceasul. _ 

Ticălosul îl scăpase. Il auzise căzând. Disperat, pipăi 
pământul de lângă el. Trebuia să îl găsească. 

Apoi îi luă mâna şi i-o ţinu într-a ei, strângându-l cu 
degete lungi şi subţiri. 

— Nu este niciun ceas, dragule, Nu e nimic aici. 

Trebuia să fie. Trebuia să i-l dea fiului său într-o zi. 
Dar acum nu mai putea avea niciun fiu. Nici moştenitor. 
Nici al doilea născut. Nici soţie. 

Doar moartea. Pe o stradă strâmtă, murdară şi 
împuţită, peste care se lăsase deodată frigul, făcându-l să-i 
îngheţe sângele în vene şi pătrunzându-i în oase. Singura 
căldură pe care o mai simţea era în locul în care îl atingea 
ea. O strânse mai tare, sperând că avea să se 


răspândească în el căldura ei, dându-i putere. Nu putea 
muri, nu aşa, nu fără să lupte! 

Nu se putea da bătut. Nu până când nu o găsea pe 
Lavinia. 


Gillian Trewlove îşi strecură braţul pe sub umerii 
bărbatului, încercă să îl ridice şi blestemă încet. 

— Eşti al naibii de greu! 

Stând întins, deşi era greu de spus sigur, ar fi zis că 
era cu o jumătate de palmă mai înalt decât ea, ceea ce 
însemna că avea peste 1,80 metri. Îl bătu pe obrazul aspru 
până când se trezi din starea de inconştienţă în care 
căzuse. 

— Haide, dragule, ridică-te! 

El încuviinţă din cap, se luptă să se ridice în capul 
oaselor, în vreme ce ea îl ajută cum putu, trăgând, 
împingând şi ignorându-i icnetele de durere. Izul metalic al 
sângelui se împrăştia în aer. Avea hainele ude, dar nu din 
pricina umezelii aduse de ceața groasă, care îi învăluia 
precum un giulgiu străveziu. 

— Ascultă, nu te pot căra singură. Ştiu că te cheamă 
negura - ar fi o amantă ispititoare -, dar trebuie să rezişti. 
Trebuie să lupţi cu ea şi să mă ajuţi. 

El încuviinţă din nou din cap. Icni. Răsuflă cu greu. Ea 
se lipi de el şi se strecură pe sub braţul lui, lăsându-l să se 
folosească de umărul ei ca de o cârjă. În timp ce îl cuprinse 
cu braţul pe după spate şi îşi lipi mâna de coastele lui, el 
scoase încă un icnet, pe care îl strivi între dinţii strânşi, iar 
ea simţi ceva ud şi cald scurgându-i-se pe degete. Nu era 
bine. Nu era bine deloc. 

Sprijinindu-se de ea şi ţinându-se de peretele de 
cărămidă, el împinse, iar ea trase până ce bărbatul fu în 
picioare. Da, trecea bine de 1,80 metri. 

— Este în regulă acum. Locuiesc aproape. Nu e mult 
de mers. 

Ca de obicei, închisese cârciuma la miezul nopţii, 


angajaţii ei plecaseră eu toţii către casele lor după ce 
făcuseră ordine, iar ea rămase să facă socotelile. Terminase 
la ora unu şi jumătate şi scotea gunoiul când auzise zarva, 
nefiind deloc încântată că se întâmplau treburi necurate în 
spatele locuinţei ei. Nu îngăduia nemernicii înăuntru şi în 
niciun caz nu le trecea cu vederea când aveau loc dincolo 
de zidurile ei. Nu avea îngăduinţă pentru fărădelegi, cu atât 
mai mult când era vorba de oameni răniţi. 

Mergeau încet, căci el răsufla greu şi sacadat şi se 
împiedică de mai multe ori, clătinându-se, apoi 
recăpătându-şi echilibrul. Cu glas blând, îl încuraja la 
fiecare pas pe care reuşea să îl facă fără să se poticnească 
ori să cadă. Se gândi să îl bage în cârciumă, dar ar fi adus 
ghinion dacă murea acolo. Era mai bine să îl ducă în 
locuinţa ei, deşi avea să fie greu de urcat pe scări. In cele 
din urmă, ajunseră la ele. 

— Prinde-te de balustradă şi trage-te în sus. Ridică 
picioarele un pic mai mult! 

— Da. 

Cuvântul lui se auzi încet, dar hotărât. 

— Vei reuşi. 

— Ar fi bine. Am de reglat nişte conturi. 

Un bărbat care avea un ţel putea trece prin multe. 
Fraţii ei o învăţaseră asta. 

— Păstrează-ţi suflul şi puterea ca să poţi urca! 

Drumul fu lung şi chinuitor, dar - trebuia să 
recunoască - bărbatul nu şovăise nici măcar o dată, deşi 
începuse să tremure, ceea ce o îngrijora. Era o noapte rece, 
dar nu era atât de frig încât să aibă nevoie de o pătură 
groasă, iar ea se încălzise de pe urma strădaniei lor. Dar 
prin venele ei sângele curgea mai repede, în vreme ce al lui 
se scurgea în urma lor, marcându-le paşii. El căzu în 
genunchi când mai aveau trei trepte până la palierul ei, iar 
ea fu cât pe ce să se prăbuşească peste el. Işi regăsi 
echilibrul şi îngenunche lângă el. 

— Aproape că am ajuns. 

Târându-se, el făcu cu greu un pas, apoi încă unul. Ea 
se ridică în picioare, găsi cheia, descuie uşa şi o deschise. 


— După ce intrăm, te poţi prăbuşi pe podea. 

Exact asta făcu. 

Ea ieşi în fugă, cobori scările şi se întoarse la 
cârciumă. 

— Robin! 

Micul ştrengar care dormea pe un pătuţ lângă sobă, în 
ciuda eforturilor ei de a-l muta într-o casă cumsecade - nu 
voia nici în ruptul capului -, se ridică şi se frecă la ochi. 

— Adu-l imediat la mine pe doctorul Graves! îi aruncă 
nişte monede în mână. la o birjă dacă găseşti. Trebuie să te 
grăbeşti. Spune-i că moare un om pe podeaua mea! 

— Ai încercat să-l faci felu', Gillie? 

— Felul, repetă ea automat, rostind cuvântul răspicat, 
încercând, ca de obicei, să îl facă să pronunţe corect, căci 
aflase cu multă vreme în urmă că modul în care vorbea 
influenţa felul în care erai perceput de ceilalţi. Dacă nu aş fi 
fost eu, nu mai era vorba de o încercare, nu-i aşa? Ar fi fost 
mort. 

— Da’ ce s-a întâmplat? 

O nouă greşeală, dar nu mai avea timp să îl corecteze 
din nou. 

— Îți spun mai târziu. Du-te după doctorul Graves. 
Grăbeşte-te! 

Băiatul îşi puse pantofii şi o luă la goană. Se întoarse 
grăbită în locuinţa ei şi fu dezamăgită să vadă că omul nu 
se clintise cât lipsise ea. li puse degetele deasupra buzei de 
sus şi simţi o respiraţie slabă pe piele. Uşurată, se apropie 
de urechea lui şi îi şopti poruncitor: 

— Să nu cumva să îndrăzneşti să mori lângă mine! 


* 


Îi auzi vocea ca prin ceață, slabă, dar uşor răguşită, 
îndemnându-l, ţinându-l legat de lumea aceasta, când 
corpul în agonie şi sufletul rănit voiau să se cufunde în 
uitarea necuprinsă, unde domnea pacea. ÎI înveli cu o 
pătură groasă de lână, dar bărbatul continua să tremure, 
iar dinţii încleştaţi să-i clănţăne. Il presă cu mâna pe cea 


mai mare tăietură. Durea al naibii de tare, dar o parte 
îndepărtată din el, care încă putea pricepe, înţelese că ea 
trebuia să oprească sângele ca el să mai aibă o speranţă 
cât de mică de a supravieţui. 

— Rămâi cu mine! îl îndemnă ea. Doctorul Graves va 
veni în curând. 

Graves? Unul dintre doctorii de îl cunoştea o femeie 
reginei? Cum de îl cunoştea o femeie ca ea, care locuia în 
mizeria din Whitechapel, pe acel bărbat ilustru? 

— Cum te cheamă? întrebă ea. 

Celelalte gânduri dispărură când se concentră să 
răspundă la o întrebare atât de simplă. 

— Thorne. 

— Eu sunt Gillie. 

Ea era Gil de care fugiseră ticăloşii? Crezuse că era 
prescurtarea de la Gilbert. Mijind ochii, se strădui să o vadă 
mai clar, dar nu văzuse niciodată prea bine de aproape. 
încercă să ducă mâna la ochelarii din buzunarul hainei, 
înainte de a-şi aminti că i-o luaseră hoţii. Aşa că se 
concentră să desluşească persoana care îi sărise în ajutor. 

Avea părul scurt, tăiat până sub urechi. O nuanţă 
închisă. Nu îşi dădea seama clar în lumina chioară. Bluza... 
nu era bluză. Cămaşă. Ca a lui. Kilt? Nu, nu era în carouri. 
Era simplă. Fustă? Nu avea logică. De ce ar fugi ticăloşii de 
o femeie? 

— Am cârciuma de jos. 

Bărbat, desigur, un bărbat cu o voce de înger. Nu 
conta. Omul îl împiedicase să părăsească acest tărâm. Era 
tot ce conta. 

Apoi îngerul începu să descrie procesul de fabricare a 
berii. Sigur era bărbat. O femeie nu s-ar fi priceput la aşa 
ceva. | se încâlceau gândurile. Bineînţeles că era bărbat. O 
femeie nu ar fi alungat patru nemernici, nu l-ar fi târât până 
sus şi nu l-ar fi distras povestindu-i diferenţele dintre 
diverse băuturi. 

Nu ştia de ce era dezamăgit de adevăr. Ştia doar că 
degetele care îi treceau uşor prin păr erau cele mai blânde 
pe care le simţise vreodată. 


Capitolul 2 


Îl pierdu. Undeva între explicaţiile despre diferenţa 
dintre brandy şi coniac, el îşi pierduse cunoştinţa. Era rănit 
prea adânc. Nu voia să îl piardă şi îi înfăşurase strâns o 
bucată de pânză în jurul coapselor, îndesase cârpe în 
celelalte răni - în ciuda strigătelor lui de durere - şi ţinuse 
mâna apăsată peste cea mai gravă, pe un umăr, care părea 
să fie tăietura cea mai adâncă. Sub degetele ei, şuvoiul de 
sânge se subţiase, ajungând doar să picure, iar în alte 
locuri părea să se fi oprit, dacă era să judece după pânza 
albă care nu mai devenea stacojie, însă bărbatul se albise 
atât de tare, de parcă nu rămăsese în el prea mult din 
fluidul dătător de viaţă. 

Pe trepte se auzi ecoul unor paşi grăbiţi pocnindu-se 
de scândurile de lemn, făcându-i uşa să vibreze. Slavă 
Cerului! Urmă o bătaie rapidă. 

— Grăbeşte-te! strigă ea, urând cele câteva secunde 
de întârziere, dorind să nu fi închis uşa, dar voise să ţină 
căldura înăuntru, sperând că străinul nu avea să moară 
tremurând 

William Graves intră şi îngenunche înainte ca ea să 
apuce să-i vadă prea bine înfăţişarea răvăşită. Presupunea 
că Robin îl trezise, iar doctorul se îmbrăcase în grabă, 
netezindu-şi în treacăt claia de bucle blonde. Era 
nebărbierit. 

— Drăcia dracului! E plin de sânge! zise Robin călcând 
pe urmele doctorului şi holbându-se cu ochi mari la omul 
care zăcea la podea. Nu înjur, Gillie. Promit. Vorbesc de tot 
sângele ăsta. 

— Robin, te-ai descurcat bine. Du-te la culcare acum! 
Nu trebuie să vezi asta. 

— Dar... 

Îi aruncă o privire încruntată, care îl făcu să dea doi 
paşi înapoi. 


— La culcare! Şi nu spune nimănui despre el. 

— De ce? 

— Pentru că aşa spun eu. 

O privi mâhnit, vădit nemulţumit de raţionamentul ei, 
înainte de a se întoarce pe călcâie şi de a-şi târşâi 
picioarele spre uşă. Cu siguranţă, partea bărbătească a 
speciei umane se bosumfla mai mult decât toate pe care le 
întâlnise ea vreodată. Viaţa era plină de dezamăgiri. Copilul 
ar fi făcut bine să înveţe din ele înainte de a le ignora, ca pe 
multe alte lucruri stupide, şi de a-şi vedea de drum. 

— Ce s-a întâmplat? întrebă Graves, făcând-o să-şi 
îndrepte atenţia spre el. 

Dăduse deoparte pătura pătată de sânge. 

Ea se întreba cum putea avea doctorul o voce atât de 
calmă. 

— L-au prins hoţii pe o stradă îngustă. Spune că îl 
cheamă Thorne. Nu ştiu dacă e numele de botez sau de 
familie. 

— Ar putea fi titlul lui. 

— Ce să caute un lord în zona asta nenorocită din 
Whitechapel? 

— Ce caută o femeie avută aici? întrebă el distras, 
mişcându-şi mâinile repede deasupra bărbatului, localizând 
fiecare rană şi uitându-se rapid înainte de a trece la 
următoarea. 

La început, nu fusese avută. Fratele ei mai mare o 
adusese acolo, iar ea încă muncea din greu să adune un 
ban. 

— Le oferă băutură celor care vor şi un loc de muncă 
celor care au nevoie. 

Îşi alunecă spre ea privirea azurie. 

— Voiam să-mi argumentez ideea, Gillie. Nu înţelege 
altceva. Făcu semn din cap spre bucătărioară. Acum poţi să 
îl iei de picioare, iar eu de umeri şi să mă ajuţi să-l urc pe 
masă? 

Se chinuiră, dar faptul că era înaltă o ajută să-l ridice 
de pe podea şi să-l întindă pe masa ei de lemn. Pentru că 
era lung, picioarele îi atârnau de la genunchi în jos. Și 


cântărea destul de mult. Putea să îşi dea seama privindu-l 
cum stătea întins acolo - umerii laţi ai unui bărbat care 
muncise, pieptul zvelt al unui om care nu îşi petrecuse 
nopţile în dezmăţ. Nu era genul care că stătea locului. Se 
îndoia că era vreun bogătaş. Dar, după hainele care 
rămăseseră pe el, perfect croite pe măsura lui, îţi dădeai 
seama că era un om înstărit. 

— Apă caldă, spuse Graves absent, distrăgându-i 
atenţia şi întrerupându-i examinarea atentă, care nu era 
treaba ei. 

Timpul era vital dacă voiau să-l salveze, iar doctorul 
era îndreptăţit să îi ceară să-l ajute. 

Vâri nişte lemne în sobă, umplu o oală cu apă, o aşeză 
pe plită, apoi se uită ţintă la ea, stânjenită că în locuinţa ei 
nu adusese doar un bărbat, ci doi. Nu primea vizite şi nu 
veneau bărbaţi acolo, nici măcar fraţii ei. Încăperile acelea 
erau sanctuarul ei, locul în care putea fugi de realitatea 
crudă a vieţii, găsind puţină linişte pentru a putea ieşi în 
lume mai uşor. Intotdeauna simţise nevoia să se retragă, 
când agitația adusă de un număr mare de oameni o 
secătura de energie. Pentru a supravieţui, se educase să nu 
se închidă în sine, dar avea nevoie de un adăpost sigur, în 
care să-şi recapete calmul pentru a putea înfrunta lumea 
mai uşor. 

Incercă apa şi hotărî că era îndeajuns de caldă, apoi o 
turnă într-un bol mare în care de obicei punea aluatul, se 
întoarse şi fu cât pe ce să scape vasul de porțelan. Graves îi 
scosese hainele bărbatului, până la piele, şi îl cerceta rana 
de la coapsă - cea de lângă mădular, care era flasc, dar 
impresionant de gros şi de lung. 

Când era copilă, văzuse părţile intime ale fraţilor ei 
când li se făcea baia săptămânală. Ei erau băieţi, dar 
gentilomul acesta cu siguranţă nu era. Părea un individ 
impozant din cap până în picioare, cu muşchii bine definiţi. 
Părul de pe piept era negru şi cârlionţat, subţiindu-se într-o 
linie spre pelvis, până la partea aceea care nu ar fi trebuit 
să o facă să respire greu. Aşeză bolul pe masă, lângă capul 
lui, se duse la dulap şi scoase un cearşaf. 


— Bun, zise Graves. Vom avea nevoie de nişte 
bandaje. 

Ea se întoarse. 

— Mă gândeam să îl acopăr. E în joc decenţa lui. 

Înţelegând, medicul întinse mâna. 

— Îmi pare rău, Gillie. Nu m-am gândit. 

Ea îşi dădu seama că era în joc propria ei decenţă. 

Luându-i cearşaful din mâini, îl întinse peste pacient, 
lăsând dezvelite coapsa rănită şi o mare parte din piept. 
Cearşaful căpătă conturul bărbatului, însă nu o ajuta prea 
mult să nu-şi închipuie ce era dedesubt. Se temea că roşea 
ca o fetişcană ruşinată, când ea era femeie în toată firea, 
proprietăreasa unei cârciumi. 

— Va supravieţui? 

— Sper. Cel mai rău e la umăr şi la coapsă, dar nu a 
fost atins nimic important. Are o tăietură adâncă în coastă. 
A avut noroc că l-au înjunghiat în coaste şi în braţ; ambele 
răni par să fie superficiale, nu sunt atât de adânci pentru a 
duce la ceva grav. Dar a pierdut mult sânge. Ridicând 
privirea, se uită în ochii ei. Are noroc că l-ai găsit la timp. 

— Spune-mi cum să te ajuţi 

— Trebuie să curăâţ bine rănile, ceea ce va fi extrem 
de dureros pentru el, apoi să le închid. Nu vreau să se 
trezească şi să riposteze, aşa că voi folosi cloroform. După 
ce adoarme, va trebui să îl ţii până când termin treaba. 
Cred că eşti îndeajuns de isteaţă să îmi urmezi 
instrucţiunile. Asta, dacă vrei. 

Încuviinţă grăbită. 

— Orice ai nevoie. 

— Nu vei leşina? 

— Ei, nu fi prostuţ! 

Deşi i se făcu un pic rău uitându-se la el cum îl curăța, 
se concentră asupra pacientului, încercând să vadă dacă 
dădea semne că s-ar trezi. Avea faţa distrusă de vânătăi - 
una pe falcă, alta pe obraz. | se umfla pleoapa. Aşadar, trei 
pumni. Fără a mai pune la socoteală petele întunecate din 
mai multe locuri de pe braţe şi de pe trunchi. Se luptase cu 
ei. Din răsputeri. 


Nu înţelegea de ce oamenii pur şi simplu nu le dădeau 
hoţilor lucrurile de preţ pe care le aveau asupra lor. 
Obiectele nu erau aşa de preţioase ca viaţa. Dar, judecând 
după felul în care arăta, bărbatul nu părea genul care să 
accepte compromisuri. 

Avea maxilarul puternic, umbrit de o barbă 
întunecată. Nu se bărbierise de curând, deci probabil nu 
venise în zonă după vreo femeie. Majoritatea bărbaţilor se 
aranjau cât de cât, chiar dacă plăteau pentru atenţia de 
care aveau să se bucure. 

Înainte ca Graves să înceapă să-l curețe, ea turnase 
apă caldă în alt bol. Înmuie o cârpă şi începu să şteargă 
sângele uscat de pe faţa străinului, însă fără să-i placă prea 
mult ce vedea. Cu toate tăieturile şi vânătăile, era cel mai 
frumos bărbat pe care îl văzuse vreodată. Avea senzaţii 
ciudate în pântec, fluturi şi tresăriri cu totul noi pentru ea. 
De obicei, bărbaţii nu îi provocau nicio reacţie, în afară de 
vigilenţă. Aflase de mică asta - când era vorba de ea, nu 
putea avea încredere că bărbaţii aveau să se poarte cum se 
cuvine, aşa că era mereu pregătită să îi pună la punct, 
asigurându-se că nu luau nimic din ce nu era dispusă să 
dea. Până atunci, nici măcar un sărut nu oferise vreunui 
bărbat. 

Mama lor îşi făcuse griji pentru siguranţa lui Gillie în 
mahala, iar din pricina aceasta o îmbrăcase în hainele 
rămase de la fraţii ei, îi tăiase părul şi îi înfăşurase sânii 
când începuseră să-i înmugurească. Era aproape adultă 
când îmbrăcase pentru întâia oară o fustă. Se simţea 
confortabil pentru că nu atrăgea atenţia, prefera acest 
lucru. Chiar şi la cârciumă îi plăcea să stea în spatele 
tejghelei, ieşind printre clienţi doar dacă mirosea a 
sămânță de scandal. 

Prezenţa ei intimida. Era imposibil să o treci cu 
vederea fiind atât de înaltă şi având o privire care promitea 
răzbunare. Nu neapărat cu pumnii, deşi lovea binişor. Dar 
avea patru fraţi cu pumni puternici, care erau mereu gata 
să sară în apărarea ei, iar toată lumea ştia asta. 

Fără îndoială, acesta era motivul pentru care hoţii 


dăduseră bir cu fugiţii când strigase la ei, ceea ce însemna 
că erau din zonă. O îngreţoşa gândul că o persoană pe care 
o servise era în stare să facă aşa ceva unui individ atât de 
splendid precum acel bărbat, pe care era o plăcere să îl 
atingă, cu toate că între pielea lui şi a ei era o bucată de 
pânză. După ce îi curăţă bine faţa, simţi nevoia să se aplece 
şi să-i îndepărteze zgărieturile şi vânătăile ca sărutări, voia 
să-l vindece, deşi nu avea nicio putere să o facă. 

Nu fusese niciodată prea inimoasă, căci realitatea 
copilăriei ei înăbuşise acel instinct. Ori de câte ori fuseseră 
pedepsiţi fraţii ei, le îngrijise rănile cu un aer impasibil, 
având mereu grijă să-şi protejeze inima. Durea prea tare să 
îţi pese. Işi cunoştea limitele, ştia care îi era calea. 
Căsătoria, copiii şi dragostea nu erau pentru ea. 

Bărbatul rănit o făcu să-şi dorească să fie mai blândă 
decât de obicei, să se poată lipi de el şi să-i ofere toată 
alinarea pe care nu o dăruise în toţi acei ani. 

— Gata, spuse Graves, rupând vraja ridicolă sub care 
căzuse, holbându-se la bărbatul acela de parcă s-ar fi trezit 
şi ar fi fost încântat să se vadă în braţele ei. Deocamdată ar 
trebui să fie îndeajuns. 

Ea mai degrabă regreta că nu avea ocazia să îi curețe 
şi restul trupului, fiind aproape invidioasă pe persoana 
norocoasă care avea să facă asta. Puse cârpa în vas şi le 
duse în bucătărioară, ştiind că trebuia să se dea la o parte 
pentru ce avea să urmeze. 

— Dacă vrei să mă ajuţi, îl vom muta în pat, spuse 
Graves. _ 

Cu inima bubuindu-i în piept, se întoarse. In pat? Nu 
asta trebuia să urmeze. Ci trăsura doctorului 

— Doar nu îl laşi aici! 

Graves îşi închise trusa medicală şi se îndreptă de 
spate. 

— Nu prea avem de ales. 

— Îl îmbrăcăm la loc... 

— Mă tem că i-am rupt hainele ca să i le scot. 

— Ei bine, a fost o prostie! ` 

— Dar a fost cel mai la îndemână. In plus, erau 


compromise. 

Frustrată, îi venea să strige că asta însemna că 
bărbatul nu avea ce pune pe el, dar o emoție stranie, care 
semăna a teamă, puse stăpânire pe ea, deşi nu îi fusese 
frică niciodată în viaţa ei, cu o singură excepţie. El nu putea 
sta acolo. Ce Dumnezeu avea să facă acum cu un bărbat în 
patul ei? 

— Atunci îl înfăşurăm într-un cearşaf curat şi o pătură 
şi îl ducem jos la trăsura ta. 

Era încântată să vadă că tonul ei aspru nu îi trăda 
gândurile  necuviincioase, tulburarea şi spaima care o 
amenințau. 

— Dacă îl punem în trăsură, va fi zdruncinat pe drum 
şi s-ar putea să i se deschidă rănile. A pierdut mult sânge. 
Nu cred că va supravieţui dacă mai sângerează. Pentru 
moment, este mai bine să rămână aici. 

— Nu îl va zdruncina dacă mergi încet. 

— Gillie! Îi aruncă o privire tăioasă, făcând-o să se 
simtă ca un copil neascultător căruia i se spune să stea jos 
în strană. Dacă ai de gând să-l pui în pericolul de a muri 
după ce m-am ostenit să îl cos, de ce ai mai trimis după 
mine? 

— Nu m-am gândit că va trebui să stea cu mine. 

— Va fi prea slab pentru a profita de tine sau de 
situaţia în care se află. 

Pufni zgomotos, aşa cum nu se cuvenea să facă o 
doamnă. 

— De parcă asta ar fi grija mea! Am pumnale oţelite 
pe care le pot folosi cu încredere şi ţintesc binişor. Ar fi de 
ajuns o lovitură şi s-a zis cu el. 

— Atunci ce împotrivire ai? 

Un bărbat în dormitorul ei, în patul ei. Avea aproape 
30 de ani şi nu adusese un bărbat nici în dormitor, nici în 
pat. Nu ieşea niciodată ceva bun când un bărbat ajungea în 
patul unei femei. Mama ei nu se trezise împovărată cu şase 
prunci din flori pentru că bărbaţii erau nişte sfinţi. 

— Am o afacere de care trebuie să mă ocup, spuse ea 
scurt, pentru a se apăra. 


— Mai sunt câteva ore până ce deschizi. Poate că îşi 
va reveni îndeajuns ca să se poată mişca mai târziu, pe 
parcursul zilei. 

Între timp, trebuia să îl supravegheze şi să-i termine 
toaleta pe care o începuse. Deşi mai devreme regretase că 
urma să se ocupe altcineva de asta, când fu confruntată cu 
realitatea - un bărbat în aşternuturile ei, ore întregi -, fu 
stânjenită să constate că era tulburată, ceea ce nu făcu 
decât să o irite şi mai tare. Trase aer adânc în piept pentru 
a se calma, alungând sentimentul de nelinişte, hotărâtă să 
nu se lase copleşită de această problemă. 

— Poţi să trimiţi o infirmieră aici? 

— Vrei să trezesc pe cineva la ora asta? 

„Da, desigur. Ce întrebare prostească!” 

— Nu. Dar poate la prima oră a dimineţii... 

El încuviinţă grăbit. _ 

— Voi vedea ce pot face. Intre timp... 

Doctorul se apropie de umerii bărbatului şi arcui o 
sprânceană blondă. Dacă nu l-ar fi salvat cândva pe unul 
dintre fraţii ei, i-ar fi şters sprânceana aceea de pe faţă. 

Dădu fuga în dormitor, luă cuvertura şi se întoarse la 
doctor, lângă masă. Cu grijă, lăsă cearşaful peste genunchii 
bărbatului, hotărâtă să ţină acoperită cea mai masculină 
parte din el, deşi era masculin din cap până în picioare. 
Avea picioare lungi şi puternice, gambe păroase şi 
musculoase, iar labele picioarelor erau mari. Ce auzise 
despre picioarele bărbaţilor în raport cu ce fuseseră 
înzestrați părea a fi adevărat. 

Bărbaţii care îi frecventau localul aveau gura spurcată 
după ce întreceau măsura la băutură şi spuneau lucruri pe 
care o doamnă nu ar fi trebuit să le audă, dar ea nu era o 
doamnă. 

Îşi strecură braţele pe sub genunchii lui, le ridică şi, ca 
un crab pe care îl văzuse cândva pe taraba unui pescar, 
tresări. Era destul de greu, se gândi ea. Dacă lupta ar fi fost 
mai echilibrată, străinul ar fi învins. Din fericire, cearşaful 
rămase la locul lui când îl lăsară pe pat. Acum, că era 
întins, pânza se micşorase, de parcă ar fi fost făcută pentru 


un copil. 

— În unele culturi, spuse Graves încet, eşti 
responsabil pentru cel pe care îl salvezi. 

— Nu este responsabilitatea mea. 

Nu era foarte încântată că nu sunase convingător. Cu 
grijă, trase cuvertura peste el. 

— Voi lăsa laudanum ca să-i aline durerea şi nişte 
alifie care să ajute la vindecare rănilor şi la prevenirea 
infecţiei. Bandajele trebuie schimbate de două ori pe zi. 
Trimite-mi vorbă dacă face febră sau delirează. Incearcă să 
îl faci să bea apă sau supă. 

Ea oftă lung, dând glas neplăcerii. 

— Îmi va da mari bătăi de cap. 

Râzând înfundat, doctorul spuse: 

— Femeile pe care le cunosc ţi-ar zice că aşa sunt 
majoritatea bărbaţilor. Poate că merită să o faci. 

Ea se îndoia de asta. 

— Cât îţi datorez? g 

— Mă socotesc cu el după ce îşi revine. Işi luă lucrurile 
şi se uită la ea. Nu uita să-mi trimiţi vorbă dacă este nevoie 
mine! 

Încuviinţând grăbită din cap, îl conduse la uşă, o 
închise în urma lui şi se sprijini de toc mai epuizată decât 
fusese vreodată în viaţa ei. Se uită în jur, însă pacea 
obişnuită a casei ei lipsea. Era aproape ca şi când ar fi fost 
pângărită. Brutalitatea şi violenţa - sau cel puţin rezultatul 
lor - pătrunseseră acolo. Îi venea să frece totul cu apă 
clocotită. 

În schimb, se apucă să spele masa, holurile şi vasele 
care fuseseră folosite. Adună hainele rupte ale străinului. 
Puteau fi cusute. Din câte ştia, erau singurele lucruri pe 
care le mai avea. Chiar dacă purta haine alese, nu însemna 
că nu dăduse de greu. Altfel, de ce se afla acolo? Avea să le 
spele mai târziu. 

Abia atunci observă că hainele ei erau pătate de 
sânge, de sângele lui. Trebuia să le lepede cât mai repede, 
înainte ca străinul să se trezească, înainte de a fi nevoie să 
se îngrijească din nou de el. 


Mai întâi începu să simtă durerea intensă, care îi 
zvâcnea în diverse părţi ale corpului. lIncercă să-şi 
amintească exact ce se întâmplase. Hoţii, lupta, lucrurile 
furate, bărbatul cu voce angelici, cel care îl salvase. 

Cu un efort supraomenesc, deschise ochii. Incăperea 
era întunecată, fiind luminată doar de lampa de pe masa de 
lângă pat şi de focul care ardea molcom în vatră, în lumina 
căruia vedea silueta unei persoane care stătea în picioare 
lângă şemineu, îşi trase o cămaşă peste cap, iar şuviţele 
scurte de păr se lăsară iute în jos după ce fu aruncată 
cămaşa. Privi fascinat cum persoana aceea începu să îşi 
desfacă o fâşie de pânză din jurul pieptului, până când 
flăcările începură să danseze pe o pereche magnifică de 
sâni. 

— Eşti femeie. 

Aerul fu străpuns de un țipăt. Mişcările ei fură atât de 
rapide, încât nu le putu distinge cu mintea lui înceţoşată, 
dar apoi simţi o durere înfiorătoare în umărul stâng şi îşi 
dădu seama că ea aruncase cu ceva în el. Scoase un 
geamăt de durere, care se auzi imediat după ţipătul ei. 
Instinctiv, se apucă de umăr, se rostogoli şi înrăutăţi 
lucrurile de zece ori, căci durerea îl săgetă în alte părţi ale 
corpului,  amintindu-i nemilos de  ticăloşii care îl 
înjunghiaseră mai devreme - blestemaţi să fie! De câte ori 
puteai înfrunta moartea într-o noapte, ieşind învingător? 

Scoase încă un geamăt când se mişcă patul. Deodată, 
nişte mâini reci îl întorceau pe spate. Oricât ar fi vrut să le 
îndepărteze, erau atât de minunate, de moi şi de tandre, 
încât se supuse îndemnurilor lor. 

— Îmi pare rău, spuse ea, dar m-ai speriat. 

Nu îi mai păsa de agonie. Brusc, gândul morţii nu mai 
părea atât de cumplit, nu dacă părăsea acea lume cu nişte 
sâni încântători care i se clătinau în faţă, atât de aproape, 
încât i-ar fi putut săruta. Ar fi încercat să o facă dacă nu s- 
ar fi temut că îl lovea suficient de tare încât să îl arunce din 


pat. 

— La naiba, sângerezi din nou! 

Îl apăsă cu podul palmei în curbura umărului. Văzu 
stele verzi, apoi totul începu să se întunece. li venea să urle 
de durere, însă mândria îl făcu să-ţi ţină gura, strângând 
din dinţi, hotărât să nu se facă de râs mai rău decât o 
făcuse deja. Şi se luptă să se concentreze în continuare 
asupra ei, căci nu voia să alunece din nou în nesimţire, nu 
voia să se piardă iarăşi în uitare. Nu voia să o părăsească 
pe femeia aceea care îl salvase, care, chiar şi după cele 
întâmplate, lăsa stânjeneala deoparte pentru a-i opri 
sângerarea. 

— Părea că s-a oprit hemoragia, spuse ea mai târziu 
pe un ton firesc. 

Majoritatea femeilor pe care le cunoştea leşinau când 
pur şi simplu se pomenea de sânge, darămite la vederea 
acestuia. 

Ea se îndreptă de spate şi se depărtă de pat. El văzu 
că ţinea ceva în mână, dar nu-şi dădu seama ce era. Se 
întoarse cu spatele la el şi zise: 

— Voi lua nişte pânzeturi să îţi schimb bandajul acela. 

Aşeză obiectul pe poliţa şemineului, de unde îl luase 
iniţial, se îndreptă spre dulap, luă nişte haine şi o apucă 
spre uşă. Se opri sfioasă şi îşi acoperi pieptul cu ele, iar 
gâtul şi partea de sus a umerilor îi rămaseră goale. El îşi 
imagină plăcerea pe care ar fi simţit-o un bărbat trecându- 
şi gura încet peste ele. Probabil că avea febră dacă îi zbura 
mintea la ce nu se cuvine când simţea toată acea durere. 

— Nu cobori din pat! îi porunci ea ca un general care 
se adresa unei armate, de parcă ar fi fost obişnuită să dea 
ordine pe care oamenii le urmau fără să crâcnească. 

Apoi dispăru, lăsându-l singur să numere minutele 
până la întoarcerea ei. 


Capitolul 3 


Tremura atât de tare încât îi era greu să se îmbrace. 
Sfârcurile îi erau tari ca nişte pietricele şi o dureau. 
Niciodată nu îi mai atinsese pielea răsuflarea încinsă a unui 
bărbat. Senzaţia pe care o simţise fusese totodată 
alarmantă şi încântătoare, cum nu îşi închipuise şi nu 
anticipase vreodată. Şi, cu siguranţă, nu îşi dorise. 

Sprijinindu-se într-un braţ, se ridicase deasupra lui, 
deşi îşi dorise cu înflăcărare să se lase în jos până când li s- 
ar fi atins coastele, să simtă plăcerea pielii netede şi calde 
pe carnea înfierbântată. 

După ce lăsă îmbrăcămintea pătată de sânge pe 
podea şi îşi puse o bluză şi o fustă curate, se duse la 
bucătărie, turnă apă rece într-un vas şi se spălă de mai 
multe ori pe faţă, încercând să-şi răcorească obrajii. Nu 
trebuia să se uite în oglindă pentru a şti că erau îmbujoraţi 
şi ardeau. Se mira că nu ieşeau aburi din el 

Scuturându-şi picăturile de apă de pe mâini, luă un 
prosop şi se şterse pe faţă, simțind că-şi recăpătă oarecum 
controlul, gata să îl vadă pe străin, deşi nu îi mai părea a fi 
astfel, nu după poziţia intimă neintenţionată în care se 
trezise alături de el. 

Trebuia să îi dea nişte supă. Apoi să îl curețe - căci nu 
terminase în ciuda intimităţii actului. Niciodată în viaţa ei 
nu mai roşise în faţa unui bărbat. Nu avea să înceapă 
acum, în niciun caz! 

Dar, când se întoarse în cameră, avea ochii închişi şi 
respira încet şi liniştit. Nu fu tocmai încântată de uşurarea 
sau de dezamăgirea care o invadă. Curiozitatea o îndemna 
să îl asalteze cu întrebări. Stânjeneala ce o cuprinsese când 
simţise că respiraţia lui îi atinsese carnea o îndemna să îl 
evite. 

Putea să mănânce mai târziu. Acum trebuia să 
îndepărteze ultimele urme de noroi şi de sânge de pe el. 
Curăţenia, acasă sau la cârciumă, fusese mereu ultima 
treabă de care voia să se apuce. Era surprinzător că acum 
de-abia aştepta să înceapă. 


Încet-încet, el îşi recăpătă cunoştinţa. Îl durea corpul 
peste tot, dar intensitatea durerii varia. Cel mai tare îl 
dureau umărul stâng, coapsa dreaptă şi fesa de pe aceeaşi 
parte. Nu era sigur că avea să le mai mişte vreodată. 

Înainte să apuce să geamă, să mormăie sau să strige 
în semn de protest, îi simţi prezenţa în apropiere şi 
atingerea blândă a unei cârpe calde şi umede, astfel că se 
concentră la asta, alungând durerile în cel mai îndepărtat 
cotlon al minţii, unde trimitea toate neplăcerile cu care nu 
voia să se confrunte. Când cârpa i se mişcă încet pe piept, 
îşi închipui că femeia care o ţinea în mâna îi număra fiecare 
coastă în jos pe trunchi, până la ultima, ajungând la 
abdomenul plat şi la şold. 

Luptându-se să deschidă ochii, reuşi doar să-i 
întredeschidă. Salvatoarea lui stătea pe marginea patului, 
un pic mai departe, încă în ceaţă, însă nu la fel de neclară. 
Se întrebă de ce se îndoise chiar şi o clipă că era femeie. 
Părul şi hainele creau confuzie, dar faţa, luminată de 
lampă, era delicată şi graţioasă. Avea nasul cârn, bărbia 
rotundă, gâtul lung şi subţire. Însă ceea ce îl atrăgea erau 
ochii. Nu putea să îşi dea seama ce culoare aveau, căci 
lumina era prea slabă, dar compasiunea ei, grija erau 
vădite în felul în care cerceta ce rămăsese pe cârpă. Era 
blândă cu vânătăile, nu şi cu mizeria. 

Fu un pic şocat că nu mai avea haine pe el, ci doar un 
cearşaf care de-abia îi acoperea şoldurile, ascunzând ce se 
afla dedesubt. Când se trezise mai devreme, nu observase 
mare lucru în afară de ea. li captase toată atenţia, 
fermecându-l. Voise să rămână treaz până la întoarcerea ei, 
dar era limpede că nu reuşise, însă s-ar fi simţit dezamăgit, 
fiind sigur că ea nu ar fi fost în largul ei dacă ar fi ştiut că el 
era treaz. 

Acum părea să se mişte cu mare grijă în preajma 
bucății de pânză care de-abia îl acoperea, mişcându-se într- 
o parte ca să ajungă la coapsă, la gambă, la laba piciorului, 
dar asigurându-se că mădularul lui rămânea ascuns mereu, 
de parcă ar fi răcit dacă ar fi fost expus la aer. Insă era 


puţin probabil având în vedere căldura din încăpere, care 
venea neîndoielnic de la focul ce dansa în vatră, dacă era 
să se ia după umbrele mişcătoare ce îi sugerau ce se 
întâmpla dincolo de raza lui vizuală 

Nu că i-ar fi păsat de toate acestea. Nu-i păsa decât 
de ea şi de blândeţea cu care îl atingea, de parcă ar fi fost 
ceva preţios, care trebuia protejat, apreciat. Nu un bărbat 
de care femeile fugeau. 

După ce termină de curăţat partea de jos a 
trunchiului, îi ridică cearşaful deasupra taliei, îşi lăsă capul 
pe spate, îl roti dintr-o parte în alta şi scoase un geamăt 
gutural care i-ar fi făcut mădularul să se întărească în alte 
împrejurări. Voia să întindă mâna, să o frece pe spate, săo 
aline aşa cum făcuse ea cu el. 

— Mulţumesc, spuse el răguşit. 

Ea se ridică îndeajuns de repede încât să mişte patul, 
iar durerea care nu se mai dezlipea de el protestă crescând 
şi făcându-l să geamă slab. 

— Îmi pare rău. Întinse mâna spre el, apoi şi-o retrase 
şi se dădu înapoi, de parcă nu ştia sigur ce să facă cu el - 
sau mai degrabă cu ea. M-ai speriat din nou. 

— Se pare că acesta mi-e felul. 

— Nu mi-am dat seama că eşti treaz. 

Lumina slabă a lămpii din apropiere îi îngădui să o 
vadă mai clar, dar nu în detaliu. Era înaltă, posibil cea mai 
înaltă femeie pe care o văzuse, cu doar o jumătate de 
palmă mai scundă decât el. Zveltă, dar fără să fie slabă. 
Avea carne pe oase şi forţă. 

— Ţi-e gete? întrebă ea. 

Încuviinţă cu greu din cap. 

— lţi voi aduce nişte apă. 

Îşi şterse mâinile pe fustă înainte de a ieşi din cameră. 
El îşi dori să nu fi spus că îi era sete, dar avea gâtul atât de 
uscat, încât de-abia înghiţea. Nevoia de a adormi la loc era 
puternică, dar se luptă să o alunge, căci nu voia ca Gillie să 
facă drumul degeaba. Aşa că se uită în jur. Atât cât putea 
vedea. Un balansoar lângă foc. O sirenă şi un unicorn pe 
poliţă. Crezuse că mai devreme aruncase cu sirena în el 


când o speriase prima dată. Era condamnat să o sperie 
mereu? Nu părea genul de femeie specioasă. li înfruntase 
pe ticăloşi pentru a-l salva. Însă părea că el o agita. Dar, de 
fapt, ce ştiau ea despre el şi el despre ea? 

Era curajoasă, fără îndoială. Avea o forţă interioară şi 
exterioară care îl obligase să îşi adune toate puterile ca să 
poată urca scările, ceea ce era posibil să-i fi salvat viaţa. 
Era blândă şi atentă, nu tocmai în largul ei în prezenţa lui. 
Să fi fost căsătorită? Avea copii? Cum se descurca? 

Presupunerile îl secătuiră de energie, aşa că studie 
din nou încăperea. O măsuţă de toaletă. Un dulap. Nimic 
altceva. Nimic elegant sau decorativ. Avea gusturi simple 
această femeie care ieşise pe stradă la o ora la care 
oamenii cuviincioşi dormeau. Era prostituată? Dacă era, nu 
se îmbrăca îndeajuns de provocator ca să-şi vândă marfa 
profitabil. În plus, vorbea prea corect pentru a fi de pe 
stradă; nu era tocmai un accent cultivat, dar se vedea că 
primise o oarecare educaţie. Poate că ea sau unul din 
părinţii ei avea o slujbă într-o casă nobilă. Se răzvrătise, iar 
acum era acolo. Ce conta? Însă, într-un fel, conta. Nu îi 
plăcea ideea că era posibil ca bărbaţii să îşi pună labele pe 
ea, când îşi riscase viaţa să îl salveze. Dacă hoţii nu ar fi 
luat-o din loc? Dacă ar fi hotărât să profite de ea? Cu toate 
acestea, fugiseră tocmai pentru că ea strigase la ei. Cine 
naiba era? 

Auzind paşi, îşi îndreptă atenţia spre uşă. Se mişca 
prea repede ca să o vadă clar, aşa cum i-ar fi plăcut, dar 
observă că veşmintele ei dădeau impresia că nu avea 
forme - deşi ştia că nu era adevărat, iar când mergea, 
cămaşa largă se umfla ca o pânză de corabie încercând să 
prindă vântul. Nu voia ca atributele ei feminine să fie 
observate. Se întrebă care era motivul. 

Puse o tavă pe noptieră, luă paharul, se aşeză pe 


marginea saltelei îi strecură o mână - răcoroasă şi 
alinătoare - sub cap şi îl ridică cu grijă. 
— Incetişor. 


Nu ştia dacă mai gustase vreodată ceva atât de bun 
precum apa care îi curgea în gură, alunecându-i pe gât şi 


alinându-i setea cu o dulceaţă aproape dureroasă. 

— Doar un pic, îl avertiză ea, îndepărtând paharul şi 
punându-l pe tavă. Nu vrem să ţi se facă rău. 

De parcă s-ar fi putut simţi mai rău decât se simţea în 
momentul acela. Ea luă ceva de pe tavă. Un bol din care se 
ridicau aburi. Băgă o lingură în el şi amestecă, părând să se 
concentreze asupra gesturilor pe care le făcea, de parcă 
însăşi existenţa ei ar fi depins de executarea corectă a 
acestora. 

— Nu ai crezut că sunt femeie, spuse ea încet. 

Îi trebui un moment să-şi dea seama că se referea la 
afirmaţia pe care o făcuse când se trezise prima dată, iar 
ea aruncase cu figurina în el. Probabil lovitura primită în 
cap îi zdruncinase minţile. Spera că nu pentru totdeauna, 
când bănuia că a purta o conversaţie lucidă cu acea femele 
avea să fie o plăcere de neuitat. 

— Nu te vedeam clar. Bastarzii mi-au luat ochelarii 

— Bastarzii repetă ea încet, începând să amestece din 
nou în bol. 

Cuvântul acesta este aruncat cu prea mare uşurinţă. 

— Scuze. Nu am vrut să ofensez. Nu prea sunt în 
apele mele. 

Văzu că i se arcuiesc uşor colţurile gurii şi deodată 
pierderea ceasului păli în comparaţie cu furtul ochelarilor. l- 
ar fi plăcut să o vadă mai bine, să-i distingă marginile fine 
ale nasului, bărbia, maxilarul. Voia să vadă dacă avea 
pistrui sau vreun semn, ce era perfect şi ce nu. 

— Ai avut o noapte cam grea. 

— Îţi datorez mulţumirile mele. 

— Încă nu ai rămas fără cuvinte. Doctorul Graves 
spune că nu poţi călători o vreme din pricina rănilor. S-ar 
deschide şi ai muri. Nu părea deloc încântată de asta. Am 
păstrat nişte supă caldă în caz că te trezeşti din nou. Tonul 
ei nu era îmbucurător, sugerând că se îndoia de faptul că el 
avea să evite somnul etern. Incercăm să vedem dacă poţi 
înghiţi o lingură sau două? Trebuie să îţi păstrezi puterile. 

Puterile pe care le mai avea păreau să fii şi părăsit de 
tot. Însă ea avea dreptate. Trebuia să-şi revină repede, iar 


hrana i-ar fi fost de mare folos. Dar, când încercă să se 
ridice, corpul nu îl ascultă. 

— Nu te mişca! porunci ea, lăsând din nou impresia că 
era obişnuită să i se facă pe plac. 

Majoritatea tinerelor pe care le cunoştea nici măcar 
nu ar fi visat să îi spună unui bărbat ce să facă şi să îi 
poruncească, aşteptând să execute ce îi cerea. Insă, având 
în vedere cât de rău se simţea, era plăcut să preia altcineva 
controlul. 

Ea se ridică, se apropie, îşi strecură un braţ pe sub 
umerii lui, îl ridică uşor şi aranjă pernele ca el să stea 
aproape în şezut. Era puternică, dar el ştia asta - îşi aminti 
cum şi cărase când fusese atât de slăbit, de vlăguit şi 
aproape răpus de agonie. Era foarte stânjenit că avea 
nevoie de ajutorul ei chiar şi acum, căli vedea atât de 
neputincios. Dar apropierea ei aducea o mulţime de 
mirosuri: lemn de stejar şi drojdie, adânc şi bogat însă 
dedesubtul lor se afla o mireasmă mai feminină, parfumul 
de femeie. Dădu vina pe răni pentru idioţenia lui de mai 
devreme, când se îndoise că era femeie. 

După ce se lăsă pe perne, ea se aşeză pe marginea 
patului şi ridică bolul, amestecă din nou conţinutul, apoi 
ridică lingura şi o duse la gură, atingând lichidul cu buza de 
sus, apoi scoase limba şi îşi atinse buza. În ciuda durerii 
care îi radia prin tot corpul şi a letargiei care voia să-l 
arunce din nou în uitare, fu fermecat de gesturile ei. Simţi 
că mădularul îi zvâcneşte, ignorând buna-cuviinţă, când îi 
văzu mişcarea senzuală, dar - era sigur - inocentă. 

În lumea ei, erau mai mulţi bărbaţi decât femei şi 
înlocuise destule pahare ca să ştie cât de idioţi puteau 
deveni bărbaţii când le era pus în joc orgoliul, de parcă 
dacă aruncau cu un pahar în cel care fi jignise sau dacă îi 
dădeau un pumn ar fi fost curajoşi şi puternici. Ducându-i 
lingura la gură, se întrebi de ce trebuia să aibă buze atât de 
superbe, care o făceau să îşi imagineze ce nebunii ar putea 
face cu ele. | se strânse stomacul când îl văzu sorbind din 
supă, apoi îşi linse buzele şi închise ochii de parcă nu ar 
mai fi gustat niciodată ceva atât de sublim. 


Fu cât pe ce să râdă. Era prima dată. Femeile nu se 
grăbeau niciodată să îl facă să le părăsească patul. Lady 
Lavinia ar fi descoperit acest lucru în seara aceea dacă nu l- 
ar fi lăsat singur în faţa altarului. 


* 


Se uită la emoţiile care goneau pe chipul lui ca norii 
ce aduc furtuna, acoperind soarele atât de repede, de 
parcă s-ar fi evaporat dacă nu l-ar fi urmărit cu mare 
atenţie. Iniţial, părea să fi simţit o urmă de dorinţă, ceea ce 
era ridicol, căci nu avea nimic care să îl atragă pe un bărbat 
magnific ca el - poate doar abilitatea de a-l ajuta să se facă 
bine degrabă. Apoi văzu o scânteie de mânie, urmată 
imediat de ceva ce păru a fi înăbuşirea a ceea ce simţea. Işi 
ferise privirea de parcă ar fi fost stânjenit. Pe de altă parte, 
stătea întins în patul unei străine, gol puşcă. Probabil că se 
simţea neputincios şi vulnerabil. 

— Incă un pic, spuse ea cât de sec putu, nedorind să-i 
rănească orgoliul şi mai mult. 

In lumea ei, erau mai mulţi bărbaţi decât femei şi 
înlocuise destule pahare ca să ştie cât de idioţi puteau 
deveni bărbaţii când le era pus în joc orgoliul, de parcă 
dacă aruncau cu un pahar în cel care îl jignise sau dacă îi 
dădeau un pumn ar fi fost curajoşi şi puternici. Ducându-i 
lingura la gură, se întrebă de ce trebuia să aibă buze atât 
de superbe, care o făceau să-şi imagineze ce nebunii ar 
face cu ele. | se strânse stomacul când îl văzu sorbind din 
supă, apoi îşi linse buzele şi închise ochii de parcă nu ar 
mai fi gustat niciodată ceva atât de sublim. 

— Cât timp? rosti el răguşit. 

— Poftim? 

— De cât timp sunt aici? 

— De câteva ore. In curând, va răsări soarele. 

Nu se grăbise deloc şi îl curăţase pe îndelete, 
înlăturându-i sângele şi pământul de pe trup. Mai umplu o 
lingură cu supă şi o încercă să nu fie prea fierbinte. 

— Nu mai face asta, spuse el pe un glas poruncitor la 


care ea nu s-ar fi aşteptat, la cât de vlăguit era. 

Speriată şi un pic furioasă din pricina tonului lui, 
spuse scurt: 

— Nu vreau să te arzi. 

— Îmi asum riscul. 

încercă să nu se simtă jignită, dar nu reuşi. 

— Am gura curată. 

— Trebuie să plec de aici, mormăi el, încercând să se 
ridice, dar gemu şi căzu la loc. 

— Ţi-am spus că doctorul Graves este de părere că nu 
poţi pleca nicicum? Ca să nu mai spun că ţi-a tăiat hainele. 
Va trebui să le cos ca să-ţi mai fie de folos. Nici eu nu sunt 
mai încântată de asta decât tine. 

— Soţul tău cu atât mai puţin. 

— Nu am soţ. 

El miji ochii. 

— Cu cine locuieşti? 

— Cu nimeni. 

— Eşti o femeie care locuieşte singură. 

— Să nu-ţi vină vreo idee necuviincioasă! Te-aş putea 
lăsa lat dacă aş fi nevoită. Aşeză bolul în tavă. Probabil că 
ar trebui să te mai odihneşti puţin. Cu cât îţi recapeţi 
puterile mai repede, cu atât mai iute poţi pleca de aici 

— Cine ştie că sunt aici? 

De ce naiba conta? 

— Eu, Graves şi Robin. 

— Cine-i Robin? 

— Băiatul pe care l-am trimis să îl aducă pe Graves. 
Nu-mi prea place acest interoga... 

— Nu trebuie să afle nimeni că sunt aici. 

Încă o scânteie de furie. 

— Îţi faci griji în privinţa reputației tale? 

— Îmi fac griji în privinţa reputației tale. 

Surprinsă de cuvintele lui, nu se mai simţi furioasă. 
Era proprietăreasa unei cârciumi. Reputația ei se dusese de 
multă vreme pe apa sâmbetei. 

— Reputația mea nu te priveşte şi nu va fi afectată în 
niciun fel. 


— Eşti necăsătorită, iar în patul tău se află un bărbat. 
Nu te voi putea lua de soţie. 

— Nici nu aş vrea, la naiba, măgar arogant ce eşti! Se 
ridică de pe pat şi luă tava. Culcă-te înainte să mă hotărăsc 
să ignor sfatul lui Graves, care spune că ai putea să 
sângerezi şi să mori, şi să te arunc în stradă! 

leşi valvârtej din cameră, spunându-şi că bărbaţii erau 
cele mai enervante fiinţe pe care le crease Dumnezeu. 


* 


Cerule mare! Nu întâlnise niciodată o femeie care să 
tipe la el. | se păzea reconfortant. Dacă nu ar fi avut dureri 
atât de mari şi nu ar fi fost stânjenitor de slăbit, ar fi putut 
întinde mâna după ea, apucând-o şi culcând-o pe pat ca să- 
i poată gusta gura aceea spurcată. Dar era slăbit, avea 
dureri şi se simţea sleit de puteri. 

Reputația ei nu era singurul motiv pentru care nu voia 
să-şi explice prezenţa acolo - nu atât în patul ei, cât în acea 
parte a Londrei. Ce spunea despre el faptul că mireasa lui 
alesese mai degrabă să fugă în Whitechapel decât să 
schimbe jurăminte cu el? 

Când trecuse momentul în care ar fi trebuit să apară 
mireasa, Thorne începuse să aibă sentimentul că lucrurile 
nu aveau să iasă bine. Apoi fratele ei, contele de 
Collingsworth, venise spre altar fără mireasă de braţ şi îi 
şoptise că Lavinia îi ceruse vizitiului să o ducă în 
Whitechapel. Omul, loial contelui, refuzase, aşa că ea 
plecase să caute o birjă. Thorne îi anunţase pe cei prezenţi 
„Se pare că Lady Lavinia s-a îmbolnăvit. Dat fiind că doresc 
ca ziua nunţii noastre să fie o amintire plăcută pentru ea, 
ceremonia se va amâna până când îşi va reveni”. Apoi, 
cuprins de umilinţă şi de furie, plecase în grabă, hotărât să 
dea de ea cu orice preţ şi să descopere de ce hotărâse să îl 
facă de ruşine în public într-un asemenea mod. 

Privind în urmă, îşi dădu seama că fusese idiot când 
încercase să o găsească singur, considerând că, dacă 
umbla pe străzi, drumurile lor aveau să se întâlnească în 


cele din urmă. Deşi se lăsase noaptea, încăpățânare îl 
mânase să continue, chiar dacă ştia că încercarea lui nu 
avea să dea roade. Îi poruncise vizitiului să îl aducă în acea 
zonă a Londrei, apoi îi spusese să plece, intenţionând să ia 
o brişcă la întoarcerea acasă. In mod vădit, nu fusese gata 
la timp. Şi plătise pentru asta. 

Incepea să se cufunde în uitare şi nu opuse rezistenţă, 
întrebându-se cu o ultimă fărâmă de rațiune cum putuse să 
se încheie atât de îngrozitor cea mai importantă zi din viaţa 
lui. 


Ea nu îndrăzni să se întoarcă în cameră până ce nu Îl 
auzi sforăind. Era un sunet discret, mai degrabă ca torsul 
unei pisici decât sforăiturile pe care le auzise la beţivii care 
adormeau în colţul localului ei. Nu-i făcea niciodată plăcere 
să-i trezească pentru a pleca spre casă clătinându-se. Dacă 
era un client care venea în mod regulat şi pe care îl plăcea 
cât de cât, îl lăsa să doarmă unde îl luase somnul. În plus, îl 
făcea pe Robin să se simtă important când era însărcinat cu 
supravegherea beţivilor, ca şi când ar fi păzit localul de 
nelegiuiţi. 

Se gândise să îl trezească pe Robin şi să-l pună să 
stea cu ochii pe Thorne, dar, dacă făcea asta, ar fi fost 
forţată să îşi recunoască propria laşitate. O tulbura cum nui 
se mai întâmplase până atunci vreodată, motiv pentru care, 
când auzi sforăitul, se strecură în cameră, se opri lângă pat, 
îşi încrucişă braţele la piept şi îl studie. 

Era incredibil de plăcut privirii din toate punctele de 
vedere, lăsând la o parte rănile şi vânătăile. Niciodată până 
atunci nu îşi mai dorise să se holbeze pur şi simplu la un 
bărbat şi în niciun caz nu îi putea îngădui să o vadă astfel 
când era treaz. Nu s-ar fi măritat cu el - de fapt, cu niciun 
alt bărbat -, când după căsătorie cârciuma ar fi devenit a 
lui, şi nu avea de gând să i-o dea unui bărbat care nu o 
aprecia şi nu o îngrijea aşa cum făcea ea. Şi nici nu îşi 
dorea să devină bunul cuiva. Fusese independentă de când 


se ştia, alergând prin mahala cu fraţii ei - care erau cu doar 
un an mai mari decât ea - şi dând de bucluc împreună. 
Niciodată nu o trataseră ca pe o fată, nu cum o tratau pe 
sora lor, Fancy. 

Gillie mergea pe 13 ani când se născuse Fancy. La 14 
ani, fraţii ei erau deja băieţi puternici şi robuşti. Când Fancy 
se făcuse destul de mare ca să se joace afară, fără a mai fi 
supravegheată de ochiul atent al mamei lor, nimeni nu mai 
voia să-i supere pe fraţii Trewlove. Drept urmare, Ettie 
Trewlove nu mai simţise nevoia să ascundă faptul că 
dăduse naştere unei fete. Cu ajutorul celor cinci copii, 
reuşise să cumpere rochiţe cum se cuvine pentru mezină. 
Toată lumea încerca şi o protejeze, poate pentru că era 
mult mai mică decât ei. Sau mai delicată, mai feminină. La 
12 ani, Gillie era deja la fel de înaltă ca acum, subţire ca o 
trestie, dar avea muşchi puternici în urma muncilor din 
copilărie, care nu făcuseră decât să se întărească când 
devenise adultă şi începuse să care butoaie din pivniţă şi să 
arunce beţivii murdari în stradă. 

Insă, pentru o fracțiune de secundă, când străinul îşi 
exprimase grija faţă de reputaţia ei, se gândise cât de 
plăcut ar fi fost să se simtă preţuită şi protejată de un 
bărbat. Nu că fraţii ei nu ar fi protejat-o dacă ar fi avut 
nevoie, însă ei nu se puneau la socoteală, căci făceau parte 
din familie, iar asta făceau membrii unei familii. Nu erau 
înrudiţi în niciun fel, dar mama lor îi crescuse în aşa fel 
încât să înţeleagă faptul că unele legături erau mai 
puternice decât sângele. 

La fel ca legătura care exista între un bărbat şi o 
femeie, liantul care îndemna o femeie să se căsătorească, 
să împartă aşternutul cu un bărbat şi să-i poarte copiii în 
pântec. Ori să împartă aşternutul cu el fără beneficiile 
căsătoriei. Acesta era motivul pentru care ea şi fraţii ei 
existau. Copii din flori care veniseră pe lume pentru că un 
bărbat ademenise o femeie în patul lui, apoi refuzase să 
facă tot ce se cuvenea. Se întreba dacă acest Thorne era 
tentat să se dedea unui asemenea comportament 
înfiorător. Dar, dacă ar fi făcut-o, ar fi fost îngrijorat pentru 


reputaţia ei? 

Nu îi plăcuseră fluturaşii pe care îi simţise în pântec şi 
faptul că i se încinsese pielea când îi dăduse să bea apă şi îl 
hrănise cu supă. Nu îi plăcea deloc că se bucurase să-l 
îngrijească şi că avusese un sentiment de satisfacţie când 
păruse atât de încântat de supa simplă pe care nu se 
chinuise prea mult să o prepare. 

Brusc, el se mişcă, dând haotic din membre. Cu inima 
bpătându-i tare când îl văzu mişcându-se, se apropie repede 
de pat şi îi puse mâna pe frunte, bucuroasă să constate că 
era doar călduţă. 

— Şşşt, şşşt! E în regulă, e în regulă. 

El se încruntă, dar se linişti, respirând regulat şi iute, 
iar ea se întrebă dacă retrăia atacul şi avea un coşmar. 

— Eşti în siguranţă, şopti ea. Nu voi lăsa pe nimeni să 
îţi facă rău. 

Sub degetele ei, fruntea i se relaxă. 

— Aşa, alungă grijile! Aici nu există. Mergi într-un loc 
liniştit şi lasă-ţi corpul să se vindece! 

Răsuflarea i se potoli şi începu să respire mai adânc. 
Nu avea motiv să-l mai atingă, însă părea incapabilă să îşi 
îndepărteze mâna. O buclă întunecată îi căzuse peste 
degete şi părea că şuviţele mătăsoase o strângeau mai 
ceva decât o frânghie. 

Până la el, nu atinsese niciodată un bărbat. Oh, îşi 
bătuse fraţii pe umăr, îi îmbrăţişase, ba chiar le atinsese 
pielea când le îngrijise numeroasele răni cu care se 
aleseseră în tinereţe, într-o perioadă când acţiunile lor erau 
mai degrabă mânate de furie decât de rațiune. Dar 
crescuse cu ei, îi erau familiari. În niciun caz nu se uitase la 
vreunul din ei gândindu-se: „Tare mi-ar plăcea să îmi trec 
degetele peste pielea lui, să-i simt muşchii şi pielea 
catifelată!” 

Înghiţi în sec cu greutate, dându-şi seama că putea să 
îl atingă pe bărbatul din faţa ei peste tot, în secret, fără ca 
el să ştie. Tot ce trebuia să facă era să dea cearşaful la o 
parte şi să îl vadă în toată splendoarea. Insă, fireşte, dacă 
un bărbat şi-ar fi îngăduit asemenea libertăţi cu ea, l-ar fi 


ucis încet şi dureros. Dacă ar fi bănuit măcar că avea astfel 
de gânduri... 

Gândurile desfrânate care îi invadaseră mintea erau 
scandaloase. Cu toate acestea, nu se putu abţine să nu-şi 
alunece palma uşor pe obrazul lui şi să nu-i atingă suav 
maxilarul aspru. Îi plăcea aşa nebărbierit - îl făcea să pară 
primejdios şi puternic, un bărbat care insufla teamă, chiar 
dacă cei patru hoţi reuşiseră să-l îngenuncheze. Nu văzuse 
întreaga confruntare, dar observase îndeajuns ca să-şi dea 
seama că nu se lăsase doborât uşor. 

Fără ştiinţa ei, degetele îi atinseră buzele. Îi simţi 
suflarea caldă peste încheieturi, făcând-o să aibă o senzaţie 
tulburătoare în adâncul pântecului şi mai jos, între coapse. 
Odată, când nu avea mai mult de şapte ani, furase un măr 
din căruţa unui vânzător. Când fugise, simţise satisfacţie, 
dar şi ruşine. In cele din urmă, nu mâncase prada, ci i-o 
dăduse unui copil al străzii mai amărât. De atunci, nu mai 
furase nimic. 

Dar acum avea senzaţia că fură în momentele 
preţioase în care mângâia un bărbat. În câte nopţi se 
dusese la culcare, tânjind să fie ţinută în braţe, să îşi 
împletească membrele cu ale altcuiva, să atingă şi să fie 
atinsă? Deşi arătase mereu că nu era interesată de bărbaţi, 
că nu le-ar fi acceptat avansurile, acţiunile ei nu o făcuseră 
să se simtă mai puţin singură, să nu mai tânjească după 
ceea ce ştia că se putea întâmpla între un bărbat şi o 
femeie. 

__Voia să îşi treacă mâna peste umerii lui, peste pieptul 
lui. In schimb, şi-o strânse în pumn şi o puse în poală, abia 
atunci dându-şi seama că-şi ţinea mâna într-a ei Nu ar fi 
fost bine pentru ea. O spusese de atâtea ori. Nu că ar fi vrut 
ca el să o facă. Nu avea nevoie de un bărbat. Privind peste 
umăr, îşi îndreptă privirea spre şoldurile lui. Ei bine, avea 
nevoie de o bucată din el. 

Aproape că râse zgomotos. Ce era în neregulă cu ea 
de o asaltaseră asemenea gânduri lascive? Mama ei ar fi 
fost îngrozită. Ea era îngrozită. 

Dacă el nu ar fi mirosit aşa de bine... Sub sângele, 


sudoarea şi praful pe care le îndepărtase, se afla un iz 
reavăn, care îi amintea de pământul proaspăt săpat din 
grădina mamei, amestecat cu esenţa lui pătrunzătoare şi 
iute. 

Cu grijă, îi întoarse mâna, împletind-o cu a ei, cu 
palma în sus. Era atât de netedă! Nu avea nicio cicatrice şi 
nici bătături. Dar nu era fără vlagă. Degetele acelea lungi şi 
zvelte păreau puternice. Şi le imagină  mângâind, 
dezmierdând şi strângând încet. Atingând o femeie, iubind- 
O. 

Trecându-şi degetele de la cealaltă mână peste ale 
lui, le simţi puterea. Dacă îşi apăsa podul palmei peste 
vârfurile degetelor lui şi îşi întindea mâna peste a lui, 
aproape că atingea încheietura. Mereu avusese membre 
lungi şi zvelte, însă lăţimea palmei lui în comparaţie cu a ei 
o făcea să pară aproape delicată, aproape... 

El se mişcă, strânse mâna în jurul degetelor ei, trase 
mâinile lor împreunate şi le aşeză la piept, apoi se întoarse 
încet, gemu şi se opri. Clipi, apoi se linişti. Ea abia mai 
respira, aşteptându-se ca el să se trezească şi să-şi tragă 
mâna, dar îşi dădu seama că o ţinea de parcă ar fi fost un 
pârş rănit. Avusese unul ca animal de casă când era copilă. 
În acea clipă, se întrebă dacă animalul se simţise la fel de 
captiv ca ea când îl ţinuse prima dată în mână. Captivă şi 
liniştită totodată, de parcă acel om rănit ar fi protejat-o. 
Niciodată nu simţise un astfel de confort fizic în preajma 
bărbaţilor, considerând că aduceau mai mult necazuri decât 
lucruri bune, dar simţea o nevoie ciudată de a se strecura 
sub braţul lui şi de a se cuibări lângă el. 

Aceste gânduri stranii erau pricinuite de faptul că 
fusese o noapte lungă şi stresantă şi deja trebuia să fie în 
pat. Doar că el era în patul ei, ţinându-i mâna lipită la piept, 
ca şi cum ar fi fost nepreţuită. Îi simţea vag bătăile inimii 
reverberând între coaste şi pulsându-i între degetele lipite 
de pielea lui. 

Trebuia să se ridice de pe pat şi să se aşeze pe 
canapea, în camera cealaltă, dar nu îi mai ţinuse niciodată 
mâna vreun bărbat. Chiar dacă acesta o făcea în timp ce 


era pierdut în lumea viselor, neştiind a cui mână o ţinea, nu 
îi venea să se elibereze. Era încântător să simtă căldura 
altei fiinţe - a unui bărbat - pătrunzându-i prin piele, prin 
muşchi şi oase, încălzindu-i tot corpul ciudat era că se 
simţea ca şi cum ar fi ţinut-o lipită toată de el. Poate că 
acesta era motivul pentru care părea incapabilă să se 
mişte. 

Adormit, părea mai tânăr, mai inocent, mai abordabil 
Aplecându-se, îi îndepărtă cu mâna liberă şuviţele negre de 
păr de pe frunte. 

— Ce naiba făceai în zona aceasta singur, atât de 
târziu în noapte? Ce era atât de important încât nu ai putut 
să aştepţi un moment mai potrivit al zilei? _ 

Drept răspuns, el scoase un sforăit uşor. Işi imagină 
cât de reconfortant ar fi fost să fi audă astfel noaptea, să 
ştie că împărțea cu cineva aşternuturile, visele, necazurile. 
Ce gânduri exaltate! Îi avea pe mama, pe fraţii ei şi uneori 
pe sora ei. În niciun caz nu avea nevoie de un străin care să 
o facă să se minuneze de plăcerile de care se putea să nu 
aibă parte în viaţă. Dacă zilele şi nopţile ei nu aveau parte 
de fericire, cel puţin erau pline de mulţumire. Nu îşi mai 
dorea nimic altceva. 

Dar, când îşi plimbă privirea pe deasupra buzelor lui 
cărnoase şi pline, nu se putu abţine să nu tânjească după 
toate lucrurile pe care nu le trăise: cuvinte dulci şoptite în 
întuneric, o gură încinsă făcând lucruri delicioase şi 
irezistibile, o privire arzând de dorinţă când o vedea. Un 
gând ridicol, când nu se dezgolise niciodată de bunăvoie în 
faţa vreunui bărbat şi habar nu avea dacă ceea ce se 
ascundea sub straiele ei ar fi fost plăcut. Se străduise din 
răsputeri să nu lase să i se întrezărească adevăratele 
forme. Nu avea niciun sens să le dea idei domnilor care îi 
vizitau cârciuma sau să-i ispitească. Ori să descopere cât 
era de atrăgătoare. 

Se lăsa în continuare purtată de plăcerea de a-şi trece 
degetele prin părul lui, când auzi o bătaie puternică în uşă 
şi tresări, întorcând capul spre fereastra prin care 
pătrundeau primele raze de soare ale dimineţii, printr-o 


deschizătură în perdelele galbene. Când se făcuse lumină şi 
de cât timp stătea acolo pierdută în gânduri legate de acel 
bărbat? 

Având grijă să nu îl trezească, îşi desprinse mâna din 
strânsoarea lui şi dădu fuga la intrare când se auzi din nou 
bătaia răsunând în locuinţă. Deschise uşa încet şi se uită. O 
femeie zveltă şi minionă, una care se apropia de statura 
unei femei normale. li zâmbi cald, cu o dantură perfectă şi 
ochi albaştri strălucitori. 

— Sunt Alice Turner. M-a trimis doctorul Graves. 
Spunea că ai nevoie de o infirmieră. 

— Nu. 

Zâmbetul păli. Alice Turner clipi. 

— Credeam că este aici un bărbat care are nevoie de 
îngrijire. A fost înjunghiat? 

— S-a făcut mai bine şi a plecat de bunăvoie. 

Apăru din nou zâmbetul acela prea strălucitor. 

— Oh, în regulă. Presupun că este o veste bună. 

— Imi pare rău că ai bătut dramul până aici degeaba. 
Stai, îţi voi da nişte bani! 

— Nu este nece... 

li închise femeii uşa în nas, dădu fuga în bucătărie şi 
se duse la vasul de pe raftul de sus în care îşi ţinea banii de 
zile negre. După ce numără cinci lire, se întoarse degrabă, 
deschise uşa, apucă mâna lui Alice Turner şi îi puse banii în 
ea, închizându-i degetele în jurul lor. 

— O zi bună! 

Nu aşteptă un răspuns şi o lăsă pe infirmieră de 
cealaltă parte a pragului. Suspinând, se sprijini de lemnul 
uşii care o separa de restul lumii. Nu înţelegea nici în ruptul 
capului de ce tocmai îi turnase minciuni unei străine. 
Inşelăciunea era unul dintre lucrurile pe care nu le tolera 
nici la ea, nici la ceilalţi, dar o făcuse pentru a-l proteja. Nu 
spusese că nu voia să ştie nimeni că se afla aici? Poate că 
avea necazuri şi venise în acea zonă a Londrei să se 
ascundă. Nu ar fi fost primul. 

Sau poate că pur şi simplu o făcuse deoarece nu voia 
ca altă femeie să se ocupe de nevoile bărbatului din patul 


ei. 


Capitolul 4 


— Am nevoie să te ocupi de cârciumă toată ziua, până 
la ora închiderii. 

Jolly Roger - nimeni nu credea că acesta era numele 
lui adevărat, dar în acea parte a Londrei oamenii îşi 
schimbau numele la fel de des ca pe ciorapi - miji ochii şi îşi 
tuguie buzele de parcă nu i-ar fi venit să creadă vorbele pe 
care tocmai le auzise, care păreau străine pe buzele lui 
Gillie, stând lângă tejgheaua lustruită din cârciuma ei. 
Niciodată nu lipsise o zi întreagă de la lucru şi nu îi mai 
dăduse frâiele vreodată. Nu că nu ar fi avut încredere în el. 
Uneori, îşi lua liberă după-amiaza, iar el se ocupa de tot în 
absenţa ei, dar niciodată nu lipsea mai mult de două ore, 
căci nu avusese ceva mai bun de făcut sau de care să-i 
pese mai mult decât cârciuma ei. 

Să se ocupe de nevoile bărbatului de sus nu avea să 
fie mai plăcut decât să vadă de cârciumă, dar simţea 
obligaţia de a se asigura că avea să supravieţuiască şi 
hotărâse că era cea mai potrivită persoană pentru asta, mai 
ales că fusese atât de nesăbuită - din pricină că nu 
dormise, fără îndoială - să o trimită înapoi pe micuța 
infirmieră. 

— Eşti bine? întrebă el cu o voce la fel de puternică 
precum pieptul lui lat şi picioarele puternice, care îi erau de 
mare folos când căra butoaie din pivniţă. 

Firul roşcat şi barba stufoasă îi îmblânzeau asprimea. 

— Nu sunt chiar în apele mele. 

Ura să mintă, dar nu fi putea spune adevărul. Avea 
încredere să-i lase cârciuma pe mână, dar nu era sigură că 
nu avea să comenteze faptul că se afla un bărbat la ea 
acasă, chiar dacă era prea slăbit să-i facă vreun rău. 

— Nu îţi stă în fire. 

— Cu toţii avem câte o zi mai proastă din când în 


când. 

El încuviinţă din cap. 

— Femeile şi durerile lor lunare... 

Se îndepărtă şi se apucă să ia scaunele de pe mese, 
unde erau ridicate în fiecare seară pentru a se mătura şi a 
se spăla pe jos mai uşor. 

— Nu are legătură... 

Se întrerupse, neplăcându-i deloc că el se gândea că 
trecea prin nefericita perioadă lunară şi că cedase durerilor. 
Naiba s-o ia pe Eva şi mărul din care muşcase, care 
blestemaseră femeile pe veşnicie! Dar nu avea de gând să-l 
contrazică pe Jolly Roger ori să-l pună la punct, căci asta ar 
fi dus doar la noi întrebări la care nu avea să răspundă, iar 
fraţii ei urmau să afle, apoi bărbatul care nu voia să o ia în 
căsătorie ar fi aflat că nu avea de ales. 

Trecu prin bucătărie şi ieşi pe uşa care dădea în 
străduţă şi fu cât pe-aci să se împiedice de Robin, care 
aşeza o farfurie de lapte pe prag. Fiind însărcinat să 
hrănească pisicile de pe stradă ca să alunge şobolanii, se 
răsuci, ghemuit cum era, uitându-se spre ea. 

— Şi-a dat duhu’, Gillie? întrebă el conspirativ, de 
parcă acesta ar fi fost deznodământul aşteptat. 

— Duhul, repetă ea răspicat, cum făcea deseori, 
încercând să-l înveţe să nu arate că venea de pe stradă, ca 
să-şi poată croi la un moment dat o soartă mai bună. 

Işi dădu ochii peste cap auzind-o. 

— Şi-a dat duhul? 

— Nu! Aplecându-se ca să-l privească în ochi, îl spuse: 
Nu uita, nu trebuie să spui nimănui! 

El clătină din cap hotărât. 

— Imi place s-am... să am secrete. 

— Pe acesta îl păstrezi pentru totdeauna. 

— Aşa fac. 

Satisfăcută de răspunsul lui, o apucă pe scările 
exterioare, inexplicabil de iritată că îşi schimba programul 
pentru un străin. Nu ar fi trebuit să-i spună infirmierei să 
plece, dar ar fi luat-o de proastă dacă i-ar fi trimis vorbă lui 
Graves să-i spună lui Alice Turner să vină înapoi. Deschise 


uşa, trecu pragul, iar când se pregăti să o închidă cu 
putere, se opri gânditoare. Nu îi ceruse ajutorul, nu făcuse 
nimic ca să-i merite mânia. Până a doua zi, trebuia să-şi 
revină suficient ca să plece. Avea să împrumute trăsura cea 
bună a fratelui ei Mick, căci putea călători comod, fără să 
fie zguduit prea tare - până şi un prunc putea adormi în ea. 
Aşadar, trebuia să mai piardă doar câteva ore cu 
gentilomul, apoi el avea să plece, iar viaţa ei urma să 
revină la normal. 

Închise uşa fără zgomot. Era surprinzător cât de diferit 
părea apartamentul ei, de parcă prezenţa străinului ar fi 
pătruns peste tot, în fiecare colţ. O făcea să nu se simtă în 
largul ei, în mare măsură pentru că îşi dădea seama cât de 
lipsită de companie şi de alinare era viaţa ei. Fusese atât de 
hotărâtă să aibă succes cu cârciuma, încât nu lăsase loc 
pentru altceva. Chiar şi timpul petrecut cu familia se 
micşorase în ultimii ani. Işi vedea fraţii când se opreau la o 
bere. La două săptămâni, îşi vizita mama. Apoi, de obicei se 
vedea cu sora ei, Fancy, dacă era în preajmă. Fata avea 
doar 17 ani şi nu le despărţea doar vârsta, ci şi faptul că 
erau complet diferite, menite să aibă destine separate. 
Mick, hotărât ca Fancy să se mărite cu un bărbat de familie 
bună - un aristocrat -, dacă ieşea totul cum voia el, plătise 
ca sora lui să meargă la o şcoală aleasă, unde ea învățase 
arta de a fi o doamnă nobilă şi de a conduce o gospodărie. 
Insă nimeni nu se aştepta ca Gillie să se căsătorească, chiar 
dacă ar fi fost dispusă să renunţe la cârciuma ei. Habar n- 
avea cum să conducă o gospodărie şi era mult prea 
independentă. Niciun bărbat nu avea să se căsătorească cu 
o femeie care refuza să fie privită ca o proprietate - nu că 
s-ar fi uitat vreodată un bărbat la ea în felul acela. Bărbaţii 
o plăceau la fel de puţin pe cât îi plăcea ea pe ei. Dacă era 
să aibă un bărbat în viaţa ei, trebuia să accepte că relaţia 
avea să ducă doar la o tăvăleală, nu la ceva respectabil 
precum căsătoria. 

Oarecum surprinsă, îşi dădu seama că, având toate 
acele gânduri în minte, ajunsese în dormitor. Bărbatul 
dormea cu cearşaful răvăşit în jurul şoldurilor şi al 


picioarelor, de parcă s-ar fi luptat cu el. Un braţ lung i se 
odihnea de-a lungul feţei, îndoit peste cap, iar cealaltă 
mână era arcuită lângă vintre. Era o postură extrem de 
masculină şi, dacă nu ar fi fost sigură că era imposibil, s-ar 
fi gândit că se aşezase aşa dinadins, doar ca să o pună pe 
jar. Se străduise din greu să nu fie atrasă de bărbaţi dar 
într-o singură zi descoperea că toate eforturile ei fuseseră 
în van. Îşi pierdea cumpătul la vederea unui piept 
încântător, acoperit pe alocuri cu un păr care se îngusta şi 
dispărea sub aşternuturi, unde se afla ceva şi mai masculin. 

Mormăind, trase repede cearşaful peste el. Se gândi 
să îl trezească şi să-i dea puţină supă, dar părea că doarme 
adânc, iar trupul lui avea probabil nevoie mai mult de 
odihnă pentru a se vindeca decât de ce avea să îi ofere ea. 
Mai bine îl lăsa în pace. Îi trase totuşi cearşaful până la gât, 
pentru a ascunde pieptul acela care o distrăgea, şi îi atinse 
uşor maxilarul cu degetele. Barba i se îndesise şi era mai 
întunecată. Dacă o lăsa aşa, avea să îi crească o barbă caa 
lui Mick. Ar fi fost păcat să ascundă sub părul aspru bărbia 
aceea puternică, sculptată. 

Şi iat-o petrecând prea mult timp gândindu-se la el 
când avea nevoie să doarmă şi ea puţin! li ocupa aproape 
tot patul - nu că s-ar fi gândit să se întindă lângă el. Chiar şi 
aşa o tulbura în locurile acelea intime. Dacă s-ar fi apropiat 
mai mult de el n-ar fi închis un ochi din pricina dorinţei pe 
care reuşise să o ţină adormită o bună parte din viaţa ei 
Acum însă fusese trezită şi părea să-şi ceară drepturile. 
Odihna trebuia să o potolească. 

Se gândi la canapeaua din camera din faţă, dar se 
aşeză pe fotoliul mare de pluş de lângă foc, în camera în 
care se afla, ca să fie sigură că îl putea auzi dacă striga în 
caz că îl durea ceva. În plus, adormise acolo de multe ori în 
timp ce citea noaptea. De-a lungul anilor, ajunsese să 
capete forma ei, iar când se aşeza pe el era ca o 
îmbrăţişare. Adormi cât ai clipi. 

Tresări şi se trezi dintr-un somn adânc, apoi se uită 
buimacă la bărbatul care se agita în patul ei, lovind 
cearşaful de parcă ar fi fost nişte lanţuri care îl doborau la 


pământ. Năucă, nu-şi dădu seama ce căuta acolo, de ce 
avea un bărbat în apropiere... 

Apoi îşi aminti totul într-o clipă. Sări de pe fotoliu şi se 
uită pe fereastră. Se lăsase întunericul. Dormise toată ziua, 
fiind mai obosită decât crezuse. Cu viteza unui cal de curse, 
ajunse la pat, uitându-se la faţa străinului, ignorând faptul 
că reuşise să arunce cearşaful de pe el şi dezvăluind tot ce 
era de văzut. Îi cuprinse obrajii în palme, surprinsă că 
ardeau atât de tare. 

— Şşşt, dragule! Este în regulă. Calmează-te! 

El deschise ochii - erau cuprinşi de febră, rătăciţi, 
privind cu disperare. 

— Trebuie să o găsesc. 

Nu îi plăcu nodul din stomac, ca o durere fantomatică 
ce îşi făcu apariţia când află că în viaţa lui exista o lady, în 
mod limpede una extrem de importantă, şi că era posibil să 
fi primit răspunsul la întrebarea ei dacă acesta era motivul 
pentru care străinul se aflase într-o zonă primejdioasă a 
Londrei la o oră şi mai periculoasă. 

— O vei găsi, dar mai întâi trebuie să te vindeci, să îţi 
recapeţi puterile. A 

— Dă-te... la o parte. Incercă să o îndepărteze şi făcu 
o mişcare, gata să coboare din pat, dar ea nu se cilinti, 
apucându-l de umeri şi înfigându-şi degetele în muşchii lui 
tari, având grijă şi nu cumva să-i sângereze rana de la 
umăr. 

— Nu îi eşti de niciun folos mort, şi asta te paşte dacă 
nu te refaci. 

El continuă să se zbată, încercând în van să o dea 
deoparte, dar încăierările cu patru fraţi o învăţaseră cum să 
apuce şi cum să-şi folosească greutatea pentru a ieşi în 
avantaj. Adunându-şi toate puterile, îl scutură bine. 

— Thorne! 

Nu îi mai spusese pe nume până atunci. Părea cumva 
intim, făcând ca el să însemne pentru ea mai mult decât 
era. 

— Nu te opune sau îţi voi veni de hac! 

Tonul, cel pe care îl folosea când dădea beţivii afară 


din local, era menit să treacă prin ceața care cuprindea 
uneori minţile bărbaţilor când vedeau lumea prin aburii 
alcoolului. 

Se potoli şi rămase nemişcat, respirând cu greu şi 
ţintuind-o cu ochii de culoarea berii Guinness. O fracțiune 
de secundă, păru lucid, cu o expresie arzătoare. 

— Nu mă lăsa să mor! 

Apoi închise ochii şi se cufundă în moliciunea saltelei, 
pierdut din nou pentru lume, pentru ea. Îi îndepărtă părul 
de pe fruntea încinsă. 

— Nu vei muri, dragule. Nu dacă eu am un cuvânt de 
spus. 

Dat fiind că se afla în patul ei, avea un cuvânt de 
spus. Întinse mâna şi trase cearşaful la loc peste el. 
Bărbatul nu reacţionă deloc, cufundat în somn, posibil 
inconştient. Spera să fie cea din urmă variantă, când i-ar fi 
fost mai uşor să-l îngrijească, iar el să nu simtă ceea ce 
avea să fie mai mult decât neplăcut. 

începu să-i schimbe bandajele, adăugând alifia cu 
miros acrişor pe care i-o dăduse Graves pentru a ţine 
infecțiile departe. Rănile erau roşii, dar nu existau semne 
de cangrenă. Unul dintre fraţii ei fusese cât pe ce să moară 
din pricina unei răni infectate, aşa că ştia ce să verifice. 
Ştia, de asemenea, ce trebuia făcut pentru a o curăța. 
Prefera să evite această sarcină, presupunând că pacientul 
ei ar fi fost fericit să nu treacă prin asta. 

Pacientul ei. Ce nesăbuită fusese că alungase 
infirmiera! Nu că regreta, nu tocmai îi plăcea să-l 
îngrijească, să-i şteargă fruntea cu o cârpă umedă şi rece 
după ce termina de bandajat fiecare rană. Avea febră, era 
limpede, dar nu părea să delireze ori să-şi fi pierdut minţile. 
lar ea se bucura, chiar dacă erau doar mici victorii. 

Auzea ecourile petrecăreţilor de jos. Era ciudat că nu 
o chemau acolo, că putea să ignore zgomotul. Avea 
încredere că Jolly Roger se ocupa de toate, dar era mai 
mult de atât. Pentru prima oară în viaţa ei, ceva părea mai 
important decât să toarne bare. Chiar şi fără să vorbească, 
era mai interesant decât bărbaţii care veneau la tejghea şi 


îngăimau câteva cuvinte, salutând-o. Poate pentru că era 
un mister pentru ei. Un gentilom bine îmbrăcat în acea 
parte a Londrei, la ora aceea, preocupat de reputaţia ei... 

— Cine eşti? 

Intrebarea rostită cu voce scăzută şi răguşită dădea 
glas celei pe care o avea şi ea în minte. Îşi ridică încet 
privirea de pe gâtul lui, pe care îl ştergea de sudoare. Îi mai 
spusese, dar poate că şi durea prea tare ca să fie atent ori 
să îşi amintească. 

— Gillie. 

El clătină încet din cap, ca şi cum răspunsul ar fi fost 
nepotrivit sau nu avea niciun sens. 

— Mai multe. Spune-mi mai multe despre tine. 

Niciun bărbat nu se ostenise să afle mai multe despre 
ea. Poate că avea nevoie să-i abată atenţia de la durere ori 
să audă o voce care să îl ţină legat de lumea aceasta. 

— Mai întâi, supa. 

Cu o forţă în degete la care nu s-ar fi aşteptat, îi 
cuprinse încheietura, nelăsând-o să se ridice de pe pat. 

— O s-o vărs. 

— Ai putea măcar să încerci. 

Clătină din nou uşor din cap. 

— Vorbeşte cu mine! 

Ea încuviinţă din cap, iar el, având încredere în ea, îi 
eliberă încheietura, lucru care îi trezi un sentiment straniu, 
ca atunci când era mică, iar de Crăciun văzuse într-o vitrină 
o păpuşi îmbrăcată mai frumos decât ea. Se întorsese în 
fiecare zi la magazin să o vadă şi plânsese în ziua în care 
nu o mai găsise acolo. Cum ar fi plâns dacă nu l-ar mai fi 
găsit în patul ei. Înmuie cârpa în vas, o stoarse şi îi 
tamponă gâtul în jos, aproape de piept. 

— Am cârciuma de jos. 

— Numele? 

— Sirena şi Unicornul. 

Colţul gurii lui frumoase se arcui. Dacă nu ar fi fost 
atât de slăbit, bănuia că i-ar fi aruncat un zâmbet orbitor. 

— Ai aruncat cu sirena în mine. 

Buzele ei zvâcniră. 


— Mereu mi-a plăcut unicornul un pic mai mult. 

— De ce? 

Ridică din umeri, stânjenită că îi împărtăşise lucrul 
acesta, nevrând să spună mai mult. Dar cum să nu o facă 
dacă îl ajuta să uite de durere? 

— Întotdeauna a părut mai mitic şi totuşi mai credibil. 
Nu mi-a venit să cred că o femeie ar putea fi pe jumătate 
peşte, dar părea plauzibil ca la un moment dat undeva în 
lume, să existe un cal cu corn. Nu crezi? 

El nu făcu decât să o privească fix, fără îndoială 
pentru că rostise asemenea prostii. 

— Ştiu că pare o prostie... 

— Nu e o prostie. E captivant. 

— Mă faci să roşesc dacă nu ai grijă cu flatările. lată, 
acum ştii totul despre mine! 

— Mă îndoiesc. 

Înmuie cârpa în vas şi i-o trecu apoi cu blândeţe pe 
sub claviculă, de la un umăr până la celălalt, evitând cu 
grijă rana. 

— Ce căutai pe stradă la ora aceea din noapte singur, 
ţintă sigură pentru hoţi? 

Îi evită privirea, uitându-se spre foc. Lumina gălbuie îi 
dansa pe chip şi părea că îi plăcea să se ascundă în 
umbrele acelea macabre. 

— Alergam după un vis. 

În cuvintele rostite încet se simțeau dezamăgire, 
suferinţă şi semnul unei înfrângeri. Ce fel de vis ar putea 
urmări cineva în locurile acelea nenorocite? li veni să râdă 
când îşi dădu seama de absurditatea întrebării ei. Propriile 
ei visuri sălăşluiau acolo, deşi în ultima vreme existau 
momente în care se trezea dorindu-şi mai mult. Nu voia să 
îl tragă de limbă, căci se îndoia că el avea să răspundă, dar 
nu îl putea lăsa să se dea bătut. 

— În schimb, ai dat peste un coşmar, nu-i aşa? 

El pufni, părând că ar fi râs dacă ar fi avut mai multă 
putere. Îşi dorea din suflet să îl vadă teafăr şi puternic, 
imaginându-şi cât de impunător şi de îndrăzneţ ar părea în 
alte împrejurări. 


— Puțin. Întorcând capul înspre ea, părea că se luptă 
să-şi ţină ochii deschişi. Te cunoşteau, ţi-au rostit numele. 

— Serios? Mă gândeam eu că s-ar putea să mă 
cunoască, dat fiind că a fost de ajuns să strig ca să o ia din 
loc. Presupun că nu i-ai văzut prea bine. 

Clătină cu greu din cap. Nu era momentul să-l 
interogheze. Dar voia să fie atentă, să bage de seamă dacă 
apărea cineva cu bunuri de vânzare furate de la un 
gentilom. 

— Ar trebui să dormi puţin. 

— S-ar putea să nu mă mai trezesc. 

— Ai febră, dar m-am uitat la răni. Nu se infectează. 
Dar corpul tău trebuie să lupte, iar odihna îţi va fi de folos. 

— Mai vorbeşte-mi! 

— Despre ce? 

— Despre tine. 

Era o greşeală să îţi pierzi răbdarea cu un om care 
suferea. 

— Ţi-am spus tot ce este de spus despre mine. Nu 
sunt foarte interesantă. 

— Spune-mi despre sirenă şi... unicorn. 

Nu credea că întreba de cârciumă, ci mai degrabă de 
ce îi plăceau creaturile acelea, de ce le alesese. Stoarse din 
nou cârpa. Sperând să îl răcorească, i-o puse pe frunte. 
După ce umezi alte bucăţi de pânză, îi şterse pieptul, având 
grijă să îi evite sfârcurile maronii, care păreau a fi mult prea 
intime. Apoi i-o trecu peste stern, unde se adunase mai 
multă sudoare. 

— Nu pot fi niciodată împreună. Am o slăbiciune 
pentru lucrurile care nu pot fi niciodată împreună... Cred că 
din cauza familiei mele. Provenim din oameni care nu au 
putut fi împreună. În afară de fratele meu, Mick. 

Aflaseră recent că povestea lui era un pic mai 
complicată, dar nu avea să o împartă cu un străin - chiar 
dacă nu mai era străin. Era povestea lui Mick, nu a ei. 

— Vezi tu, toţi suntem copii din flori 

Avea ochii închişi şi nu reacţionă. Poate că vocea ei îl 
adormea sau era copleşit de febră şi nu mai înţelegea ce 


spunea. Gândul acela îi dădu puţin curaj. Nu era prea 
vorbăreaţă, dar, dacă zgomotul îl ţinea departe de ghearele 
morţii, chiar dacă nu avea logică, atunci ce conta ce 
spunea? 

— Sirena trăieşte în mare. Unicornul nu poate merge 
acolo, nu-i aşa? Sirena poate veni pe pământ, dar nu prea 
mult. Prin urmare, pot fi prieteni dar nimic mai mult. 
Prostesc nume pentru o cârciumă în care beau bărbaţii! Ar 
fi trebuit să o numesc Mistreţul Negru ori să îi dau un nume 
care să-i facă să se simtă puternici când îmi trec pragul. 
Dar voiam ceva mai blând. Nu am prea avut parte de 
blândeţe în copilărie. Nici acum, de fapt, dar asta este 
alegerea mea. Muncesc mult pentru că aşa vreau. lar acum 
bat câmpii ca o idioată. 

Buzele lui zvâcniră, ceea ce o făcu să simtă că i se 
strânge ceva în piept. Asculta. Işi dorea să-şi fi ţinut gura, 
deşi, dacă ar fi fost sinceră cu ea însăşi, îi plăcea că, în 
ciuda durerii, a disconfortului şi a febrei, era atent la 
vorbele ei. Nu-şi dorea decât să aibă poveşti mai 
interesante pe care să i le împărtăşească. 

După câteva momente de tăcere, el mormăi: 

— Continuă. 

Să continue. Era posibil ca el să fie pe moarte, însă ea 
nu credea că avea să păşească dincolo. Avea un ton 
poruncitor. Era limpede că fusese obişnuit să dea ordine şi 
probabil nu îi căzuse bine că ea îl pusese la punct, iar acum 
refuza să se supună poruncii morţii însă puţini oameni 
aveau de ales când venea vorba despre asta. Dacă vocea ei 
fi putea împiedica să se lase dus pe lumea cealaltă, atunci 
avea să-i vorbească. 

— Am spus că am avut o viaţă grea, dar nu 
îngrozitoare. Când eram foarte mici, o ajutam pe mama 
când făcea cutii de chibrituri. Degeţelele mele erau 
potrivite pentru această sarcină. Ar fi trebuit şi ştim de 
atunci că voi fi înaltă, căci erau lungi. Dar pentru treaba 
asta era nevoie să stai jos vreme îndelungată şi m-am 
plictisit iute. Voiam să îi urmez pe fraţii mei în aventurile 
lor. Mereu plecau şi făceau una sau alta, găsind câte ceva 


de lucru, şi m-am gândit că, orice ar fi făcut, trebuia să fi 
fost mai distractiv decât ce făceam eu. La opt ani, am 
început şi lucrez ca măturătoare - curăţăm scările. 

Deşi, ţinând cont de pantalonii, cămaşa, jacheta şi 
şapca pe care le purta, toată lumea credea că angajase un 
băiat. 

El nu reacţionă, nefăcând decât să fluture din gene, 
ca şi când ar fi fost prea greu să ridice pleoapele. Ea îi 
înlocui pânza de pe frunte, îi puse încă una umedă pe gât, 
apoi se apucă să îi şteargă fiecare coastă cu o cârpă udă şi 
rece. 

— Îmi pari genul care nu-şi bate capul cu curăţenia 
casei. Nu este suficient să mături scările de la intrare ca să 
le ţii curate. Trebuie să le freci ca să iasă bine. Incepeam de 
la un capăt al străzii şi ţipam: „Curăţ scări! Trei bănuţi! Trei 
bănuţi şi vă curăţ scările! Râse amar. Trei bănuţi pe casă, 
nu pe scară. Dar îmi plăcea să fiu independentă. Puteam să 
dorm puţin când oboseam. Uneori, dacă bucătăreasa avea 
inimă bună, primeam o masă întreagă, nişte turte sau un 
biscuit. Rareori mergeam acasă flămândă, ceea ce o ajuta 
pe mama să le dea mai mult de mâncare băieţilor. 
Doamne, ziceai că sunt rupţi de foame de fiecare dată când 
îi aşeza la masă! Înmuie cârpa în vas, o scoase, începu să o 
stoarcă şi, pentru prima oară după multă vreme, îşi observă 
mâinile. Nu mă va lua nimeni niciodată drept doamnă, 
mormăi ea. 

Pacientul ei respira ceva mai greu. 

— Vrei nişte laudanum, dragule? 

— Cuvinte, rosti el încet şi chinuit, de parcă ar fi 
împins vorba din adâncul sufletului. 

Se gândi, încercând să găsească ceva interesant, apoi 
râse. 

— Ah! Odată, curăţăm scările de la intrare în casa 
unui bogătaş şi apare fiul lui călare, urcă scările, fără să 
descalece, trece pe lângă mine şi intră în casă. Şi ce să 
vezi? Calul mi-a lăsat un cadou nenorocit exact acolo, 
înainte să treacă pragul şi a trebuit să curăţ. Nu mi-au dat 
mai multe monede. Doar cei trei bănuţi. De atunci, nu m- 


am mai dat în vânt după cai. Cu excepţia celui mitic, 
desigur. 

— Te duc... la călărit. Te vei răzgândi... în privinţa lor. 

Inima i se izbi atât de tare de coaste, încât fu aproape 
sigură că i se rupse una. El delira şi avea febră, desigur. Nu 
vorbea serios. Bărbaţii spuneau tot felul de prostii când 
aveau dureri sau febră. Când avea să îşi revină, avea să se 
uite la ea şi să râdă la gândul că sugerase vreodată să iasă 
împreună. Ridicol! Nici într-o mie de ani. Voia să 
glumească, să îl ia peste picior, dar un colţişor din sufletul 
ei, trădătorul, tânjea ca el să fie coerent, să fi rostit 
cuvintele acelea cu adevărat, voia să se afle din nou în 
compania lui după ce se vindeca şi se înzdrăvenea. 

Ce prostuţă era că îşi dorea lucruri care nu aveau cum 
să se întâmple! Deşi ştia prea puţine despre el, îşi dădea 
seama că făceau parte din lumi diferite, că îşi alesese o 
ocupaţie, o viaţă pe care niciun bărbat nu le-ar îngădui. 


* 


— Unde-i Gillie? întrebă Aiden Trewlove, trăgând un 
scaun şi lăsându-se pe el, alături de fratele său Beast, la o 
masă din colţul cârciumii. Era ciudat să intre la Sirena şi 
Unicornul şi să nu o vadă pe sora lor în spatele tejghelei, 
încuviinţând din cap spre el şi venind să-i toarne de băut. 

— Jolly Roger spune că Gillie nu vine astăzi şi nici 
diseară. 

— Poftim? Nu lucrează deloc? 

Beast ridică din umerii laţi care îi erau mereu de folos 
când era nevoie de vreo încăierare. Nu vorbea prea mult, 
ceea ce îl făcea partenerul ideal de pahar pentru Aiden, 
care întotdeauna prefera să-şi asculte propria voce. 

— Gillie lucrează mereu, îi aminti el fratelui său. 

— Nu astăzi. 

— De ce? 

— Nu a zis. Se pare că nu i-a spus din ce motiv. 

— Este acasă la ea? 

— Aşa cred. 


— Nu te-ai dus să vezi? 

Împinse scaunul şi se ridică. 

— Poate că nu vrea să fie verificată. 

Aiden îngheţă şi se uită spre fratele său. 

— De ce nu? 

Beast se uită la halba de bere de parcă s-ar fi temut 
să nu o ia din loc. 

— Jolly Roger crede că s-ar putea să fie o treabă 
femeiască. 

— Cum ar fi? 

Fratele său îl privi încruntat şi nerăbdător. 

— Perioada lunară. 

— Nu i-a stat niciodată în cale până acum. 

— Atunci nu ştiu. Poate că nu e în apele ei, tuşeşte 
sau cine ştie... 

Se aşeză la loc pe scaun. 

— Ar trebui să vadă cineva ce face. 

Beast făcu o grimasă şi se foi pe scaun de parcă ar fi 
avut ţepi. 

— Dacă e o treabă femeiască? Nu vreau să vorbesc 
despre asta. Este doar o zi. Poate că citeşte o carte bună şi 
nu a vrut să o lase din mână. 

— Nu este ca tine. Dacă trebuie să stea prea mult 
timp jos, îi vine să se caţăre pe pereţi. Trebuie să se fi 
întâmplat ceva. 

— Optimist mai eşti! 

Se încruntă. 

— Este ciudat, atâta tot. Îmi fac griji pentru ea. 

— Îţi faci griji că n-o să aibă cine să îţi aducă bere. 

Aiden zâmbi larg. 

— Ai dreptate. Dacă era aici, o primeam până acum. 
Făcu semn unei fete care trecea pe lângă ei. O las astăzi, 
dar, dacă nu se întoarce până mâine, voi afla din ce motiv. 


Capitolul 5 


Ultimul lucru pe care şi-l amintea era că îi povestea 
cum curăța balega de cal de pe scări pentru că un bădăran 
era atât de idiot încât intrase cu calul în casă. Putea să fie 
oricare din cei zece filfizoni pe care îi cunoscuse în tinereţe, 
când trecuse printr-o perioadă cu atitudine recalcitrantă, de 
care nu era tocmai mândru, împotrivindu-se restricţiilor ce 
îi fuseseră impuse de la o vârstă atât de fragedă. Totodată, 
râvnea atenţie, străduindu-se să-i stârnească orice emoție 
mamei lui, în afară de nepăsare şi indiferenţă. Îi făcuse bine 
să o vadă furioasă. Povestea acestei femei îl făcea să se 
ruşineze şi mai tare de trecutul lui răzvrătit, fiind 
recunoscător că fusese prea epuizat - încă era - pentru a 
dezvălui ceva despre sine. 

Deschise ochii şi văzu încăperea plină de umbre. Ea 
stătea în apropiere, cosând lângă o lampă, cu capul aplecat 
şi profilul spre el. Ai fi zis că părul, tuns scurt cum era, i-ar fi 
dat o înfăţişare masculină. În schimb, o făcea să arate ca 
un spiriduş sau ca o zână. Bunica îi spusese poveşti cu 
zâne. Creaturi mici şi delicate care locuiau în grădini. Nu ar 
fi zis că acea femeie era delicată, dar sigur era feminină în 
felul ei unic. 

Şi îl îngrijise ore în şir. Trecuseră ani de când nu se 
mai bucurase de atâta atenţie sau de când cuiva părea să-i 
pese că trăia. Mama lui era o femeie rece. Tatăl fusese mai 
cald, dar aşteptările acestuia privind purtarea cuviincioasă 
erau atât de mari, încât căldura se pierdea adesea în 
atitudinea milităroasă şi rigidă, iar Thorne tânjea după o 
apropiere care nu existase niciodată cu adevărat. Era 
ciudat că îşi dădea seama de toate acestea acum. 
Posibilitatea morţii părea să limpezească anumite aspecte 
ale vieţii. Dar avea nevoie de nenorociţii aceia de ochelari 
pentru a o vedea mai clar, cum îşi dorea cu ardoare, pe 
femeia care stătea în apropiere. 

— Ce... 

Ea înălţă capul atât de iute, că i-ar fi putut trosni 
gâtul. 

— Ce ai acolo? 

Ea ridică din poală ceea ce părea să fie un maldăr de 


zdrenţe. 

— Te-a lăsat febra în apropierea zorilor, apoi ai dormit 
toată ziua. Mă gândeam că o să ai nevoie în curând de 
haine. Părea să fie stânjenită că fusese surprinsă cosând ce 
rămăsese din veşmintele lui. Ai putea înghiţi puţină tocană 
de miel? 

— Probabil că nu doar puţină. 

Nu ştia dacă îi mai fusese vreodată atât de foame. 

li aruncă un zâmbet splendid, strălucitor, care l-ar fi 
cucerit dacă ar fi fost în picioare. 

— i-o aduc. 

Când se ridică, lăsă hainele pe scaun cu o mişcare 
graţioasă, accentuată de înălţimea şi silueta el zveltă. 

In loc să se îndrepte imediat spre uşă, se apropie şi îi 
puse palma rece pe frunte. Dacă ar fi fost mai zdravăn, mai 
puternic, şi-ar fi pus mâna peste a ei şi ar fi dus-o la buze 
pentru a-şi arăta gratitudinea. Un sărut cast pe încheieturi 
sau în palmă. 

Mâna ei zăbovi mai mult decât se aşteptase, apoi se 
arcui, cuprinzându-i obrazul. 

— Ai nevoie să te bărbiereşti, spuse ea mâhnită, 
înainte de a-şi retrage mâna, de parcă lui i-ar fi revenit 
febra şi ar fi ars-o. Dar nu am brici. Mă întorc imediat. 

Se întoarse pe călcâie şi ieşi din încăpere, lăsându-l să 
se întrebe de ce nu era în extaz la gândul că avea să se 
întoarcă în curând în lumea lui şi să pornească iarăşi în 
căutarea Laviniei, de ce îşi dorea să mai rămână în locul 
acela mic şi înghesuit 

Nu simţea asta pentru că avea nevoie să scape de 
responsabilităţi. Nici pentru că nu aprecia bogăţia în care se 
născuse. Insă de ceva vreme îl rodea o nemulţumire şi nu 
reuşise să afle cauza exactă. Crezuse că motivul era faptul 
că înainta în vârstă şi încă nu avea moştenitor. La 36 de 
ani, îi trecuse de mult vremea de a avea soţie şi un fiu. Dar, 
dacă era sincer cu sine, ceea ce devenea din ce în ce mai 
dificil în ultimul timp, se simţise nespus de uşurat că fusese 
scutit de schimbul de jurăminte pentru că mireasa lui nu 
mai apăruse. 


Mândria lui primise o lovitură puternică. Tocmai de 
aceea se aruncase în zonele întunecate ale Londrei, unde, 
spre surprinderea lui, descoperise o rază de soare. 

Acum gândurile îi deveneau jalnic de patetice. Fusese 
cât pe ce să moară. 

Se întoarse şi încercă să se aşeze în fund, ceea ce Îi 
aminti brusc şi acut că rănile protestau exact în punctele în 
care îşi mişcase trupul. Forţându-se din răsputeri, până ce îl 
năpădiră valuri de sudoare, reuşi în cele din urmă să se 
ridice în capul oaselor, sprijinindu-se cu spatele de un 
maldăr de perne. 

Abia atunci îşi dădu seama că agonia lui nu fusese 
însoţită de mirosul neplăcut al bolii, ci mai degrabă de 
parfumul ei. Un iz vag de vanilie. Îl spălase, fără îndoială, 
după ce îl cuprinsese febra, când era cufundat într-un somn 
adânc. Reuşise totodată să schimbe aşternuturile fără să îl 
deranjeze. Dând la o parte cearşaful apretat şi curat, 
observă că bandajele care îi protejau coapsa şi coasta erau 
imaculate. Regreta că dormise în timp ce îl îmbăiase. Se 
întrebă dacă se îmbujorase, dacă într-adevăr roşea. 
Încăperea era inundată mai mult de umbre decât de 
lumină, iar el îşi dori deodată să se prăbuşească tavanul şi 
să dea năvală soarele, tânjind după ochelarii lui nenorociti. 

Când intră în cameră, aproape că o rugă să aştepte în 
prag, să îl lase o clipă să o studieze, să îi scruteze 
trăsăturile, dar ea ar fi crezut, fără îndoială, că febra îi luase 
minţile. În plus, interesul lui faţă de ea era trezit de locuinţa 
mică, de intimitatea faptului că îi ocupa patul, acoperit doar 
de un cearşaf şi de o pătură, precum şi de atenţia cu care îl 
îngrijise. După ce avea să iasă de acolo, probabil că nu 
avea să se mai gândească la ea. Trebuia să se gândească 
la chestiuni mai importante, care îi afectau direct averea, 
statutul şi îndatoririle. 

— Mă bucur foarte mult că ai găsit puterea să te ridici 
în capul oaselor, spuse ea, aşezându-i tava în poală. Pentru 
că ar trebui să încerci să te hrăneşti. _ 

Luă hainele, se aşeză pe scaun şi îl privi. In ochii ei se 
citeau încurajarea şi speranţa. De la distanţa aceea, cu 


umbrele din jur, i se părură căprui. Ciudat că nu-şi dorea să 
îi dezamăgească. 

Luă cu lingura nişte miel, morcovi, mazăre şi cartofi. Îi 
tremură uşor mâna - de slăbiciune, presupunea - când 
duse lingura la gură, conştient că ea se aşezase pe scaun, 
dar era gata să îl ajute dacă avea nevoie. Mai bine ar fi 
murit decât să dea dovadă în continuare de slăbiciune în 
faţa ei. Era îndeajuns de rău că trebuise să-l îngrijească, să- 
| îmbăieze şi să-l ţină în viaţă. Dar toate gândurile negre se 
risipiră când băgă mâncarea în gură. Niciodată în viaţa lui 
nu gustase ceva atât de bun. li sălta stomacul de poftă şi 
aproape că mormăia de plăcere. 

— Eşti o bucătăreasă excelentă. 

— Sunt o bucătăreasă execrabilă. Se lăsă pe speteaza 
scaunului şi netezi pantalonii din poală. Am luat-o din 
bucătăria de jos. Am o bucătăreasă excelentă care lucrează 
la mine. 

— Nu am mai cunoscut nicio femeie care să aibă o 
afacere. 

Ea continuă să coasă şi răspunse: 

— M-a ajutat puţin fratele meu. 

Tonul ei era grăitor. 

— Nu ai fost încântată. 

Ridică bărbia, iar umerii îi înţepeniră, fără să-şi 
desprindă ochii de la ac, care se mişcă brusc cu viteză. 

— Aş fi preferat să o fac singură, dar nu am putut să 
obţin împrumutul de la bancă. 

— Câţi fraţi ai? 

— Patru. Şi o soră. Apoi ridică privirea. 

— Tu? 

— Acum niciunul. Fratele şi sora mea au fost răpuşi de 
boală. Şi tata. Moartea lor a distrus-o pe mama. 

— Trebuie să-ţi fi fost greu şi ţie. 

— M-a făcut să-mi dau seama că moartea poate veni 
oricând. Am crezut că îmi dă târcoale aseară, jur că am 
văzut-o aşteptând la colţ! Dar nu ai lăsat-o să mă ia. 

Ea îşi strânse buzele uşor şi o scânteie îi licări în ochi. 

— Aşa sunt eu, încăpăţânată. 


— Am fost norocos că mi-ai sărit în ajutor! 

Făcu semn din cap spre bol. 

— Mai vrei? 

Abia atunci îşi dădu seama că aproape terminase. 
Vorbise în timp ce mâncase, fiind mai atent la ea decât la 
mâncare, oricât de delicioasă ar fi fost. Ea era mult mai 
apetisantă şi interesantă. A 

— Poate mai târziu. Nu vreau să exagerez. In plus, 
efortul îl secătuise de energie. Nu voia să fie nevoită să îi 
ducă lingura la gură, de parcă ar fi fost un prunc. 

Se ridică, îi luă bolul, îl puse deoparte şi se întoarse pe 
scaunul ei. 

— Crezi că te simţi în stare să călătoreşti? Ai o casă la 
care să te întorci? 

Întrebarea ei îi luă prin surprindere, dar, gândindu-se 
mai bine, dat fiind că locuia în acea parte a Londrei, 
probabil că ştia o grămadă de oameni care nu aveau 
adăpost. 

— Am. 

— Mama ta trebuie să fie îngrijorată. 

— Mă îndoiesc. Nu am fost niciodată favoritul ei. 

— Mi-e greu să cred asta. Toţi copiii sunt favoriţii 
mamelor. 

— Mă tem că nu în familia noastră. 

— Sunt sigură că te înşeli în privinţa aceasta. Uneori... 

Se auzi o bătaie în uşă tare şi precipitată, urmată de 
un strigăt: 

— Gillie! 

Era voce de bărbat - unul nervos, dacă judeca el bine. 

— Nu credeam că ai soţ. 

— Nu am, dar am un frate. Sărise deja în picioare şi se 
îndrepta spre uşă. Să taci mâlc, spuse ea peste umăr 
înainte de a ieşi din încăpere şi de a închide uşa în urma ei. 

Aruncând aşternuturile deoparte, îşi cobori cu grijă 
picioarele din pat. Respirând mult prea greu, blestemă hoţii 
care îl secătuiseră de puteri. Trebuia să ajungă măcar la 
uşă, să asculte şi să se asigure că nu era nevoie să îi vină în 
ajutor. Deşi nu-şi prea putea închipui că cea mai 


remarcabilă femeie pe care o întâlnise ar avea vreodată 
nevoie să fie salvată. 


Fratele ei cel mai mare, Mick, nu aşteptă să fie invitat 
înăuntru. De îndată ce deschise uşa, păşi hotărât peste 
prag, ca şi când s-ar fi aşteptat să găsească ceva nelalocul 
său ori vreun nelegiuit care ar fi încercat să-l oprească. 
Oprindu-se în mijlocul camerei, se uită cu atenţie în jur, 
înainte de a se întoarce spre ea. 

— Am auzit că nu lucrezi de câteva zile. Te simţi rău? 

— Nu. Pur şi simplu voiam să fiu singură o vreme. 

El miji ochii şi îşi îndreptă atenţia spre uşa închisă 
care dădea în dormitor. Se strădui din răsputeri să nu sară 
în faţa lui şi să-i blocheze vederea, de parcă ar fi putut 
trece cu privirea prin lemn şi ar fi văzut ce se afla de partea 
cealaltă. 

— Lucrez de când eram copilă. Nu credeam că 
absenţa mea pune pe toată lumea pe jar. 

Se întoarse spre ea, dar vedea suspiciunea din 
albastrul ochilor lui 

— Nu sunt pe jar, dar ceilalţi erau îngrijoraţi. 

— Aşa că au trimis după tine. 

Pentru că era considerat cel mai mare. Toţi îşi băgau 
nasul unde nu le fierbea oala. 

— Soţia ta trebuie să fie încântată că ai lăsat-o 
singură... 

— Mă revanşez când mă întorc acasă, spre încântarea 
ei, sunt sigur. Privirea i se îndreptă din nou spre uşă. Jolly 
Roger a spus că vii din când fii când să verifici cum stau 
lucrurile... 

— Da, totul merge bine. Ştie ce face. 

— Dar tu? întrebă el aspru, scrutând-o din nou, ca şi 
când ar fi ştiut prea bine că ascundea ceva. 

Dacă ar fi aflat că în patul ei era un bărbat, nu ar fi 
contat că era rănit sau prea slab pentru a face scandal sau 
a profita de ea. Mick avea grijă de a o vedea măritată. 


Fratele ei punea un preţ prea mare pe respectabilitate, 
acesta fiind unul dintre motivele pentru care cu două 
săptămâni în urmă se căsătorise cu fiica unui conte. 
Celălalt motiv, mai arzător, era că se îndrăgostise 
nebuneşte de ea. 

— Tu nu oboseşti niciodată după atâta muncă? 

El îşi încrucişă braţele la piept. 

— Ce nu-mi spui, Gillie? 

— Nimic. Mâine mă întorc la muncă. Scoase un oftat 
de nerăbdare. Mă întorc acum dacă te deranjează atât de 
tare... 

El ridică o mână. 

— Nu te agita. 

— Nu eu sunt cea care a dat buzna acuzând... 

— Nu te acuzam de nimic. Eram îngrijorat. Nu îţi stă în 
fire să dispari zile în şir... 

— Au fost două zile şi nu am dispărut. 

— Te-ai retras. 

— Nu m-am retras. La naiba, Mick! Am vrut doar puţin 
timp pentru mine. 

Izbucnirea ei păru să îl satisfacă, aşa cum nu reuşise 
doar prin vorbe. Încuviinţă brusc din cap. 

— Bine, atunci. Se mai uită o dată în jur, zăbovind cu 
privirea pe uşa dormitorului. Te las să te întorci la ale tale. 

Se îndreptă spre uşa de la intrare. Plecarea lui bruscă 
o irită aproape la fel de mult ca sosirea. Dacă nu terminase 
de vorbit cu el? 

— Ai venit cu trăsura? 

Se opri, întorcându-se spre ea. 

S-ar fi putut duce să caute o brişcă, dar trăsura lui ar 
fi fost mai comodă. 

— După ce te duce vizitiul acasă, s-ar putea întoarce 
aici? Mi-ar trebui o trăsură astă-seară. 

Îşi miji din nou ochii aceia enervanţi şi scrutători. 

— Te voi însoţi oriunde doreşti. 

— Nu am nevoie să mă însoţeşti. Ridică mâna 
frustrată. Nu contează. Voi lua o brişcă. 


— Nu fi prostuţă! Trăsura mea este mai sigură. Vizitiul 
meu te va proteja dacă va fi nevoie. 

— Nu am nevoie de protecţie. Voiam doar să mă 
plimb prin Londra noaptea. Lucrez mereu seara şi eram 
curioasă cum arată oraşul pentru cei care se relaxează 
după căderea întunericului. 

Ce prostii! Era uluită că putea spune toate acele 
lucruri fără ezitare, dar, atât timp cât nu îi stârnea bănuiala 
cu privire la motivul pentru care avea nevoie de trăsură, 
poate că nu avea să Îl ia la întrebări pe vizitiu a doua zi. lar 
dacă o făcea, ei bine, până atunci străinul avea să dispară 
din viaţa ei, iar ea îl putea înfrunta singură pe Mick. 
Important era să se asigure că nu îl înfrunta pe Thorne 
acum şi că nu afla cine era. 

— Atunci îţi trimit trăsura înapoi. 

— Dă-mi cuvântul că nu îl vă întreba pe vizitiu unde 
merge în seara aceasta. 

— Gillie... 

— Nu este nimic necurat, garantez! Dar, dacă nu îmi 
poţi da cuvântul în privinţa asta, voi lua o brişcă. 

O studie un moment îndelungat înainte de a ofta, în 
cele din urmă, învins. 

— Ai cuvântul meu. Sper doar că ştii ce faci. 

— Ştiu. Spune-i vizitiului să vină cu trăsura în spate. 
Deşi s-ar putea să mai treacă vreo câteva ceasuri până ce 
voi fi gata să ies, aşa că poate să bea o bere cât aşteaptă în 
cârciumă. 

Şi i-ar putea oferi nişte bani pentru a-l determina să 
nu îi spună nimic fratelui ei din proprie iniţiativă. 

— Va aprecia. 

Se întoarse spre uşă. 

— Mick? 

Se opri din nou, uitându-se la ea. 

— Mulţumesc că ai trecut pe la mine să te asiguri că 
totul este în regulă. 

— Ştim că eşti o femeie puternică, Gillie, perfect 
capabilă să ai grijă de tine, dar eşti sora noastră şi ne 
facem griji că eşti singură aici. 


— Ştiu. V-aş spune dacă ar fi ceva în neregulă. 

— Aşa să faci. 

Şi cu asta plecă. 

Oftă din toţi rărunchii, uşurată că scăpase fără ca el 
să afle adevărul despre motivul pentru care lipsea. Acum 
putea să îşi ajute oaspetele să plece. În mod surprinzător, 
nu era fericită că avea să facă asta. 

Se întoarse în cameră şi îl găsi pe Thorne stând pe 
marginea patului şi studiind podeaua, de parcă ar fi 
conţinut un cod ce trebuia descifrat, cu cearşaful înfăşurat 
în jurul şoldurilor, cu fruntea, faţa şi gâtul pline de sudoare 
şi răsuflând cu greu. 

— Ce crezi că faci? întrebă ea, stând în uşă cu braţele 
încrucişate la piept şi cu picioarele depărtate. 

Ridică privirea spre ea. 

— Intenţionam să fiu gata în caz că aveai nevoie de 
ajutor. 

Bărbaţii erau cele mai încăpăţânate fiinţe. 

— Dacă ai fi căzut în nas, ar fi trebuit să te ridic. 
Înapoi în pat cu tine! 

— Nu. M-am săturat să zac. Trebuie să stau în capul 
oaselor o vreme, ca să mă adun. 

Probabil că avea dreptate. Când nu era în apele ei, 
înfrunta acea stare, temându-se că, dacă arăta vreo urmă 
de slăbiciune, ar fi cedat bolii. 

— Vrei o ceaşcă de ceai? Sau de whisky. î 

El zâmbi larg. Ea îşi dori să nu fi făcut asta. li răscolea 
pântecul. 

— Ceai cu o picătură de whisky. 

— Nu durează mult. 

În timp ce se îndrepta spre bucătărie, regretă că 
înainte de ivirea zorilor avea să-l trimită acasă. 


Îi puse o pătură pe umeri înainte de a-i da cana de 
ceai cu whisky. Sigur era doar în imaginaţia lui că băutura îl 
revitalizase. Sau poate că o făcuse femeia care stătea în 
apropiere, cosând de zor ca să-i repare hainele. Terminase 
cu pantalonii, iar acum trecea grăbită acul prin țesătura 
cămăşii. Cum pânza albă nu era pătată de sânge, era 
limpede că o spălase la un moment dat. Se întreba ce 
altceva mai făcuse, iar el nu ştia. 

— Îmi pare rău că nu am cizme pe măsura ta, spuse 
ea încet. Am crezut că poate îţi vin ale mele, dar mă tem că 
ai picioarele mult mai mari. 

— Blestem care cade pe capul bărbaţilor din familia 
mea. 

Nu era sigur, dar părea că roşeşte. Interesant. 

— M-am gândit să îl rog pe unul din fraţii mei să-mi 
împrumute o pereche, dar ar fi trebuit să explic... 

Se opri, ridicând din umărul delicat. Greu de crezut că 
umărul acela îl susţinuse cu atâta vigoare în prima noapte, 
când nu ezitase nicio clipă în hotărârea ei de a-l duce sus 
pentru a-l putea îngriji. 

— Nu ar fi bine. 

— Mă tem că nu. Ştiu că nu ţi-ai revenit pe deplin, dar 
cred că te-ai vindecat suficient încât să nu sângerezi şi să 
nu mori în trăsură. 

— E o veste bună. 

Ridică privirea spre el. 

— Fratele meu are o trăsură bună. Şi îl voi instrui pe 
vizitiu să meargă încet. 

Venise momentul. Minutele pe care le mai aveau se 
scurgeau şi mai erau atâtea lucruri pe care nu le ştia 
despre ea, pe care voia să ştie! 

— Nu pot să cred că un negustor sau un comerciant i- 
ar permite fiicei lui să măture scările. 

— Spercănu. 

Îşi îndreptă din nou atenţia asupra cusutului şi se trezi 


invidios pe propriile haine pentru că se bucurau de atenţia 
ei. 

— Mă străduiesc să fiu delicat, dar nu vorbeşti ca şi 
când ai veni de pe stradă. lar dacă ai o cârciumă a ta, 
trebuie să fi avut o educaţie de bază. 

— Lângă casa în care locuiam s-a deschis o şcoală 
pentru săraci, iar mama s-a asigurat că pot merge. Citea şi 
socotea greu şi întotdeauna a fost de părere că faptul că nu 
avea şcoală nu îi permitea să găsească de lucru când a 
rămas văduvă. A vrut ca noi să avem vieţi mai bune. 

Auzise de şcolile pentru săraci, numite astfel pentru 
că majoritatea copiilor erau săraci lipiţi şi veneau la şcoală 
îmbrăcaţi în zdrenţe. Contele de Shaftesbury era legendar 
pentru hotărârea lui de a întemeia şcoli gratuite în cele mai 
sărace zone din Anglia, multe dintre ele în Londra. Nu îi 
plăcea să afle că ea crescuse în sărăcie. Işi depăşise 
neîndoielnic condiţia. Se afla într-un loc auster, dar el 
recunoştea mobila bine făcută când o vedea. 

— Pari mai educată. 

— Am mai prins câte ceva pe ici, pe colo. Ridică 
îmbrăcămintea ca să rupă firul de aţă cu dinţii. Poftim. Ar 
trebui să fie gata. Îi aruncă în poală cămaşa şi se ridică. 
Crezi că te poţi îmbrăca fără să te ajut? 

Se părea că nu avea să mai afle nimic despre ea şi 
regretă enorm. 

— Mă voi strădui. 

— Merg să anunţ vizitiul că trebuie să-şi termine 
berea, fiindcă vom avea nevoie de el în curând. Mă întorc 
repede şi ne vom ocupa de plecarea ta. 

leşi din cameră, închizând uşa în urma ei. Părea că nu 
mai ştia ce avea de făcut, cum să-şi pună cămaşa şi 
pantalonii. Ar fi trebuit să fie fericit, să se simtă în al 
nouălea cer că pleca. Trebuia să se întoarcă la viaţa lui, să- 
şi reia căutările şi responsabilităţile. Dar nu era fericit 
deloc. 


Cam la aceeaşi oră la care îl găsise prima dată, cu un 
braţ strâns în jurul taliei lui, îl conduse la uşă şi începură să 
coboare scările încet şi cu mare greutate. Printre lucrurile 
uitate de clienţi, reuşise să găsească un baston. Nu era 
elegant, dar îl putea ajuta să se sprijine, ca să nu fie nevoit 
să se lase pe piciorul rănit. 

Cârciuma era închisă în noaptea aceea. Pe străzi erau 
doar şobolani care alergau de colo-colo. Trăsura lui Mick se 
afla în apropiere. 

— Dumnezeule, ce este asta? spuse vizitiul brusc, 
alergând pe scările care vibrară sub paşii lui grei. 

O dădu deoparte, preluându-i sarcina. 

Ura să-i dea drumul lui Thorne, dar nu avea rost să îl 
contrazică pe vizitiu. În plus, străinul, care nu mai părea 
străin, nu îi aparţinea. Nu avea să-l mai vadă niciodată 
după seara aceea. Poate că ar fi trebuit să-i mai lase o zi să 
se vindece. Fată prostuţă! Avea o afacere de care trebuia 
să se ocupe, iar el trebuia să se întoarcă la viaţa lui, 
urmărindu-şi visul care îl adusese acolo, vis care fără 
îndoială avea de-a face cu femeia pe care o căuta, cea pe 
care o pomenise într-una dintre stările mai puţin lucide. 

g Când ajunseră la trăsură, nu se lăsă împins înăuntru. 
In schimb, prinzându-se de uşă cu o mână, se întoarse spre 
ea şi îi cuprinse faţa cu cealaltă, cu mare blândete. 

— Nu ştiu cum şi îţi mulţumesc cum se cuvine. 

— Prinde visul pe care îl urmăreai, dar fă-o cu ceva 
mai multă grijă! 

El îi zâmbi timid, însă o făcu. 

— Şi la o oră mai rezonabilă, îndrăznesc să apun. 

— Mulţumesc, Gillie. 

Simţi o înţepătură ciudată în ochi. Dacă ar fi fost 
genul de femeie care plângea, ar fi putut crede că 
disconfortul era pricinuit de lacrimi. 

— Ai grijă de tine! 

— Voi avea. Să fii fericită! 

— Întotdeauna sunt. 

Sau fusese. De ce nu era copleşită de bucurie la 
gândul că el pleca, iar ea se putea întoarce la viaţa pe care 


o adorase mereu? 

Cu ajutorul vizitiului, reuşi să urce în trăsură. Le auzi 
vocile scăzute, discutând fără îndoială despre locul unde 
trebuia să îl ducă. Era recunoscătoare că nu putu desluşi 
cuvintele, că nu avea să fie tentată să se plimbe prin acel 
cartier şi să treacă pe lângă locuinţa lui, sperând să dea 
peste el. Vizitiul închise uşa, îşi duse mâna la pălărie înspre 
ea şi urcă pe capră. Scutură frâiele şi îndemnă caii să 
pornească iute, făcând trăsura să dispară rapid în ceaţă şi 
lăsând-o cu senzaţia neliniştitoare că plecase cu o parte din 
ea. 

— Deci cine era? 

Mormăind exasperată, se întoarse şi se uită încruntată 
la Mick. 

— Trebuia să pleci acasă cu ore în urmă. 

— Credeai că nu mi-am dat seama că ascunzi ceva, 
Gil? Nu l-am văzut clar, dar părea un cerşetor. Cum a ajuns 
la tine? 

Voia să-i spună că nu era treaba lui, dar fratele ei nu 
era omul care să se dea bătut cu uşurinţă. 

— A fost atacat cu câteva nopţi în urmă. Rănit. l-am 
pus pe ticăloşi pe fugă. Nu am făcut decât să-l îngrijesc 
până când a prins puteri îndeajuns ca să poată pleca. 

— Şi ai simţit nevoia să îmi ascunzi asta? 

Oftă şi îşi dădu ochii peste cap. 

— Un bărbat în locuinţa mea. Am crezut că s-ar putea 
să mă forţezi să mă mărit cu el. Se temea şi el de asta. 

— Nu are el norocul ăsta! 

Se apropie, o cuprinse pe după umeri şi o trase 
aproape. Era doar cu vreo două degete mai scundă decât 
el, aşa că îi venea uşor să îşi lipească fruntea de a ei. 

— Gil, nu trebuie să mai ai secrete faţă de mine! Nu 
aş judeca nimic din ce-ai putea face, nimic din ce ai putea 
spune. Şi în niciun caz nimic din ce nu aş insista niciodată, 
sub nicio formă să te măriţi cu un bărbat cu care nu vrei să 
te căsătoreşti. 

In adâncul ei, ştiuse asta, desigur. 

— Imi pare rău că te-am făcut să te îngrijorezi. 


— Ai idee cine este? 

Ea. Clătină din cap. 

— Işi spune Thorne. Asta este tot ce ştiu. Să nu care 
cumva să-l întrebi pe vizitiu unde l-a dus şi în niciun caz să 
nu-i faci vreo vizită! 

— Ti-am dat cuvântul mai devreme că nu îl voi 
descoase. Nu sunt omul care să nu-şi respecte cuvântul. 

— Ştiu, dar văd că eşti tentat. 

— Sunt, dar n-o voi face. Ştii unde merge? 

— Nu ştiu. Părea destul de agreabil. Vorbea ca un 
bogătaş. Dar chiar nu contează. Sunt sigură că nu îl voi mai 
vedea vreodată. 


Capitolul 6 


Era recunoscător că sosise pe întuneric. Singura 
persoană trează era un tânăr lacheu, care cu siguranţă 
fusese însărcinat să îl ajute când avea să se întoarcă din 
aventurile sale şi, ţinând cont de felul cum se freca la ochi, 
găsise de cuviinţă să adoarmă pe scaunul din foaier. 

Când se trezi pe deplin, lacheul rămase cu gura 
căscată şi făcu ochii mari, vădit nepregătit să îşi vadă 
stăpânul în halul acela, răvăşit şi fără încălţăminte. 

— Excelenţă! 

Părea de-a dreptul îngrozit. 

— Anunţă-l pe valetul meu că am nevoie de el, apoi 
cheamă doctorul. Mişcă-te repede şi discret! Trezeşte-i doar 
pe cei de care ai nevoie pentru a-ţi îndeplini sarcinile. Nu 
există niciun motiv să trezeşti toată casa. 

— Da, domnule. 

O luă la fugă pe holul care ducea spre aripa 
servitorilor. 

Thorne începu să urce încet şi cu greu scara imensă, 
în spirală, ţinându-se de balustradă pentru a înainta pas cu 
pas, amintindu-şi o altă noapte când făcuse acelaşi lucru, 
doar că se sprijinise de umărul unei femei care îl susţinea, 


oferindu-i cuvinte de încurajare. Se trezi căutând aceleaşi 
cuvinte în minte. Nu avea dureri mari, însă erau în 
continuare deranjante. Era mult mai slăbit decât credea, 
dar îşi recăpăta puterile. După câteva zile, avea să fie ca 
nou. 

În capătul scărilor, nu o luă pe coridorul ce ducea spre 
dormitorul şi apartamentul destinate ducelui şi ducesei. 
Trebuia să revendice acele încăperi, dar asta ar fi însemnat 
să-şi alunge mama din apartamentul ei şi nu voia să 
doarmă în dormitorul învecinat cu al ei. Atât timp cât locuia 
în casa lui, încăperile acelea îi aparţineau ei. 

Când ajunse în dormitor, respira cu greu şi transpirase 
abundent. Firea lui încăpăţânată refuzase să se odihnească 
până când nu ajunse la destinaţie - aceeaşi încăpățânare 
de care dăduse dovadă în noaptea în care o întâlnise pe 
Gillie, care arătase aceeaşi îndărătnicie. Se aşeză cu grijă 
pe un fotoliu maro de pluş, lângă şemineu. Era ciudat să 
stea acolo, dorindu-şi ca salvatoarea lui să fi asistat la 
reuşita lui. 

— Excelenţă. 

Nu era surprins că nu îşi auzise valetul intrând. Omul 
avea bună-cuviinţă de a umbla fără a fi auzit. Insă auzise 
grija care i se simţea în glas. 

— Spieght. Se pare că am dat de bucluc. Ajută-mă să 
mă dezbraci. Doctorul ar trebui să ajungă în curând. 

— Absența voastră ne-a îngrijorat. Valetul se apucă de 
treabă. 

— Nu am avut posibilitatea să vă dau de veste. 

— Aşa se pare, zise valetul încet după ce ţi scoase 
cămaşa şi dădu peste bandaje. Ducesa va fi extrem de 
îngrijorată. 

Se cam îndoia de asta. 

— Nu îi vom spune ducesei. Îmi voi reveni. 

Îşi scoase pantalonii cu ajutorul valetului. 

— Ce s-a întâmplat, domnule? 

De felul său, valetul nu îşi băga niciodată nasul unde 
nu-i fierbea oala, dar nu îl mai văzuse niciodată pe Thorne 
într-o asemenea stare. 


— Am fost atacat de boţi. Se îndreptă spre pat şi se 
strecură sub aşternuturi. Adu-l pe doctor de îndată ce 
soseşte! 

— Da, domnule. 

Valetul adună hainele ducelui şi se îndreptă spre uşă. 

— Unde le duci? 

— La gunoi. 

Unde le era locul. Nu-i mai erau de folos. Cu toate 
acestea, nu putea să nu se gândească la faptul că hainele 
cusute de salvatoarea lui meritau o soartă mai bună. 

— Pune-le în dulap pentru moment, ca să-mi 
amintească de prostia mea. 

— După cum doriţi. Făcu doi paşi, apoi se opri şi se 
întoarse spre Thorne. Am fost extrem de descumpăniţi să 
auzim că nu a avut loc căsătoria. 

Bănuia că fuseseră mai dezamăgiţi de faptul că încă 
nu exista o ducesă pentru casa de Coventry. 

— Ne rugăm cu toţii ca Lady Lavinia să îşi revină 
grabnic din boala care de care suferă. 

Thorne închise ochii. Ah, da, toată lumea credea că 
era bolnavă! Trebuia să o găsească, să descopere de ce 
simţise nevoia să fugă şi să afle dacă mai puteau încerca o 
dată, ca nu cumva să se facă de ruşine. Deşi era posibil ca 
asta să se fi întâmplat deja. 

— Trimite-l pe doctor la mine când soseşte, repetă el, 
nesimţind nevoia să i se confeseze valetului. 

Probabil că adormise, căci îl trezi o atingere blândă pe 
umăr, Când deschise ochii, fu dezamăgit să vadă chipul 
bărbos al doctorului, nu ovalul perfect al chipului femeii 
care îl îngrijise. 

— Anderson. 

— Excelenţa Voastră. Am înţeles că aveţi nevoie de 
serviciile mele. 

Îi povesti pe scurt cum ajunsese să aibă acele răni, 
evitând detaliile care îl făcuseră să cadă pradă atacului. 
Apoi îndură disconfortul în timp ce doctorul îi examină 
fiecare rană. 

— Graves este foarte priceput, Excelenţa Voastră. 


Aveţi noroc că a fost chemat el. Nu văd nicio urmă de 
putrefacție sau de infecţie. Indrăznesc să spun că a curăţat 
fiecare rană foarte bine înainte de a vă coase, căci par să 
se vindece toate cum trebuie. Cum vă simţiţi? 

—  Obosit. Slăbit. Frustrat de capacitatea fizică 
limitată. 

— Fără îndoială, aţi pierdut o cantitate considerabilă 
de sânge. Aş sta la pat câteva zile dacă aş fi în locul 
dumneavoastră. Vă reveniţi, dar nu trebuie să exageraţi. 

După ce plecă Anderson, îi spuse valetului; 

— Când apare ducesa, informeaz-o că m-am întors, 
dar nu sunt în apele mele şi că o voi vedea după ce îmi 
revin. Trimite o misivă contelui de Collingsworth şi anunţă-l 
că îl voi vizita duminică după-amiază. 

Nunta trebuia să aibă loc miercuri. Lavinia alesese 
ziua aceea deoarece poveştile spuneau că era cea mai 
norocoasă zi. Poate că acesta era motivul pentru care încă 
era în viaţă. Dacă ar fi fost o altă zi, poate că ar fi murit. 

Nu, era în viaţă datorită hotărârii proprietăresei 
cârciumii de a-l ţine în viaţă. 

Duminică dimineaţă, după ce dormise sau stătuse pe 
fotoliu uitându-se ţintă la foc şi întrebându-se cum o 
luaseră lucrurile razna, deşi încă avea dureri şi era obosit, 
se simţea hotărât să îşi continue viaţa şi să rezolve 
lucrurile. După ce se îmbăie şi se bărbieri, apoi se îmbrăcă 
potrivit pentru acea zi, îşi mai reveni, chiar dacă era o 
versiune oarecum fantomatica a propriei persoane. 

Mai încet decât i-ar fi plăcut, se îndreptă spre salon. 
Mama lui pufni, ridică nasul în aer, de pe locul ei de la 
masă. 

— Nu se cade să pleci de capul tău şi să te încaieri de 
parcă ai fi un plebeu lipsit de mândrie! 

Spre deosebire de majoritatea femeilor căsătorite, 
care luau micul dejun în pat, ea întotdeauna cobora la 
masă, de parcă ar fi simţit nevoia să consume şi o ceartă 
odată cu mâncarea. Soţul ei îi făcuse pe plac. Thorne nu 
era înclinat să o încurajeze în acest sens. 

— Mă simt mult mai bine. Mulţumesc de întrebare. 


Îi ceru unui lacheu să-l ajute să îşi umple farfuria 
înainte de a se aşeza la masă lângă ea. 

— Fata aceea ne-a făcut de râs, spuse ea. Nu-mi pasă 
cât de bolnavă era... 

— Nu era bolnavă, mamă. A fugit. 

Privindu-l ţintă, clipi rar. 

— Atunci de ce Dumnezeu ai anunţat că este 
bolnavă? 

— Ca să-mi salvez mândria. Împinse farfuria deoparte. 
Ca să am timp să mă gândesc cum să procedez mai bine în 
această situaţie. 

— O vei găsi şi te vei căsători cu ea. Altfel, ne vom 
face şi mai rău de râs. 

Se îndoia că se putea mai rău de atât, dar trebuia într- 
adevăr să o găsească pe Lavinia. Dacă putea sau nu 
încheia căsătoria era cu totul altă chestiune. Deşi îi 
promisese tatălui lui pe patul de moarte că avea să onoreze 
contractul pe care îl făcuse cu tatăl ei. Zestrea ei includea o 
moşie mare, Wood's End, pe care toţi ducii de Thornley 
dinaintea lui o râvniseră - se învecina cu străvechea moşie 
a familiei, castelul Thornley, iar pământurile sale ar fi mărit 
suprafaţa castelului Thornley de la 4.000 de acri la 6.000. 
Însă conții precedenţi se dovediseră oarecum incapabili să 
producă fete. Până la Lavinia. Taţii lor semnaseră 
contractul. Soarta lor, a ei şi a lui, fusese pecetluită. Poate 
că, în clipa în care se gândise că trebuia să ajungă în faţa 
altarului, ea îşi dăduse seama că avea nevoie de mai mult. 
Privind în urmă, nu putea pretinde că era nefericit că nu se 
căsătorise. 

— Nu ştiu dacă soluţia este să mă căsătoresc cu ea. 

— Fă-o să fie! 

Oftând, împinse scaunul şi se ridică. 

— Voi rezolva problema după cum consider de 
cuviinţă. În după-amiaza aceasta, mă voi întâlni cu 
Collingsworth. 

— Ai o datorie... 

— Ştiu prea bine care îmi sunt responsabilităţile. 

leşind din încăpere, o luă spre biroul lui, una din 


bibliotecile mai mici din reşedinţă. Rafturile erau pline de 
cărţi, iar ferestrele dădeau înspre grădini. La 15 ani, când 
se aşezase la birou, apăsat de povara rangului, fusese 
îngrozit să nu facă vreo greşeală. Acum se aşeză pe 
scaunul de piele cu încrederea deplină a unui bărbat care 
se simţea în largul lui purtând titlul pe care îl avea. 
Majordomul îi sortase scrisorile primite în fiecare zi, 
aşezând un bileţel în faţa fiecărui teanc, pe care notase 
ziua sosirii. Cele două scrisori de joi erau de la 
administratorii moşiei. Teancul de vineri era puţin mai înalt. 
Luă prima scrisoare, desfăcu plicul şi scoase pergamentul. 


Dragă duce, 


Bunătatea pe care i-ai arătat-o miresei tale, punându-i 
fericirea deasupra mândriei tale, va fi ținută minte vreme 
îndelungată. 

Ai atins inimile doamnelor de pretutindeni. 

Cu sinceritate, 


Contesa de Yawn 
Nici următoarea nu era mai bună. 
Dragă duce, 


Mă tem că toate doamnele vor pretinde acum că s-au 
îmbolnăvit când vor trebui să ajungă la biserică, pentru a 
ne testa devotamentul în fața altarului. Nu ne-ai făcut 
niciun favor nouă, bărbaților. 

Te rugăm să amâni următoarea dată a nunții până 
după regată. 

Nu cu atâta stimă precum ti-ar plăcea, 


Ducele de Castleberry 


Următoarele trei scrisori aveau un ton similar. 
Doamnele îl lăudau, domnii îşi doreau să îşi fi făcut mireasa 


să se împace cu situaţia. Era pe punctul de a arunca la 
gunoi toate scrisorile deschise, când îşi dădu seama că 
următoarea nu trăda în niciun fel de la cine venea. Plicul 
era lipit cu o picătură de ceară fără niciun sigiliu. O 
deschise cu grijă şi citi scrisoarea. 


Dragă Thorne, 


Sper că îmi vei accepta scuzele sincere că te-am 
părăsit la altar, dar nu am avut de ales. La naşterea mea, 
tatăl tău şi tatăl meu au semnat în contract prin care ne 
pecetluiau soarta fără să aibă în vedere vreo clipă dorințele 
noastre, M-am gândit că aş putea fi o fiică bună, îndeplinind 
promisiunile şi dorințele tatălui meu, însă se pare că nu mi- 
a reuşit aproape niciodată. 

Acum regret că nu am vorbit cu tine, dar, după cum 
m-a asigurat fratele meu, nimic din ce aş fi putut spune nu 
ar fi schimbat finalul, astfel că mi-a fost teamă că mariajul 
nostru nu ar debuta prea bine dacă aflai de îndoielile mele. 
Am fost învățată să îmi fac datoria, dar, în timp ce stăteam 
în biserică, nu am găsit puterea de a ne condamna pe 
amândoi la o viață nefericită. 

Dacă eşti sincer cu tine, bănuiesc că vei descoperi că 
ai fost extrem de uşurat că nu am apărut. Deşi nu te-ai 
purtat niciodată urât cu mine, nu pot să nu remarc că 
singurul lucru care ne lega era o proprietate. lar tu meriti 
mai mult. Îmi pare sincer rău pentru neplăcerile pe care ti 
le-am pricinuit şi sper că, în cele din urmă, vei găsi puterea 
de a mă ierta, deşi bănuiesc că eu nu mă voi ierta niciodată 
pentru laşitatea mea. Există o mulțime de lucruri pentru 
care nu mă pot ierta şi care m-ar fi făcut să devin o soție 
extrem de rea. 

Îţi doresc tot binele din lume. Dacă mai ai vreun 
sentiment pentru mine, află că sunt bine, în siguranţă şi la 
adăpost. 

Cu cele mai calde gânauri, 


Lavinia 


— Dumnezeule, bătrâne! Ce dracu' ţi s-a întâmplat? 
întrebă Collingsworth, ridicându-se de la birou când Thorne 
intră şchiopătând în biblioteca lui, după-amiază târziu. 

Ştia că arăta groaznic, cu o vânătaie la ochi, o 
zgârietură pe bărbie, cu braţul stâng în bandulieră ca să nu 
simtă presiune în umăr şi cu un baston vechi - cu vrejuri 
spinoase sculptate în lemn şi un cap de leu auriu pe 
măciulie, care fusese folosit cândva de bunicul lui -, care îl 
ajuta să se sprijine, protejându-şi piciorul bolnav. Bastonul 
pe care i-l dăduse Gillie îi fusese de folos, însă nu arăta 
prea grozav. 

— Am dat de bucluc acum câteva nopţi, în 
Whitechapel, când o căutam pe sora ta. 

— Ce blestemăţie! 

Collingsworth se îndreptă spre bufet şi turnă whisky în 
două pahare. 

— la loc. 

Thorne se aşeză pe un fotoliu pluşat de lângă 
fereastră, bucurându-se de căldura soarelui. Işi aşeză 
bastonul alături, luă paharul pe care i-l oferi contele şi 
savură aroma. 

— Presupun că nu s-a întors. 

judecând după scrisoare, era puţin probabil, dar 
speranţa nu murea niciodată. 

— Nu, deşi, ca să fiu sincer, mă aşteptam să se 
întoarcă până acum. Am crezut că poate a fost o glumă 
nevinovată ori s-a speriat. 

Contele se aşeză pe un scaun din apropiere, cuprinse 
paharul în mâini şi se aplecă în faţă, cu coatele pe coapse. 

— Nu am ştiut ce să spun în ziua în care trebuia să vă 
căsătoriţi şi nu ştiu ce să spun nici acum. Mi-a zis că are 
nevoie de câteva minute pentru a merge la toaletă. Nu îi 
puteam interzice asta. Nu mă aşteptam să se furişeze pe 
fereastră. Nici măcar nu ştiu cum a reuşit. Am căutat-o 
chiar eu şi am angajat doi bărbaţi să o găsească. 

Acţiunile ei trădau o disperare care îl îngrijora pe 
Thorne. 


— Am primit o scrisoare de la ea, în care mă anunţă 
că este bine. 

— Da, ne-a trimis şi nouă un bilet laconic în care ne 
spune că este teafără şi ne roagă să nu o căutăm, zise 
Collingsworth. 

Thorne avea senzaţia că Lavinia nu menţionase multe 
lucruri în scrisoarea ei. 

— Şi totuşi ai angajat oameni să o găsească. 

— Are o obligaţie. Taţii noştri au semnat un contract. 
Noi doi am ajuns la o înţelegere. Va fi găsită şi îşi va 
îndeplini datoria. 

— Nu mă voi căsători cu ea forţat. Nu-şi putea 
închipui nimic mai rău decât să împartă aşternutul cu o 
femeie care nu dorea să fie acolo. Ţi-a spus că are îndoieli. 

— A pomenit de asta în scrisoare? Fată prostuţă! 
Urma să devină ducesă. Orice îndoieli ar fi avut, erau 
nesemnificative în comparaţie cu toate lucrurile pe care le- 
ar fi dobândit. 

— Sunt surprins că nu a fugit cu o noapte înainte. 

Contele se foi stânjenit pe scaun. 

— Cred că a fost încuiată în camera ei, spuse el încet. 

începea să se îndoiască de prietenia lui cu 
Collingsworth. 

— Ai închis-o? 

— S-a ocupat mama de asta. Nu aş fi fost de acord 
dacă aş fi ştiut, am aflat doar după fuga Laviniei. Părea mai 
docilă decât de obicei, dar am presupus că era doar din 
pricina emoţiilor. 

— A vorbit cu mama ta despre îndoielile ei? 

— Presupun că da. Căsătoria cu tine implica putere, 
prestigiu şi dobândirea unui titlu. Are 25 de ani împliniţi. 
Adevărul este că ar fi trebuit să vă căsătoriţi cu ani în urmă, 
înainte de a se obişnui să fie necăsătorită şi să facă tot ce o 
taie capul. Se aplecă în faţă cu o mină gravă: Mama şi-a 
dorit această căsătorie la fel de mult ca tata şi insistă ca 
Lavinia să te ia de soţ. 

— Dar dacă eu nu mai vreau să mă căsătoresc cu ea? 

Lavinia avea dreptate. Faptul că aflase că ea avea 


îndoieli în privinţa lui diminua considerabil posibilitatea de a 
găsi o cale spre o căsătorie amiabilă. 

Contele puse whisky-ul jos, se lăsă pe spate şi îl 
studie pe Thorne. 

— Adaug moşia Foxglove la zestre pentru neplăcerile 
pe care ţi le-au pricinuit scenele ei dacă te gândeşti să o iei 
în căsătorie după ce va fi găsită. Va fi mai puţin stânjenitor 
pentru toată lumea dacă mariajul va fi dus la bun sfârşit. Ai 
anunţat că este bolnavă. Chiar vrei să spui lumii întregi că 
te-a abandonat mireasa? 

— Mă gândesc că ar fi de preferat decât să mă 
căsătoresc cu o femeie care m-a părăsit. 

— Să nu ne pripim! Nu avea niciun motiv să nu te ia 
de soţ. Are tendinţa de a fi impulsivă şi extrem de 
dramatică. 

Nu observase niciodată trăsăturile acelea la ea. De 
fapt, mereu i se păruse cu capul pe umeri şi crezuse că 
avea să îi conducă gospodăria cu mult aplomb. 

— În plus, s-ar putea să fi avut îndoieli pentru că nu 
prea ai curtat-o. 

Ura să o recunoască, dar era posibil să aibă dreptate 
contele. Nu fusese tocmai convingător când trebuia să-şi 
manifeste afecțiunea. Căsătoria lor fusese stabilită de 
părinţi. Îi acordase atenţie, dar, privind în urmă, nu o prea 
curtase căci nu fusese necesar. Căsătoria fusese aranjată 
şi, ştiind ce vârstă avea Lavinia, el îşi dăduse seama că o 
putea umili dacă nu o lua de soţie de îndată ce se putea. 
Trebuia să discute cu ea pentru a înţelege clar ce o făcuse 
să dea bir cu fugiţii. 

— De ce Whitechapel? 

— Habar n-am, răspunse contele. 

— Pe cine cunoaşte acolo? 

Contele părea să fie de-a dreptul buimăcit. 

— Din câte ştiu, nu a vizitat niciodată zona aceea a 
Londrei. Nu este ca şi când ar exista magazine demne de 
interesul ei pe acolo. Se aplecă în faţă. Uite, bătrâne, voi 
avea grijă să fie găsită. Mă voi asigura că înţelege care este 
datoria ei. E necăsătorită şi pe cale să devină fată bătrână. 


Ar trebui să se ploconească la picioarele tale. 

Doar că el nu voia o femeie care să facă asta, iar în 
minte îi apăru imaginea celei care în niciun caz nu ar fi 
făcut-o. De când o părăsise pe Gillie, fusese prezentă în 
gândurile lui mult mai des decât Lavinia. 

— Haide să vedem ce are de spus după ce o găsim. 
Dat fiind că am anunţat doar că se amână căsătoria, poate 
că ne vom putea salva amândoi mândria. 

— l-am promis tatii că va avea parte de o căsătorie 
bună, iar ea a stricat totul. 

Şi el îi promisese tatălui /u; că avea să anexeze moşia 
Wood's End la castelul Thornley, că intenţiona să onoreze 
titlul şi să nu-l ponegrească în nici un fel, că urma să ia în 
căsătorie o femeie nobilă, cu o reputaţie impecabilă pentru 
a duce neamul mai departe, neîntinat. Promisese să-l facă 
mândru. Era foarte posibil ca promisiunile făcute să îi ducă 
pe toţi la pierzanie. 


Capitolul 7 


Ştiu când Thorne intră, pe uşă în cârciumă. Era ca şi 
cum fiecare particulă de aer se încărcase cu puterea şi cu 
încrederea lui. 

Îi era groază să recunoască faptul că, de când plecase 
de la ea cu trăsura, cu două nopţi în urmă, îşi închipuise 
acest moment şi dorise, tânjise după întoarcerea lui. li 
lipsise, ceea ce era de-a dreptul ridicol. Nu însemna nimic 
pentru ea. Mai important, nici ea pentru el. 

Acum că era acolo, îşi dorea să nu fi fost. Se aşternu 
tăcerea în întregul local, ca şi când fiecare persoană ştia că 
intrase cineva important, că avea să se întâmple ceva 
semnificativ. Poate că era din pricina felului în care îşi lipise 
privirea de a ei, ţinând-o captivă. Sau a modului în care 
stătea acolo, aşteptând Dumnezeu ştie ce, înveşmântat în 
haine bine croite, care i se potriveau de minune. Lavalieră 
albă cu nod perfect, vestă de brocart gri pal, haină de un 


albastru-închis, pantaloni arămii şi mănuşi maro. Îşi scoase 
pălăria, dezvăluind părul aranjat cu atâta grijă, încât se 
îndoia că şi-ar mai fi putut înfăşură şuviţele în jurul 
degetelor. Era proaspăt bărbierit. Şi purta un baston mult 
mai frumos decât cel pe care i-l dăduse ea. 

Era atât de frumos că o dureau ochii dacă îl priveai. 

Chiar dacă ar fi vrut, nu ar fi fost capabilă să-şi ia ochii 
de la el. In schimb, se desfătă uitându-se la el de parcă ar fi 
fost un dar de la zei sau un zeu coborât pe pământ. Oricât 
şi-ar fi dorit să se întoarcă, nu se aşteptase ca el să o facă. 

Apoi începu să traverseze cârciuma, şchiopătând 
uşor, însă cu o ţinută mândră, înaintând printre mese şi 
beţivi cu atâta încredere şi hotărâre, încât unii clienţii pur şi 
simplu săreau din calea lui, de parcă s-ar fi temut să nu îi 
secere. Deşi era imposibil, părea că se făcuse linişte, iar 
clienţii înţepeniseră de-a dreptul. 

Fratele ei Finn, sprijinit neglijent de tejghea şi 
aşteptând să îi dea berea pe care i-o turnase, deveni foarte 
atent. Cu coada ochiului, îi simţi tensiunea, de parcă nu i-ar 
fi mirosit a bine. In orice altă seară, în orice alt moment, l-ar 
fi liniştit, spunându-i să se relaxeze, dar nu găsea puterea 
de a vorbi. Era fermecată ca o fată proastă care visa să fie 
sedusă, curtată şi iubită şi care credea că singurul bărbat 
capabil să-i împlinească fanteziile pătrunsese în viaţa ei. 

Apoi el ajunse deodată în faţa ei şi, oricât de des şi-ar 
fi imaginat acel moment - când în mintea ei fusese calmă, 
spirituală şi atât de inteligentă -, o lovi realitatea oarecum 
dezamăgitoare, căci se auzi rostind: 

— Ce cauţi aici? 

Colţurile gurii lui splendide care îi bântuiseră somnul 
se arcuiră. Incet, foarte încet, îşi duse mâna la buzunarul 
interior al hainei, scoase nişte ochelari cu ramă de aur şi îi 
aşeză pe nasul acvilin. Cum putea părea dintr-odată şi mai 
masculin decât până atunci? 

— Am vrut să te văd mai bine. 

Şi văzu, fără îndoială, că se îmbujoră până în vârful 
urechilor. Nu roşea cu uşurinţă, dar, judecând după 
dogoreala pe care o simţea, de data aceasta i se 


întâmplase. 

— De ce naiba ai vrea asta şi când ai avut ocazia să 
nu te uiţi prea bine la ea? întrebă Finn cu un calm 
implacabil. Toţi cei care îl cunoşteau ştiau că de obicei 
tonul acela era urmat de un pumn care zbura prin aer. 

Thorne nu făcu decât să arcuiască o sprânceană şi îl 
măsură din cap până în picioare, de parcă fratele ei ar fi 
fost un nimic sau cel mult o muscă amărâtă. 

— Ce te interesează pe tine? 

Oh, da, dacă nu l-ar fi atacat patru bărbaţi, nu ar fi 
fost doborât! Unul sau doi, poate trei şi-ar fi găsit naşul. Cel 
de-al patrulea îi pecetluise soarta. 

Smulgându-se de sub vraja năucitoare sub care 
căzuse, ea aşeză cana de cositor pe tejghea. 

— Este fratele meu. E în regulă, Finn. Ne-am cunoscut 
cu câteva nopţi în urmă. Mergi şi savurează-ţi berea. 

— Nu până când nu aflu cine este individul ăsta. 

— Finn... 

— Antony Coventry, duce de Thornley. 

— La dracu'! 

A Rostise blestemul încet, printre dinţi, însă el îl auzise. 
Işi miji ochii de culoarea berii Guinness. Bineînţeles că era 
duce. lar toate gândurile acelea ridicole pe care le avusese, 
în care el o seducea, erau şi mai ridicole. Ştia tot ce era de 
ştiut despre aristocrați, despre rangurile lor, cum trebuia să 
li te adresezi, căci Mick avusese o legătură cu văduva unui 
duce în tinereţe, iar în schimbul serviciilor lui, îl învățase o 
mulţime de lucruri legate de felul în care nobilii se 
diferenţiau de plebe, apoi el le împărtăşise fraţilor şi 
surorilor lui ce aflase. Intotdeauna fuseseră apropiaţi, se 
ajutau unii pe alţii şi făceau tot ce era nevoie pentru a-şi 
depăşi condiţia, împărtăşind tot ce învăţaseră. Aşa că ştia 
prea bine că un nobil nu se putea îndrăgosti de una ca ea, o 
cârciumăreasă crescută pe stradă, care folosea un singur 
cuţit, o singură furculiţă şi o singură lingură la masă. Venise 
acolo doar pentru a-şi exprima aprecierea. Dacă îi oferea 
bani, avea să-l pocnească în umărul sănătos. 

Finn nu păru impresionat deloc, însă el nu îndrăgea 


deloc aristocrații şi nu se ferea să îşi exprime disprețul. 

— Dă-i drumul de aici, Finn! îi porunci ea. 

— Are vreo legătură cu faptul că nu ai lucrat câteva 
zile? 

Îl plesni uşor peste braţ, întotdeauna surprinsă, ca 
întotdeauna, de muşchii lui fermi. Fratele ei nu era vreun 
gârbovit. 

— Nu e treaba ta. Apoi se uită pe lângă el la mulţimea 
care căsca gura la el. Şi voi! la nu vă mai holbaţi şi 
întoarceţi-vă la băuturile voastre, altfel vă dau pe uşă 
afară! Se întoarse spre fratele ei, privindu-l încruntată. 
Acelaşi lucru este valabil în cazul tău. la-o din loc! Beast 
este acolo şi te aşteaptă. 

Cu un calm deliberat, îşi luă halba şi o ridică spre 
duce. 

— Sunt cu ochii pe tine. 

Se îndepărtă, aşezându-se lângă Beast la o masă din 
spate. Nu era surprinsă că celălalt frate al ei stătuse 
nemişcat. Nu era genul care să se amestece fără să fie 
invitat, o făcea doar când el considera că situaţia era de 
aşa natură încât nu se putea face o invitaţie. De regulă, era 
mai rezonabil, reacţionând mai încet decât ceilalţi, dar când 
o făcea, se implica total. 

— Plăcut băiat! 

Se întoarse spre Thorne. | se părea prea familiar să i 
se adreseze pe nume acum, când ştia că Graves avusese 
dreptate când spusese că numele acestui bărbat era 
versiunea prescurtată a titlului său. 

— Are momentele lui. Nu mă aşteptam să te revăd. 

— Îți sunt dator, deşi nu ştiu exact cât. Îşi duse mâna 
la buzunarul din interiorul hainei. Mă gândeam... 

— Nu plăteşti un bun samaritean. 

— Vreau să îţi arăt aprecierea mea. 

— Atunci fă o donaţie unui orfelinat. 

O studie un moment îndelungat, care păru să dureze 
o eternitate. 

— Te-am insultat. 

— Da. 


— Îmi pare rău, nu asta a fost intenţia mea. 

— Atunci, când scoţi mâna din buzunar, asigură-te că 
este goală! El încuviinţă scurt din cap. 

— Eşti o femeie încăpăţânată. 

— Cu un pumn drept destul de puternic, dacă e 
nevoie. 

Zâmbind larg, îşi scoase mâna acoperită de mănuşă 
din interiorul hainei. Se bucură că ascultase, căci nu i-ar fi 
plăcut să-l pocnească. 

— Ce pot să îţi torn? 

— Whisky. 

Nederanjându-se să întrebe dacă dorea licoarea mai 
scumpă, îi turnă băutura şi îi aşeză paharul dinainte. 

— Din partea casei. 

— Bea cu mine! 

Ar fi vrut ca acele trei cuvinte să nu îi facă inima să 
tresalte, de parcă ar fi sugerat ceva mai personal, un lucru 
care ar fi putut-o face să-şi piardă locul în rai. 

— Am o regulă: nu beau cu clienţii. Nu iese niciodată 
nimic bun dacă amesteci lucrurile. 

Spera că înţelegea că graniţa dintre ei nu putea fi 
încălcată, că ea era sirena, iar el un blestemat de unicorn. 

— Dacă este din partea casei, nu plătesc, iar atunci 
nu sunt client. Aş dori să vorbesc cu tine. Poate că la masa 
aceea din colţ nu sunt atât de mulţi oameni care să se 
îmbulzească. 

Fu cât se poate de sigură că nu era obişnuit să i se 
refuze ceva ce dorea să aibă - nici măcar o conversaţie. 
Dacă era isteaţă, continua să îl refuze, arătându-i clar care 
era poziţia ei: nu erau şi nu aveau să fie niciodată prieteni. 
Chiar dacă dăduse frâu liber fanteziei pentru un moment 
când alesese numele cârciumii, înţelegea realităţile lumii - 
unii se năşteau bogaţi, în vreme ce majoritatea oamenilor 
pur şi simplu veneau pe lume şi trebuiau să-şi croiască 
propriul drum în viaţă. Dacă hotăra totuşi să i se alăture, 
trebuia să se asigure că nu se făcea de râs. Îi făcu semn lui 
Jolly Roger că avea să ia o pauză, îşi turnă doar un deget de 
whisky şi îl conduse pe blestematul duce la masa pe care el 


o sugerase, luându-şi un scaun înainte ca el să apuce să-i 
tragă unul, deşi ar fi făcut-o. După ce se aşeză Thorne, ea 
ridică paharul. 

— În sănătatea tal 

Sorbi, se uită la el în timp ce făcu acelaşi lucru şi se 
luptă să nu se foiască atunci când o studie pe deasupra 
marginii paharului, ochelarii făcându-i privirea mai intensă 
şi trăsăturile mai distinse. De ce trebuia să fie 
înspăimântător de superb? Îşi petrecuse întreaga viaţă 
evitând să fie atrasă de bărbaţi, iar individul acesta îi năruia 
rezistenţa fără ca măcar să încerce. Era periculos pentru că 
toate acele sentimente nedorite pe care le trezea în ea o 
făceau să înţeleagă de ce îşi ridicau femeile fustele. 

— Ai vrut să vorbeşti cu mine, spuse ea în cele din 
urmă nerăbdătoare, grăbită să se întoarcă la tejghea, să 
poată pune bariera de lemn între ei. 

— Nu eşti fericită că sunt duce. 

Se părea că nu reuşea să îşi ascundă sentimentele. 

— Îmi este totuna. 

Lăsându-se pe spate, el bătu cu degetul în masă. 

— Ai un avantaj faţă de mine, căci nu îţi cunosc 
numele întreg. 

— Nu văd de ce contează. 

— Pot să întreb. Aş putea probabil să-l întreb pe 
domnul care stă două mese mai încolo. 

Ea oftă. Cu cât ştiau mai puţine unul despre celălalt, 
cu atât era mai uşor să păstreze distanţa. 

— Gillian Trewlove. 

— Trewlove. Repetă numele de parcă ar fi fost un 
dumicat gustos. Nu eşti rudă cu Mick Trewlove, nu-i aşa? 

— Este fratele meu. 

El miji ochii, părând că încerca să îşi aducă aminte. 

— Nu îmi amintesc să te fi văzut la nunta lui. Ai 
participat? 

Ea râse uşor. 

— De parcă ai fi observat dacă aş fi fost acolo. 

— Oh, te-aş fi observat! 


Deşi interiorul cârciumii era mai întunecat decât i-ar fi 
plăcut, cu ochelarii bine aşezaţi pe nas, o vedea mai clar, 
mai limpede decât oricând. Părul ei îi amintea de frunzele 
arse de toamnă de la castelul Thornley. Mereu îi plăcuse să 
se plimbe ori să călărească prin pădure când se răcorea, iar 
copacii se împodobeau în culorile toamnei. Işi imagina 
plăcerea pe care ar fi simţit-o cufundându-şi mâinile în 
pletele luxuriante care îi cădeau pe umerii - nu, degetele lui 
se mulţumeau cu şuviţele ei scurte şi dese. Insă ar simţi o 
mare satisfacţie făcând-o. 

La fel de mult pe cât îi plăcea să se uite doar la ea. 
Avusese pistrui în copilărie. Îi rămăseseră nişte urme vagi, 
care îi făceau chipul şi mal interesant, chiar unic. Nu era 
vreo madonă. Era plină de viaţă, impetuoasă, îndrăzneață. 
Se îndoia că purtase vreodată pălărie, preferând să se lase 
mângâiată de soare. 

Oare pe el l-ar fi lăsat să o mângâie? Privind-o în ochii 
care păreau să fie o combinaţie de verde şi căprui, se 
îndoia profund. Erau din lumi diferite; sirenă şi unicorn. li 
veni să râdă la gândul acela caraghios. Insă faptul că lumile 
lor erau diferite nu putea fi contestat, la fel cum era 
neîndoielnic că ea se simţea atât de în largul ei acolo, încât 
îl făcuse să vină după ea. Asta şi faptul că îşi dorise cu 
disperare să o revadă. 

De când îl urcase în trăsură, nu trecuse niciun ceas 
fără să se gândească la ea, fără să se întrebe ce făcea, cine 
o vizita, cine se bucura de râsul ei între acei pereţi, cine 
avea plăcerea de a-i primi rarele zâmbete. 

Gândurile lui ar fi trebuit să i se îndrepte spre Lavinia. 
Însă femeia din faţa lui îi ocupa mintea, aşa cum nu i se 
întâmplase vreodată cu alta. Era ciudat să se vadă atras 
inexplicabil de cârciumăreasă. Îl intriga. Nu era vorba doar 
de înălţimea şi de coafura ei neobişnuită, de lipsa de 
artificii feminine sau de hainele care nu o avantajau în 
niciun fel. Era vorba despre forţa şi bunătatea ei. Il primise 
în casa ei fără să ştie cine era şi se luptase din răsputeri să- 


| salveze fără a aştepta nimic în schimb. De când se ştia, 
toţi cei care îl ajutaseră aşteptaseră ceva în schimb. Chiar 
şi femeile dinaintea Laviniei necesitaseră atenţii constante 
şi o mulţime de fleacuri pentru a se asigura că îi rămâneau 
devotate. Dar cum te asigurai că îţi rămânea devotată o 
femeie care nu cerea nimic? 

Nu că i-ar fi cerut-o vreodată sau ar fi aşteptat asta de 
la ea. Nu era pentru lumea lui. Mama lui ar fi avut un atac 
de apoplexie dacă i-ar fi prezentat-o. Nu doar pentru că era 
cârciumăreasă, ci şi pentru că nu avea o ascendență nobilă. 
Recunoscuse acest lucru în timp ce îl îngrijise. 

— Îndrăznesc să spun că mulţi au fost surprinşi că 
ducele de Hedley i-a permis pupilei sale să se căsătorească 
cu fratele tău. 

Încrucişându-şi braţele la piept, se lăsă pe speteaza 
scaunului şi îl privi încruntată drept în ochi. 

— Este putred de bogat. 

— Dar nu e... 

El îşi drese glasul. Ea nu făcu decât să clipească încet, 
căci nu avea de gând să îi facă sarcina mai uşoară. Thorne 
nu ar fi trebuit şi o apuce pe calea asta, dar voia să afle 
toate detaliile despre ea. 

— Nu îşi cunoaşte familia, din câte înţeleg. 

Era limpede că ştia. Mick Trewlove era pur şi simplu 
un copil ilegitim. Şi nu încerca deloc să ascundă acest lucru. 
Sau cel puţin nu o făcuse înainte să o ia în căsătorie pe fiica 
unui conte. 

— Eu sunt familia lui. Sau cel puţin o parte din ea. 

— Când m-ai îngrijit, ai fost ofensată când am folosit 
cuvântul bastard. 

— Nu ofensată. Dezamăgită. 

Cuvintele ei îl loviră puternic în vintre. Nu ştia de ce 
nu voia să o dezamăgească pe această femeie sau de ce 
era hotărât să o impresioneze atât de tare încât îşi scosese 
banduliera care îi susţinea braţul înainte de a cobori din 
trăsură, ca să nu-l considere de-a dreptul invalid. Fusese 
educat să conştientizeze faptul că avea un loc important în 
înalta societate din naştere. 


— Oamenii sunt judecaţi după felul în care vin pe 
lume. 

— Din nefericire. Nu este corect ca opiniile despre noi 
să se bazeze pe ceva asupra căruia nu avem deloc control. 

El îi aruncă un zâmbet uşor ironic. 

— Ai blestemat când ai aflat că sunt duce. Exersai 
ceea ce predici acum? 

Desfăcându-şi braţele, ea îşi trecu degetul pe 
marginea paharului. 

— Nu am făcut-o din pricină că aveam o părere 
proastă despre tine. Ci... Se întrerupse şi privi în jur, apoi 
râse scurt şi aprig înainte de a se uita din nou spre el. Nu 
avem cum să fim prieteni, nu-i aşa? Ocupăm poziţii diferite 
în societate şi aşa mai departe. Presupun că, atunci când ai 
intrat pe uşă, am sperat că am putea fi. 

La fel sperase şi el din tot sufletul, dar ea avea 
dreptate. Toţi cei pe care îi considera prieteni îşi cunoşteau 
prea bine genealogia. Aveau sângele pur. Erau aristocrați 
din cap până în picioare. 

— Îţi cunoşti părinţii? 

Sorbind puţin din whisky, clătină din cap. 

— Nu ştiu nimic despre părinţii mei sau de unde vin. 
Am fost lăsată într-un coş pe pragul uşii lui Ettie Trewlove. 

Vorbise de parcă nu ar fi fost devastator să fie 
abandonată în acest fel, dar nu avea cum să nu fi fost. 

— Nu eşti curioasă? 

— Absolut deloc. Ea este mama mea. Ea, sora şi fraţii 
mei sunt familia mea. Voi fi sinceră cu tine, Excelenţă, nu 
mă interesează nici cât negru sub unghie că sunt copil 
ilegitim, născut din flori. Detaliile naşterii mele nu mă mai 
afectează. Am familie, prieteni, o cârciumă şi o casă. Asta 
este tot ce contează pentru mine. Şi sunt fericită. Nu rabd 
nici de foame şi nici de frig. Ce aş putea cere mai mult? 

lubire, îi veni în minte, ceea ce era ciudat, când nici 
măcar nu considera că era o condiţie necesară pentru 
căsătorie. lubirea era o emoție pe care o puteau simţi alţi 
oameni, dar un bărbat cu poziţia lui nu îşi putea îngădui 
asemenea frivolităţi. 


— Un soţ şi copii? 

Ea zâmbi, cu ochii licărindu-i. 

— Te oferi? 

Stilul ei direct aproape că îl făcu ce se răsucească în 
scaun. La fel ca faptul că îşi dădu seama că nu-i displăcea 
ideea atât de tare pe cât ar fi trebuit. Nu era deloc bună 
pentru el din atâtea puncte de vedere, la fel şi el pentru ea 
din mult mai multe. Cu toate acestea, nu se putea abţine să 
nu se gândească la faptul că ar fi adus în viaţa lui o căldură 
care îi lipsise întotdeauna. Însă nu exista nicio speranţă 
pentru ei şi, oricum, ea îl lua peste picior. 

— Mi-e teamă că nu. 

— Atunci nu te priveşte, nu-i aşa? 

— Presupun că ai dreptate. 

Împinse scaunul înapoi. 

— Mă bucur să văd că îţi revii, Excelenţă, dar trebuie 
să mă ocup de clienţi. 

— Nu am terminat. 

Pe jumătate ridicată de pe scaun, îi aruncă o privire 
care ar fi pus pe fugă mulţi bărbaţi. 

— Nu sunt una dintre servitoarele tale ca să-mi poţi 
porunci. 

Presupuse că hârşâitul unui scaun anunţa că fratele ei 
tocmai se ridicase în picioare. 

— Îmi cer scuze pentru cuvintele directe, dar am venit 
aici cu un scop şi încă nu am apucat să pomenesc de el. Te 
rog, ia loc. 

Privind dincolo de el, clătină repede din cap înainte de 
a se aşeza pe scaun. 

— Atunci dă-i drumul! 

— Am nevoie de ajutorul tău să găsesc pe cineva. 

— Hoţii care au dispărut cu ceasul tău? 

— Nu. Pe mireasa mea. 

Afirmația lui nu ar fi trebuit să-i facă inima să i se 
strângă, să-i strivească pieptul. Era o gâsculiţă proastă că 
se gândise chiar şi pentru câteva secunde că se putea să îi 
facă o propunere când pomenise de soţ şi copii. Bineînţeles 
că nu aveau să se căsătorească niciodată. Era duce. La 
naiba, iar ea era cârciumăreasă! Dar, cu toate acestea, 
gândul că voia să îl ajute să îşi găsească mireasa era 
ridicol. Poate că fusese lovit în cap şi se prostise. 

— Vrei să-ţi servesc drept peţitoare? 

El zâmbi ironic 

— În niciun caz. În noaptea în care ne-am întâlnit, mă 
aflam în această zonă a Londrei căutând-o pe femeia care 
m-a părăsit în faţa altarului cu o zi înainte. 

— Nu înţelege greşit, dar dacă femeia te-a părăsit... 
Nu-şi putea imagina ce femeie ar putea fi atât de proastă 
încât să facă aşa ceva. Poate că ar fi mai bine să o laşi să 
plece. 

— Fără îndoială. Dar momentan nu este o opţiune. 
Este necesar să o găsesc. 

Probabil o iubea cu disperare dacă era atât de hotărât 
să o găsească. 

— Ce te face să crezi că se află în zona aceasta? 

— După ce a plecat de la biserică, i-a spus unuia 
dintre servitori încotro se îndrepta. 

— În ziua în care trebuia să vă căsătoriţi? 

— Da. 

— Trebuie să fi fost un şoc pentru tine. Şi îngrozitor de 
stânjenitor. 

— Am avut şi zile mai plăcute. Aşadar, unde s-ar duce 
o doamnă dacă ar dori să nu fie găsită? 

— Înseamnă că este de neam nobil. 

— Fiică de conte. 

— Numele ei? 

— Nu văd cum ne-ar ajuta în căutarea noastră dacă |- 
ai şti. 

Încă se străduia să protejeze reputaţia femeii, chiar 
dacă ea nu părea să dea doi bani pe a lui. Nu era prea 
încântată că exprimarea „căutarea noastră” o mulţumise. 


Voia să fie iritată de presupunerea lui că l-ar fi ajutat, dar îi 
plăcea şi faptul că avea nevoie de ajutorul ei, ba chiar 
conta pe el şi simţea că se putea baza pe ea. 

— Trebuie să ştiu măcar cum arată. 

— Atunci, mă vei ajuta? 

— Voi pune nişte întrebări în stânga şi în dreapta. 
Aplecându-se în faţă, îşi aşeză antebraţele pe masă. De ce 
crezi că ar umbla pe străzi în toiul nopţii? 

— Mi-am ieşit din minţi de grijă, eram furios şi 
băusem - mă oprisem şi băusem multe beri pe drum, ca să 
prind puteri, desigur. O căutam de când am descoperit că 
plecase. 

— Ce ai făcut de şi-a dorit să plece? 

— Este o întrebare excelentă şi abia aştept să aflu 
răspunsul. 

— Ar putea fi însărcinată? 

— Nu fi ridicolă! Este o femeie nobilă cu o educaţie 
aleasă. Nu am atins-o niciodată. 

Deşi confesiunea lui fu o uşurare, îi era greu s-o 
creadă. 

— Nu ai; atins-o niciodată. Chiar niciodată? 

— Când am dansat, desigur. l-am oferit braţul când 
ne-am plimbat prin grădină. l-am sărutat mâna când mi-a 
acceptat cererea în căsătorie. 

Ea îl privi ţintă. 

— Nu ai făcut niciodată altceva în afară de a-i săruta 
mâna? 

— Sunt un gentilom. 

— Eşti virgin? 

— Dumnezeule! Părea absolut îngrozit. O doamnă nu 
pune astfel de întrebări impertinente. 

— Dar eu nu sunt doamnă. Aşadar, eşti? 

— Ce legătură are? 

— Eşti? insistă ea. 

— Bineînţeles că nu. 

— Nu o doreai? 

Cercetă puţinul whisky pe care îl mai avea în pahar. 

— Nu văd în ce fel ne-ar ajuta detaliile relaţiei noastre 


să o găsim. Avea dreptate, desigur, dar un drăcuşor din 
interiorul ei era invidios pe o femeie pe care nu o întâlnise 
niciodată, căci se bucura de afecțiunea lui. Totuşi, nu se 
putu abţine să nu se întrebe ce făcuse de o determinase să 
dea bir cu fugiţii. În timp ce o căuta pe mireasa fugară, 
poate că era bine să afle câte ceva despre el. Poate că nu 
era genul care ar fi vrut să profite de fată, dar părea puţin 
probabil ţinând cont de ceea ce ştia despre el. 

— Descrie-mi-o, îi ceru ea. 

Schimbă subiectul, căci era îndreptăţită să o facă, iar 
întrebarea ei anterioară fusese nepoliticoasă şi nu era 
treaba ei. lar răspunsurile nu i-ar fi ajutat în căutări. 

Îşi ridică privirea spre ea. 

— Scundă. Aproape că nu trebuie să-mi ridic braţele 
când valsăm. Lucru pe care, cu siguranţă, nu l-ar fi putut 
spune dacă ar fi valsat cu ea. Nu că avea să se întâmple 
vreodată ori că şi-ar fi dorit brusc să o facă. Cum nu dorea 
să-şi închipuie că ţinea altă femeie în braţe. 

— Părul? 

— Deschis. Blondă. 

— Blond ca paiul? Blond mai după ochii închis? 

El se încruntă. lese în evidenţă? 

— Blondă. 

— Eşti foarte atent la detalii. Culoarea ochilor? 

Păru pierdut, de parcă ar fi întrebat dacă logodnica lui 
avea coadă. 

— Doar nu va fi identificată după ochi. 

— Are pistrui? Are ceva care iese în evidenţă? 

— Este foarte prezentabilă. 

Ea se strădui să nu râdă. 

— Asta ne va ajuta să o găsim uşor. 

El se încruntă. 

— Am o miniatură cu ea pe care ţi-aş putea-o aduce. 

— S-ar putea să fie de folos. Şi astfel ştia sigur că 
avea să-l revadă. Întinse mâna şi îşi puse palma pe pumnul 
lui strâns, aşezat lângă pahar. Este o sarcină imposibilă. 
Dacă nu vrea să fie găsită, nu o vei găsi. Zona aceasta este 
plină de imigranţi şi de săraci. Sunt o mulţime de mahalale. 


Într-o locuinţă se înghesuie două, trei familii. 

— Ştiu prea bine acest lucru. Insă trebuie să încerc. 

— Ce-ar fi să te întorci aici mâine după-amiază? Vom 
căuta la casele cu camere de închiriat şi la adăposturile din 
jur. 

El încuviinţă hotărât din cap. 

— Apreciez disponibilitatea ta de a mă ajuta. 

— S-ar putea ca absenţa ei să nu însemne nimic. 
Poate că pur şi simplu s-a speriat la gândul căsătoriei. 
Acum îi este frică să se întoarcă acasă, temându-se că tu şi 
familia ei veţi fi furioşi. 

— Sau poate, după cum ai sugerat, a avut un motiv 
temeinic să nu meargă până la capăt. Nu voi avea odihnă 
până când nu voi afla care este acesta. 


* 


Era ciudat că whisky-ul nu era la fel de gustos precum 
cel pe care îl băuse mai devreme. Intotdeauna preferase 
Dewar's, dar, în timp ce stătea pe terasă privind spre 
grădinile întunecate, se întrebă dacă faptul că nu îi aducea 
nicio bucurie avea mai degrabă legătură cu compania în 
care se afla - propria persoană. 

Se simţise foarte stânjenit răspunzând la întrebările 
legate de Lavinia, căci răspunsurile lui fuseseră cam vagi. 
Încercă să şi-o amintească mai clar. 

Ochii ei. Închizându-i pe ai lui, se lăsă pe spate, apoi 
şi-i imagină. Aveau culoarea muşchiului amestecat cu 
nuanţa pământului reavăn. Irisul era încercuit de o dungă 
îngustă neagră. Când se aprindea, ochii i se întunecau de 
pasiune. Când râdea, scânteiau de bucurie. li vedea în cele 
mai mici detalii. 

Dar pe ai Laviniei nu putea să şi-i amintească nici în 
ruptul capului. 

Din momentul în care Gillie strigase pe străduţă în 
noaptea aceea fatidică, îşi amintea fiecare vorbă pe care o 
rostise. Oricât ar fi încercat, nu putea evoca nici măcar o 
singură conversaţie cu Lavinia. In afară de cererea în 


căsătorie, care, privind în urmă, fusese anostă. 

— Îmi faci onoarea de a deveni soţia mea? 

— Aş fi încântată. 

Fusese lipsită de pasiune, dar pentru căsătorie nu era 
nevoie de pasiune. Bineînţeles, plebea nu ştia asta. Plebea 
era mânată de instincte primitive. Era motivul pentru care 
făceau copii din flori. 

Nu îşi putea închipui ce fel de persoană ar abandona 
un prunc pe pragul cuiva. Dacă nu ar fi luat-o femeia aceea 
la ea acasă? Dacă nu ar fi fost descoperită până ce îi venea 
de hac frigul, lăsând-o fără suflare? 

Furia care îl cuprinse la acest gând îl făcu să-i tremure 
mâna. Fără îndoială, reacţia lui era rezultatul recunoştinţa 
pe care o simţea muribundul faţă de femeia care îl salvase. 
Faptul că îi tresăltase inima o văzuse în clipa în care intrase 
prima oară ta cârciumă, că aştepta cu nerăbdare să o vadă 
a doua zi era doar o simplă coincidenţă, încă fiind marcat 
de cât de aproape fusese de moarte, din ale cărei gheare 
necruțătoare îl smulsese ea. 

Stând la faţa oglinzii, Gillie îşi studie reflexia, 
dezgustată de sine pentru că purta una dintre fustele ei 
bleumarin mai bune şi o bluză albă, pe care le scotea din 
dulap doar când mergea ta vizită la mama ei Adăugase o 
jachetă bleumarin scurtă, fără nasturi, pe care erau brodate 
frunzuliţe roşii de stejar, pe care o îmbrăca de obicei de 
Crăciun. Mai erau câteva luni până atunci, dar iat-o, se 
îmbrăcase să impresioneze un duce! 

Răsuflă exasperată. S-ar fi schimbat la hainele 
normale de lucru, dar nu mai era prea mult până să se 
deschidă cârciuma, la ora zece, şi era în întârziere. In 
dimineaţa aceea, se îmbăiase şi îşi spălase părul. Fireşte, în 
dimineaţa aceea, şuviţele scurte deciseseră să se 
răzvrătească după ce se uscaseră şi se ridicaseră precum 


țepii de arici. Aşa că trebuise să se spele din nou şi să se 
lupte cu cârlionţii rebeli în timp ce îi usca. Apoi se chinuise 
să aleagă ceva de îmbrăcat, de parcă el nu ar fi fost 
obişnuită să vadă doamne îmbrăcate în cele mai fine 
mătăsuri. Hotărâse să adauge jacheta în ultima clipă, 
deoarece, chiar dacă erau în august, era posibil să fie 
răcoare afară. 

Oftă din nou din rărunchi, se răsuci pe călcâie şi ieşi. 
Nu ar fi trebuit să fie de acord să îl ajute. Da, cunoştea 
străzile din zonă, dar sarcina lui era imposibilă. 

— Acul în carul cu fân, mormăi ea, intrând în cârciumă 
pe uşa din spate, care dădea în bucătărie. 

— Aoleu, Gillie, deja a venit Crăciunul? întrebă Robin 
din locul său de la masa mare de lemn, unde mâncau cei 
care lucrau pentru ea. 

— Nu, băiete, dar am ceva de rezolvat mai târziu şi s- 
ar putea să se facă frig afară. 

— Mergi să-l vezi pe Moş Crăciun? 

— Nu! Nu e momentul Crăciunului. 

— Cred că arăţi încântător, spuse Hannah, 
amestecând într-un cazan mare pe sobă. 

Nu exista îndoială că bucătăreasa ei savura mâncarea 
pe care o pregătea. Fusese o văduvă scheletică atunci când 
o angajase Gillie, dar acum era rotunjoară, iar copiii ei 
găseau o alinare moale la pieptul femeii, chiar dacă erau 
aproape adulţi. 

Simţi că se îmbujorează auzind complimentul. 

— M-am îmbrăcat din pricina vremii. 

— Sigur că da. Jolly Roger mi-a spus că te-a vizitat un 
gentilom aseară. 

— Nu fi prostuţă! Era doar un client. 

— Nu stai cu clienţii. Bucătăreasa zâmbi cu viclenie. A 
zis că era un bărbat arătos. 

Dându-şi ochii peste cap, lăsă aerul să-i scape din 
piept. Avea să fie o zi plină de oftaturi. 

— Va fi gata supa când deschidem? 

— Deja este gata. Vrei să guşti? 

— Nu, mulţumesc. Avea un nod un stomac, deşi era o 


prostie. Se îndoia că putea să mănânce în clipa aceea. 
Voiam doar să mă asigur că este totul pregătit. A 

Înaintă spre tejghea, partea principală a cârciumii. În 
spatele tejghelei greu încercate, cu două rânduri de butoaie 
într-o parte, Jolly Roger aranja sertarul de bani. 

— Eşti gură-spartă! 

Privi peste umăr, ridicând uşor privirea pentru a se 
uita la ea. Era lat în umeri, dar mai scund decât ea. 

— Nu trebuie să le spui oamenilor despre treburile 
mele. 

El ridică din umeri cu nonşalanţă. 

— Aici nu intră în fiecare zi bogătaşi. Şi nu ai stat 
niciodată la masă cu un bărbat. 

— Stau cu fraţii mei. 

El râse şi începu să numere banii. 

— Nu e acelaşi lucru, Gil. Nu e. 

Ar fi trebuit să îl dea afară pentru că îi vorbea 
nerespectuos, să-l lase să se chinuie să găsească de lucru 
în altă parte. Păcat că îl plăcea atât de mult şi era un 
angajat bun. 

— Când se mai liniştesc treburile după-amiază, plec 
puţin. 

— Cu domnul tău? 

— Nu este domnul meu. 

Închise sertarul, se întoarse, se sprijini de tejghea şi 
îşi încrucişă braţele puternice la pieptul larg. 

— Trebuie să te asiguri că ştie asta. Am văzut cum s-a 
uitat la tine. 

— Are pe cineva. 

— Adică e căsătorit? 

— Nu încă. 

— Mulţi se răzgândesc înainte să ajungă la altar. 

El nu se număra printre ei, în mod vădit. Ajunsese la 
altar, unde fusese abandonat, şi totuşi voia să-şi găsească 
femeia. Era limpede că vedea un viitor cu ea. Oftă încă o 
dată. 

— Se poate răzgândi de câte ori vrea. Nu am niciun 
interes să mă trezesc împovărată cu vreun bărbat. 


Deschide uşa! Să ne apucăm de treabă! ; 

— Este nevoie doar de unul, Gillie. Incepu să se 
îndrepte spre ieşire. 

— Poftim? 

— Este nevoie doar de unul, dacă e cel potrivit să te 
facă să te răzgândeşti. 

— Împlinesc 30 de ani în decembrie. 

— lar eu tocmai am împlinit 43, dar iată-mă 
îndrăgostit lulea. 


— De cine? 
El zâmbi larg. 
— Ghici. 


Bărbatul deschise uşa, iar mulţimea dădu năvală, aşa 
că ea nu apucă să ghicească nimic, cu atât mai puţin 
motivul pentru care acceptase să ajute un duce. 


x 


— Deci cum e? 

Thorne privi spre femeia care mergea alături de el pe 
strada aglomerată. Ochii ei, care se uitau la el țintă, erau la 
fel de întrebători ca vocea. Nu mai vorbise niciodată cu o 
femeie fără să trebuiască să îşi plece privirea. li plăcea că 
se putea uita direct în ochii ei. Îi plăcea totodată că nu 
trebuia să îşi micşoreze pasul ca să meargă în tandem. 
Picioarele ei lungi ţineau cu uşurinţă pasul cu el, sau ar fi 
făcut-o dacă paşii lui nu ar fi fost încetiniţi de un uşor 
şchiopătat. Chiar şi cu bastonul, simţea durere în coapsă şi 
în spate din când în când. 

Pălăria ei nu avea niciun fel de accesorii. Nu avea 
panglici, fundiţe sau flori. Îi amintea de pălăria purtată de 
un fermier când îşi ară pământul. Presupunea că nu avea 
suficient păr ca să folosească o agrafă, aşa că ar fi fost greu 
să poarte o pălărie mai elegantă fără să o piardă, ţinând 
cont că mergea mai degrabă cu pas alert decât agale. 
Bărbaţii îşi duceau mâna la pălărie când treceau pe lângă 
ea. Femeile îi zâmbeau, o salutau şi îi rosteau numele, apoi 
îşi vedeau de drum. Copiii dădeau fuga la ea, îi îmbrăţişau 


picioarele, iar Gillie le dădea un bănuţ de lemn pentru care 
puteau primi ceva de mâncare, apoi o zbugheau. 

Il amuza să o observe în largul ei şi relaxată pe 
străzile acelea, pe care se aştepta să fie buzunărit în orice 
clipă. 

— Ţi-am spus. Scundă, blondă. 

Se încruntă spre el. 

— Nu. Cum este, nu cum arată. Ce îi place să facă? 
Care sunt pasiunile ei? Când vrea să petreacă timp singură, 
ce face? Cu ce îşi umple zilele? 

Era stânjenit să recunoască, însă habar nu avea. 

— Desigur, dimineaţa merge în vizite. Toate doamnele 
făceau asta, se gândi el. Merge la croitor. La cumpărături. 
Se ocupă de acte caritabile. 

— Cum ar fi? 

— Ce importanţă are? 

Ocoli cu uşurinţă un bărbat rotofei care nu părea 
dispus să îşi cedeze partea de drum. Îi atinse mâna 
înmănuşată cu palma ei goală, ceea ce îl făcu să blesteme 
materialul subţire care nu le îngăduia să se atingă. 

— Dacă lucrează cu orfani, am putea vizita orfelinate 
sau case pentru copii ai străzii. Dacă ajută cerşetorii, am 
putea întreba la un adăpost sau la misiuni. Poate că a 
văzut-o cineva de acolo. 

Cum de o cunoştea pe Lavinia de ani întregi şi, cu 
toate acestea, ştia atât de puţine despre ea? Era o doamnă 
adevărată, cu o ascendență impecabilă. Ştia vag cum îşi 
petreceau doamnele ziua, dar nu cunoştea niciun detaliu 
despre femeia pe care intenţionase să o ia în căsătorie. 
Vorbeau de cărţi, grădini şi vreme. Chiar voise să îşi 
petreacă restul vieţii vorbind despre cărţi, grădini şi vreme? 

— Ne plimbam adesea cu trăsura prin parc, însă, în 
afară de asta, mi-e jenă să recunosc că nu ştiu detalii 
despre felul în care îşi petrecea ziua. 

Nu-şi dădea seama dacă era dezamăgită sau 
dezgustată de ignoranţa lui. 

— Atunci nu ne va fi uşor, spuse ea, de parcă nu ar fi 
fost o problemă, dar bănuia că nu ar fi întrebat dacă nu era 


nevoie. Ştii dacă avea bani la ea? 

— Fratele ei i-a dat bani de buzunar regulat. Dacă i-a 
economisit, poate că avea. Spera că avea suficienţi bani. 
Nu îi plăcea să îşi închipuie că stătea sprijinită de un zid sau 
ghemuită pe un prag, privind fix cu ochi goi, sub privirea 
numeroşilor trecători. Nu voia să îşi imagineze că răbda de 
foame, de frig sau că îi era frică, neştiind ce o aştepta. 
Clătină din cap, încercând să alunge gândurile negre. Nu 
ştiu dacă plănuia să fugă sau a fost o decizie de moment, 
adăugă el. 

Fusese din ce în ce mai tăcută în ultima vreme. 
începuse să aibă îndoieli în privinţa căsătoriei lor? Lady 
Aslyn fusese logodită cu contele de Kipwick înainte să 
renunţe la el în favoarea lui Mick Trewlove. Lavinia fusese 
neobişnuit de tăcută şi rezervată la nunta acesteia, 
aproape melancolică. Faptul că Lady Aslyn se răzgândise să 
fi sădit o sămânță de îndoială în inima Laviniei? 

— Decizie de moment, declară Gillie brusc. 

Aproape că îl pufni râsul. 

— Cum poţi fi atât de sigură? 

— Pari genul rezonabil. De ce nu ţi-ar fi spus pur şi 
simplu că avea îndoieli dacă s-ar fi răzgândit? 

— Poate că se temea că voi încerca să o conving să 
nu facă asta. 

— Nu ai fi lăsat-o să plece? 

— Să fiu sincer, nu ştiu. Făcusem un jurământ... 

lar un jurământ pe patul de moarte nu trebuia luat în 
joacă. În plus, Lavinia nu era o debutantă fluşturatică. Era 
la o vârstă la care ar fi trebuit să ştie ce voia, să înţeleagă 
importanţa pe care o presupunea acceptarea cererii lui în 
căsătorie. 

— Probabil faptul că eşti un bărbat care îşi respectă 
jurămintele îţi aduce o oarecare consolare. Dar uneori este 
bine să nu îţi respecţi chiar şi cele mai bine intenţionate 
jurăminte. 

Se întrebă dacă ea făcuse vreun jurământ pe care nu 
îl respectase. 

Oprindu-se lângă un băieţaş care stătea lângă un 


felinar de stradă, se aplecă şi îi întinse un bănuţ de lemn. 
Băiatul nu făcu decât să se uite fix la el. Ea spuse ceva ce 
Thorne nu auzi. Apoi, zâmbind larg, copilul îl înhăţă şi o tuli 
pe stradă. Când se îndreptă de spate, o întrebă: 

— Ce sunt acelea? 

Stânjenită de întrebarea lui, ea îşi strecură mâna în 
buzunarul fustei şi se auzi sunetul altor bănuţi asemănători. 

— În schimbul lor, pot primi o farfurie de supă la uşa 
din dos a cârciumii. 

Le dăduse bărbaţilor, femeilor şi copiilor. 

— De unde ştii cine duce lipsă? 

Ea ridică din umeri 

— După ochi. Privirea îţi spune când cuiva îi este 
foame. 

Prins cu propriile griji nu fusese atent, în vreme ce 
femeia de lângă el era incredibil de atentă la ce era în jur, 
părând să observe totul. 

— Ai răbadat de foame în copilărie? 

— De nenumărate ori. 

Nu-şi putea închipui cum era. Avusese mereu burta 
plină - de fapt, mai mult decât plină. 

— De unde ştii că oamenii nu profită de generozitatea 
ta? 

Oprindu-se, îl privi direct în ochi. 

— Dacă nu ai avea nevoie, ai accepta pomană? 

El încuviinţă încet din cap, înțelegând. Il deranjase că 
refuzase plata pentru că îl îngrijise după ce fusese atacat. 
Nu prea îi plăcea să fie dator. li era dator şi pentru ajutorul 
pe care i-l dădea în acea zi. Avea nevoie, fără îndoială, de 
un pic de creativitate pentru a se asigura că o răsplătea 
cum se cuvine, plată care îi putea oferi o scuză să petreacă 
mai mult timp cu ea. 

— Nu, presupun că nu. 

— la să vedem atunci, spuse ea pe un ton vioi. Să 
întrebăm aici! 

Fără să îl aştepte, o apucă pe alee, urcă trei trepte - 
pe care le-ar fi putut mătura în copilărie - şi bătu încet. Era 
neîndoielnic cea mai independentă femeie pe care o 


cunoscuse. Nu avea nevoie de braţul lui pentru a se sprijini 
sau de permisiune pentru a acţiona. 

Uşa se deschise, iar o femeie încovoiată îl cercetă din 
cap până în picioare câteva momente bune înainte de se 
întoarce spre Gillie. 

— Bună ziua, doamnă Bard. 

— Gillie. 

Cârciumăreasa ştia pe toată lumea? O cunoşteau toţi? 

— Aţi mai primit chiriaşi noi în ultima vreme? 

— Nu mai am camere goale de vreo două luni. Nu e 
nimeni nou. 

— Şi în camera comună? 

Bătrâna se foi de pe un picior pe altul, de parcă ar fi 
fost prinsă cu minciuna. 

— Vin şi pleacă. Mai cu seamă cei aflaţi la ananghie. 

Încă încerca să priceapă la ce se referea când Gillie se 
întoarse la el. 

— Ai miniatura? 

— Ah, da! 

Băgă mâna în buzunar şi scoase micul portret al 
Laviniei, pe care i-l dăduse la câteva săptămâni după ce se 
logodiseră. Presupusese că era un fel de a pecetlui legătura 
lor. 

Partenera lui de căutări îl luă şi se uită în treacăt, 
înainte de a-l apropia de nasul doamnei Bard. 

— A dormit aici? 

Mijind ochii, bătrâna se aplecă şi clătină din cap. 

— N-am văzut-o. 

— Sunteţi sigură? întrebă el. 

Mijindu-şi privirea şi mai tare, îl privi încruntată. 

— Îmi pui la îndoială vederea sau vorba? 

— Nici una, nici alta, spuse repede Gillie, înapoindu-i 
portretul încearcă doar să o găsească. 

— Te-a lăsat, nu? Ai bătut-o? 

— Poftim? Nu! Bineînţeles că nu. Nu fi ridicolă! 

— Oh, un bărbat cu vorbe mari şi alese. Nu-i de teapa 
ta, Gillie. Prea-i filfizon! 

— Mă anunţaţi dacă o vedeţi? întrebă Gillie. 


— S-ar putea. 

— Pun la bătaie o coroană, iar prima bere la Sirena e 
din partea mea. 

Bătrâna zâmbi viclean şi încuviinţă din cap. 

— A ta sunt de-acum. 

— Şi... Gillie îi dădu câteva bănuţi de lemn. Pentru cei 
care dorm astă-seară aici şi nu au unde se duce. 

Femeia îi vâri în buzunarul şorţului pătat. 

— Dacă ar exista mai mulţi ca tine pe lumea asta, 
Gillie, ar fi o lume mai bună. 

— Sunt destui ca mine, doamnă Bard. Să aveţi o zi 
bună! 

Se întoarse pe călcâie şi o apucă spre stradă. 

E| se pregăti să o urmeze. 

— Dacă-i răneşti, cei de pe aici îţi fac felul! 

El se uită spre doamna Bard. 

— Nu intenţionez aşa ceva. 

— Dacă nu te gândeşti să o faci nu înseamnă că nu se 
poate întâmpla. 

Închise uşa, lăsându-l să se simtă ca un ticălos josnic 
care se bucura de compania cârciumăresei, profita de 
dispariţia Laviniei şi o folosea drept scuză ca să aibă un 
motiv pentru a merge şchiopătând alături de Gillie, care se 
oprea la casele cu camere de închiriat, bătând din uşă în 
uşă. Se văzu nevoit să admire felul în care vorbea cu 
oamenii fără să îi jignească. | se păru că, dacă deschidea 
gura, se uitau imediat urât la el. Nu cunoştea unele din 
cuvintele pe care le folosea ea. In niciun caz nu îi ştia pe 
oamenii aceia după nume. 

Tocmai plecaseră de la a şasea casă, când ea se 
întoarse brusc pe o străduţă şi se apropie fără teamă de 
ceea ce părea a fi un adăpost improvizat, un fel de prelată 
sau o pânză susţinută de bețe subţiri. Pe jos era plin de 
gunoaie. El se strădui şi le ocolească şi să calce în ceva ce 
i-ar fi stricat hainele. Ea se ghemui în faţa a ceea ce părea 
a fi intrarea. În ciuda faptului că piciorul lui protestă, se 
aplecă şi el şi aproape că i se întoarse stomacul pe dos din 
pricina duhorii insuportabile de reziduuri umane şi hoit pe 


care o emana bărbatul sfrijit, cu barbă şi păr răvăşit, care 
nu mai avea aproape niciun dinte, cuibărit în adăpost. 

— Bună, Petey. Îl salută de parcă ar fi fost o rudă 
preferată. Mă întrebam dacă ai primit vreun ceas în ultima 
vreme. 

El se uită mai degrabă la Thorne, măsurându-l, decât 
la ea. 

— S-ar putea. Ce te interesează? 

Lui Thorne îi tresări inima în piept. O căuta pe Lavinia, 
dar dacă îşi putea recupera ceasul... 

— 5 lire dacă încă îl ai pe cel pe care îl caut. 

Bărbatul murdar se întinse în spate, trase o pungă şi 
răsturnă trei ceasuri pe zdrenţele jegoase din faţa lui, apoi 
flutură mâna deasupra lor de parcă ar fi prezentat un 
cadou. Thorne nu trebui să le cerceteze pentru a-şi da 
seama că printre acele ceasuri de argint nu era cel de aur 
pe care îl căuta. 

— Ai unul de aur? 

Omul clătină din cap, dar păru vinovat. 

— Ai avut unul de aur? întrebă Gillie. 

— Nu recent. 

Răsucindu-se pe călcâie, ea se întoarse spre Thorne. 

— Avea ceva neobişnuit pe el? 

— Un blazon cu trandafiri căţărători în jurul unui leu 
cu un ghimpe în labă. 

Zâmbetul ei îl făcu să-şi dorească să întindă mâna, să- 
i cuprindă bărbia în palmă şi să îşi treacă degetul peste 
buzele acelea. 

— O plantă căţărătoare cu ghimpi, presupun, dintre 
care unul în laba lui Thornley. 

— Mă tem că strămoşii mei nu avut prea multă 
imaginaţie. 

Se întoarse din nou spre bătrân. 

— Ceva de genul ăsta, Petey? 

— Nu. Nu primesc din alea bune. 


— Dacă auzi de el, dă-mi de veste. Voi avea grijă să te 
răsplătesc. Apoi îl prinse de mâna murdară - îşi aşeză 
palma de bunăvoie pe ea -, i-o întoarse şi puse doi bănuţi 
de lemn în ea, strângându-i degetele în jurul lor. 

— Ai grijă de tine! 

— Şi tu, Gil. 

Se ridică şi o luă din loc. El o urmă. 

— Înţeleg că e mână în mână cu hoţii. 

Ea privi spre el. 

— Da. 

— Nu prea are succes dacă trăieşte aşa. 

— Trăia mult mai bine înainte să-i moară nevasta şi 
fiul. Holeră. Acum e doar trist. 

El îşi aminti cu voise să se rupă de lume după ce îi 
murise tatăl însă responsabilităţile îl împiedicaseră. 

— lar tu ai dureri, spuse ea pe un ton compătimitor. 
Nu m-am gândit că încă eşti în convalescenţă. 

Nu îi plăcea să recunoască, dar piciorul aproape că îl 
omora. 

— Sunt bine. 

— Şchiopătezi mai tare. Mi-ar prinde bine şi mie 
puţină odihnă. Este o cafenea după colţ. 

— Eu zic să continuăm. 

— Tu poţi să continui. Eu merg să beau o cafea. 

— Ştii prea bine că habar n-am pe cine ar trebui să 
abordez. 

Apăru din nou zâmbetul acela, doar că de data 
aceasta era o urmă de triumf în el. 

— Atunci presupun că ar fi mai bine să mi te alături. 


* 


Era una dintre puținele doamne din cafenea, nu că ar 
fi părut s-o deranjeze. Două femei aflate înăuntru îl 
măsurară din cap până în picioare, iar din când în când îi 
aruncară câte un zâmbet seducător. Văzu că una dintre ele 
urcă la etaj. Nu era ceva neobişnuit ca o cafenea să 
servească totodată drept bordel, închiriind camere cu ora. 


Se întrebă dacă Gillie ştia asta. Presupunea că da. Părea să 
fie extrem de familiarizată cu toate aspectele acelei zone a 
Londrei 

Se întrebă dacă adusese vreodată vreun bărbat - în 
afară de unul rănit - în locuinţa ei. Se îndoia. Nu era genul 
care să flirteze, însă cu siguranţă avea o oarecare 
cochetărie. Nu părea să fie conştientă de faptul că era 
atrăgătoare. Dar faptul că purta veşmintele acelea şterse şi 
părul scurt nu putea ascunde lucrul acesta. Era precum 
soarele care se ascunde în spatele norilor, dar continuă să 
strălucească. 

Ridicând cana grea, şi-o aşeză exact sub nas şi inhală 
aroma. |Inchise ochii, iar expresia de fericire de pe chipul ei 
îl făcu să i se strângă dureros partea de jos a trupului. Ar fi 
vrut să fie el cel care îi provoca suspinul acela discret, ce îi 
scăpă printre buzele uşor desfăcute înainte de a sorbi din 
licoarea întunecată. 

Cu un zâmbet degajat, deschise ochii. 

— Imi place enorm cafeaua. 

— Nu aş fi ghicit. Ceea ce era o minciună, căci era 
limpede că îi plăcea aroma. Ce ai vrut să spui când ai 
întrebat-o pe doamna Bard despre oamenii aceia care 
dormeau la ea? 

Păru surprinsă de întrebare. 

— Nu toată lumea se poate bucura de luxul unul pat. 
Are o cameră cu saltele de paie. Oamenii pot plăti să 
doarmă pe o saltea de paie. Dacă nu îşi pot permite asta, 
dorm pe o bancă. Cam la înălţimea pieptului, este prinsă o 
frânghie peste care îşi pot pune braţele ca să nu se 
rostogolească de pe bancă după ce adorm. 

Era îngrozit de această idee. Cunoştea mulţi lorzi şi 
doamne care erau implicaţi în activităţi caritabile şi, deşi 
contribuise cu numeroase donaţii, nu îi era cunoscută 
această practică. 

— Pare foarte incomod. 

— Oh, este! 

| se strânse stomacul la gândul că ea ar fi putut dormi 
în felul acesta. 


— Ai dormit astfel? 

— Când aveam 15 ani şi doar în glumă, ca să văd cum 
este. Mama mi-a oferit întotdeauna un pat. 

— Mereu ai vocea mai blândă când pomeneşti de ea. 

Ridicând din umeri, sorbi din cafea, privându-l pe 
deasupra cănii. Era ciudat că nu îşi amintea ca Lavinia să-l 
fi cercetat vreodată şi nici invers, el să o fi studiat în felul 
acesta. Dar o cunoştea de multă vreme, căci taţii lor 
făcuseră în aşa fel încât să se întâlnească şi să înţeleagă că 
erau meniţi să se căsătorească. 

— Trebuie să recunosc că sunt surprins că eşti atât de 
familiarizată cu zona şi cu oamenii. 

Clipind, ea aşeză cana pe masă. 

— Am crezut că acesta este motivul pentru care mi-ai 
cerut ajutorul. 

— Ei bine, da, dar ţi-am subestimat cunoştinţele. 
Presupun că ai crescut aici. 

— Nu tocmai în Whitechapel, ci în apropiere. Sunt aici 
de la 19 ani, de când mi-am deschis cârciuma. 

— Adică de cât timp? Şase ani? 

Ea râse, sunet care îi făcu pe domni să se întoarcă. El 
bănui că unii dintre ei îl invidiau pentru că stătea cu ea lao 
masă de lângă fereastră. 

— Peste un deceniu. 

Ceea ce o făcea să fie o femeie matură, nu o fetişcană 
inocentă, lipsită de experienţă. Cu siguranţă, o femeie care 
avusese iubiţi. Sau, la un moment dat, un soţ. Poate că era 
văduvă. Nu îi plăcea gândul să o ştie cu alt bărbat, sorbind 
cafea, bând whisky. Îl cuprinse ceva asemănător geloziei la 
gândul că în patul ei stătea întins alt bărbat care deschidea 
ochii şi o găsea îngrijindu-l. 

— Nu ai fost niciodată căsătorită? 

— Nici măcar o dată. 

Majoritatea femeilor ar fi fost un pic stânjenite de 
acest fapt, dar ea părea să îl vadă ca pe un merit. 

— De ce nu? 

— Nu sunt genul de femeie pe care îl îndrăgesc 
bărbaţii şi nu vreau să mă căsătoresc fără dragoste. Sunt 


mulţumită cu ce am. 

El se încruntă. 

— De ce crezi asta? 

— Nu sunt mică şi delicată, genul de femeie care face 
bărbaţii să se simtă mai masculini, pe care s-o admire când 
au chef şi cu care să se joace când doresc. Şi nu sunt 
docilă. Bărbaţii sunt ameninţaţi de femeile care iau 
atitudine. lar atunci devin urâcioşi. Ceea ce te face să nu-i 
mai îndrăgeşti. Nu suport să-mi spună cineva ce să fac şi ce 
să nu fac. Poate că acesta este motivul pentru care a fugit 
mireasa ta. 

— Vrei să sugerezi că i-am poruncit să facă una sau 
alta? 

Ea îi privi ţintă. 

— Te asigur că nu aş fi făcut-o. Unul dintre motivele 
pentru care am cerut-o în căsătorie este faptul că o 
consider un model de bună-cuviinţă şi nu ar fi fost nevoie 
să o instruiesc. 

Acesta fusese totodată unul dintre motivele pentru 
care nu ezitase să îşi asigure tatăl, când era pe moarte, că 
avea să respecte termenii contractului 

— Un model? Oh! Sigur îi plăcea când îi şopteai asta 
la ureche. 

Îl tachina din nou, dar nu îi plăcea ce sugera. 

— Nu i-am şoptit niciodată la ureche. 

— De ce nu? 

O privi fix. 

— Poftim? 

— Nu ai făcut cu ea lucruri pe care nu ar fi trebuit să 
le faci? 

— În niciun caz. O respectam prea mult ca să fac asta. 

Lăsându-se pe spate, ea îşi încrucişă braţele la piept 
şi îl privi ţintă. 

— Cât de mult o iubeai? 

Foindu-se pe scaun, privi în jur. Îndrăzneala femeii era 
de netolerat. Cu toate astea, nu putea să îi ascundă 
adevărul. Se întoarse spre ea. 

— Nu am iubit-o deloc. 


Ai naibii nobili! Ştia că aveau case frumoase şi haine 
alese, vieţi imaculate pe care le curăţau întruna, dar se 
pare că nu îşi murdăreau nici un aspect al existenţei cu 
ceva atât de pământesc precum emoția. g 

— Atunci de ce să te căsătoreşti cu ea? Inchise ochii, 
ştiind răspunsul înainte ca el să vorbească. Pentru că ea 
este un model, iar tu eşti un duce. Şi ai nevoie de o nevastă 
cuviincioasă. O femeie cu o ascendență pură, care îşi 
cunoaşte strămoşii, se gândi ea. Lucru pe care ea nu avea 
să fie niciodată în stare să îl facă. Deschise ochii şi adăugă: 
Mândria ta refuză să-i dea drumul. 

— Poate că mândria a fost cea care m-a mânat în 
prima seară, probabil din cauza asta m-am purtat atât de 
prosteşte încât am ajuns în grija ta. Nu ştiu sigur ce aş fi 
făcut dacă aş fi găsit-o. Mi-aş fi exprimat dezamăgirea. Aş fi 
cerut răspunsuri. Aş fi târât-o înapoi în biserică. Clătină din 
cap. Fratele ei şi mama mea insistă să ne căsătorim, dar nu 
o voi forţa şi nu vreau să trăiască apoi cu teama că nu are 
de ales decât să se ascundă. Simt că este ceva în neregulă 
şi vreau să îndrept lucrurile. Privi în jur. De ce ar veni în 
zona aceasta? 

Părea sincer în încercarea lui de a o linişti şi a o ajuta 
pe fată. 

— Este uşor să te pierzi aici şi să te amesteci în 
mulţime, căci pe străzile acestea sunt o grămadă de 
oameni. Şi poţi să o iei de la capăt. Să îţi schimbi numele. 
Nimeni nu îţi cere să dovedeşti că acela este numele care 
ţi-a fost dat când te-ai născut. Sau poate că ştie pe cineva 
aici. 

El rămase neclintit. 

— Cum ar fi? ` 

— Ei bine, nu ştiu. Nu o cunosc. Întinse mâna. Pot să 
mă uit la miniatură? Aruncase doar o privire când le-o 
arătase oamenilor pe care-i întrebase de Lavinia. Acum îi 
studie trăsăturile delicate. Femeia îi părea cunoscută, dar 


nu îşi putea aminti unde ar fi putut-o vedea. Să fi venit la 
cârciumă? Să se fi văzut pe stradă? 

— Este foarte drăguță. 

— Oamenii răi ar putea profita de asta. 

Părea cu adevărat îngrijorat şi poate puţin vinovat, ca 
şi când el ar fi adus-o acolo. Şi avea dreptate. Dacă dădea 
peste cine nu trebuia, respectivul şi-ar fi putut umple 
buzunarele cu bani folosindu-se de ea. 

— De ce? De ce ai cerut-o în căsătorie? Sunt sigură că 
există o mulţime de modele de perfecţiune în aristocrație. 

El îi aruncă un zâmbet trist. 

— Moşia mea ducală se învecinează cu o bucată de 
pământ care a fost păstrată pentru a servi drept zestre 
fiicei unui anumit conte, iar toţi ducii dinaintea mea au 
intenţionat ca fiul lor şi o ia în căsătorie pe fiica acestui 
conte pentru a obţine pământul. Insă niciun conte din acea 
familie nu a avut o fiică până să apară ea. A doua zi după 
ce s-a născut, tatăl ei şi al meu s-au întâlnit şi au încheiat o 
înţelegere, semnând un contract prin care eu şi ea urma să 
ne căsătorim. Aveam 11 ani la data aceea. Nu mi s-a cerut 
părerea în această privinţă şi nici nu ar fi fost dorită. La 15 
ani, când tata se afla pe patul de moarte, i-am promis că 
voi onora termenii contractului, că pământul care a 
însemnat atât de mult pentru toţi ducii dinaintea mea va 
deveni al nostru. Astfel că întotdeauna s-au aşteptat să ne 
căsătorim, dar niciunul din noi nu s-a grăbit. Fratele ei, care 
îmi este prieten, a început să insiste în ultima vreme, când 
îi trecea vremea. Aşa că am hotărât că venise momentul. 
Ne-am înţeles mereu bine. Ridică din umeri. Nu m-am 
gândit că va o povară căsătoria cu ea. Deşi sunt destul de 
supărat pe mine când stau şi mă gândesc că, de fapt, s-ar 
putea să-i fi făcut un deserviciu dorind să o iau de soţie de 
vreme ce sentimentele mele pentru ea nu erau puternice. 
Şi nu mă fascina... aşa cum o faci tu. 

Cu inima galopându-i, îşi dori să fi băut whisky, nu 
cafea. 

— Îţi plac lucrurile mai puţin cizelate, nu-i aşa? 

— Tu nu eşti deloc necizelată. Ai cea mai blândă 


atingere pe care am cunoscut-o vreodată. Eşti generoasă şi 
oferi bănuţi de lemn tuturor nevoiaşilor. Îţi faci timp să 
rosteşti o vorbă bună pentru toată lumea. Este limpede că 
oamenii au o părere bună despre tine. 

Nu era obişnuită cu laudele şi nu-i plăcea să-i fie 
adresate. 

— Pentru că vor să-i ajut în continuare. 

— Eşti şi modestă pe deasupra. 

— Şi trebuie să mă întorc la cârciumă. 

Se ridică în picioare. El o urmă, însă se mişcă mai 
încet, iar ea bănui că nu era nici pe departe atât de 
vindecat pe cât pretindea. 

— Astăzi ai avut ocazia că îţi dai seama cu ce te 
confrunţi. Nu o vei găsi dacă nu doreşte să fie găsită, dar 
putem continua să o căutăm şi mâine dacă vrei. 

— Da, vreau. 

— În regulă. 

Şi-ar dorit ca el să-i fi dat alt răspuns, deşi sperase să 
primească răspunsul pe care i-l dăduse. Gâsculiţă prostuţă 
ce era, voia să petreacă mai mult timp în compania lui, căci 
adevărul era că şi el o fascina. 


Capitolul 10 


În seara aceea, privirea lui o ţintui pe Gillie din clipa în 
care intră în cârciumă. Era mai aglomerat, însă nu părea 
deloc agitată. Ba chiar arăta nespus de fericită, privind 
scurt într-o parte şi zâmbind unui bărbat în timp ce îi dădea 
o halbă de bere înainte de a-şi îndrepta din nou atenţia spre 
Thorne. Era relaxată, în largul ei, ca doamnele pe care el le 
cunoştea şi care flirtau în sălile de bal, încântate că dansau 
şi se aflau în vizită câteva ore. Nu-i trecuse niciodată prin 
cap că o femeie ar putea găsi satisfacţie în muncă. 

Uitându-se prin local, văzu doi domni ridicându-se da 
la o masă de la fereastră şi se îndreptă într-acolo. O fată 
blondă şi drăguță ajunse înaintea lui, adună halbele goale, 


şterse masa şi scutură cârpa spre un bărbat care se întinse 
după un scaun, alungându-l. Apoi, unduind din şolduri, îi 
aruncă un zâmbet mieros. 

— Bună, frumosule, cauţi o masă? 

— Într-adevăr. 

Ea bătu în masă. 

— Simte-te ca acasă. Apropiindu-se, clipi spre el. Ce 
pofteşti? 

— Mă ocup eu, Polly, spuse Gillie. 

Fata - care sigur avea vârsta la care, dacă ar fi făcut 
parte din aristocrație, şi-ar fi făcut debutul în societate - se 
răsuci, iar comportamentul ei seducător dispăru. 

— Mă pot ocupa de el, Gillie. 

— Ştiu, dragă. Dar a venit să stea de vorbă cu mine şi 
cred că, dacă te vei ocupa doar de el, ceilalţi băieţi îţi vor 
duce lipsa. 

— Dar mă gândesc că mi-ar da ceva în plus şi merită 
osteneala. 

— Vei primi ceva în plus. Acum du-te şi vezi de 
ceilalţi. 

Bosumflându-se, Polly o luă din loc. El se văzu nevoit 
să-şi înăbuşe râsul. 

— Nu mă aşteptam să creez asemenea valuri. 

Gillie îi puse un pahar cu whisky în faţă. 

— Polly este mereu în căutare de peţitori. 

— Presupun că ar trebui să-i spun că sunt luat. 

Ea îşi înclină capul gânditoare. 

— Serios? Acţiunile miresei tale ar zice că nu. 

— Intr-adevăr. Chiar dacă Lavinia l-ar mai fi dorit şi 
chiar dacă fratele ei adăugase ceva la zestre, nu era sigur 
că se putea căsători cu ea ştiind că avea îndoieli, că nu 
putea fi mulţumită de o căsătorie cu lipsuri. Voia să o 
găsească, să-i vorbească, să o liniştească, dar era puţin 
probabil să o ia în căsătorie, în ciuda promisiunii pe care i-o 
făcuse tatălui său. 

— Nu mă aşteptam să te văd până mâine după- 
amiază, spuse ea. 

— M-am răzgândit Trase un scaun şi arătă spre el. 


Vrei să stai cu mine? 

Încuviinţând grăbită din cap, trase scaunul de vizavi şi 
se aşeză pe el. El nu ştia dacă ea era obişnuită ca domnii să 
îi tragă scaunul sau dacă încerca să demonstreze 
contrariul. Se aşeză. Împinse paharul pe care îl pusese pe 
masă mai aproape de el, neuitând nici o clipă de îndatoririle 
ei. 

— Nu stai cu mine? 

Ea clătină din cap. 

— Noaptea e lungă. Nu vreau să capăt obiceiul de a 
atipi înainte să încuia uşile. 

Unii considerau că era păcat să bei; ea invita oamenii 
să o facă, însă îşi făcea griji pentru obiceiurile lor rele. Nu 
ştia de ce îl încânta acest lucru, dar multe lucruri îl încântau 
la ea. 

— Te-ai decis să renunti la căutări? întrebă ea. 

— Nu, dar m-am gândit că, oricâţi bani ar fi strâns, nu 
îi ajung. Nu voia să îşi închipuie că dormea într-un adăpost, 
că întindea mâna sperând că va primi un bănuţ de lemn 
care să-i aducă o farfurie de supă caldă. In după-amiaza 
aceasta, mi-am dat seama că nu ştiu mare lucru despre ea. 
însă nu o văd ocupându-se de lucru de mână, muncind 
profesoară sau - privi în jur - servind bere bărbaţilor. Dar 
îmi amintesc de un recital la începutul verii, când a cântat 
la pian şi cu vocea. Este foarte talentată, aşa că m-am 
gândit că s-ar putea să-şi câştige pâinea cântând. 

— Nu avem prea multe opere în Whitechapel. 

— Dar sunt alte locuri unde oamenii se distrează. 

Înclinându-şi capul gânditoare, se aplecă spre el. 

— Crezi că ar cânta într-un teatru ieftin? 

Trecuseră cel puţin cincisprezece ani de când 
umblase prin locuri deocheate cu prietenii lui. Nici măcar 
nu ştia dacă locul pe care îl frecventaseră încă exista sau 
cum să-l găsească, căci în general se ameţea bine. 

— Da, dacă ar fi disperată. Şi îmi imaginez că este de 
vreme ce a plecat fără să dea de veste. Trebuie să ştie că 
nu vor fi repercusiuni, că se poate întoarce acasă şi putem 
rezolva tot haosul acesta ca nişte oameni civilizaţi. 


— Presupun că vrei să o cauţi în seara asta. 

— Dacă poţi să îţi rupi din timp... 

Privi în jur. 

— Nu-mi place să-mi neglijez responsabilităţile. 

— Îmi dau seama că cer mult. Aş putea plăti... 

Ea ridică brusc capul şi se încruntă la el. 

— Să nu îndrăzneşti să te oferi să-mi dai bani! 

— Simt nevoia să mă revanşez cumva faţă de tine, 
căci încep să devin o pacoste. 

— Îmi rămâi dator. Vom vedea exact cu cât după ce o 
găsim. 

— În general, nu intru în joc până nu ştiu costurile. 

Împreunându-şi braţele la piept, se lăsă pe spate. 

— Atunci găseşte-o singur! 

Partea proastă era că probabil ar fi putut-o găsi pe 
Lavinia singur, însă ar fi durat mult mai mult, căci nu avea 
resursele lui Gillie şi nu cunoştea atâţia oameni ca ea. De 
asemenea, era mult mai plăcut să o caute împreună cu ea. 

— Am încredere că vei cere preţul corect. 

Ea zâmbi. Era un surâs victorios, seducător, şiret, care 
îl făcu să-şi simtă trupul invadat de o dorinţă arzătoare, ce 
îi pătrunse până în adâncul sufletului _ 

— Ah, prostuţule! Plesni cu palma peste masă. li voi 
spune lui Jolly Roger că voi lipsi puţin. 

El se încruntă. 

— Jolly Roger? 

— Birtaşul-şef. 

— Îl cheamă Jolly Roger? 

Ea ridică din umeri. 

— Aşa zice. Ăsta este un alt lucru la care trebuie să te 
gândeşti. S-ar putea să-şi schimbe numele, să se mute în 
altă parte. Doar pentru că a rugat pe cineva să o aducă aici 
nu înseamnă că a rămas în zonă. Oamenii fug de situaţia în 
care se află în tot felul de moduri. 

înţelegea. Dar voia să o găsească înainte să dea de ea 
fratele ei sau oamenii pe care îi angajase acesta. 

— Cu toate acestea, nu sunt împăcat dacă măcar nu 
încerc să o găsesc. 


— Prea bine. Dă-mi câteva minute. 

Se uită la Gillie cum se îndreptă spre tejghea. Spre 
deosebire de femeile care lucrau pentru ea, nu îşi legăna 
şoldurile provocator şi nu arunca zâmbete îndrăzneţe în 
stânga şi în dreapta. Mai spunea câte o vorbă ici şi colo, 
punea o mână pe câte un umăr, lua câte un pahar gol. 
Avea mişcări graţioase, degajate şi naturale, care sugerau 
că le mai făcuse de mii de ori. O adorau bărbaţii şi femeile 
care veneau acolo, căutând ocazia să se relaxeze după o zi 
grea de muncă. 

Era ciudat să-şi dea seama că începea să o adore şi 
el. 

Nu-i venea să creadă că avea să lase iarăşi cârciuma 
pentru a ajuta un duce, dar păruse atât de sincer în nevoia 
lui de a o găsi pe acea femeie, încât voia să facă tot ce 
putea pentru a-l ajuta. Când ajunse la tejghea, ia-l de unde 
nu-i pe Jolly Roger. 

— Davey, l-ai văzut pe Jolly Roger? îl întrebă ea pe 
unul din birtaşii pe care îi angajase de curând. 

Făcu semn cu degetul peste umăr. 

— În bucătărie. 

Însă, când intră în bucătărie, singura persoană pe 
care o văzu fu Robin, stând la masa mare de stejar şi 
mâncând supă. 

— Robin, l-ai văzut pe Jolly Roger? 

— Da. Este în pivniţă cu bucătăreasa, o ajută să 
aleagă cel mai bun sherry pentru supa de mâine. 

Era fericită că în sfârşit vorbea corect, dar ce spusese 
nu avea niciun sens. Se încruntă. 

— Poftim? 

— Se duc acolo în fiecare seară cam pe vremea asta. 
Ea nu se pricepe la sherry, ştii, aşa că trebuie să o ajute să 
îi găsească pe cel mai bun. Nu e uşor. De obicei, le ia mult 
timp. 

În general, Jolly Roger lua o pauză seara şi ieşea să-şi 
fumeze pipa. Le permitea clienţilor să îşi fumeze pipele în 
cârciumă, dar nu angajaţilor. Nu ştiuse că o ajuta pe 
Hannah să aleagă sherry pentru supă, nici măcar nu ştiuse 


că se punea sherry în supă. 

— Mulţumesc, dragule. 

El o salută, apoi continuă să mănânce. Ea se îndreptă 
spre uşa pivniţei, surprinsă să o găsească închisă. O 
deschise şi intră. Probabil că luaseră o singură lampă, căci 
nu se vedea nicio lumină. Începu să coboare, când auzi 
râsete şi se opri pe loc. 

— lţi place? întrebă Hannah seducător. 

— Ai douăzeci de minute la dispoziţie. 

Râsul lui Hannah era plin de bucurie, umor şi 
tachinare. 

— O, Roge, nu vei rezista niciodată atât! 

O auzi pe bucătăreasă şoptind încă ceva, dar nu reuşi 
să distingă cuvintele. 

— Ah, femeie ispititoare, mormăi el. 

Gillie urcă înapoi pe scări, închise uşa şi se sprijini de 
ea. Jolly Roger era îndrăgostit de Hannah? Cum îi scăpase 
asta? Se bucură că Robin nu era prin preajmă. Fără 
îndoială, se plimba prin cârciumă, sperând să găsească 
ceva de făcut pentru mâine. li plăcea să facă una-alta 
pentru fraţii ei - deşi nu era acolo niciunul dintre ei în seara 
aceea - şi pentru oamenii care aveau bunăvoința de a-l 
angaja să le livreze mesajele şi altele asemenea. 

Se aşeză la masă, bătând din degete şi aşteptând. În 
cele din urmă, auzi paşi urcând din pivniţă. Hannah 
avusese dreptate, Rezistase cam zece minute. Când se 
deschise uşa, intrară şi se opriră amândoi când o văzură 
stând acolo. Se ridică în picioare şi arcui o sprânceană. 

— Aţi găsit sherry-ul pe care îl căutaţi? 

Jolly Roger se înroşi atât de tare încât crezu că avea 
să-i explodeze faţa. Işi drese glasul: 

— La naiba! Am uitat sticla. Mă duc după ea, spuse şi 
dispăru. 

Temându-se să nu fi roşit la fel de tare ca el, Gillie 
făcu un pas în faţă. Nu îi făcea plăcere această conversaţie, 
dar trebuia purtată. 

— Hannah, v-am auzit în pivniţă. 

Hannah miji ochii şi începu să-şi desfacă şorţul. 


— lar acum mă concediaţi. 

— Nu, nu! Atinse braţul bucătăresei pentru a-şi întări 
vorbele. Am vrut doar să mă asigur că ai mers de bunăvoie 
şi că îţi doreai să faci ce ai făcut. 

— Ah, ce fată dulce eşti! Bineînţeles că am vrut. Ştiu 
că nu-ţi plac bărbaţii şi nu ai avut experienţe intime cu ei, 
dar ce poate face Roger cu limba... Se aplecă şi şopti 
conspirativ. Te poate face să-ţi uiţi numele! 

„De ce ar vrea o femeie aşa ceva?” 

Hannah se uită peste umăr. 

— Poţi să te întorci, Roge. Este totul în regulă. Făcu cu 
ochiul spre Gillie. Îl cuprinde ruşinea dacă vorbeşte despre 
lucruri intime. 

Roger apăru cu sticla de sherry în mână, pe care i-o 
dădu lui Hannah. 

— Poftim, dragă! 

— Mulţam, Roge! 

— Nu ştiam că pui sherry în supă, zise Gillie, deşi nu o 
interesase niciodată mâncarea. 

— Nu pun. Dar trebuia să îi spunem ceva lui Robin. 
Băiatul este mult prea curios, adăugă Hannah. 

— Robin spune că mergeţi să căutaţi sherry în fiecare 
seară. 

— De ce crezi că sunt /o//y! Roger? întrebă birtaşul, 
foarte încântat de sine, umflându-şi pieptul ca un păun. 

— Înseamnă că durează de ceva vreme? 

Ridicară amândoi vag din umeri. 

— Nu tocmai, zise Hannah în cele din urmă. 

— Poate că ar trebui să mergeţi să cătaţi în alt loc, 
sugeră Gillie. 

— Da, spuse Roger. Aşa vom face. 

— Nu va mai fi aşa de amuzant ca acum, când mai 
strecurăm puţină iubire ici şi colo, răspunse Hannah. 

Expresia lui de căldură şi adoraţie o făcu pe Gillie să 
simtă că i se strânge inima în piept. 

— Am eu grijă să fie amuzant, dragă. 

Hannah ridică mâna şi îl mângâie afectuoasă. 


1 În engleza, Jolly înseamnă vesel, bine dispus (n.red.) 


— Ştiu că o vei face, iubito! Acum, fă bine şi întoarce- 
te la lucru înainte ca Gillie să se răzgândească şi să te dea 
afară pentru purtarea ta obraznică. 

Uitându-se cu coada ochiului spre ea, el o apucă spre 
uşa care ducea în cârciumă. 

— Stai! strigă Gillie. 

Roger se întoarse cu ochi întrebători. 

— Te căutam să-ţi spun că voi lipsi puţin. 

— Cu domnul tău? întrebă Hannah. 

— Nu este domnul meu, răspunse ea, întrebându-se 
de câte ori trebuia să le spună asta până să o creadă. Dar, 
da, trebuie să merg undeva cu ducele. 

— Este duce? Pune-ţi un pumnal în cizmă! zise Roger. 

Uitase că doar Finn îl auzise pe Thorne prezentându- 
se. 

— Mergeţi într-un loc periculos? întrebă Hannah, iar în 
voce i se citea grija. 

— Cred că vrea să înfig pumnalul în duce, îi spuse 
Gillie lui Hannah. Va fi un gentilom perfect. 

Roger păru sceptic. 

— Va fi, insistă ea, încercând să nu fie dezamăgită de 
ceea ce spunea. 


Stând în continuate la masă, Thorne se uită mai bine 
în jur. Pe lângă numeroasele mese pătrate mai mici, erau 
câteva lungi, cu bănci, unde presupunea că se puteau 
aşeza mai bine grupuri de oameni. Unii bărbaţi fumau pipe, 
umplând încăperea de un fum ametitor. Pe pereţi se 
vedeau picturi în ulei în care apăreau câte o sirenă, un 
unicorn sau ambele. In capătul îndepărtat al cârciumii, uşa 
deschisă dădea în altă încăpere - sala de mese. Scările 
duceau spre un pod cu o balustradă, unde îşi imagina că ar 
putea sta cineva adresându-se mulţimii de jos. Se vedea că 
spaţiul era bine folosit şi în mod clar era îngrijit. 

Nu era surprins. Se vedea că Gillie se implica cu tot 
sufletul în toate treburile, fie că era vorba de administrarea 


cârciumii sau de îngrijirea unui rănit. Sau de ajutorul dat 
pentru a o găsi pe femeia cu care urma să se căsătorească. 
Nerăbdător să pornească din nou căutările, bătea cu 
bastonul în podea, întrebându-se ce o reţinea pe Gillie, 
când apăru un copil în faţa lui. Nu părea să aibă mai mult 
de opt ani. 

— La naiba, ce-i aia? 

Nu avea haine alese sau noi şi nici nu i se potriveau 
perfect, dar păreau să fie curate. 

Thorne se uită în direcţia înspre care arăta. 

— Un baston. 

— Ştiu asta. Robin îşi dădu ochii peste cap. Aia. Partea 
de aur. 

— Ah! Thorne aruncă bastonul în aer, îl prinse de la 
mijloc şi îl răsuci spre băiat ca să poată vedea măciulia mai 
clar. Un leu. 

— Este adevărat sau e ca un unicorn? 

Se gândi că acesta trebuia să fie băiatul pe care Gillie 
îl trimisese să aducă doctorul. Cum îl chema? Nu îşi 
amintea. Dar bănuia că îi povestise despre unicorn. 

— Este adevărat. Ai fost vreodată la grădina 
zoologică? 

— Ce e asta? 

— Este un loc unde sunt animale la care poţi să te 
uiţi. 

— Ce? Cum ar fi câini şi şobolani? 

— Nu, cum ar fi lei, tigri şi elefanţi. Animale din toată 
lumea. Şi o girafă. Este atât de înaltă, că i-ar ieşi capul prin 
tavanul de aici. 

Băiatul făcu ochii mari. 

— Minti. 

— De ce aş face asta? 

Copilul păru să se gândească o clipă, apoi miji ochi. 

— Îmi eşti dator, să ştii. 

Thorne începu să răsucească bastonul. 

— Da? De ce? 

— Eu am adus doctorul. Dacă nu l-aş fi adus, ai fi 
mort. Am folosit banii pe care mi i-a dat Gillie să iau o 


brişcă, aşa cum trebuia. Dar aş fi putut să-i păstrez. 

Băiatul părea foarte hotărât să pronunţe cuvintele 
corect. Se întrebă care era în rolul lui Gillie în acest sens. 

— Şi ce ai fi făcut cu ei? 

— Vreau să îi strâng ca să îi iau ceva lui Gillie. 

— Ce anume mai exact? 

— Nu spun, dar îmi eşti dator, repetă el ceva mai 
încrezător, de parcă s-ar fi agăţat de idee şi începea să-i 
placă, acum că îi dăduse glas. 

— Cât? întrebă Thorne. 

Copilul se strâmbă, apoi spuse fără să stea pe 
gânduri. 

— Un şiling? 

— Oh, sper că viaţa mea merită mai mult de atât! 

— Jumătate de coroană? 

Era straniu să realizeze că, de fapt, ceea ce pentru el 
părea mărunţiş pentru alţii putea fi o avere. 

— Oh, cu siguranţă, aş zice cel puţin o jumătate de 
coroană! 

Pe chipul copilului apăru un zâmbet larg. Întinse 
mâna. 

Thorne bagă mâna în buzunar şi îşi scoase punga. 

— Cui îi plătesc? 

— Lui Robin. 

— Care este numele tău întreg, Robin? 

— Robin, cum am zis. Atât. 

Prin urmare, era orfan sau un alt copil lăsat pe pragul 
uşii. Găsi o coroană şi i-o aşeză în mâna întinsă. Degetele 
băiatului se strânseră în jurul ei şi îţi apăsă pumnul pe 
piept. 

— Mulţumesc, domnule! 

— Ce e asta? întrebă Gillie. 

Nu o auzise apropiindu-se, dar sări imediat în picioare. 
Purta o pelerină simplă şi presupuse că acesta era motivul 
pentru care întârziase. 

— Eu şi domnişorul Robin negociam cât îi datorez 
pentru că mi-a salvat viaţa. 

Nu se aşteptase să o vadă atât de tristă sau 


dezamăgită. Încet, ea clătină din cap. 

— Robin, nu luăm bani pentru fapte bune! 

— Este bogătaş. Îşi poate permite. 

— Nu contează. Dă-i înapoi! 

Băiatul desfăcu degetele şi privi lung după monedă. 

— Sigur... începu Thorne, dar privirea aspră pe care i- 
o aruncă Gillie îl făcu să renunţe imediat la încercarea de a 
o convinge să îi lase pe băiat s-o păstreze. 

— Este doar o coroană, mormăi Robin aşezând-o încet 
pe masă. 

— Acum nu te simţi mai bine? întrebă Gillie. 

El plecă fruntea şi îşi răsfrânse buza de jos. 

— Nu. 

— Într-o zi, te vei simţi mai bine. Du-te şi spune-i lui 
Hannah să îţi dea nişte budincă. 

Copilul o luă la fugă. 

— Voia banii ca să-ţi cumpere un dar, spuse Thorne 
încet, luând moneda şi băgând-o la loc în buzunar. 

— Este mai bine să înveţe să fie generos cu ceilalţi 
decât să înveţe să profite de generozitatea altora. Mergem? 

— Da. Trăsura mea aşteaptă în dos. Sprijinindu-se în 
baston, îşi luă pălăria şi îi oferi braţul. 

— Va crea o impresie greşită, şopti ea înainte de a o 
apuca spre uşă. 

O urmă. După ce ieşiră, spuse: 

— Că sunt un gentilom? 

— Că există ceva între noi. Se uită spre el. Probabil că 
ar trebui să aşteptăm până mâine-seară. Să îi lăsăm timp 
piciorului tău să-şi revină după ieşirea de mai devreme. 

— Are nevoie de exerciţiu. Mergi des la astfel de 
teatre ieftine? 

— Nu, dar aud anumite lucruri. Vom merge la unul 
dintre cele mai populare. Dacă nu este acolo, poate că ştie 
cineva ceva. 

După ce urcară în trăsură şi se aşezară faţă în faţă, ea 
spuse: 

— Sper că nu crezi că m-a deranjat că l-ai plătit pe 
Robin. Ştiu că ai fost bine intenţionat... 


— Este fiul tău? Nu-i venea să creadă că avusese 
îndrăzneala să o întrebe. 

Cu părul negru şi ochii de aceeaşi culoare, băiatul nu 
semăna câtuşi de puţin cu ea. Şi totuşi, ceva îl îndemna să 
afle toate secretele întunecate pe care le-ar fi putut 
ascunde ea, pentru a avea confirmarea că nu avusese 
relaţii intime cu niciun alt bărbat 

— Crezi că sunt genul care nu şi-ar recunoaşte 
copilul? 

Nu lăsa nicio îndoială că o deranjase întrebarea lui. 
Regretă amarnic că întrebase, dar voise să afle tot ce se 
putea despre ea, astfel încât să o vadă exact aşa cum era. 

— Nu, nu cred asta. Doar că nu înţeleg ce relaţie 
aveţi, de ce pare că te porţi ca o mamă cu el. 

Ea privi ţintă pe fereastră. 

— Am dat unui grup de băieţi nişte monede de lemn. 
El se număra printre ei. După prima farfurie de supă, s-a 
întors în fiecare zi, fie că a primit sau nu bănuţul de lemn şi, 
fireşte, i-am dat să mănânce de fiecare dată Nu refuzăm 
niciodată oamenii flămânzi. Într-o dimineaţă, m-am dus să 
deschid şi dormea pe prag. L-am dus la o casă de orfani pe 
care am înfiinţat-o împreună cu fraţii mei, iar a doua zi 
dimineaţă l-am găsit dormind din nou pe prag. Băieţii cu 
care umbla îl învăţaseră să fure. Eu l-am învăţat să spele 
vase. 

Lampa din trăsură nu era aprinsă, dar felinarul de 
afară se legăna, scăldându-i chipul în lumini şi umbre. Işi 
întoarse privirea spre el. 

— Am încercat să-l conving să locuiască cu mama, dar 
nu a vrut. l-am spus să se mute în locuinţa mea, dar preferă 
să doarmă în bucătărie. Nu ştiu de ce, poate pentru că, 
atunci când încui peste noapte, totul e în stăpânirea lui. E 
un copil bun. 

— Aşa mi s-a părut şi mie. 

O cercetă cum stătea în faţa lui, ocupând foarte puţin 
spaţiu. Când călătorea cu Lavinia, fustele şi jupele ei 
voluminoase ocupau cea mai mare parte a banchetei şi tot 
spaţiul dintre picioarele lor. Dacă femeia aceasta purta vreo 


jupă, avea una singură. 

— A durat atât de mult până ce te-ai întors, încât m- 
am gândit că poate îţi schimbi ţinuta. î 

— AŞ fi preferat să fac asta. In schimb, i-am 
descoperit pe birtaşul-şef şi pe bucătăreasă. Roger mi-a 
spus că este îndrăgostit. Doar că nu mi-am dat seama că 
era vorba de bucătăreasă. Păreau că se distrează de 
minune şi nu am îndrăznit să-i deranjez. A fost foarte 
stânjenitor când, în cele din urmă, au apărut. 

— De obicei, aşa se întâmplă când eşti prins. 

— Aşadar, ai fost prins? 

— În tinereţe, când eram un pic mai... nestăpânit şi 
mult mai nesăbuit. 

— Ai copii din flori? 

— Nu. Nu am fost niciodată neglijent din acest punct 
de vedere. 

— Mă bucur. 

Şi el se bucura. Deşi îşi luase măsuri de precauţie 
pentru că nu dorea responsabilitatea pe care o aduceau 
copiii născuţi în afara căsătoriei, nu putea să nu se 
gândească la faptul că acţiunile lui îl făcuseră să crească în 
ochii ei. Era ciudat că nu voia ca ea să-i găsească defecte, 
dar cum putea să nu o facă, ştiind că nu fusese în stare să- 
şi păstreze mireasa lângă el? 


Capitolul 11 


Călătorise cu trăsura fratelui ei de câteva ori, dar era 
foarte diferit să călătorească alături de un bărbat cu care 
nu era înrudită. El avea picioarele un pic mai lungi decât ale 
lui Mick şi le întinsese uşor, astfel că picioarele ei se aflau 
între ale lui, aşa cum putea sta corpul unui bărbat între 
coapsele unei femei. Chiar dacă nu trăise împreunarea în 
felul acela, nu era atât de naivă încât să nu ştie cum 
funcţiona procreaţia. Mama ei o învățase devreme ce se 
întâmpla între bărbaţi şi femei, ca să ştie dacă vreun bărbat 


încerca să o aducă în ipostaza în care ar fost în pericol să 
rămână însărcinată. Ettie Trewlove era de părere că multe 
fete se trezeau că au o familie doar pentru că fuseseră prea 
ignorante cu privire la actul care le făcea să ajungă mame. 

— Dacă fetele ar fi educate cu privire la păcatele 
trupeşti în loc să înveţe să coasă, nu ar mai fi nevoie de 
oameni ca mine, se plângea ea. 

Nu că Gillie ar fi regretat vreodată că fusese lăsată pe 
pragul femeii care creştea copii ai nimănui. Viaţa ei nu se 
transformase într-un dezastru. |Invăţase să scrie şi să 
socotească la şcoala pentru săraci, parcurgând toţi cei 
patru ani îngăduiţi. Fusese oarecum tristă când împlinise 11 
ani, ştiind că avea să fie ultimul an la şcoală, dar mama ei 
le spusese că trebuiau să înveţe în continuare, aşa că ea şi 
fraţii ei puseseră laolaltă ce câştigau până când strânseseră 
banii necesari pentru a plăti un abonament anual la 
bibliotecă pentru a putea împrumuta cărţi. Deşi citeau mai 
mult ficţiune, învăţaseră o mulţime de lucruri despre lume 
şi despre oameni. Şi învăţaseră atât de multe cuvinte 
minunate, deşi uneori le era greu să găsească pe cineva 
care să le poată spune ce însemnau vorbele acelea. Dar, de 
obicei, găseau la bibliotecă pe cineva care ştia. Cei mai 
mulţi oameni cu care comunica în fiecare zi nu foloseau 
cuvinte mari şi complicate, dar pentru că ştia măcar o 
grămadă, nu se simţea stânjenită când vorbea cu Thorne. 
Chiar dacă nu avea accent aristocratic, se descurca bine 
într-o conversaţie cu el. Ceea ce o condusese spre o 
oportunitate unică. Nu orice femeie avea şansa să împartă 
trăsura cu un duce. Mai ales cu unul care mirosea atât de 
încântător. 

Parfumul lui proaspăt, care ajungea la ea, gâdilându-i 
nările, nu mai mirosea a sânge. Umbrele dansau pe silueta 
lui în timp ce îi legăna trăsura. Ori de câte ori prindeau o 
rază de lumină, îl surprindea privind-o. Işi luase pelerina 
fiindcă se aşteptase ca seara să fie răcoroasă, dar se părea 
că el emana o căldură care o făcea să se simtă un pic prea 
încinsă. Când vorbeau, oricare ar fi fost cuvintele, în 
vehiculul întunecat se crea o senzaţie de intimidate, de 


parcă nu ar fi împărtăşit doar secrete, ci chiar miezul 
existenţei lor. 

— Sunt surprinsă că o doamnă nobilă ştie unde sunt 
teatrele ieftine, spuse ea încet. 

— Mă îndoiesc că ştie detalii. Dacă îşi fac reclamă 
spunând că e vorba de divertisment, s-ar putea să creadă 
că e vorba de un recital. 

— Crezi că cineva ar putea profita de ea. 

— Da. Vreau să ajung la timp, să nu se întâmple ceva 
rău. Şi, da, sunt conştient de faptul că soarta ne este 
potrivnică şi că s-ar putea să nu o găsim ori să nu aflăm 
locul exact în care ar putea cânta, dar simt nevoia 
copleşitoare de a face ceva, de a nu fi complet inutil. 

— Incep să cred că s-ar putea să fi fost o nesăbuită că 
a fugit. 

— Nu mi s-a părut niciodată nesăbuită. Trebuie să fi 
avut un motiv întemeiat. Dar să vină aici? Asta mă 
bulversează peste măsură. 

— Dacă ara mers într-un loc în care te aşteptai să 
meargă, ai fi putut-o găsi mult mai uşor. 

— După cum spuneam, nu este nesăbuită. 

— Deci ai mers la recitalul ei. Ce alte lucruri ai mai 
făcut cu ea? 

Nu credea că răspunsul lui le-ar fi de folos în căutarea 
lor, dar era curioasă cu privire la relaţia lui cu doamna, 
poate chiar un pic geloasă. Femeia aceea părea să nu 
aprecieze ce avusese. 

— Lucruri obişnuite. Baluri, mese festive, teatru, 
grădini, parcuri. Ne-am plimbat, am călărit, dar sunt 
stânjenit să recunosc că mai mult am conversat cu tine de 
când te cunosc decât cu logodnica mea în toată perioada în 
care am fost logodiţi. Suntem instruiți că doar anumite 
subiecte trebuie discutate, şi toate mi se par superficiale 
acum. Tu eşti mult mai pricepută la conversații. 

Ea râse uşor. 

— Oamenii cu care conversez de obicei sunt beti, 
ceea ce îi face să fie mai slobozi la gură când vine vorba 
despre detaliile intime ale vieţii lor. Mi-e teamă că nu sunt 


obişnuită să existe bariere cu privire la ce este cuviincios. 

El îi zâmbi exact când lumina destrămă umbra, apoi 
aceasta se aşternu din nou. 

— Îmi închipui că ai auzit o mulţime de poveşti 
interesante. 

— Da. Poate că îţi voi povesti cândva. Dar nu acum, 
căci am ajuns. 

Îi dăduse indicaţii vizitiului, iar acesta reuşise să 
identifice locul de la prima încercare, ceea ce o făcu să se 
întrebe dacă nu cumva omul mai fusese acolo. Trăsura se 
opri; însoţitorul vizitiului deschise uşa şi o ajută să coboare. 
Ducele o urmă. Era bucuroasă să vadă că rămăsese cu gura 
căscată. 

— O biserică? întrebă el, nevenindu-i să creadă. 

— Mai degrabă o capelă, pe vremuri. Apoi s-a 
transformat în Uşa Diavolului. 


* 


Trebuia să recunoască: clădirea se potrivea perfect ca 
local de divertisment. Stranele erau acum ocupate de 
public, iar locul în care stătea vicarul şi se adresa 
congregaţiei, o zonă înălţată din faţă, servea drept scenă. 
Plătise şase bănuţi, trei pentru fiecare - preţul crescuse de 
ultima oară când fusese el într-un asemenea loc în tinereţe, 
când intrarea costa decât un bănuţ şi o urmă pe Gillie într- 
un spaţiu mic şi gol, într-o strană din spate. Abia după ce se 
aşeză îşi dădu seama că locul oferea multă intimitate, căci 
şoldul şi coapsa i se lipeau de ale ei şi aveau umerii 
aproape striviţi unul de altul. Începea să înţeleagă cum 
trebuie să se fi simţit o mumie - dacă ar fi fost conştientă - 
înghesuită într-un sarcofag. 

— Nu te alarma, dar voi ridica braţul. 

Ceea ce făcu, aşezându-l pe speteaza scaunului, lipit 
de spatele ei. Era recunoscător că era braţul drept şi nu 
stângul. Deşi se vindeca, continua să-l doară şi nu era sigur 
că ar fi putut să îl mişte suficient încât să elibereze puţin 
spaţiu între ei. 


Sau aceasta era teoria lui cu privire la ce bănuia că 
avea să se întâmple. Ceea ce se întâmplă, de fapt, fu că 
gestul lui îi permise lui Gillie să nu mai stea atât de 
ţeapănă, lucru care o făcu să se cuibărească lângă el, 
moliciunea ei tentându-l să îi cuprindă braţul cu mâna şi să 
o tragă mai aproape. Îşi blestema haina, vesta şi cămaşa 
pentru că puneau o barieră între ei. Ea privea ţintă la 
scenă, unde un bărbat îmbrăcat în femeie - cu un piept atât 
de mare, încât era de mirare că putea sta în picioare - 
purta o discuţie cu alt individ cu alură de clovn, 
înveşmântat cu o haină cu cel puţin două numere mai mare 
şi al cărui păr arăta de parcă era din paie ce se iţeau de sub 
melon. Vârful nasului borcănat era vopsit în roşu, ca şi 
obrajii, pentru a sugera probabil că băuse ceva mai mult. 
Vorbeau fără perdea şi se purtau şi mai puţin cuviincios, 
imitând ceea ce nu putea fi descris decât drept împreunare 
- cel care juca rolul femeii, fiind aplecat pe jumătate şi 
ţipând, iar cel cu figură de clovn se afla în spatele său, 
mişcându-şi şoldurile înainte şi înapoi, în timp ce pufnea şi 
icnea. 

Uitase cât de groteşti puteau fi acele spectacole sau 
poate că fusese prea beat pentru a-şi aminti. Lavinia nu 
putea fi acolo. Nu era posibil. 

Aplecându-se, simţi parfumul cu iz de vanilie al lui 
Gillie, care îl asaltase încontinuu în trăsură, şi îi şopti la 
ureche: 

— Am făcut o greşeală. Putem să plecăm. 

Ea ridică ceea ce presupunea a fi programul într-un 
astfel de loc nenorocit din ochii ei. 

— Urmează privighetoarea. 

— Nu am niciun interes să ascult păsări. 

Gillie întoarse capul încet şi fu izbit de relaxarea din 
ochii ei. Luminile erau discrete, dar îndeajuns să vadă; nu 
era sigur că mai văzuse vreodată pe cineva atât de liniştit, 
când ar trebui să fie de-a dreptul îngrozită că o adusese 
într-un asemenea local. Îi zvâcniră buzele, de parcă s-ar fi 
luptat să nu râdă. 

— Va cânta o femeie. S-ar putea să-ţi doreşti să o vezi 


înainte să plecăm. 

— Nu pot continua să te supun la acest spectacol 
dezgustător. 

— Am văzut lucruri mai rele la beţivi. Suntem aici şi ar 
trebui să profităm de asta. 

— În regulă. 

Nu avea să fie Lavinia, însă brusc nu se mai grăbea să 
plece şi să piardă intimitatea acestui moment. Nici măcar 
nu era conştient că îşi mişcase mâna şi îi atinsese bărbia, 
dansând peste şuviţele ei scurte. Inţelegea de ce se făceau 
eforturi pentru închiderea unor astfel de stabilimente. Cu 
toate acele vorbe şi acţiuni necuviincioase de pe scenă şi 
auzind oamenii din jur reproducând în propria lor versiune 
cuvintele obscene, pe care le strigau în vreme ce mimau 
acţiunile deşănţate, cum îşi putea împiedica mintea să nu 
se gândească la asemenea josnicii, cum să nu îşi imagineze 
că făcea primul pas într-o călătorie la capătul căreia şi-ar fi 
mişcat şi el şoldurile, cu ceva mai multă fineţe? 

Ea îşi linse buzele şi nu se putu abţine să nu se 
gândească la faptul că, dacă le-ar gusta, nu ar mai auzi 
larma din jur. Erau atât de aproape unul de altul, încât nu 
ar fi fost nevoie de prea mult, ci doar să se aplece câţiva 
centimetri... 

Strigătele, ţipetele, urletele se înteţeau. El îşi 
desprinse privirea de la ce dorea, uitându-se la ce trebuia 
să vadă. Veniseră în acel loc infernal cu un scop. Nu putea 
uita asta sau cât de important era să o găsească pe 
Lavinia. Deşi încă era supărat şi dezamăgit din pricina ei, se 
simţea într-o oarecare măsură responsabil pentru ea şi voia 
să se asigure că se întorcea în locul care i se cuvenea. 

Cei doi indivizi hidoşi dispărură, iar în locul lor apăru o 
femeie îmbrăcată într-un roşu superb, mergând provocator, 
până ce ajunse în mijlocul scenei, unde cândva se aflase, 
fără îndoială, amvonul. Apoi începu să cânte o melodie cu o 
voce răguşită şi guturală, pe care ar fi putut-o cânta un 
marinar beat tocmai sosit în port. Cuvintele, deşi nu erau 
obscene, sugerau, fără îndoială, împreunarea dintre un 
bărbat şi o femeie, brutală şi primitivă. 


— Ea este? întrebi Gillie încet. 

— Nu, slavă Cerului! A fost o greşeală colosală să 
venim aici. Nu ştiu ce a fost în mintea mea. 

— Eşti disperat să o găseşti. E greu să gândeşti 
limpede. Se uită la program, până când prinse o rază de 
lumină ca să-l poată citi. Urmează un număr numit îngerii 
dansatori. Dansează? 

— Nimic din ce s-ar dansa într-o sală de bal. 

— Doamnele acestea probabil îşi vor ridica fustele. 

Nu şi-o putea imagina pe Lavinia spunând aşa ceva, 
ca şi când ar fi fost un lucru obişnuit, dar apoi începu să-şi 
dea seama că Gillie nu judeca aproape deloc oamenii şi era 
incredibil de obişnuită cu cele lumeşti. Nu voia să se 
gândească la felul în care ajunsese să ştie toate aceste 
lucruri. | se strânse stomacul la gândul că ar fi putut crede 
că era firesc ca experienţele cu bărbaţii să fie grosolane. 
Simţea o nevoie puternică de a-i arăta că modul în care un 
bărbat avea o femeie nu semăna deloc cu ceea ce era 
ilustrat pe scenă, fie prin acţiune sau cântec. 

— Atunci nu prea sunt nişte doamne, nu-i aşa? întrebă 
el. 

Ea oftă. 

— Poate că ar trebui să stăm la toate numerele. Mai 
sunt doar două. 

In următorul apăru un domn care folosea o vioară 
pentru a mutila muzica. Thorne presupuse că scopul era să 
aducă o oarecare eleganţă în acel loc. Apoi urmară îngerii 
dansatori, care într-adevăr îşi fluturară puţin picioarele, fără 
a avea ceva impresionant de arătat. Şi-o imagină pe Gillie 
pe scenă. Cu înălţimea ei, picioarele i-ar fi fost de două ori 
mai lungi decât ale celorlalte. Şi, fără îndoială, incredibil de 
fine. 

Închise ochii. Şi-o închipuia astfel doar pentru că se 
afla într-un asemenea loc - aruncându-şi picioarele în tavan 
cu fustele căzându-i pe gambă, deasupra genunchiului, pe 
coapsă. Dacă lângă el ar fi stat Lavinia, nu ar fi avut nici 
măcar o clipă vreun gând lasciv legat de ea. Pentru că era o 
lady de cel mai înalt rang. Gentilomii nu aveau gânduri 


impure şi necuviincioase faţă de femeile nobile. Pe de altă 
parte, Gillie, o cârciumăreasă, îl tulbura mult mai tare. 

— Probabil ar trebui să plecăm, spus ea încet. Vor 
curăța locul înainte de următorul spectacol şi se va strânge 
din nou taxa de intrare de la cei care doresc să rămână. 

Ştia că putea cheltui banii aceia cu mai mult folos. Nu 
îi oferi braţul, ci îl luă pur şi simplu mâna şi i-o strecură în 
îndoitura cotului. 

— Ca să nu ne pierdem în mulţime. 

Ea nu zise nimic, dar nici nu se retrase. După ce 
ieşiră, el spuse: 

— Am nevoie să mă plimb puţin, să scot duhoarea 
locului din mine. 

Nefăcând decât să încuviinţeze din cap, îşi tinu mâna 
unde era şi îşi potrivi pasul după al lui. Avea să fie al naibii 
de bucuros când nu avea să mai şchiopăteze. 

— Mai sunt şi alte teatre ieftine. 

Ea clătină din cap. 

— Uitasem cât de îngrozitoare sunt. Nu cred că s-a 
lăsat târâtă în aşa ceva. Dacă a păcălit-o cineva să cânte, 
după ce şi-a dat seama despre ce era vorba, a plecat fără 
ezitare. 

Sau cel puţin aşa spera, la naiba! Continua să 
suprapună ce ştia despre Gillie peste amintirile cu Lavinia, 
ca o a doua piele. Cum putuse să acorde atât de puţină 
atenţie femeii cu care urma să se căsătorească? Era un 
mare nemernic! 

— Ai spus că ai auzit anumite lucruri despre teatrele 
ieftine, dar, judecând după faptul că nu te-au dezgustat 
absolut deloc, pare că nu era prima dată când te aflai 
acolo. 

— Înainte să-mi deschid cârciuma sau până să strâng 
banii cu care să cumpăr clădirea, fraţii mei m-au dus la 
câteva spectacole, ca să ştiu clar cât de porci pot fi bărbaţii 
după ce beau. 

— Nu ai fost descurajată? 

—  Teatrele ieftine sunt menite să încurajeze 
comportamentul lasciv. Cârciuma mea, nu. Le spun clar că, 


dacă un bărbat plesneşte peste fund vreo fată care 
serveşte la mine în local sau în altă parte, va fi aruncat pe 
uşă afară. Dacă cineva se poartă mai urât, descoperă că îl 
aşteaptă unul dintre fraţii mei pe vreo străduţă. Unii bărbaţi 
se îmbată şi spun lucruri pe care nu ar trebui să le zică. 
Uneori, chiar încearcă să facă lucruri pe care nu ar trebui să 
le facă. Au fost bărbaţi care, după ce s-au trezit din beţie, 
au venit la Sirena şi mi-au spus că merită să fie pocniţi, 
punându-şi bărbia la bătaie. 

— Şi îi ierţi. 

— La dracu’, nu! Îi pocnesc 

Râsetele lui răsunară pe stradă, reverberând între 
clădiri, aducându-i o uşurare cum nu mai simţise de ceva 
vreme. 

— Eşti o femeie formidabilă, Gillie Trewlove! 

— Nu chiar, spuse ea zâmbind. Dar îmi ţin 
promisiunile. Dacă promit un pumn, asta vei primi dacă nu 
te porţi frumos. 

Se întrebă ce îi putea promite dacă o săruta. Ţinând 
cont de ceea ce văzuseră cu câteva minute mai devreme, 
de ce ar vrea vreo femeie să fie atinsă de un bărbat? Simţi 
că îl cuprinde invidia când îşi închipui alt bărbat căruia i se 
permitea să o atingă intim. lar dacă nu avusese vreodată 
un bărbat, simţea nevoia să o liniştească. 

— Ce imitau acolo era o exagerare grosolană şi 
dezgustătoare. Ce se întâmplă de fapt între un bărbat şi o 
femeie... Dumnezeule, nu crezu că era posibil să roşească! 
Işi drese glasul: Poate fi extraordinar. 

— Voi ţine minte asta. 

Era surprinzător că îşi dorea să ţină minte doar dacă 
se întâmpla cu el. 


Păru preocupat când se întoarseră la cârciumă cu 
trăsura. Vorbise foarte puţin după ce râsetele lui plutiră în 
aer, dându-i târcoale. li plăcuse sunetul; adânc, puternic şi 
plin. 


Se întreba dacă râsese mai mult înainte de-a fi 
abandonat la biserică, înainte de a începe să o caute pe 
acea femeie, care era limpede că nu îl aprecia. Nu 
înţelegea cum putea o femeie să nu-l găsească pe placul ei. 

Mai devreme, când îi atinsese obrazul, apoi părul, 
felul în care privirea lui zăbovise pe chipul ei, înainte de a-i 
întâlni ochii şi de a cobori spre buzele ei, o făcuse să creadă 
că avea să o sărute. Nu ar fi obiectat, deşi ştia că nu era un 
lucru cuviincios, de vreme ce o căuta pe femeia cu care 
urma să se căsătorească. Dar doamna nu se afla prin 
preajmă şi era posibil să nu fie găsită niciodată, deci ce rău 
ar fi făcut dacă ceda unei mici ispite? 

Aproape că pufni zgomotos. Câte femei gândiseră 
acelaşi lucru, descoperind că mica ispită se transformase 
într-una mare, iar nouă luni mai târziu într-un prunc care 
plângea? Era mai bine să ţină fiecare părticică din ea bine 
închisă. 

Când trăsura se opri în dosul cârciumii, el deschise 
uşa şi cobori, fără să aştepte servitorul, apoi se întinse şi îi 
oferi mâna înmănuşată. Ea îşi aşeză palma într-a lui, 
tremurând uşor când degetele lui o strânseră, ajutând-o să 
coboare. 

— Trebuie să intri în cârciumă? întrebă el. 

— Nu. Este închisă şi am încredere că Roger a încuiat- 
o bine în seara asta. 

— Credeam că îl cheamă Jolly Roger. 

— Nu cred că îi mai pot spune astfel acum, când ştiu 
că este atât de vesel pentru că face acele lucruri cu 
bucătăreasa în pivniţă. 

El râse înfundat. 

— Se pare că a fost o seară potrivită pentru a 
descoperi lucruri necuviincioase. 

— Îmi pare rău că nu am găsit-o. Poate că mâine vom 
fi mai norocoşi. 

— Vom continua să căutăm. 

— Da. Probabil par un prost, dar trebuie să ştiu că 
este bine, iar dacă este posibil, vreau să i-o duc înapoi 
fratelui ei. 


Ea voia să spună că nu era prost, ci doar un bărbat 
care nu-şi dădea seama că o iubea cu adevărat pe femeia 
aceea. Sau poate că era doar genul de om cumsecade. 

— Te conduc la uşă, spuse el. 

— Nu trebuie să urci scările cu piciorul acela. Mă 
descurc. 

— Mă uit cum intri, să mă asigur că eşti în siguranţă. 

Ea încuviinţă din cap. 

— Pe mâine atunci? 

— Dacă eşti de acord. 

— După prânz. 

— Noapte bună, Gillie. 

Simţi că nu vorbea doar cu ea, ci îşi spunea lui însuşi 
ceva. Urcă treptele până la palierul ei, simţindu-i tot timpul 
privirea şi întrebându-se cum putea fi atât de conştientă de 
prezenţa lui. Băgă mâna în săculeţ şi scoase cheia, descuie 
uşa, o deschise, se întoarse şi îi făcu cu mâna. 

El nu făcu decât să îşi atingă borul pălăriei cu 
degetele. Aşadar, nu avea de gând să plece până când nu 
vedea că ea intrase în casă. Păşi peste prag, închise uşa şi 
se sprijini de ea, aşteptând să audă huruitul trăsurii care o 
lua din loc. Abia după câteva minute îndelungate auzi 
sunetul roţilor şi al copitelor cailor pe caldarâm. 

Se întrebă de ce nu se grăbise să plece. 


Capitolul 12 


Dacă avea să petreacă atât timp în compania unui 
duce, trebuia să-şi ia nişte haine noi. Bluza şi fusta pe care 
le purtase în acea zi nu erau atât de bune precum cele pe 
care le îmbrăcase cu o zi în urmă, iar cele de a doua zi 
aveau să fie şi mai ponosite decât cele de pe ea. Dar, în 
timp ce stătea după tejghea, turnând bere clienţilor şi 
încercând să-şi dea seama când ar putea face o plimbare 
până la croitor, îşi dădu seama că nu avea de gând să se 
schimbe pentru el. Deşi acum nu ducea lipsă de bani, nu 


avea nevoie de o mulţime de haine elegante pentru muncă. 
In plus, după ce îi găseau mireasa - ceea ce se putea 
întâmpla chiar în acea după-amiază, nu mai avea să-l 
revadă, aşa că de ce trebuia să cheltuiască atâţia bani pe 
veşminte pe care nu avea să le poarte prea mult, când 
arginţii puteau fi folosiţi în scopuri mai bune? 

Deşi era foarte posibil ca mireasa lui să fi fost găsită 
deja ori să se fi întors acasă, ţinând cont că el nu apăruse şi 
trecuse deja mai mult de o oră şi jumătate faţă de ora la 
care sosise ieri. Nu că s-ar fi uitat la ceasul de pe perete, 
privind la minutar  mişcându-se cu o regularitate 
înnebunitoare, fără ca ducele să intre pe uşă. 

— Credeam că ai planuri să ieşi cu domnul tău în 
după-amiaza asta, spuse Roger. 

— Nu este domnul meu. Dar, da, urma să ieşim. Dar 
cum nu este aici... 

— L-am văzut acum ceva vreme când mi-am vârât 
capul pe uşă să trag cu ochiul la Hannah. 

— Cum naiba mi-au scăpat toate flirturile voastre? 

— Habar n-am, Gil. 

Nu că ar fi contat, dar era un pic supărător că se 
considerase mereu vigilentă, însă atenţia ei se îndreptase 
spre clienţii turbulenţi, nu spre angajaţii care nu îi dădeau 
de furcă. 

— Bine atunci. Am plecat. Las totul pe mâinile tale. 

— Distracţie plăcută! 

Fu cât pe ce să-i explice că nu era o ieşire pentru 
amuzament, dar chiar şi aşa o aştepta cu nerăbdare. 
Deschise uşa care dădea în bucătărie şi... 

Şi nu s-ar fi putut opri atât de brusc, atât de 
neaşteptat nici dacă ar fi fost lovită de un bivol. 

Cu ochelarii pe nas, Thorne stătea la masa de stejar, 
arătând spre ceva dintr-o carte deschisă în faţa lui Robin. 
Priveliştea o făcu să-i bată inima puternic în piept, şi nu 
doar din pricina hainelor, a ochelarilor, a feţei lui proaspăt 
bărbierite, a părului perfect pieptănat, care alcătuiau 
portretul unui bărbat devastator de arătos, ci pentru că îi 
acorda atenţie lui Robin. 


Băiatul ridică privirea, zâmbind cum rareori o făcea. 

— Gillie, uite! Mi-a adus o carte cu imagini cu animale. 
Tot felul de animale. Nu doar câini, şobolani şi cai. Şi a zis 
că pot să o păstrez!. Şi nu pentru că l-am salvat. Doar aşa. 
Fără vreun motiv. 

— Da? 

Nu ştia de ce rostise acel cuvânt atât de greu, de 
parcă s-ar fi luptat să-l găsească, sau de ce un biet cuvânt îi 
tăia respiraţia. 

Robin dădu din cap atât de repede şi de tare, că îi 
săltau buclele negre pe frunte. Apoi îl împunse pe Thorne în 
braţ. 

— Arată-i grafa! 

— Girafa, întoarse cu grijă câteva pagini, mânuind cu 
mare atenţie cartea. Apoi se opri, ridică privirea spre ea - 
privirea aceea întunecată şi lichidă, precum cea mai neagră 
bere -, iar tot aerul din încăpere păru să se evapore, 
golindu-i plămânii şi lăsând-o ameţită, încinsă şi năucă. 

— Uite, Gillie! Este cel mai înalt animal! Este mai 
înaltă chiar şi decât clădirea asta! 

— Nu cred că este chiar atât de înaltă, spuse Thorne, 
în glasul lui simțindu-se amuzamentul. 

Trăgând adânc aer în piept şi recăpătându-şi 
echilibrul, se apropie până când putu vedea ciudata 
creatură. 

— Foarte interesant. Apoi se uită la Thorne, 
întrebându-se de ce o năpădiseră din nou toate acele 
senzaţii confuze, de ce era atât de plăcut la vedere. Nu 
ştiam că eşti aici. Nu ai venit prin faţă. 

— Mi-am dat seama după mulţimea de afară că eşti 
ocupată. Nu am vrut să te deranjez, aşa că am venit prin 
spate. Şi am vrut să-i dau domnişorului Robin cartea. 

— Pot s-o păstrez, Gillie? întrebă băiatul 

— Da, desigur. 

Foarte-foarte încet, Robin întoarse pagina. 

— Trebuie să ai mare grijă să nu rupi hârtia, explică 
el. 

— Uită-te în continuare! Eu şi ducele avem puţină 


treabă. 

Absorbit de desene, Robin nu făcu decât să 
încuviinţeze din cap. 

Scoţându-şi ochelarii şi strecurându-l în buzunarul 
hainei, Thorne se ridică şi întinse mâna după baston şi 
pălărie. 

După ce ieşiră, ea spuse: 

— Este o carte extrem de interesantă. Remarcase 
legătura de piele, căci învățase să distingă valoarea 
cărţilor, după toate vizitele făcute la bibliotecă. Continua să 
plătească abonamentul lunar pentru a avea acces nelimitat 
la mii de cărţi, deşi acum îşi cumpăra câte una din când în 
când, dacă o atrăgea. A fost foarte amabil din partea ta că 
te-ai deranjat să i-o aduci. 

— O aveam în bibliotecă. Am observat-o azi-dimineaţă 
când căutam altceva, aşa că pur şi simplu am luat-o de pe 
raft. Nu a fost niciun deranj. 

— Dar acum ai cu o carte mai puţin în bibliotecă. 

— Mereu am considerat că, de fapt, cărţile sunt făcute 
pentru a fi citite sau, în cazul celei pe care i-am dat-o lui 
Robin, privite. Dacă doar stau pe raft, în pericol de a nu fi 
răsfoite prea curând, poate că aduc mai multă bucurie în 
altă parte. 

— El bine, l-ai făcut foarte fericit. 

— Ceea ce te-a făcut pe tine fericită. 

Nu putea nega că îi făcuse plăcere că îşi răpise timp, 
abătându-şi atenţia de la căutările lui, pentru a se îngriji de 
un băiat care aprecia gestul foarte mult. 

— S-ar putea să mă fi înveselit puţin, astfel că nu mai 
sunt atât de încrâncenată fiindcă trebuie să petrec timp 
alergând degeaba pentru ceva care nu va avea nicicând 
sorţi de izbândă. 

— Nu aş fi zis că eşti aşa de pesimistă. 

— Uită-te în jurul nostru, Thorne, uită-te cu adevărat! 
Cauţi acul în carul cu fân. 

— Ştiu prea bine, dai nu m-aş ierta-o dacă nu aş 
continua să o caut. Dacă nu mai vrei să mă ajuţi... 

— Nu vreau să fii dezamăgit. 


— Am fost lăsat cu buza umflată, m-am trezit singur 
la altar, fără nicio explicaţie. Deja sunt dezamăgit. 

— Da, văd asta. 

Oftă, urând că fusese umilit în faţa celorlalţi nobili. 

— Aşadar, încotro mergem astăzi? întrebă el. 
Întrebăm la alte case cu camere de închiriat? 

— Poate mai târziu, dar m-am gândit că, dacă a fugit 
de la biserică, poate că era îmbrăcată în rochia de nuntă. 

El încuviinţă din cap. 

— Asta ar fi o deducție logică. Nu am văzut-o, desigur, 
căci nu este permis înainte de a schimba jurămintele în ziua 
aceea, dar am participat la alte nunţi unde mireasa era 
îmbrăcată în mătăsuri, satin şi dantelă. 

— Ceea ce înseamnă că nu era îmbrăcată potrivit ca 
să se piardă în mediul acesta, aşa că primul lucru pe care l- 
a făcut a fost, fără îndoială, să găsească ceva de îmbrăcat 
care să atragă mai puţin atenţia. 

— Atunci ar trebui să întrebăm pe la magazine sau la 
un croitor. 

— Mă gândeam mai degrabă la o misiune, unde i s-ar 
putea oferi haine, adăpost şi mâncare. 


* 


Stând în micuța clădire de lemn, uitându-se la 
oamenii care răscoleau prin maldărele de zdrenţe, căutând 
ceva bun de purtat, spera din tot sufletul că Lavinia avea 
destui bani pentru a se duce la un magazin adevărat. 

— Nu ar fi luat nimic de aici. 

— Când nu ai bani, nu prea ai de ales. 

Dar Lavinia nu era lipsită de mijloace. Era fiică de 
conte, avea un frate cu acelaşi titlu şi devenise logodnica 
unui duce. Ura gândul că putea scotoci prin zdrenţele 
acelea, care erau probabil pline de purici şi altele 
asemenea. 

— Deşi mă îndoiesc că s-ar fi putut folosi cineva de 
rochia ei, spuse Gillie încet, sunt foarte sigură că ar fi putut 
scoate bani buni de pe mătasea şi dantela din care era 


făcută. 

Gillie se străduia să îi alunge grijile. Poate că îi simţise 
consternarea, căci era încruntat atât de tare, încât începu 
să-l doară capul încuviinţă, apoi clătină din cap. 

— Nu ar fi inclus locul acesta în planurile ei. 

— Deci acum eşti convins că plănuise totul? 

— Dumnezeule, sper că da. 

— Ceea ce ridică o întrebare şi mai mare, cred. De ce 
fugea? De tine? De ce nu ţi-a spus pur şi simplu că voia să 
plece? 

Făcea ca lucrurile să pară atât de rezonabile, de parcă 
el ar fi venit dintr-o lume cumpătată! 

— Taţii noştri au încheiat un contract. Apoi, împreună 
cu avocaţii, eu şi fratele ei am consfințit înţelegerea şi am 
semnat noi contracte. Nu este pur şi simplu de ajuns să 
spui că te-ai răzgândit. Oamenii ajung în instanţă dacă rup 
logodna. Poate că s-a gândit să îşi protejeze familia. Nu ştiu 
şi nu voi şti până ce nu o găsesc. Dar trebuie să 
mărturisesc că am primit o scrisoare de la ea, în care spune 
că avea îndoieli şi m-a implorat să o iert. Am găsit 
scrisoarea după ce m-am întors acasă prima oară după ce 
m-ai îngrijit. 

— De ce nu ai spus asta mai devreme? 

— Din mândrie, presupun, sau poate că mă temeam 
că nu mă vei ajuta, considerând că eu sunt de vină şi într- 
adevăr a fugit de mine. Nu pomeneşte nimic despre ce fel 
de îndoieli este vorba, doar că există. Trebuie să ştiu exact 
de ce a fugit, dacă are legătură cu mine, cu ceva ce am 
făcut sau am spus. Poate că există şansa să ne lămurim. 

— Totuşi, ai lua-o în căsătorie? 

Gândul de a o face nu-i aducea absolut nicio bucurie. 
Putea onora jurământul pe care îl făcuse tatălui când 
acesta ar fi adus nefericire tuturor celor implicaţi? 

— Nu ştiu. Oamenii aflaţi în poziţia mea nu se 
căsătoresc din dragoste. Ne căsătorim pentru a ne spori 
averea, din obligaţie sau din datorie. 

— Cred că oamenii ca tine au înţeles greşit. Dragostea 
este cel mai mare câştig. 


EI îi zâmbi timid. 

— Aşa am auzit. Dacă nu am cale liberă să mă 
căsătoresc cu ea, cel puţin ar trebui să se poată întoarce în 
sânul familiei, ştiind că nu are de ce să se teamă de mine. 
Trebuie să o găsesc şi să-i spun asta. 

— Bine atunci. Haideţi să arătăm portretul ei 
oamenilor de pe aici! 

Incercară degeaba, când oamenii nu făceau decât să 
ridice din umeri şi să spună: 

— Nu am văzut-o niciodată. 

Se abţinea să-i întrebe dacă erau siguri, când sigur și- 
ar fi amintit o lady îmbrăcată într-o rochie sofisticată de 
nuntă. 

— Nu fi atât de descurajat! spuse Gillie. Mai sunt şi 
alte misiuni. 

Dar la fiecare dintre ele rezultatele fură aceleaşi. 

După a patra încercare, când ieşiră din nou în stradă, 
el spuse: 

— Eşti de mare ajutor. Apreciez. 

—  Apreciezi îndeajuns încât să-mi cumperi ceva 
dulce? întrebă ea arătând spre un magazin de dulciuri din 
apropiere. 

Bănuia că Gillie niciodată nu cerea nimănui nimic, iar 
acum doar se străduia să-l înveselească. 

— Absolut! 

Nu îşi amintea când intrase ultima dată într-un 
magazin de dulciuri, dar aromele de ciocolată, de vanilie şi 
de scorţişoară îl liniştiră, făcându-l să-şi amintească de 
numeroasele dăţi când se strecurase în bucătărie pe 
vremea când se afla la moşia familiei, doar pentru a o auzi 
pe bucătăreasă râzând, căci părinţii lui păreau aproape 
complet lipsiţi de bucurie. 

Un domn cu o haină maro se uita la prăjituri, la fel o 
doamnă însoţită de o fetiţă. Nu fu surprins că Gillie ştiu 
imediat ce voia. 

— O bomboană cu mentă, Matthew, ceru ea. 

Şi nu fu surprins că îl cunoştea pe omul de după 
tejghea după nume. 


— Dă-mi o duzină, spuse Thorne. 

Ea întoarse capul, încruntându-se. 

— Nu am nevoie de atâtea. 

— Nu este vorba de ce ai nevoie, ci de ce meriţi. 

Văzu că era pe punctul de a-l contrazice, dar 
încuviinţă din cap şi fu de acord. 

— Le pot împărţi cu alţii. 

Bineînţeles, nu se îndoia că avea să o facă. El luă o 
duzină de bomboane, intenţionând să mănânce doar una şi 
dându-i-le ei pe celelalte, să le dea cui dorea ea. Părea să Îi 
placă să ofere mici daruri. 

După ce Matthew le dădu două pungi maro cu 
dulciuri, iar Thorne le plăti, ea spuse; 

— Dă-mi portretul! 

Thorne îl scoate din buzunar şi i-l dădu. Gillie îl aşeză 
pe tejgheaua de sticlă. 

— Matthew, ai văzut-o pe femeia aceasta pe aici? 

Vânzătorul miji ochii, studiindu-l: 

— Nu, nu pot să spun că am văzut-o. 

— Am văzut-o eu. 

Tresărind, Thorne se uită peste Gillie şi văzu că 
bărbatul cu haină maro aflat în spate se uita peste umărul 
ei. 

— Unde? întrebă el 

Bărbatul păru să ezite. 

— Nu-mi aduc aminte exact. Am dus-o cu trăsura. 

Aşadar, era vizitiu şi era posibil să o fi luat de la 
biserică. 

— Când a fost asta? Cam cu o săptămână în urmă? 

El păru surprins. 

— Nu, a fost acum câţiva ani. 

Acum câţiva ani? Nu avea niciun sens. 

— Eşti sigur? întrebă Gillie. 

El încuviinţă din cap, arătând spre portretul încă 
aşezat pe tejghea. 

— Este un pic mai în vârstă aici, dar îmi aduc aminte 
de ochi, erau trişti. Nu mai ştiu de unde am luat-o, dar nu 
voi uita niciodată casa elegantă unde am lăsat-o. Nu ajung 


prea des în Mayfair. 

— Ei bine, dacă o mai vezi vreodată, spuse Gillie, dă- 
mi de veste! Sunt Gillie Trewlove. Mă găseşti la Sirena şi 
Unicornul. Şi ai putea să îi spui, dacă se iveşte ocazia, că aş 
dori să stau de vorbă cu ea. Vei primi o bere gratis. 

El zâmbi larg. 

— Voiam să ajung la cârciuma ta, dar femeia mea 
consideră că este un păcat să bei. 

— Atunci vino şi vei primi o farfurie de supă! 

— S-ar putea să fac asta. 

Luă portretul de pe tejghea şi i-l întinse lui Thorne. EIl 
clătină din cap. 

— Poate că ar trebui să-l păstrezi. Se pare că ai mai 
mult noroc când îl arăţi oamenilor. 

— Măcar ştim că a mai fost pe aici. 

— Intrebarea este în ce scop. 


Capitolul 13 


Thorne presupuse că, în cazul în care Collingsworth 
sau oamenii pe care îi angajase ar fi găsit-o pe Lavinia, 
contele i-ar fi de veste. Trebuia să discute cu cel care ar fi 
trebuit să-i devină cumnat, dar toate activităţile din ziua 
precedentă şi din după-amiaza aceea îi făcuseră coapsa şi 
umărul să protesteze din pricina efortului, aşa că îi spuse 
vizitiului să se întoarcă la reşedinţa Coventry. Deşi putea 
răbda disconfortul, nu vedea niciun motiv să continue 
căutările şi se gândi că puţină odihnă i-ar fi prins bine. 
Contele recunoscuse deja că habar nu avea de ce se 
dusese sora lui în Whitechapel, aşa că era puţin probabil să 
ştie ce motiv ar fi putut-o purta într-acolo cu ani în urmă. În 
plus, era posibil ca vizita ei de atunci să nu aibă nicio 
legătură cu cea de acum. Poate că îi plăcea pur şi simplu 
zona aceea din Londra, deşi nu-şi putea închipui de ce. 

Nu era adevărat. Vedea ce ar fi putut-o atrage. Deşi 
nu îi plăcea sărăcia din cartierul acela, o anumită 


cârciumăreasă era pe placul lui. Îi aprecia francheţea, ceea 
ce îl făcea să fie şi el la rândul său direct, Niciodată nu îşi 
dăduse seama că adesea zicea ce se aştepta de la el în loc 
să spună ce simţea. Era mai puţin rezervat cu ea, ceea cei 
se părea de-a dreptul eliberator. 

Când trăsura se opri în faţa reşedinţei lui, cobori, iar 
piciorul protestă mai mult decât i-ar fi plăcut, dar nu la fel 
de mult ca în urmă cu trei zile. Rănile se închideau, însă nu 
cât de repede precum şi-ar fi dorit. Răbdarea nu era 
punctul lui forte. 

După ce intră, se duse în birou, recunoscător că nu 
trecu pe lângă mama lui, când nu avea dispoziţia necesară 
pentru a-i suporta răutăţile. Işi turnă un whisky şi se 
îndreptă spre un scaun de lângă fereastră, când îi căzu 
privirea pe teancul de corespondenţă de pe birou. 
Corespondenţa de după-amiază. Recunoscu scrisul de pe 
plicul de deasupra. Se întoarse şi se aşeză pe scaunul din 
spatele biroului, puse paharul jos, luă cuțitul de aur pentru 
tăiat hârtie şi deschise plicul. După ce sorbi din whisky, 
scoate pergamentul dinăuntru. 


Dragă Thorne, 


Te implor să iîncetezi să mă mai cauţi! lartă-mi 
laşitatea de a nu te fi anunțat înainte de ziua în care urma 
să ne unim destinele că mi-am dat seama că nu ne putem 
căsători, deoarece, vezi tu, există altcineva căruia i-am 
dăruit inima. 

Știu că s-au încheiat şi s-au semnat contracte. Ştiu ce 
presupune datoria mea, dar să merg până la capăt mi-ar 
zdrobi sufletul. Ţin prea mult la tine ca să te împovărez cu o 
soție care ar vedea în căsătorie mai degrabă o pacoste 
decât o încântare. Meriti mai mult decât îti pot oferi eu. Am 
încercat să-i explic acest fapt fratelui meu, dar nu vrea să 
audă aşa ceva. Nici mama, care a insistat să-mi fac datoria. 
Sperasem că prima mea scrisoare te va descuraja să încerci 
să mă găseşti, dar ti-am judecat greşit hotărârea. 

Te rog, lasă-mă să plec! Găseşte-ţi fericirea cu cineva 


care te merită! 
Cu cele mai calde gânduri, 


Lavinia 


Gândindu-se la cuvintele ei, se lăsă pe speteaza 
scaunului. lubea pe altcineva. Credea că ar fi trebuit să 
simtă gelozie, dezamăgire sau trădare. In schimb, simţi 
uşurare. Inainte, îi spusese că era în siguranţă, dar nu 
fusese îndeajuns să-l descurajeze în încercarea de a o găsi. 
Avusese nevoie de o explicaţie, iar acum o primise. Era 
bucuros pentru ea, bucuros că avea un bărbat pe care-l 
iubea, bucuros că nu se căsătorise cu el, pentru că inima ei 
tânjea după altcineva, iar inima lui nu-i aparţinea ei. Nici 
măcar nu era sigur că era capabil să iubească pe cineva, că 
măcar pricepea cum ajungeai să iubeşti. Părinţii lui nu-i 
arătaseră niciodată afecţiune, iar când era copil, îl 
înspăimântau cu rigiditatea lor şi incapacitatea de a fi 
mulţumiţi, orice ar fi făcut. 

Astfel că, atunci când tatăl lui îi ceruse să onoreze 
contractul pe care îl încheiase cu fostul conte de 
Collingsworth, pentru a obţine pământul pe care tânjiseră 
să-l posede generaţii întregi de duci, jurase bucuros, 
gândindu-se că în sfârşit avea să-i facă pe plac părintelui 
lui, că în sfârşit îi putea câştiga dragostea. 

Din experienţa lui, căsătoriile în rândul nobililor erau 
nişte afaceri glaciale. Deşi îi oferise fleacuri Laviniei, nu îi 
dăduse nimic din fiinţa lui. Gândul acesta îl făcea acum să 
se simtă dezgustat de sine. Nu era de mirare că nu-i 
încredinţase îndoielile ei. : 

Nu fuseseră apropiaţi. Işi respectaseră amândoi 
îndatorirea, aşa cum fusese descrisă de către taţii lor. li 
admirase întotdeauna pe cei care îşi  asumau 
responsabilitatea, dar respectul lui față de Lavinia crescuse 
după ce se răzvrătise. Regreta că nu făcuse efortul de a o 
cunoaşte mai bine. 

Apoi îl izbi un alt gând. Ştia că o căuta. De unde aflase 
de încercările lui de a o găsi? Il văzuse cu o zi în urmă, în 


timp ce umbla după ea? ÎI văzuse şi nu o recunoscuse, 
trecuse pe lângă ea? Vorbise cu cineva care îi transmisese 
informaţia? Poate că avea prieteni numeroşi în zonă, pe 
lângă un iubit. În ciuda tuturor celor întâmplate, nu putu să 
nu se gândească la faptul că era într-adevăr norocoasă. 


* 


— Sora ta mi-a scris din nou, spuse Thorne la câteva 
clipe după ce intră în biblioteca lui Collingsworth. 

Valetul închise uşa în urma lui, iar contele sări în 
picioare în spatele biroului. 

— Ştiai că are sentimente pentru altcineva? 

Oftând din rărunchi şi clătinând din cap, contele 
începu să toarne whisky în două pahare. 

— A existat un băiat în tinereţea ei. Tata s-a ocupat 
de el. Credeam că a terminat-o cu el. li dădu un pahar lui 
Thorne, sorbind din al lui. Presupun că e altcineva. 

— Locuieşte în Whitechapel? 

— Să fiu sincer, credeam că a fost trimis în Noua 
Zeelandă. 

— Înseamnă că nu e un om de treabă. 

Contele se aşeză pe un scaun din apropiere. 

Thorne se puse în faţa lui. Nu şi-o putea imagina pe 
Lavinia cu un posibil infractor, dar, după cum recunoscuse 
recent, nu o cunoştea deloc. 

— Prima ei scrisoare, în care spune că este în 
siguranţă, pare să confirme asta. 

— De parcă ar avea cumpătarea necesară pentru a 
chibzui ce e bine pentru ea! Cred că faptul că te-a părăsit la 
altar dovedeşte că nu are o judecată sănătoasă. Din 
nefericire, cei doi oameni pe care i-am angajat să o 
găsească au dat greş şi nu au găsit niciun indiciu legat de 
locul în care s-ar putea ascunde. 

— Am continuat şi eu să o caut. Deşi, după ultima ei 
scrisoare, se întreba dacă nu era mai bine să renunţe la 
căutări. Dar, dacă renunţa la căutări, însemna să renunţe la 
timpul petrecut cu Gillie. De ce nu mi-ai spus că a avut o 


legătură cu altcineva? 

— Nu am crezut că ar putea schimba lucrurile. A fost 
cu mulţi ani în urmă şi nu era deloc potrivit pentru ea. Un 
plebeu sau mai rău, din câte mi s-a spus. Nu ştiam prea 
multe despre el, în afară de faptul că ea se considera 
îndrăgostită. Tata a pus capăt poveştii. 

Thorne sorbi din whisky. Era bun, dar nici de data 
aceasta nu îi plăcea la fel de mult precum cel servit de 
Gillie. 

— Nu mă voi căsători cu ea chiar dacă se întoarce. 

— Atunci soarta ei este să rămână fată bătrână. 

Era un lucru atât de rău când alternativa era să-şi 
petreacă restul vieţii cu un bărbat în vreme ce tânjea după 
altul? Nu era sigur că hotărârea lui se baza doar pe faptul 
că ea nu îl voia. Nu mai era convins că putea fi fericit sau 
măcar mulţumit cu Lavinia, nu când şi el se trezea 
gândindu-se la alta. 

— S-ar putea să fie deja căsătorită. 

— Dumnezeule, sper că nu e aşa! Tata s-ar răsuci în 
mormânt dacă este cu individul acela de dinainte. 

Şi tatăl lui s-ar fi răsucit în mormânt pentru că nu 
pusese mâna pe moşia râvnită, dar brusc toate acestea 
păreau neimportante în comparaţie cu fericirea unei femei. 

— Scrisoarea pe care mi-a trimis-o a venit fără 
adresă. Poţi să le spui oamenilor pe care i-ai angajat să-i 
dea de veste că nu are nicio obligaţie faţă de mine? 

Contele încuviinţă din cap. 

— Mă voi ocupa de asta. Aşteptam cu nerăbdare să 
devenim rude. 

— Nu şi Lavinia. Cu scurt timp înainte de nuntă, 
devenise teribil de serioasă, distantă chiar ori de câte ori 
ieşeam în parc. Am presupus că era agitată din pricina 
faptului că se apropia nunta. Nu am întrebat-o. Cred că 
dezinteresul meu a îndreptăţit-o să nu meargă până la 
capăt cu ceremonia. Imi doresc doar ca relaţia noastră să fi 
fost de aşa natură încât să mi se poată confesa înainte de a 
ajunge la biserică, unde era plin de oameni care au asistat 
la umilirea asta. 


Acum trebuia să o anunţe pe Gillie că nu mai avea 
nevoie de ea. In mod ciudat, abia acum începea să simtă că 
avea nevoie de ea. 


Era idioată dacă avea să-l ajute în continuare să o 
găsească pe femeia cu care urma să se căsătorească, 
petrecând de bunăvoie timp cu el, dar nu avea să se aleagă 
cu nimic din asta. Nu îi plăcea că îi stârnea curiozitatea şi 
că se gândea atât de mult la el. Insă, fără îndoială, era 
interesată de el pentru că îl îngrijise cât timp fusese rănit. 
Astfel de lucruri creau legături. 

Aşa cum faptul că avea grijă de toţi acei bărbaţi care 
îi treceau pragul cârciumii noapte de noapte crea o 
legătură. Ajunsese să-i cunoască, îşi dădea seama când le 
mergea bine şi când nu. Ştia când Jerome se refugia acolo 
pentru că nevasta lui era într-o dispoziţie îngrozitoare, când 
Pickens nu găsea de lucru în ziua respectivă, când Spus 
pierdea la jocurile de noroc. Işi dădea seama când Canary 
intra cu burta plină şi spera că avea să-i pună o farfurie cu 
supă dinainte, uitând să-i ceară bani pentru asta. Ştia când 
se năşteau prunci, când se îmbolnăveau copiii şi când se 
făceau fapte rele pentru cauze bune pentru a pune pâine 
pe masă. Le turnase de băut, curăţase după ei când 
exageraseră şi le ascultase grijile. li cunoştea cum se 
cunoştea pe ea însăşi. 

Aşa că, stând acum în spatele tejghelei, când 
întunericul acoperea străzile, îşi dădu seama că era ceva în 
neregulă cu unul dintre clienţii ei regulaţi. 

— Roger? 

Lustruind o halbă, birtaşul se apropie. 

— Da? 

— De când are Charlie McFarley falca umflată? 

El miji ochii şi îşi ţuguie buzele, de parcă şi-ar fi putut 
aminti mai uşor astfel. 

— De ceva vreme. De când a venit agitat. Să fi fost 
prima seară în care nu te simţeai bine din pricina treburilor 


femeieşti. 

Dându-şi ochii peste cap, aproape că îl repezi, dar se 
opri, căci nu merita să se ia la ceartă. În plus, îi atrase 
altceva atenţia. 

— Agitat? 

— Da. A dat de nişte bani. Mi-a spus de unde îi are, 
dar nu am înţeles ce mormăia. A plătit ce ne datora, aşa că 
i-am turnat de băut. A mai venit de vreo două ori de atunci, 
dar are mereu bani, aşa că îl servesc. 

— Bun. Stai cu ochii pe el. Dacă încearcă să plece, 
opreşte-l. Vreau să vorbesc cu el. 

Se întoarse şi se îndreptă spre bucătărie. Hannah 
terminase treaba în seara aceea şi pusese totul la loc, în 
afară de mulţimea de pahare pe care Robin le spăla. 

— Robin, am nevoie să mergi după un poliţist. 

Băiatul se răsuci spre ea cu ochii mari. 

— Nu am făcut nimic. 

Ea îi răvăşi părul. 

— Ştiu, băiete! Dar cred că a făcut altcineva. Spune-i 
să vină la cârciumă şi să mă caute. Grăbeşte-te! 

Deşi raţiunea îi spunea să aştepte sosirea poliţistului, 
amintirea fărădelegilor din spatele localului ei o făcu să 
traverseze cârciuma în grabă, îndreptându-se spre masa 
din colţ, la care stăteau Charlie şi cei trei tovarăşi ai lui. Toţi 
patru păreau puţin răvăşiţi şi aveau vânătăi gălbui pe faţă, 
în curs de vindecare. Era dar că Charlie o încasase cel mai 
rău - îşi aminti de trosnetul care răsunase pe străduţă, 
atrăgându-i prima oară atenţia asupra a ceea ce se 
întâmplă. Era foarte posibil ca falca umflată să fie o 
schimbare permanentă pe faţa lui 

— Bună, băieţi, totul în regulă aici? 

Se auziră nişte mormăituri aprobatoare, dar Charlie 
nu făcu decât să îşi studieze halba, de parcă i s-ar fi cerut 
să facă una identică a doua zi. 

— Pare să doară rău falca, Charlie. Ce-ai păţit? 

— Intrat o uşă. 

— Poftim? 

— A intrat într-o uşă, spuse unul dintre tovarăşii lui. 


— Înţeleg. Când s-a întâmplat asta? 

Ridicară toţi din umeri, devenind brusc atenţi la 
unghii, studiindu-şi manşetele zdrenţuite, punctele din 
textura lemnului mesei şi începând să se scarpine în 
ureche. 

— Cu câteva nopţi în urmă, pun prinsoare. 

Charlie se încruntă la ea. Faptul că nu îşi putea mişca 
gura într-un rânjet ameninţător îi şterse încruntarea de pe 
chip, dar ea era îndeajuns de furioasă încât să nu-i acorde 
niciun fel de atenţie. Unde este ceasul de buzunar? 

— Nu'ş despre ce vorbeşti. 

Deşi bălmăjise cuvintele şi de data aceasta, fuseseră 
ceva mai clare, ca şi când ar fi simţit nevoia să se asigure 
că Gillie înţelegea. 

— Cred că ştii. L-am întrebat pe Petey. Nu i l-ai dus 
lui, aşadar cui i l-ai dat să-l vândă? 

Îi aruncă o privire sălbatică, ce îi făcu să i se vadă 
albul ochilor. Brusc, împinse scaunul, iar tovarăşii lui se 
grăbiră să iasă odată cu el. Nu avea să-i lase să scape. 

Se îndreptă spre căpetenie. 


* 


Thorne intră în cârciumă la timp să vadă izbucnind 
încăierarea şi privi îngrozit şi fascinat spre Gillie, care se 
propulsa prin aer ca o sirenă aruncată de un val gigantic şi 
ateriza pe un amărât, doborându-l la podea. Brusc, 
începură să zboare pumni în toate direcţiile, iar în aer 
răsunau bufniturile loviturilor şi paharele aruncate; halbele 
de cositor zdrăngăneau, iar scaunele şi mesele erau trântite 
în stânga şi-n dreapta. În jurul lui, se auzeau icnete şi 
ţipete. Se grăbi şchiopătând spre Gillie. li sări în ajutor şi 
evită lovitură după lovitură, împingându-i pe bătăuşi unul 
după altul. Era înnebunit de dorinţa de a ajunge mai iute la 
ea, de parcă doar el ar fi putut-o salva, ca şi când doar ea 
ar fi contat. 

„Doar ea contează.” Gândul acela irațional îi veni în 
minte cu o intensitate care l-ar fi putut alarma dacă nu ar fi 


fost distras de alte forţe. 

Un individ mărunţel se chinuia să o tragă de pe 
bărbatul cu care se lupta, agăţându-se de el, ca şi când ar fi 
fost hotărâtă să nu îl mai scape niciodată. 

Văzu roşu în faţa ochilor şi îl cuprinse o furie 
clocotitoare, apoi un calm glacial. Lăsă bastonul să-i cadă, 
luă un scaun şi îl lovi pe cel care o pocnea, punându-l pe 
tovarăşul acestuia pe fugă. Fără să stea prea mult pe 
gânduri, îl înşfăcă pe cel căzut la pământ de gulerul hainei 
şi îl ridică de parcă ar fi fost un fulg, lovindu-l cu pumnul în 
faţă. Cartilajul şi osul cedară, iar aerul fu străbătut de un 
țipăt. Dădu drumul ticălosului şi se întoarse spre Gillie. 

Zăcea la podea nemişcată, iar bărbatul care se aflase 
sub ea îşi lua tălpăşiţa, în vreme ce altul care ţinea în mână 
rămăşiţele rupte ale unui scaun se holba la ea, de parcă 
tocmai şi-ar fi dat seama că făcuse o gravă eroare de 
judecată. Poate pentru că o grămadă de pumni năvăliră 
asupra lui, iar cel pe care încercase să îl salveze se lupta 
brusc să scape din încleştarea unei namile. 

Lăsându-se în genunchi, Thorne îşi scoate batista din 
buzunar şi o apăsă cu blândeţe pe o tăietură de pe ceafa lui 
Gillie. Cum avea părul scurt, putea vedea sângele cu 
uşurinţă. | se strânse stomacul. 

Cât putu de blând, o întoarse şi o luă în poală. O 
mângâie tandru pe obraz. 

— Gillie? 

Nu îl făcu să se simtă mai bine, pentru că nici măcar 
nu clipi. Auzi un fluier, văzu că sosiseră poliţişti, iar larma 
crescu, apoi scăzu brusc. 

— Au omorât-o? 

Nasul lui Robin aproape că îl atingea pe al lui. 

— Nu fi absurd! 

Un bărbat care semăna foarte mult cu fratele pe care 
îl întâlnise cu o seară în urmă se ghemui lângă băiat. 

— Dă-i drumul de aici, Robin! 

— Dar... 

— Niciun dar, va fi bine. 

În timp ce băiatul se îndepărta, el se întrebă de ce era 


atât de sigur acel tânăr, când el nu mai fusese niciodată 
atât de îngrozit, iar gândul că ea nu mai avea mult de trăit 
îl făcu să simtă fiori de gheaţă pe şira spinării, apoi în tot 
corpul. 

— Tu eşti ducele? întrebă bărbatul, de parcă ar fi 
existat doar unul. 

Poate că era singurul din viaţa ei. 

— Thorne. 

— Aiden. Fratele ei. O duc în locuinţa ei. 

— Mă ocup eu de ea, îşi folosise tonul ducal, care 
avertiza că nu accepta să fie contrazis. 

Ridicând o sprânceană, Aiden încuviinţă. 

— Bine. Dar te va ajuta Beast. 

Se întreba dacă fratele ei îşi dădea seama că îl omora 
piciorul. Beast se dovedi a fi namila care îl ţinuse pe cel pe 
care sărise Gillie, iar omul cu pricina era escortat de un 
poliţist şi părea să aibă falca ruptă. Aceştia erau hoţii care îl 
atacaseră? Acum îi făcuseră rău ei? Voia să se asigure că 
aveau să atârne în ştreang. 

Cu ajutorul lui Aiden şi al lui Beast, reuşi să se ridice 
în picioare cu ea în braţe. Pentru o femeie atât de înaltă, nu 
era tocmai grea sau poate că era făcut să o poată duce în 
braţe. | se părea firesc să i se ghemuiască la piept când 
urcă treptele spre apartamentul ei, pe urmele lui Aiden, în 
vreme ce Beast se dusese după doctor. 

Aiden descuie şi deschise uşa. Thorne intră şi se 
îndreptă spre dormitor, unde o aşeză cu grijă pe pat. 

— Ai mai fost aici. 

Thorne se întoarse şi îl văzu pe Aiden sprijinindu-se de 
tocul uşii, cu braţele încrucişate peste piept. 

— De ce crezi asta? 

— Nu te-ai uitat în jur. Nu ai ezitat. Ai ştiut exact unde 
să găseşti patul. 

— Am fost atacat cu câteva nopţi în urmă. M-a îngrijit 
până când m-am însănătoşit. 

El încuviinţă încet. 

— Asta explică nişte lucruri. 

Auzind un geamăt uşor, se întoarse spre Gillie, se 


aşeză pe marginea patului, îi luă o mână şi îşi puse palma 
pe obrazul ei. 

— Încet, scumpo, încet! 

Ea deschise ochii şi făcu o grimasă. 

— Charlie McFarley şi băieţii lui te-au atacat. Nu a vrut 
să-mi spună unde ţi-a dus ceasul. 

— De-asta ai sărit la el? Prostuţo... 

— Nu aş ţipa la ea dacă aş fi în locui tău, spuse Aiden 
calm, pe un ton plat dar totodată ameninţător. 

Nu ţipase, dar vocea îi tremurase, când nu era deloc 
încântat. Îşi stăpâni mânia, însă gândul că i s-ar fi putut 
întâmpla ceva acelei femei îl făcuse să tremure din toate 
încheieturile. 

Ea îşi duse mâna spre creştet. 

— Capul meu... 

Îi apucă încheietura cu grijă, îndepărtându-i degetele. 

— Ai grijă, ai o tăietură acolo. Va veni doctorul. 

— Nu am nevoie de doctor. Încercă să se ridice, apoi 
se lăsă la loc, gemând. Mă doare capul. 

— Îmi închipui. Cineva te-a lovit cu un scaun. 

Ea făcu o grimasă. 

— Asta nu m-ar fi oprit. Sunt prea încăpăţânată. 

Doar că o oprise. O lăsase fără cunoştinţă, la podea, 
unde i s-ar fi putut întâmpla altele mai rele. 

— Lasă doctorul să se asigure că eşti bine înainte de a 
face ceva. 

Clipi de parcă încerca să priceapă ce se întâmpla. 

— Ce cauţi aici? 

— Trebuia să vorbesc cu tine. 

— Despre ce? 

El se uită peste umăr la fratele ei. 

— Trebuie să tragi cu urechea ca un ticălos? 

El îi aruncă un zâmbet. 

— Sunt un ticălos. 

— Aiden, mormăi ea, avertizându-l, în ciuda faptului 
că era rănită. 

— Nu îl las singur cu tine. 

— Am mai fost singură cu el. 


— Atunci în curând vom sta de vorbă afară. Trebuie să 
îi fac cunoştinţă cu pumnul meu. 

— Nu fi prost! Nu s-a întâmplat nimic necuviincios. În 
plus, pot să am grijă de mine. Nu mai sta la pândă în pragul 
uşii! 

Desfăcându-şi braţele de la piept, se îndreptă de 
spate. 

— Mă duc să-ţi pregătesc o ceaşcă de ceai. Uşa 
rămâne deschisă, spuse Aiden şi se îndepărtă. 

— Scuze, zise ea. Este un pic cam protector. 

— De fapt, mă bucur că este aşa. Îi cuprinse obrazul 
din nou şi îl atinse încet, bucurându-se neaşteptat de mult 
de pielea ei mătăsoasă. Ce a fost în capul tău când i-ai 
înfruntat? 

— Nu e bine pentru afacere să am hoţi în cârciumă. 

El râse înfundat. 

— Aşadar, era vorba doar despre afacere. 

— Şi am vrut să-ţi găsesc ceasul. 

— Este în familia mea de generaţii întregi, unul dintre 
cele mai preţuite lucruri. Se aplecă şi o sărută pe frunte. 
Dar nu este mai valoros decât tine. 


* 


Închise ochii, savurând căldura buzelor lui. Partea 
aceea din ea care credea în sirene şi în unicorni, care ţesea 
poveşti fantastice în care fericirea era mereu aproape 
îndrăzni să-şi imagineze că vorbele lui însemnau mai mult 
decât spunea de fapt, că nu vorbea despre valoarea unei 
persoane în general, ci se referea la valoarea ei. Îi tresaltă 
inima de bucurie şi zâmbea în sinea ei. 

Nu-i venea să creadă cât de recunoscătoare era că îl 
avea în preajma ei încă o dată, că alunga umbrele 
singurătăţii, iar prezenţa lui aducea mai multă lumină în 
încăpere decât orice lampă. Când se retrase, voi să-l 
cuprindă cu braţele şi să-l ţină aproape. Auzi zgomot şi voci 
în cealaltă încăpere şi îşi dădu seama că intraseră ceilalţi, 
ceea ce o făcu să revină la realitate. Era o prostuţă dacă se 


lăsa copleşită de acele gânduri. El nu făcea decât să aibă 
grijă de ea aşa cum şi ea îl îngrijise, simțindu-se probabil 
responsabil pentru decizia ei impulsivă în privinţa lui 
Charlie. Deşi nu îi tolera pe cei care nu respectau drepturile 
celorlalţi şi nu-i îngăduia pe răufăcători, nu putuse să nu-şi 
închipuie expresia de recunoştinţă de pe chipul lui când i-ar 
fi adus nepreţuitul ceas. li păsase de el chiar şi atunci când 
era pe moarte. Cu atât mai mult l-ar fi prețuit acum, când 
era plin de viaţă. 

Intră doctorul Graves, urmat de Beast, după care veni 
grăbit Aiden, fără ceaşca de ceai în mână. Era sigură că 
stătuse ascuns lângă uşă, unde nu-l puteau vedea. 

— Văd că ţi-ai revenit, îi zise Graves lui Thorne. 

— Mulțumită nu în mică măsură ţie şi acestei 
încântătoare doamne de aici. 

Îi venea să se ascundă sub aşternuturi, să şi le tragă 
peste cap. Nimeni nu îi mai spusese că era încântătoare. 
Dacă fraţii ei mustăceau, avea să sară din pat şi să-i 
pocnească. În schimb, stăteau amândoi la picioarele 
patului, cu braţele încrucişate, de parcă ar fi fost paznici 
regali. 

— la să vedem ce avem aici, spuse Graves aplecându- 
se deasupra ei şi începând să-i examineze capul. 

Thorne se mută de cealaltă parte a patului, de parcă 
ar fi fost cel mai firesc lucru din lume să stea alături de ea 
într-un cadru atât de intim. 

— Nu te mai încrunta, Aiden, porunci ea. 

— Mi se pare ciudat... 

Beast îl înghionti cu cotul, ceea ce o făcu să-şi 
îndrepte furia spre celălalt frate al ei. 

— Pentru ce a fost asta? 

— Nu te amesteca! 

— În ce? 

— În ce se întâmplă aici. 

— Şi ce se întâmplă mai exact? 

Oftând din rărunchi, Beast începu să-l împingă din 
încăpere. Era cel mai înalt şi masiv dintre fraţii ei, iar când 
se impunea fizic, nimeni nu ţi putea face faţă. 


— Aşteaptă, opreşte-te! Ce ştii tu, iar eu nu ştiu? 
strigă Aiden înainte să se trântească uşa de la intrate. 

Ar fi râs dacă nu ar fi durut-o capul atât de tare. Beast 
era totodată cel mai intuitiv dintre fraţii ei. Se întreba ce 
ştia de fapt. 

— Este nevoie de câteva cusături, spuse Graves. 

În timp ce doctorul îşi făcea treaba, Thorne o tinu de 
mână şi nu obiectă când ea îl strânse tare. Pentru a-şi 
distrage atenţia de la durerea provocată de ceea ce îi făcea 
doctorul, se concentră asupra mâinii lui Thorne. Deşi o 
spălase de atâtea ori cât se aflase în grija ei, acum, când îi 
ţinea palma într-a lui, putea să îi simtă forţa. Îşi imagina 
mâinile lui ţinând frâiele şi mânând un cal. Şi le imagina 
ţinând o femeie în timp ce valsa într-o sală de bal, şi-l 
imagina înlănţuindu-şi degetele în timp ce alergau pe un 
câmp plin de margarete. 

Nu îşi dădu seama când se întâmplase ca femeia din 
acele închipuiri să capete propriul ei chip. Nu se închipuise 
niciodată cu bărbaţi, dar părea incapabilă să şi-l imagineze 
cu altcineva în afară de ea. 

— În regulă, spuse Graves în cele din urmă, după ce îi 
înfăşură o bucată de pânză în jurul cefei şi a frunţii. Ar 
trebui să fie de ajuns. Ai un cucui destul de mare aici, ceea 
ce mă face să cred că a fost o lovitură puternică. Poate că 
ar fi mai bine să nu dormi o vreme. 

— Ce înseamnă o vreme? întrebă ea. 

— Până în zori. Dacă nu îţi pierzi cunoştinţa până 
atunci, ar trebui să fie în regulă. 

— Voi avea grijă să rămână trează, spuse Thorne. 

— Nu poţi să rămâi aici toată noaptea, îi spuse ea. 

— Nu-ţi face griji. Nu voi profita de tine. 

Ar fi vrut ca vorbele lui să nu o umple de dezamăgire. 
Încercă să coboare din pat, dar o cuprinse ameţeala. 

— Stai, îl spuse el poruncitor, aşezându-i mâna pe 
umăr şi apăsând-o la loc în pat. 

Voia să-l înfrunte - dar la naiba, era autoritar! -, doar 
că pică în nas, după cum era de aşteptat, fapt care nu o 
ajuta prea mult să demonstreze că nu avea nevoie de 


nimeni care să aibă grijă de ea. Resemnată, se uită la el în 
timp ce îl conducea pe doctor, le auzi vocile, dar nu şi ce 
spuneau, apoi în scurt timp uşa se închise încet. Aşteptând 
acolo, se gândi că ar fi trebuit să fie deranjată de 
zgomotele care se auzeau din când în când din celelalte 
încăperi, cel mai probabil din bucătărie. Nu era obişnuită 
să-i umble cineva prin casă, însă sunetele i se păreau 
reconfortante, atât de liniştitoare, încât i se relaxară toţi 
muşchii, şi corpul i se topi în saltea. 

Surprinsă că fraţii ei nu aşteptaseră plecarea lui 
Graves şi nu dăduseră buzna din nou, se trezi întrebându- 
se ce însemnau cuvintele lui Beast şi ce credea că se 
întâmpla acolo. Poate că nu îşi făcea griji fiindcă o văzuse 
vorbind cu Thorne cu o seară în urmă şi ştia că ea îl 
cunoştea şi avea încredere în el. Pufni. De unde să ştie 
Beast asta, când abia îşi dăduse seama ea însăşi tocmai în 
clipa aceea? 

Oricât de tare ar fi iritat-o când poruncea în stânga şi 
în dreapta - după cum trebuiau să facă ducii -, avea 
încredere în caracterul lui. Nu i-ar fi făcut rău, nu ar fi 
profitat de ea, nu avea niciun interes faţă de ea, în afară de 
dorinţa de a se revanşa pentru grija pe care i-o acordase 
după ce fusese atacat. Nu rămăsese pentru că o plăcea, 
pentru că era atras de ea, pentru că o găsea fascinantă. Nu 
era ca florile delicate care frecventau balurile la care 
mergea el şi stăteau în faţa lui la recepții grandioase. Când 
îi auzi paşii apropiindu-se, pentru prima oară în viaţa ei îşi 
dori să fi fost astfel. 

Ducea o tavă pe care se aflau un bol şi două pahare 
cu lichid arămiu. Fără îndoială, îi găsise whisky-ul. De 
asemenea, îşi pusese ochelarii pe nas. Deşi nu voia să 
recunoască, faptul că îi purta o făcu să creadă că el voia să 
o vadă mai bine. 

Când aşeză tava pe noptieră, se uită la bol, 
întrebându-se de unde luase supa. 

— Nu prea mi-e foame. Am mâncat mai devreme. 

— Asta e bine, când nu ţi-am pregătit nimic de 
mâncare. Haide să ne ridicăm puţin! 


— Oh! Credeam că poate în bol este supă sau ceva 
neapetisant. 

Se ridică încet, iar el îi aşeză pernele la spate, stând 
cu corpul atât de aproape de al ei, încât îi simţea căldura şi 
îi putea inhala parfumul înţepător. 

— Apă. 

— Nu am febră. Nu e nevoie să mă răcoresc. 

După ce termină ce avea de făcut, rămase aproape, îi 
cuprinse bărbia şi o atinse cu degetul mare în colţul gurii, 
făcând-o să se simtă de parcă ar fi cuprins-o brusc febra. 

— Eşti puţin murdară pe faţă. Să te târăşti pe jos cu 
ticăloşii nu este o treabă tocmai curată. 

O frecă pe obraz, dar ea îl împinse şi apoi regretă. 

— Sunt sigură că e în regulă. 

Pe buzele lui se citi o urmă de zâmbet când întinse 
mâna după pahar şi i-l dădu. II ridică pe al lui. 

— Pentru însănătoşire grabnică! 

— Faci prea mult caz. Nu am aproape nimic. 

— Ar trebui să nu fii deloc rănită. 

După ce sorbi din pahar, îl aşeză pe tavă, se ridică, îşi 
scoase haina şi o puse frumos pe scaunul din apropiere. Il 
privi fascinată cum îşi descheia vesta - cum putea fi atât de 
fascinant un gest atât de simplu? -, şi-o scoase şi o aşeză 
peste haină. 

— Ce faci? 

— Ţinând cont că intenţionez să rămân aici toată 
noaptea, m-am hotărât să mă fac comod. 

Apoi îşi desfăcu încet lavaliera de la gât. După aceea 
începu să îşi suflece mânecile cămăşii. II văzuse gol. De ce 
faptul că îşi dezgolea antebraţele era atât de provocator? 

După ce îşi desfăcu nasturii de sus ai cămăşii, se 
întoarse spre pat, se aşeză pe margine şi întinse mâna spre 
tavă. Luă o cârpă pe care ea nu o observase. 

— Nu mă vei spăla. 

El arcui o sprânceană spre ea. 

— Chiar vrei să te implici într-o luptă pe care nu ai 
cum s-o câştigi? 

— Nu ar trebui să presupui că voi pierde doar pentru 


că sunt femeie. 

— Nu presupun asta deloc, spuse el cu o voce joasă şi 
răguşită, făcând-o să simtă fiori pe şira spinării, căci 
recunoştea ameninţarea unei provocări când o auzea. 

Se aplecă până când aproape că îşi văzu reflexia în 
ochii lui întunecaţi. 

— Dar presupun, oricât ai pretinde altfel, că ai o 
oarecare doză de cochetărie feminină şi vei dori să ai faţa 
curată când te voi săruta. 


Capitolul 14 


Încântat peste măsură când o văzu făcând ochii mari 
şi desfăcându-şi uşor buzele, nu ştia ce îl făcuse să spună 
cuvintele acelea, cum îndrăznise. Ştia doar că avea 
impulsul irezistibil de a o răsfăţa pe această femeie, de a 
avea grijă de ea, de a o săruta. Ah, da, ar fi vrut să îi 
răvăşească gura aceea îndrăzneață! Nu ştia când îşi dăduse 
seama că îşi dorea să o facă, dar acum i se părea că 
dorinţa aceea fusese mereu acolo, plutind în umbră, 
ascunsă sub celelalte dorinţe. 

Crezuse că se întorsese la Sirena şi Unicornul mai 
devreme decât plănuise pentru că trebuia să o prevină în 
legătură cu scrisoarea pe care o primise şi în ce fel le-ar 
putea schimba misiunea de căutare a miresei lui, dar îşi 
dădea seama că venise la cârciumă doar pentru că voia să 
o revadă, pentru că voia să vorbească cu ea, să-i audă 
vocea, să-i simtă parfumul unic de vanilie şi orz. Că 
scrisoarea Laviniei îi oferise o scuză de a nu o mai vedea pe 
Gillie, dar la naiba, nu dorea asta! Indepărtându-se de ea, 
înmuie cârpa în bol. Cu colţul ochiului, se uită la ea cum 
dădu peste cap tot whisky-ul din pahar. Cele mai multe 
femei pe care le cunoştea ar fi pufnit şi s-ar fi înecat, dar ea 
nu era ca majoritatea femeilor. Nu semăna cu nici o femeie. 
Era unică. Şi adora asta la ea. 

— De parcă te-aş lăsa, mormăi ea. 


— Vrei să spui un pic mai tare şi cu ceva mai multă 
forţă? Stoarse cârpa şi se aşeză mai bine pe pat ca să 
poată sta cu faţa spre ea. Nu fi atât de speriată, Gillie! Nu 
te voi săruta dacă nu vrei să o fac. 

— Nu sunt speriată. Nu mă sperii. 

Observă că nu spusese că nu voia să o sărute. 

— Nu eşti curioasă cum ar putea fi sărutul dintre noi? 

Impinse paharul spre el. 

— AŞ mai vrea nişte whisky. 

El nu se putu abţine să nu zâmbească larg, dar reuşi 
să îşi ascundă expresia victorioasă când îi întinse paharul 
lui. 

— Ai fost sărutată vreodată? 

— Nu este treaba ta, la naiba! 

Sorbi din whisky şi îşi linse buzele. Cum să rezişti unui 
gest atât de inocent şi totuşi atât de provocator? 

Dar rezistă şi o şterse cu blândeţe pe pomeţii înalţi. 
Nu-şi putea imagina că o cârciumăreasă nu avusese parte 
de bărbaţi în viaţa ei. Dar, dacă avusese, de ce o agita 
gândul unui sărut? Din pricina urmărilor pe care le putea 
avea? Din pricina urmărilor pe care îşi dorea să le aibă? 

In niciun caz nu îi dădea impresia că îi repugna. Dacă 
ar fi fost aşa, nu s-ar fi tras din calea lui, în loc să îşi 
întoarcă faţa spre el ca un mugur care aştepta să cadă 
lumina soarelui asupra lui, înlesnindu-i calea spre chipul ei? 

— Se pare că ai o mică vânătaie pe obrazul ăsta. Te 
doare? 

— Nu. Avea vocea moale, încordată. 

— Te încaieri des cu clienţii? 

— De obicei, nu. Nu e bine pentru afacere. 

— Te gândeşti la ce nu e bine pentru afacere. 

— Fără îndoială. Vreau să reuşesc, să îmi croiesc 
drum în viaţă. Să nu depind de nimeni. 

El cobori cârpa pe bărbia ei, unde descoperi o nouă 
vânătaie. Se credea dură, dar i se strânse stomacul 
gândindu-se cât de uşor putea fi rănită. 

— Eşti de admirat, Gillie. 

— Nu mă deosebesc cu nimic de toţi cei care încearcă 


să supravieţuiască, doar că am fost extrem de norocoasă 
să fac parte dintr-o familie în care toată lumea lucrează 
laolaltă. Ne ajutăm unii pe ceilalţi cu tot ce putem. În clipa 
asta, bănuiesc că fraţii mei sunt jos şi fac curăţenie. 

Femeia aceasta avea tot dreptul să se plângă de viaţa 
ei, de cât de aspră era. În schimb, o înfrunta cu capul sus şi 
muncea din greu să îşi facă o viaţă mai buni. 

— Şi Beast este fratele tău? 

— Da. 

— Beast, Aiden, Finn şi Mick. Şi sora ta? 

— Fancy. Brusc păru că se simte stânjenită. Este 
singura pe care a născut-o mama, dar chiar şi ea s-a născut 
în afara căsătoriei. Este mult mai mică decât noi ceilalţi şi 
ne străduim cu toţii să o protejăm. 

— Acum, că ai pomenit de ea, cred că îmi amintesc că 
am văzut-o la nuntă. Cineva mi-a arătat-o. 

— Nu aş fi surprinsă dacă ai observat-o. Este foarte 
frumoasă. 

— Şi tu eşti. 

Ea pufni, privindu-l tristă. 

— Nu ca ea. Este delicată şi rafinată. 

— Frumuseţea vine în toate formele, Gillie. 

Cu o săptămână în urmă, crezuse că venea doar în 
satin şi în mătase, iar acum o vedea în muselină aspră şi 
pânză moale. 

Inchise ochii în timp ce îi trecea cârpa umedă de-a 
lungul nasului mic şi delicat. Genele ei arămii, mai închise 
la vârfuri, se odihneau exact deasupra obrajilor. Gura era o 
ispită de care încă nu se putea bucura. Nu avea să o ia 
până ce nu avea să fie pregătită. lar el simţea că încă nu 
era. Incet, cu grijă, trecu la celălalt obraz. Deschise ochii, 
iar nuanțele de verde şi căprui din ei erau adânci şi 
ademenitoare. 

— De ce-ai venit în seara asta? întrebă ea încet. 

„Să te văd. Pentru că nu am putut sta departe.” 
Aproape că minţi. l-ar fi putut spune că voia să stabilească 
unde să o mai caute pe mireasa lui, dar nu putea minţi, aşa 
cum nu putea să plece de lângă ea când era rănită. 


— Am primit o scrisoare de la Lavinia astă-seară. Mă 
roagă să o las în pace. 

— Lavinia? Între sprâncenele ei apăru o cută vagă. Ce 
nume elegant are mireasa ta! 

— Într-adevăr. 

— Te vei opri din căutări? 

— Nu m-am hotărât. Mi-a spus că există un domn. 
Presupun că este cu el, însă simt nevoia să mă asigur că 
totul este bine. 

Cuta se adânci. 

— A renunţat la tine pentru altcineva şi nu a avut 
decenţa să-ţi spună înainte de a merge la biserică? 

— Presupun că nu a ştiut cum să-mi spună. 

— A fost laşă. Ar fi trebuit să spună: vreau să mă 
mărit cu altcineva. Nu este atât de greu. Sunt bucuroasă că 
nu te-ai căsătorit cu ea. Meriţi pe cineva mai puternic, pe 
cineva cu îndrăzneală. 

Cineva ca ea. La dracu’, plănuise să aştepte, să o 
curteze, să o seducă! În schimb, îl curtase ea şi îl sedusese 
până când nu mai voia nimic altceva în afară de ea. Incet, 
nevrând să o sperie ori să o rănească, îşi apropie gura dea 
ei. 

Avea gustul pătrunzător al whisky-ului şi dulceaţă de 
femeie. Ea ridică mâna şi îi cuprinse maxilarul, făcându-l să 
fie recunoscător că se bărbierise înainte de apleca de 
acasă. Suspinul ei discret îl încântă peste măsură, 
reverberând în el, copleşindu-l şi împresurându-l ca un 
cocon de dorinţă, cum nu mai cunoscuse vreodată. 

O sărută mai adânc. 


Îi plăcea la nebunie atingerea gurii lui pline. Limba lui 
căuta locul în care i se îmbinau buzele, abia atingând-o, 
apoi cu ceva mai multă siguranţă. Fără îndoială, ar fi trebuit 
să recunoască - nu fusese niciodată sărutată, nu-şi dorise 
să fie. Focul acesta dintre ei - sau indiferent ce ar fi fost - 
era doar fizic. Era un bărbat atât de frumos, cum să nu fie 


atrasă de el? Nu-şi putea da seama de ce o plăcea. Poate 
că pur şi simplu se săturase de viaţa de bogătaş. 

Apoi limba lui i se strecură în gură, iar ea nu îi mai 
analiză motivele. Pur şi simplu îşi desfăcu buzele mai larg, 
bucurându-se de gustul deplin şi de nerăbdarea, de 
pasiunea şi de dezlănţuirea lui. Simţea că nu se relaxa, căci 
probabil nu avea experienţă sau îşi făcea griji pentru rana 
ei. O dureau tăietura şi capul şi le blestemă pentru 
disconfortul pe care îl simţea cumva mocnit. 

Se concentră asupra lui, asupra meticulozităţii cu care 
îi explora gura; gemu gutural când îi întoarse favorul şi îşi 
strecură limba printre buzele lui, gustându-l pe de-a-ntregul 
şi complet, savurând aroma adâncă, doar a lui. Sau aşa 
credea. Nu avea niciun termen de comparaţie, dar nu îşi 
putea închipui că alt bărbat avea o asemenea savoare. Îi 
cuprinse maxilarul cu o mână, iar pe cealaltă şi-o trecu prin 
părul lui, bucurându-se de felul în care şuviţele lui dese, 
castanii îi primeau atingerea şi se răsuceau în jurul 
degetelor ei. Strângând mai tare, îl trase aproape, 
absorbindu-i căldura. 

Simţea fiori în membre, iar trupul îi fu cuprins de 
letargie. Dacă ar fi stat în picioare, s-ar fi topit pe podea - 
ar fi fost minunat să se scurgă de-a lungul siluetei lui 
masculine şi puternice. 

Gura lui se desprinse de a ei şi îi cobori de-a lungul 
bărbiei, creând o miriadă de senzaţii care o încinseră până 
în adâncuri. Simţea nevoia ciudată ca el să îşi pună gura în 
altă parte, pe sânii ei, pe abdomen, mai jos. Dumnezeule, 
cât de desfrânată era, însă părea incapabilă să îl respingă, 
căci îi săruta gâtul, atingându-i pielea sensibilă cu limba, 
înainte de a trece mai departe. Ajunse la claviculă, iar gura 
lui zăbovi acolo, sugând cu blândeţe, înainte de a urca din 
nou spre bărbie şi de a se retrage. 

O privi în ochi şi fu surprinsă de pasiunea care 
mocnea acolo - era la fel de intensă ca a ei. Afirmația ei de 
mai devreme, când spusese că nu îi era teamă niciodată, 
acum o lua în râs, căci era îngrozită - îngrozită că această 
foame din ea nu avea să fie niciodată satisfăcută, că 


focurile pe care le aprinsese nu puteau fi niciodată stinse, 
că urmau să ardă până când avea să fie consumată de ele. 

Îşi strecură cu grijă degetul sub bărbia ei şi o atinse 
cu degetul mare peste buza umedă şi umflată, încă 
pulsând. 

— Noi doi încă nu am terminat. Dar nu voi profita de o 
femeie care s-ar putea să nu gândească limpede din pricina 
unei lovituri la cap. 

„Profită!” ţipa mintea ei, dar limba avu bunul-simţ să 
rămână nemişcată. El se ridică în picioare. Ai o carte pe aici 
din care ţi-aş putea citi? 

— O carte? 

Începu să se plimbe prin încăpere, uitându-se când la 
un lucru, când la altul. 

— Da. Trebuie să te ţin trează. S-ar putea să reuşesc 
dacă îţi citesc. Ceva sângeros, poate cu o crimă. 

Nu se putu abţine. Zâmbi în sinea ei. 

— Ceva care să te facă să nu te mai gândeşti la sărut? 

Răsucindu-se, se întoarse spre ea şi îi zâmbi cu 
subînţeles. 

— Într-adevăr, am mare nevoie să-mi iau gândul de 
acolo. 

— Nu trebuie să stai. Nu voi adormi. 

— Nu plec, Gillie! 

Îşi dorea să nu-i placă atât de mult felul în care îi suna 
numele în gura lui. Ridică dintr-un umăr şi scoase un mic 
oftat. 

— În camera din faţă. 

Se îndreptă spre uşa deschisă şi se opri, zăbovind o 
secundă mai mult, cum făceau mulţi clienţi la tejghea, 
gândindu-se ce licoare i-ar duce cel mai repede unde voiau 
să fie. Se întoarse încet. 

— Vrei să îţi pregătesc o baie? 

Se uită la el de parcă i-ar fi vorbit într-o limbă străină. 
Sau poate că lovitura de la cap o făcuse să nu mai audă 
bine. 

— Poftim? 

Un colţ al gurii lui, care cu doar câteva momente 


înainte o pusese pe jar, se arcui. 

— Tu m-ai îmbăiat când m-ai îngrijit. 

— A fost altceva. Erai murdar. 

— Presupun că faptul că te-ai rostogolit pe podea nu 
te-a făcut să rămâi tocmai curată. Dacă ar fi să-ţi scot 
hainele, sunt sigur că aş găsi ce să curăâţ. 

— Nu mă voi îmbăia în faţa ta. 

— Nici nu aş visa să te rog să o faci. Colţul gurii i se 
arcui şi mai provocator. Aş visa aşa ceva, să fiu sincer, dar 
nu ţi-aş cere-o. Mă străduiesc să rămân un gentleman. 

„Nu o face!” îi venea să spună şi aproape că îşi muşcă 
vârful limbii ca să nu dea un răspuns care ar fi putut-o 
trimite valvârtej pe calea pierzaniei. 

— O voi pregăti aici şi voi aştepta în cealaltă încăpere 
până când termini. 

— Nu am încuietoare la uşa aceea. 

— Gillie! 

Oftă nerăbdător. Dacă aş fi vrut să profit, nu m-ar fi 
oprit o încuietoare. Şi probabil aş fi făcut-o deja. 

Avea dreptate. Ar fi putut profita cu o seară în urmă, 
când se afla cu el în trăsură, când merseseră pe stradă 
după ce văzuseră reprezentațiile de la teatrul ieftin sau 
chiar înăuntrul acelui loc. Nimeni nu ar fi spus nimic. Dacă 
ar fi observat, l-ar fi încurajat. Dar nu se putu abţine să nu Îi 
atragă atenţia: 

— Tocmai m-ai sărutat. 

— Şi tu ai vrut-o la fel de mult ca mine. Recunoaşte! 

Trase de un fir desprins din cuvertură. 

— Eram curioasă. Apoi, chiar dacă pretinsese că nu 
era treaba lui, recunoscu: 

— Nu am mai fost sărutată niciodată. 

Ridicându-şi privirea spre a lui, se înduioşă văzând 
înţelegerea din ochii lui. 

— Ştiu. 

O cuprinse panica. Mereu voise să o facă aşa cum 
trebuia. 

— Am făcut-o greşit? 

Acesta era motivul pentru care se oprise? Nu îi 


plăcuse la fel de mult pe cât îi plăcuse ei? 

— În niciun caz. Aş zice că ai un talent înnăscut. 

Că mama ei, fără îndoială. Mama ei se lăsase sărutată 
şi îşi oferise trupul, altfel Gillie nu ar fi existat. Adevărul era 
că se simţea murdară. ÎI ţinuse pe Charlie strâns şi, 
judecând după norul puturos care o înconjurase în 
apropierea lui, putea spune dar că nu mai văzuse apa de 
luni întregi. 

— Da, o baie ar fi minunată. Înclină din cap 
întrebătoare. Doar că nu-mi pot imagina că tu, duce fiind, 
ştii cum să o pregăteşti. 

Apăru din nou zâmbetul acela. 

— Ai fi surprinsă să afli ce ştiu să fac. 


* 


„Aşadar, cum se pregăteşte o baie?” se întrebă 
Thorne stând în bucătărie. Văzu o cutie cu lemne lângă 
sobă şi presupuse că trebuia să le vâre înăuntru şi să le 
aprindă, să umple o oală mare cu apă, apoi încă una şi încă 
una. 

Când se apucă de treabă, recunoscu în sinea lui că 
fusese o idee stupidă să sugereze o baie, dar trebuia să 
facă urgent ceva pentru a nu se mai gândi la buzele ei 
ademenitoare şi la sărutul care îl zăpăcise. Mai sărutase 
femei până atunci, o mulţime, tot felul de femei, dar 
niciodată nu  simţise că pătrunsese vreuna în el, 
mângâindu-i sufletul. 

În ciuda inocenţei şi a lipsei ei de experienţă, ea îşi 
dăruise întreaga fiinţă când li se îngemănaseră gurile, iar 
asta îl zguduise din cap până-n picioare. Chiar şi în clipa în 
care voise să se retragă simţise dorinţa şi mai puternică de 
a se avânta, ştiind că nu avea să semene cu nimic din ce 
trăise până atunci. Cum îl făcea femeia aceasta să 
tânjească după anumite lucruri, să îşi dorească ceea ce 
până atunci considerase a fi o dorinţă prostească? 

În timp ce aştepta să se încălzească apa, observă 
curăţenia din bucătărie, apoi intră în camera principală. In 


faţa  şemineului, era aşezată o canapea ce părea 
confortabilă, cu două fotolii de pluş acoperite cu un 
material galben floral de o parte şi de cealaltă. Pe o masă 
cu picioare scurte, aşezată în faţa canapelei, erau răsfirate 
câteva ziare. Nu îşi putea imagina că ea le răsfoia în 
căutare de mondenităţi. Nu, citea aceleaşi articole pe care 
le-ar fi citit un bărbat, articole importante, care o puneau la 
curent cu starea lumii, cu ce se întâmpla în industrie, în 
Parlament şi cu chestiuni care i-ar fi afectat profitul 
cârciumii sau i-ar fi dat idei cum să-l îmbunătăţească Pe 
polita căminului se afla o mică fotografie cu ramă de 
cositor. Nu se putu abţine să nu o ia şi să nu o studieze mai 
îndeaproape. În fundal, se afla cârciuma. Ea stătea în faţa 
ei, cu un grup de oameni, în care îl recunoscu pe fratele şi 
pe sora ei. Lângă ea era o femeie mărunţică, cu părul 
negru, nici zveltă, nici rotofeie, care presupuse că era 
mama ei. Gillie o ţinea cu braţul pe după umăr. De fapt, 
fiecare din ei cuprindea cu braţul umărul persoanei aflate 
lângă el, formând un lanţ de alinare şi de susţinere, care 
striga clar tuturor celor care treceau pe acolo că erau 
împreună în tot ce făceau. Nu-şi amintea ca vreunul din 
părinţii lui să-l fi îmbrăţişat vreodată, să fi stat atât de 
aproape de el. Gillie era puţin mai tânără, zâmbea radioasă, 
iar în ochi i se reflectau speranţa şi bucuria. Îi trecu prin 
minte că fotografia fusese făcută în perioada în care îşi 
deschisese cârciuma. Ar fi vrut să fi fost acolo să 
sărbătorească cu ea, să facă parte din momentul acela. 
Pufnind, aşeză fotografia la loc pe poliţa de stejar. Pe 
atunci, nici nu ştia că exista. 

Întorcându-se, zâmbi spre un tablou, întrebându-se de 
ce nu îl observase până atunci. Pe o stâncă stătea o sirenă, 
cu mâna odihnindu-se pe botul unui unicorn. Se părea că Îi 
plăceau într-adevăr sirenele şi unicornii. În ansamblu, 
camera nu era elegantă, dar avea căldură şi iubire. Işi 
imagina cât de reconfortant era când se întorcea seara 
acasă după muncă. Şi mai era un raft plin cu cărţi. 

După ce verifică apa şi văzu că încă nu fierbea, se 
întoarse în dormitorul ei, se ghemui în faţa şemineului şi 


făcu focul în vatră ca să nu o ia frigul. Simţea că îl priveşte. 

— Fac ce trebuie? 

— Nu ai mai făcut focul niciodată până acum? 

Stând pe vârful picioarelor, el se întoarse. 

— La moşie este casa unui fermier. Abandonată. În 
copilărie, mă furişam uneori şi petreceam câte o după- 
amiază ploioasă acolo. L-am rugat pe unul dintre servitori 
să mă înveţe să fac focul. Dintr-un motiv sau altul, mă irita 
întotdeauna când tata chema majordomul să aprindă focul 
ori să-l înteţească, iar majordomul chema un lacheu. 
Suntem nişte leneşi noi, nobilii. 

— Dar dacă v-aţi ocupa singuri de nevoile voastre, nu 
aţi avea nevoie de servitori. lar ei cum ar supravieţui? 

Işi pusese cotul pe coapse şi o studie. 

— Nu m-am gândit că trândăvia noastră serveşte unui 
scop mai important 

Ea îi zâmbi sfioasă. 

— Mă tachinezi. 

— Oarecum. Privi în jur, dorindu-şi să nu conteze, însă 
ştia că într-un fel, conta. 

— A mai fost vreodată un bărbat în locuinţa ta 
înaintea mea? 

— Nu. Nici măcar fraţii mei - nu după ce m-au ajutat 
să urc mobila pe scări. Întotdeauna a fost refugiul meu. 

Nodul din piept - nici nu îţi dăduse seama că era acolo 
- îi dispăru. Ar fi putut întâlni un bărbat în altă parte, dar, 
judecând după sărut, după frânturile de conversații pe care 
le purtaseră, după ceea ce spusese, credea că era foarte 
puţin probabil să fi avut relaţii intime cu un bărbat. Şi era 
încântat peste măsură la gândul că avea să fie primul 
pentru ea. Gândul acela aproape că îl făcu să se legene pe 
călcâie, dar o dorea cum nu mai dorise niciodată nimic în 
viaţa lui. Dar încă nu îi putea spune asta. 

— Este plăcut şi comod. Cald. Toate locuinţele mele 
sunt reci, dar nu din cauza aerului rece. 

— Poate că este nevoie de prezenţa unei femei. 

— Au parte de prezenţa mamei mele. Probabil că de 
aceea sunt astfel. Este o harpie glacială. 


Se ridică, se duse spre colţul unde se afla o cadă gata 
pregătită şi o împinse, astfel încât să o aşeze în faţa focului. 

— Nu sunt prea sigură că este o idee bună, spuse ea. 

— Este o provocare bine-venită. 

Ea râse. 

— Să torni apă în cadă? 

— Nu, să rezist dorinţei de a te atinge, să dovedesc că 
sunt serios. 

— Ştii că, dacă vei face ceva necuviincios, te voi 
omori. 

— Nu văd ce mi-ar plăcea mai mult decât să te 
privesc în ochi înainte să mor. 

— Vorbesc serios. Refuz să fiu luată în glumă. 

— Şi eu sunt serios. Extrem de serios. 

Fireşte, din când în când, flatase femeile cu vorbe 
goale, căci era de aşteptat; dar ea era genul de femeie care 
impunea sinceritate întotdeauna. Traversă încăperea, se 
sprijini de stâlpul patului şi îşi încrucişă braţele la piept. 

— Nu-mi dau seama ce culoare au ochii tăi. Uneori par 
verzi, alteori căprui. Când mă uit în ei, văd ambele culori. 

— Mama spune că sunt căprui. 

— Mă fascinează. Sper că nu te deranjează că mă uit 
fix la tine. 

În lumina slabă, abia văzu că se îmbujorase. 

— Ai tăi îmi amintesc de berea neagră. 

La naiba, îl încânta! 

— Nu sunt sigur că am mai cunoscut vreo femeie care 
să descrie culorile cu ajutorul băuturilor. 

— La asta mă pricep. 

— De ce o cârciumă? De ce nu un magazin de pălării 
sau... 

— Pentru că bărbaţii găsesc întotdeauna bani pentru 
o bere. Doamnele de pe aici nu îşi pot permite mereu o 
pălărie nouă. 

Spiritul practic nu  păruse niciodată atât de 
ademenitor. 

— De ce aici? Există lucruri mai bune şi mai sigure în 
Londra. 


— Oamenii de aici au nevoie să-şi găsească de lucru. 
Şi au nevoie de o bere din când în când pentru a mai uita 
de greutăţi. M-am gândit că într-un fel le-aş putea 
îmbunătăţi vieţile, făcând totodată un profit frumos. 

— Practică şi generoasă. 

— Cum ai ajuns de la măturatul scărilor să deţii o 
cârciumă? Par să necesite abilităţi complet diferite. 

Ea îşi arcul colţul gurii provocator. 

— Vei descoperi că am cele mai curate trepte din tot 
cartierul, ba chiar din toată Londra. 

— Nu mă îndoiesc, dar sunt multe lucruri de învăţat 
pentru a conduce eficient o afacere - orice afacere -, iar 
aceasta pare extrem de provocatoare. 

Ea îşi împleti degetele şi îşi puse mâinile în poală. 

— Nu puteam să mătur scări mereu. Plata este jalnică, 
iar munca e grea. La 14 ani, m-am dus să lucrez într-o 
cârciumă. 

| se strânse stomacul la gândul că bărbaţi grosolani o 
plesneau peste fund. 

— Ca servitoare? 

— Nu. În copilărie şi în adolescenţă, am purtat 
aproape tot timpul hainele rămase de la fraţii mei. Mama 
mă tundea scurt, aşa că omul care avea cârciuma a crezut 
că sunt băiat. Am început spălând vase, curăţând mesele şi 
servind la tejghea. Când şi-a dat seama că sunt fată, 
dovedisem că munceam din greu şi îi plăcea ideea că 
păcăleam lumea care mă credea băiat. Aşa că m-a luat sub 
aripa lui şi m-a învăţat ce ştia. Soţia lui era tare bună, fiică 
de vicar, şi considera că e necesar să pronunţi cuvintele 
corect dacă vrei să duci o viaţă mai bună. Aşa că mi-a dat 
lecţii în sensul acesta, pe care le-am împărtăşit cu fraţii 
mei. Ea ridică din umeri. Totodată, era de părere că trebuia 
să port rochii, să fiu cuviincioasă. În curând, am descoperit 
că, deşi purtam rochii, bărbaţii abia mă observau. Toate 
temerile că bărbaţii aveau să profite de mine fuseseră în 
van. 

El se îndoia de asta, bănuind că bărbaţii ajunseseră să 
o placă pentru ceea ce era, nu pentru că era femeie. În 


plus, avea patru fraţi cu mâinile mari, care se puteau 
transforma în pumni puternici. 

— Cred că deja băieţii te respectau. 

— Cred că fierbe apa, spuse ea încet. 

O auzi şi el clocotind în depărtare. 

— Da. Însă continuă să o privească un moment. Nu 
eşti obişnuită să vorbeşti despre tine, nu-i aşa? 

Ridică din umeri. 

— Nu sunt atât de interesantă. 

El se îndepărtă de pat şi se îndreptă spre uşă. Era 
limpede că se înşela. Nu mai cunoscuse niciodată o femeie 
atât de interesantă. 


Capitolul 15 


Era o greşeală ca el să fie acolo. Se putea obişnui să 
aibă cu cine vorbi. Nu era neplăcut să o servească cineva, 
deşi înţelegea că făcea treburile acelea mărunte, pe care 
altfel le-ar fi lăsat în seama unui servitor, din pricina 
împrejurărilor. 

Cu toate acestea, era plăcut să-i audă sunetul paşilor, 
să se uite la el în timp ce făcea ceva, la muşchii spatelui, 
care se vedeau încordându-se şi flexându-se sub cămaşă 
când ridica o găleată şi turna apă în cadă. Se mişca mereu 
cu mare uşurinţă, simțindu-se în largul lui. Ştia cine era şi 
ce era, lucru care îl făcea să fie incredibil de atrăgător. 

— Gata, spuse el în cele din urmă. Ar trebui să fie de 
ajuns. 

Încă nu părea convinsă că era înţelept să se îmbăieze 
în prezenţa lui, dar avea încredere în el, ceea ce era, de 
asemenea, un lucru necugetat. Era limpede că lovitura o 
făcuse să devină de-a dreptul necumpătată. 

Se opri în prag. 

— Voi închide uşa ca să ai puţină intimitate, dar 
strigă-mă după ce intri în cadă, ca să o deschid. 

— Cred că ar trebui să rămână închisă. 


El o cercetă o clipă. 

— Cum doreşti ei. 

De ce era brusc dezamăgită? 

— Dar strigă-mă dacă ai nevoie de mine şi anunţă-mă 
când termini. Dacă nu termini cam într-o jumătate de oră, 
voi deschide pentru a mă asigura că totul este în regulă şi 
nu ai adormit. 

— Nu voi adormi. 

Era mai uşor de zis decât de făcut după ce se cufundă 
în abisul ceresc de apă caldă. O dureau toţi muşchii, iar 
căldura care îi pătrundea în oase făcea ca totul să pară mai 
uşor. Charlie, blestemat să fie, o lovise rău de câteva ori, 
ţintind strategic spre părţile mai moi ale trupului. Sau poate 
că nu fusese strategic deloc. Poate că doar avusese noroc. 
Nu i se păruse niciodată că era vreun mare gânditor. Dacă 
era în stare să gândească, şi-ar fi dat seama că nu era bine 
să atace pe cineva lângă localul ei, mai ales că fusese atât 
de idiot încât să se întoarcă la cârciumă. Dacă ar fi fost 
deştept, ar fi mers în altă parte, dar acţiona în virtutea 
inerţiei, iar din când în când intra să bea o bere. 

— Este totul în regulă? se auzi un strigăt de dincolo de 
uşă. 

— Sunt bine! 

— Eşti în cadă? 

— Da. 

— Foarte bine. 

Apoi începu să citească cu o voce gravă şi sonoră, 
care pătrundea prin pereţii subţiri ai apartamentului. Dacă 
fraţii ei încă făceau curăţenie, aveau să-l audă. In cazul în 
care Beast nu reuşea să îl convingă, Aiden avea să dea 
fuga sus, iar ea nu voia să o vadă goală în cadă, cu un 
bărbat străin în apartament. 

— Deschide uşa! strigă ea. 

El nu puse întrebări şi nu ezită. Uşa se deschise brusc. 
Nu îi văzu decât braţul împingând-o. Apoi începu să 
citească din nou. 

Cufundându-se în apă cât de mult putu, se aplecă şi 
îşi cuprinse picioarele cu braţele. 


— Intră. 

Nici de data asta nu ezită. Se strădui din răsputeri să 
nu zâmbească văzându-i expresia inocentă. 

— Nu-ţi place povestea? întrebă el ridicând cartea. 

— Nu-mi place că strigi. Poţi să stai aici în balansoar, 
dar întoarce-te, ca să fii cu spatele la mine. 

— Prea bine. 

Se uită cum aşeza scaunul, ţinând ochii în pământ. 
După ce se aşeză, întrebă: 

— Să continui? 

— Da, te rog. Îşi aşeză obrazul pe genunchii ridicaţi şi 
se uită cum se mişca, legănându-se înainte şi înapoi, 
înainte şi înapoi, ascultând cadenţa hipnotică a vocii lui 
citind despre originile diamantului, care avea să joace un 
rol major în poveste. O citise deja, dar el aducea povestea 
la viaţă aşa cum ea nu reuşise să o facă pur şi simplu 
citind-o. O ducea într-o lume misterioasă ţesută nu atât de 
autor, ci de el însuşi. Punea energie în lectură. Nu erau doar 
nişte cuvinte repetate. Vocea lui o împresura, o pătrundea. 
Lumina flăcărilor din vatră îi radia în părul întunecat, pe 
umeri şi pe spate. 

Fără să facă un efort prea mare, o ademenea, o 
ademenea, o ademenea... 

Nu se auzi niciun sunet când se ridică în picioare, cu 
apa scurgându-i-se pe corp şi pielea lucindu-i. Incet, ieşi din 
cadă şi se îndreptă tiptil spre el. Nu făcu decât să îşi ridice 
privirea când îi luă cartea din mâini şi o aruncă deoparte. 
Nările începură să îi freamăte, ochii îi erau ca doi cărbuni 
încinşi, iar buzele i se desfăcură. Dorinţa, ardoarea şi 
nevoia irepresibilă emanau din el. 

Se aşeză în poala lui, deloc surprinsă să constate că 
se uscase. Îl cuprinse cu braţul gol pe după gât, prinzându-i 
maxilarul puternic cu cealaltă mână. 

— Ar trebui să fie păcat ca un bărbat să fie atât de 
frumos ca tine. 

— Prefer chipeș. 

Îşi trecu degetele peste chipul lui, apoi i le strecură în 


> 


păr. 


— Mă faci să vreau să fac lucruri necuvenite. 
Inchizând ochii, îşi cobori gura... 


— Gillie! 
„spre gura lui, lăsându-și limba să cutreiere... 
— Gillie! 


„„„să guste, să exploreze, să afle toate cotloanele... 

— Scumpo, trebuie să te trezeşti! 

Nu, nu, nu! Nu voia să părăsească această fantezie 
până când nu se încheia satisfăcător. 

— Gillie, trezeşte-te, te rog, acum! 

Grija şi preocuparea, urma de panică pe care i le ghici 
în voce străbătură prin imaginile din mintea ei. Clipi şi 
deschise ochii. Era acolo, cuprinzându-i faţa în mâini. Îi 
aruncă un zâmbet superb pe care nu avea să-l uite 
niciodată. 

— M-ai speriat! 

Nu-şi putea închipui că el s-ar putea teme de ceva. 

— Am adormit, spuse ea prosteşte, deşi nu era 
nevoie. 

Ce dezamăgitor să-şi dea seama că nu fusese decât 
un vis încântător! 

— Sunt sigur că lectura mea a fost plictisitoare. 

— Nu, a fost încântătoare. 

Apoi îşi dădu seama că era în continuare aplecată în 
cadă, cu el atât de aproape, dar cel puţin o privea în ochi şi 
nu putea vedea cine ştie ce dacă se uita în jos. Ar fi trebuit 
să fie stânjenită, şi poate că ar fi fost dacă nu ar fi avut acel 
vis ridicol. 

El îşi trecu degetele peste dosului braţului el. 

— Te-a învineţit. 

— Nu doare. 

— Nu asta este ideea. Nu ar fi trebuit să te atingă 
niciodată. 

— Nu prea i-am dat de ales. 

— Am observat. Am intrat exact când ai sărit pe el. Ai 
o gambă frumoasă, apropo. 

— De unde ştii? 

— i s-a ridicat fusta puţin şi nu am fost atât de galant 


încât să mă uit într-o parte. 

Incepea să se încingă, reîncălzind fără îndoială apa. 

— Nu eşti obişnuită cu complimentele, spuse el încet. 

— Nu le acord atenţie. Sunt menite să sucească 
minţile femeilor şi nu vreau să mi se întâmple asta. 

Dar el avea dreptate. Bărbaţii, în afară de fraţii ei, nu 
o complimentau niciodată. Dar, pe de altă parte, nu 
căutase niciodată complimente şi nu dăduse de înţeles că i- 
ar plăcea să le audă. 

— Câte vânătăi ai pe care nu le pot vedea? întrebă el. 

Clătină din cap şi ridică din umeri. 

— Câteva pe ici, pe colo. Nu înseamnă nimic. 

— Cunosc femei care cad la pat dacă se taie într-o 
bucată de hârtie. 

Ea râse uşor. 

— Nu, nu e aşa. Este ridicol. 

Şi conversaţia lor devenea ridicolă. Nu că ar fi 
deranjat-o. Nu îşi amintea să fi făcut vreodată vreun bărbat 
să râdă ori să se simtă tânără, inocentă ori prostuţă. Mama 
ei îi spusese mereu că se născuse mare, prea responsabilă 
pentru propriul bine şi că trebuia să se distreze puţin. 
Munca îi aducea bucurie. Ce altceva îi mai trebuia în afară 
de asta? 

— Dacă te întorci la scaunul tău şi la citit, eu mă spăl 
ca să terminăm odată cu asta. 

— Ce-ai zice dacă te-aş freca pe spate? 

Aproape că îi căzu stomacul pe fundul căzii. 

— Este prea intim. 

ă — Şi tu m-ai spălat pe braţe, pe picioare şi pe piept. 
Indrăznesc să spun, centimetru cu centimetru. 

— Nu chiar aşa. Rămăseseră numeroase porţiuni 
neatinse, iar gândul la ele o făcu să se încingă. Privi spre 
foc, încercând să-şi recapete cumpătul, apoi se întoarse 
spre el: Ştiam că este o idee proastă. Dă-te deoparte. 

El trebui să o facă, dându-se înapoi până când se 
îndepărtă câţiva paşi, fără a-şi lua privirea de la ea. Viteza 
cu care îi îndeplini porunca o făcu să respire mai uşor. 

— Doar spatele, spuse el încet 


Ea rămase din nou fără aer. 

— Este necuviincios. 

— Gillie, nu s-a întâmplat nimic necuviincios de când 
ne-am cunoscut. Am fost în patul tău gol ca în ziua în care 
m-am născut. M-ai îngrijit, m-ai alinat şi nu ai profitat. Nu 
vreau decât să îţi întorc favoarea, să am grijă de tine aşa 
cum ai avut tu de mine. Te-a spălat cineva vreodată pe 
spate? 

— Mama. M-a spălat până la opt ani. Apoi am fost 
suficient de mare ca să o fac singură. Ciudat este că, ultima 
dată când a făcut-o, nu ştiam că era ultima dată. Nu ştim 
întotdeauna când ceva se întâmplă pentru ultima oară. 

— Nu, nu ştim. Dar ultima oară când a vorbit tatăl 
meu cu mine am bănuit că nu avea să se mai întâmple. Mi- 
a pus ceasul în palmă, iar eu am ştiut, dar am fost un pic 
şocat când temerile mi s-au adeverit. 

— İl vom pe face pe Charlie să spună unde l-a plasat. 
Cunosc o mulţime de locuri în care sunt duse bunurile 
furate pe-aici. După ce vom afla cui l-a vândut, vom putea 
să-l răscumpărăm ori sau să aflăm unde a fost vândut. 

— Bine atunci. Vom sta de vorbă cu el. Între timp, 
baia ta, spatele? 

Ea clătină din cap. Dacă îl lăsa să o spele pe spate, se 
temea că avea să îşi dorească să o spele peste tot. 

— Nu pot. 

El se întoarse şi se ridică în picioare. 

— Voi sta în camera de alături până când termini. 
Cheamă-mă dacă al nevoie de mine! 

Se uită la el în timp ce ieşea, ştiind că ar fi trebuit să 
se simtă uşurată. În schimb, se blestemă pentru laşitate, că 
nu avea încredere totală - nu în el, din niciun bărbat. 
Bărbaţi pe care nu-i cunoştea şi care îi făcuseră rău mamei 
sale. Bărbatul care îi făcuse rău mamei sale, lăsând-o 
însărcinată cu pruncul care era acum sora ei mai mică, 
Fancy; bărbatul care ar fi profitat de ea dacă nu şi-ar fi 
petrecut cea mai mare parte a vieţii deghizată în băiat. Îşi 
amintea cât de ciudat se simţise prima dată când purtase 
fustă, când nu mai simţea nicio cusătură între picioare. 


Deschisese o cârciumă pentru că acolo nu trebuia să 
impresioneze pe nimeni. Putea purta în continuare părul 
scurt, fuste care nu i se lipeau de corp şi fără jupe, căci cei 
care veneau să bea ceva nu aveau nevoie de o doamnă 
elegantă să le toarne în pahar. Nu le păsa decât să aibă 
paharul plin. 

În ciuda înălţimii ei, în cârciumă abia era observată, 
iar o femeie care trecea neobservată nu risca să aducă pe 
lume un copil nedorit. 

Dar chiar în clipa în care gândea acest lucru, ştia că 
orice copil ar fi născut ar fi fost dorit, indiferent de 
împrejurările în care ar fi venit pe lume. Nu înţelesese 
niciodată de ce trebuiau să sufere cei născuţi în păcat în 
niciun caz nu era vina lor. 

Deşi, ca să fie sinceră, până la Thorne, nu cunoscuse 
cu adevărat ispita. Dacă ar fi reuşit să reziste, să nu 
tremure sub degetele lui în timp ce o spăla pe spate, poate 
că i-ar fi acceptat oferta. Dar încă se cutremura după visul 
acela arzător, în care se ghemuise în poala lui şi încercase 
să-l seducă. Ar fi fost mai bine să îşi pună nişte haine pe ea 
înainte să se trezească în încăperea cealaltă, frecându-şi 
corpul de al lui de parcă ar fi fost o pisică nenorocită. 

Pentru că o întrebase în timp ce se spăla, observă 
vânătăile de pe tibie, de pe coapsă, de pe şold şi din alte 
locuri. Şapte în total, din câte putea vedea. Vreo două, 
aflate în locurile mai moi, se înnegreau şi se făcea urâte. 
Trecuse ceva vreme de când nu se mai încăierase şi ar fi 
trebuit să fie îngrozită de comportamentul ei. In schimb, se 
simţea chiar mândră, fiindcă era sigură că dăduse tot ce 
avea mai bun. După ce termină cu baia, ieşi din cadă şi se 
şterse. Încă o durea capul, simţea un zvâcnet înăbuşit, care 
o enerva mai tare decât orice. Se gândi să îşi pună cămaşa 
de noapte şi să se strecoare în pat câteva minute, dar 
mama ei ar fi fost îngrozită dacă ar fi purtat aşa ceva în 
prezenţa cuiva, cu atât mai mult a unui bărbat. Astfel că 
hotări să nu îşi înfăşoare sânii şi alese o bluză şi o fustă 
curate. Cu picioarele goale, se urcă în pat. 

Trebuie să fi auzit scârţâind, căci apăru în cadrul uşii 


înainte să apuce să se aşeze, întorcându-se pe-o parte. 

— Nu vei dormi. 

— Sunt epuizată. Este aproape lumină... 

— Încă nu am auzit ciocârlia. 

Ea scoase un râset obosit. 

— Nu vei auzi ciocârlia aia. Vei auzi căruţe, roabe, 
copite de cai şi scârţâit de roţi. Vei auzi viaţa. Lasă-mă să 
dorm câteva minute! 

— Nu pot. Şi nu pot nici să îţi citesc, căci te va dormi. 
Aşa că va trebui să îţi pun întrebări. Se apropie de 
marginea patului şi se aşeză. 

— Putem să facem lampa mai mică? întrebă ea. Mă 
doare capul mai tare din cauza luminii. 

El stinse flacăra, se ridică, aţâţă focul ca să arunce un 
pic mai multă lumină, fiind suficient de departe ca să nu-i 
obosească ochii. Când se întoarse, se întinse pe pat lângă 
ea. _ 

— Nu te alarma! Nu te voi atinge. Incerc doar să mă 
asigur că rămân şi eu treaz. 

Cu spatele spre el, sprijinindu-se în cot, îl privi peste 
umăr. Se uita ţintă în tavan cu o mână sub cap, iar 
priveliştea o făcu să simtă că i se usucă gura. 

— Măcar scoate-ţi cizmele. 

El se supuse, iar gestul lui o atinse profund căci îşi 
aminti că uitase de mult de gândul că un bărbat avea să îşi 
aşeze vreodată încălţămintea sub patul ei. Se întinse încet 
la loc, ca şi când ar fi încercat să nu-i facă rău, întorcându- 
şi privirea spre ea. 

— Aşadar, vorbeşte cu mine. 

— Nu mai am multe de spus. i-am povestit deja 
despre diverse licori. 

El zâmbi. 

— Ah, da, îmi amintesc asta. În ciuda durerii şi a 
năucelii, voiam să aud ce aveai de spus. 

— Cam asta este tot ce ştiu. 

— Vorbeşte-mi despre visurile tale. 

Că visase cum se aşezase în poala lui şi îl săruta până 
ce uita de ea? In niciun caz! 


— Trebuie să fie un vis în care faci ceva ce nu ai mai 
făcut, adăugă el. 

Ea se întinse, îşi strecură mâna sub obraz şi privi spre 
lampa întunecată. Era mult mai uşor să şoptească despre 
visuri când nu se uita fix la cineva. 

— Ai fost vreodată în Franţa? 

— Da, tu nu ai fost? 

— Nu am părăsit niciodată Londra. 

— i-ar plăcea neîndoielnic Parisul. Din câte înţeleg, 
doamnele merg acolo pentru a-şi cumpăra rochiile de bal. 

— La ce mi-ar folosi rochiile de bal? Eu vreau să 
vizitez podgoriile. Se uită peste umăr, dar poziţia în care 
stătea nu îi permitea să vadă decât picioarele lui goale. De 
ce îi tresălta stomacul când se uita la ele? Tu le-ai văzut? 

— Nu mi-a trecut niciodată prin cap că ar merita 
văzute. 

Ea se întoarse spre lampă. 

— Cred că ar fi fascinant să întâlnesc oameni care ne 
dau ceva ce aduce o plăcere atât de mare. Mi-ar plăcea să 
iau un strugure din vie, să îl arunc în gură, să-mi scot 
pantofii şi să mă plimb prin pământul care hrăneşte via. Mi- 
ar plăcea să văd cum se face vinul şi să îl gust în fiecare 
etapă când este făcut. 

— Bănuiesc că nu este deloc bun la început. 

— Ceea ce ar face ca rezultatul final să fie cu atât mai 
miraculos. 

— Îţi place vinul. 

— Mm... Şi whisky-ul. Râse uşor. Aproape tot ce 
servesc. 

— Nu am cunoscut niciodată o femeie care să bea 
altceva decât vin. 

Închise ochii şi îşi aminti ceva. 

— Când fraţii mei au început să bea, m-au invitat şi pe 
mine. Am început să prind gustul. Ştiu care e diferenţa 
dintre băuturile bune şi cele proaste. Nu vei găsi băuturi 
proaste în cârciuma mea. 

Patul se mişcă, iar ea se gândi că el se întorcea. Dacă 
nu ar fi fost atât de obosită, s-ar fi uitat din nou peste umăr 


ca să vadă dacă avea picioarele aşezate unul peste altul. In 
schimb, se lăsă cuprinsă de letargie. 

— Gillie? 

— Nu am adormit. Nu... voi adormi. 

— Continuă să vorbeşti. 

Ea clătină din cap cât putu, fără să îl clintească de pe 
pernă. 

— Fără alte visuri. Doar podgorii. 

Se aşternu liniştea între ei, iar ea se întrebă dacă ar 
trebui să-l întrebe de visurile lui. Dar era duce. Avea bani, 
mijloace şi puterea de a-şi transforma toate visurile în 
realitate. Ce şi-ar fi putut dori şi nu avea? În afară deo 
mireasă care să nu-l părăsească la altar. 

— Gillie? Avea vocea scăzută, tandră. Nu ştii nimic 
despre părinţii tăi? 

O întrebase şi înainte, dar poate că se îndoia că îi 
spusese adevărul, gândindu-se că nu îl cunoştea îndeajuns 
la momentul respectiv încât să şi răspundă sincer la 
întrebarea impertinentă. Acum se cunoşteau ceva mai bine. 
Poate că, dacă nu ar fi fost atât de întuneric în încăpere şi 
nu ar fi simţit căldura trupului lui sau dacă nu ar fi fost 
conştientă de greutatea lui pe cealaltă parte a patului... 

Dacă nu ar fi simţit parfumul acela proaspăt, de 
citrice, care îi amintea de pere pergamute şi lămâi, dacă nu 
ar fi sărutat-o, dacă nu ar fi primit o lovitură în cap, poate 
că nu i-ar fi dezvăluit fantezia ei secretă, pe care nu o 
împărtăşea niciodată nimănui, nici măcar fraţilor ei. 

— Când eram mică, doar o copilă, îmi imaginam că 
mama era prinţesă. Că s-a îndrăgostit de cineva considerat 
a nu fi de teapa ei. Nu ştiu, un paznic de la palat sau poate 
fierarul satului. Era îndrăzneață cu el şi a dat de bucluc. Nu 
i-au lăsat să se căsătorească, desigur, deşi o iubea şi el. Nu 
au lăsat-o să mă păstreze pentru că era o persoană foarte 
importantă şi trebuia să se căsătorească aşa cum se 
cuvenea, iar eu eram dovada păcatelor ei. Aşa că m-au 
lăsat pe pragul unei uşi. 

Patul se mişcă din nou, iar braţul lui o cuprinse şi se 
trezi cuibărită la pieptul lui. 


— Şi tu eşti importantă, spuse el încet, aproape de 
urechea ei. 

Rămase  nemişcată şi tăcută, bucurându-se de 
apropierea lui, surprinsă de cât de natural părea să o ţină în 
braţe. li simţea pieptul urcând şi coborând lipit de spatele 
ei. Atât de încântător, de liniştitor! În următoarea noapte, 
avea să-i fie dor de asta, avea să-i fie dor de el. 

Intotdeauna crezuse că era mai bine să nu ştii exact 
ce-ţi lipseşte în viaţă. Dar în clipa aceea era recunoscătoare 
că nu avea să moară fără să fi fost ţinută în braţe de un 
bărbat. 


Capitolul 16 


E| se trezi cu fundul ei lipit de mădularul lui tare, cu 
braţul peste talia ei îngustă şi cu mâna ei peste a lui, mai 
jos de coaste. La un moment dat, în timpul nopţii, îşi 
mutase capul de pe pernă în îndoitura celuilalt braţ al lui iar 
acum era complet amorţit. Se blestemă că fusese atât de 
nechibzuit încât să nu simtă nici măcar un centimetru din 
ea. 

Nu voise să adoarmă, nu dorise ca ea să adoarmă, dar 
liniştea se aşternuse între ei după ce ţi spusese la ce visa 
când era copilă. Işi închipuia că făcea partea dintr-o familie 
princiară. Cu siguranţă, avea o ţinută regală. Şi, pe lângă 
asta, poseda putere, curaj şi hotărâre. Nu ştiuse ce să 
spună în momentul acela, aşa că o ţinuse în braţe, 
cuvintele pe care le mormăise în cele din urmă fiind 
nepotrivite pentru a exprima în ce fel îi afecta. Era extrem 
de inocentă, în ciuda provenienţei modeste. Însă în acelaşi 
timp era foarte iscusită în cele lumeşti, ceea ce sugera că 
înţelegea natura umană mult mai bine decât el. 

Fusese lăsată pe pragul unei uşi. Cum putea fi cineva 
atât de crud? Ştia prea bine că legea nu îi favoriza pe cei 
născuţi în afara căsătoriei. Auzise şi citise poveşti de groază 
despre felul în care fuseseră înlăturați unii dintre aceşti 


copii. Ea învinsese hazardul şi supravieţuise. 

Deşi bănuia că nu mai avea mult de trăit dacă ea 
continua să sară la bărbaţi. 

Avea picioarele înlănţuite cu ale lui, fusta i se ridicase 
deasupra genunchilor şi i se vedea gamba aceea lungă şi 
încântătoare pe care îi venea să o sărute. l-ar fi plăcut să îşi 
treacă gura peste ea. Nu doar acolo, ci pe tot trupul ei, din 
creştetul capului până în vârful degetelor de la picioare. 

In încăpere se auzea respiraţia ei regulată şi uşoară, 
care îi încălzea inima. Voia să se trezească în sunetul acela 
din nou, doar să fie goală în braţele lui. Îşi imagină bucuria 
pe care ar fi trăit-o dacă ar fi dus-o la podgoriile din Franţa, 
după ce ar fi făcut un popas în Paris. Poate că nu îi trebuia 
o rochie de bal, dar cu siguranţă merita una. Se gândi să îi 
cumpere mănuşi, ciorapi şi tot felul de obiecte de lenjerie 
feminină care îi treceau prin cap. Nu voia să îşi înfăşoare 
sânii ca şi când s-ar fi ruşinat cu ei, cu faptul că era femeie. 

Insă era exclus să îi cumpere ceva, la fel cum era 
exclus şi se mai trezească vreodată cu ea în braţe. Chiar 
dacă mama ei era prinţesă, el nu o putea cere în căsătorie. 
Nu ar fi fost niciodată acceptată de familia lui, de prietenii 
şi egalii săi. In ciuda îndrăznelii ei, era străină de lumea 
aceea în care viaţa ar fi fost de neîndurat pentru ea. 

Cu toate acestea, se trezi studiindu-i ceafa zveltă, 
neacoperită de şuviţe de păr. Vedea muşchii delicaţi, 
curbura blândă. In ciuda bunelor lui intenţii, se aplecă şi 
depuse un sărut acolo. Ea suspină, iar mădularul lui 
necuviincios se întări mai tare. 

— Gillie! Trebuie să te trezeşti acum, prinţesă! 

Gemând încet, reuşi să se întindă fără a se întinde de 
fapt, iar corpul ei se undui lipit de al lui într-o manieră atât 
de provocatoare încât aproape că mormăi de frustrare şi de 
dorinţă. Alunecându-şi braţul de sub capul ei, se rostogoli, 
îşi cobori picioarele din pat şi se ridică, încordându-şi mâna 
pe care încă şi-o simţea şi bucurându-se că începea să 
simtă furnicături dureroase în cealaltă, în care revenea 
sângele. 

— Am adormit, mormăi ea căscând, iar el şi-o închipui 


întinzându-se din nou. 

— Era aproape de zorii zilei şi m-am gândit că eşti în 
siguranţă. 

— De ce m-ai numit prințesă? 

Privi peste umărul ei. | se ridicase părul care îi ieşise 
de sub bandajul înfăşurat în jurul capului pentru a-i proteja 
rana. | se părea adorabilă. 

— Dacă mama ta a fost prinţesă, atunci şi tu eşti. 

Ea închise ochii. 

— Nu mă lua peste picior. 

— Nu te iau. Fusese profund înduioşat de poveste. Te 
văd în rolul de prinţesă. 

Ea îşi dădu ochii peste cap. 

— Nu-mi vine să cred că ţi-am spus povestea aceea. 
Trebuie să fi fost tare năucă. 

— Mă bucur că ai făcut-o. Nu m-am gândit niciodată 
cât de dificil trebuie să fie să nu ştii de unde vii. 

— Nu contează, de fapt. Nu de când am crescut. O am 
pe mama. La câtă dragoste mi-a oferit, este ca şi când ea 
m-a adus pe lume. Să fac nişte terci de ovăz? 

Era limpede că nu mai voia să discute despre asta. 

— Nu pentru mine. Ar trebui să plec. 

Se întinse, îşi luă cizmele şi le încălţă. Se ridică în 
picioare şi îşi desfăcu mânecile cămăşii, începând să se 
aranjeze pentru a fi din nou prezentabil şi a ieşi în lume; îşi 
legă lavaliera, îşi puse vesta, apoi haina. Avea nevoie 
disperată să se bărbierească, dar ştia de data trecută că ea 
nu avea brici. 

— Apreciez că ai stat şi ai avut grijă de mine. 

— A fost plăcerea mea. 

Se pregăti să plece, dându-şi seama că ea coborâse 
din pat şi venea pe urmele lui, cu picioarele goale. Deschise 
uşa de la intrare. 

— Presupun că acum suntem chit, spuse ea încet. 

El se întoarse şi o văzu atât de aproape încât ar fi 
putut s-o atingă, ţinând degetele împletite în poală, iar el se 
întrebă dacă le ţinea astfel ca să nu le întindă spre el. Nu 
era atât de galant pe cât voia. li luă bărbia între degetul 


mare şi arătător, se aplecă şi o sărută, iar buzele li se 
împreunară pentru un moment scurt, dar dulce. 

— Nici pe departe, prinţesă. 

Spunând asta, cobori în grabă scările şi dispăru în 
dosul clădirii, unde îl aştepta trăsura, cu vizitiul şi însoţitorul 
acestuia stând vigilenţi lângă cai. 

— Imi pare rău că am plecat cu întârziere, Maxwell, îi 
spuse el vizitiului când se apropie. 

— Nu vă faceţi griji, Excelenţă. 

— Sper că nu ai petrecut noaptea stând aici. 

— Nu, domnule, am dormit cu rândul în trăsură. 

— Cu toate acestea, a fost nepoliticos din partea mea. 

Ar fi trebuit să-i trimită acasă şi să le spună să se 
întoarcă dimineaţă. Pe de altă parte, îi plătea îndeajuns de 
bine încât să se aştepte la câte un inconvenient din când în 
când. Urcă în vehicul şi le spuse unde dorea să se oprească 
înainte de a ajunge la reşedinţa Coventry. 

La scurt timp după aceea, afişând întreaga ţinută 
nobilă, intră în cea mai apropiată clădire a poliţiei, păşi în 
biroul în care erau doi bărbaţi în uniformă şi i se adresă 
celui care părea să fie mai tânăr, mai puţin experimentat şi 
cel mai uşor de impresionat 

— A fost adus aseară aici un anumit Charlie McFarley? 

Ofiţerul încuviinţă din cap. 

— Da. 

— Aş dori să stau de vorbă cu el între patru ochi. 

— Sunteţi avocatul lui? 

— Nu. Scoase o carte de vizită din buzunar şi i-o 
întinse. Sunt ducele de Thornley, văr cu regina. 

Era văr foarte-foarte îndepărtat, înrudit printr-o serie 
de căsătorii, nu prin sânge, dar nu excludea ideea de a 
adăuga greutate titlului său când era nevoie. 

Bărbatul, care stătea drept ca o scândură, se îndreptă 
şi mai tare, păli considerabil şi încuviinţă cu atâta forţă, 
încât era de mirare că nu îi zbură capul de pe umeri. 

— Desigur, Excelenţă, pot aranja să staţi de vorbă cu 
el în biroul Inspectorului-şef. 

— Nu este necesar atâta deranj. O vizită rapidă în 


celula lui ar fi suficientă. Durează numai un minut. 

— Cum doriţi, domnule. Vă rog să mă urmaţi. Scoase 
un inel de chei şi îl conduse pe coridor, pe nişte scări, apoi 
pe alt coridor, doar că pe acesta se vedeau o mulţime de 
uşi de fier. O deschise pe cea din capăt. 

— Aş vrea să stai de partea aceasta a uşii, pe hol, 
până când bat, îl instrui Thorne într-o manieră care sugera 
că nu era o rugăminte ci o poruncă. 

— Desigur, Excelenţă. 

Zâmbi în semn de apreciere. 

— Eşti un om bun. 

Intră. Charlie McFarley stătea pe o bancă de lemn ce 
părea extrem de incomodă, care servea, fără îndoială, 
drept pat. Se ridică încet în picioare, cu pumnii încleştaţi şi 
mijind ochii. Încercarea de a părea intimidant nu prea îi ieşi 
din pricina maxilarului strâmb. 

— Cine eşti? mormăi el. 

— Cel pe care l-ai jefuit deunăzi în faţă la Sirena şi 
Unicornul. Dându-şi ochii peste cap, încercă să rânjească. 
Rezultatul fu ridicol, când nu îşi putea mişca gura. 

— Ceasul a dispărut, mormăi el cu greu, încât Thorne 
abia desluşi cuvintele. 

— Nu-mi pasă de ceas. 

Făcu un pas repede înainte şi îl izbi tare cu pumnul în 
stomac. 

Icnind şi chinuindu-se să tragă aer în piept, hoţul căzu 
în genunchi. Thorne se ghemui, îl prinse de părul lung şi 
murdar şi îi smuci capul pe spate, până când se putu uita în 
ochii lui. 

— Aseară ai învineţit-o pe domnişoara Trewlove. Dacă 
tu sau tovarăşii tăi o mai atingeţi vreodată, chiar şi cu un 
deget, voi avea grijă să fii spânzurat. E limpede? 

Charlie McFarley încuviinţă din cap cât îi îngădui 
strânsoarea ca de menghină a lui Thorne. îl aruncă într-o 
parte ca pe un gunoi. 

Se îndreptă, făcu doi paşi şi bătu. Uşa se deschise, iar 
el o luă din loc, simțind o mare satisfacţie. Nu o putea 
proteja pe Gillie de neplăcerile vieţii, dar intenţiona să facă 


tot ce putea. 


Ceva mai târziu, ajunse acasă şi îl apucă foamea. Era 
încă destul de devreme şi se servea micul dejun, aşa că se 
îndreptă spre salon, uitând să ţină cont de faptul că era 
îndeajuns de târziu şi avea să o găsească pe mama lui 
acolo. 

— Duhneşti a ea, rosti dispreţuitoare, strâmbând din 
nas dezgustată, emițând sentinţe, cum îi plăcea ei să îşi 
înceapă ziua. 

— A ea? întrebă el calm îndreptându-se spre bufet şi 
umplându-şi farfuria cu mâncare. 

— Femeia în patul căreia ţi-ai petrecut noaptea. 

Îşi dădu seama că avea dreptate şi simţi vag mirosul 
lui Gillie în propriile haine. 

— Îndrăznesc să spun că ai sânge de ogar în vine. Îmi 
voi instrui valetul să nu îmi spele veşmintele astfel încât să 
îi pot inhala parfumul dulce ori de câte ori doresc. 

— Eşti dezgustător. 

Se aşeză la masă. 

— Bună dimineaţa şi ţie, mamă. 

— Întotdeauna miroseam duhoarea femeilor cu care 
se culca tatăl tău. Eşti exact ca el. 

Faptul că tatăl lui nu-şi onorase jurămintele era unul 
dintre lucrurile care îl dezamăgiseră cel mai tare la 
părintele său, dar nu avea nimic de câştigat dacă suferea 
din pricina neajunsurilor fostului duce, chiar dacă aceste 
fapte îl îmbolnăviseră, pricinuindu-i în cele din urmă 
nebunia. O vreme, transformase viaţa tuturor în iad. 

— Au trecut aproape doisprezece ani de când s-a 
stins. Ar trebui să încerci să îi ierţi greşelile. 

— Niciodată. Sorbi din ceai, încruntată peste 
marginea ceştii delicate de porțelan, iar mâna îi tremura 
uşor. Aţi avut noroc să daţi de fată? 

— Nu. Dar de curând am primit de la ea o scrisoare în 
care îmi spune că a fugit pentru a fi cu altcineva. 


Nu erau tocmai cuvintele ei dar nu simţea nevoia să i 
le împărtăşească. 

Ea închise ochii şi strânse din dinţi. Părea pe punctul 
de a izbucni. Dacă ar fi fost un vulcan, nu s-ar fi îndoit că 
pământul ar fi fost distrus. În cele din urmă, deschise ochii. 

— Ai vorbit cu Collingsworth în legătură cu dezastrul 
acesta? 

— Da. 

— Şi ce compensaţii este pregătit să ofere? 

Dorindu-şi să se fi gândit să ceară o tavă cu mâncare 
în dormitor, ridică din sprâncene spre ea. 

— Compensaţii? 

— Da. Fata a încălcat logodna. Ai dreptul să o dai în 
judecată. 

— Este un prieten vechi. Nu-l voi da în judecată. 

— Aproape că te-a făcut de ruşine părăsindu-te la 
biserică. Dacă nu faci ceva, toţi nobilii îşi vor pierde 
respectul faţă de tine. 

Deşi trebuia să recunoască faptul că fusese 
stânjenitor şi totodată umilitor că fusese părăsit la altar, era 
de preferat acea situaţie decât să ia de soţie o femeie care 
ar fi tânjit mereu să fie în braţele altcuiva. 

— Voi supravieţui. 

— Nu ar fi trebuit să pleci după ea. Am auzit zvonuri... 

Se întrerupse sugestiv. 

El nu avea de gând să muşte momeala. Nu se dăduse 
niciodată în vânt după bârfe, poate că îl înconjuraseră prea 
mult în copilărie. Infidelităţile tatălui fuseseră mereu 
subiect de bârfă. 

— S-a terminat. Nu are rost să mai despicăm firul în 
patru. Deşi presupun că ar trebui să dau un anunţ în 
Times... 

— În niciun caz! Şi aşa vuieşte oraşul de bârfe. 

— Motiv pentru care se impune un anunţ ca să 
controlăm situaţia. 

— Vei menţiona că ai fost refuzat? Cred că nu. Trebuie 
formulat cu grijă ca să se înţeleagă că decizia de a pune 
capăt lucrurilor a fost a ta. 


El oftă. 

— Cine va crede asta când eu am aşteptat răbdător la 
altar? 

— Ai anunţat că fata s-a îmbolnăvit. După ce ai 
reflectat pe îndelete, ai hotărât că nu are rost să te 
căsătoreşti cu cineva care se îmbolnăveşte atât de uşor în 
cel mai inoportun moment. 

El râse amar. 

— Nu o voi insulta pe Lavinia. În plus, mă îndoiesc că 
există vreo femeie în toată Anglia care să nu se 
îmbolnăvească la un moment dat. 

— Nu da anunţul! Voi avea grijă să răspândesc vestea 
discret. Ca să mă asigur că oamenii înţeleg că eşti bine şi ai 
terminat-o cu adevărat cu fata, voi organiza un bal de 
îndată ce va fi posibil, astfel încât să poţi alege altă femeie 
cu care să te căsătoreşti. iți sugerez să optezi pentru una 
mai tânără, care va aprecia onoarea pe care i-o faci. 

Fu cât pe ce să îi ceară majordomului să îi aducă nişte 
whisky la cafea. 

— Mamă, nu mă grăbesc deloc să mă căsătoresc. 
Vârsta Laviniei şi grija fratelui ei în această privinţă m-au 
împins să îi cer mâna la începutul verii. Dar nu există niciun 
motiv să grăbesc lucrurile. 

— Există o mulţime de motive. Trebuie să rezolvăm 
chestiunea aceasta, altfel nu se va mai vorbi despre nimic 
altceva în următorul sezon, iar discuţiile nu vor fi deloc 
flatante şi se vor face o grămadă de speculaţii cu privire la 
motivul pentru care fata a simţit nevoia să fugă de tine 
dacă a descoperit că eşti ca tatăl tău. Ţi-a lăsat o moştenire 
dezgustătoare. Ai obligaţia de a te căsători şi de a produce 
un urmaş înainte să pieri de boala lui. 

Thorne oftă din adâncul rărunchilor. 

— Nu mă voi îmbolnăvi ca tata. 

— Atunci duci o viaţă de călugăr? 

— Nu vreau să discut despre asta. 

Ea lovi cu palma în masă. 

— Cea mai bună cale de a lăsa în urmă acest episod 
stânjenitor din viaţa ta cât mai repede este să te 


căsătoreşti înainte de finalul anului! Astfel încât oamenii să 
vorbească despre căsătoria ta în loc să clevetească despre 
ce este în neregulă cu tine. 

Nu credea că putea fi mai rău de atât, dar i-ar fi prins 
bine puţină linişte la masă. 

— Sezonul s-a încheiat. Presupun că, a doua zi după 
nunta mea ratată, familiile care au rămas să participe la 
ceremonie au urmat exemplul dat de cei care plecaseră 
deja la moşiile de la ţară şi au părăsit oraşul cât mai repede 
posibil. 

— Se vor întoarce în Londra pentru balul meu, mai 
ales că mamele fetelor vor fi disperate să le găsească 
fiicelor un duce. 

— Cred că pot aştepta până în sezonul următor. 

— Judeci greşit răul pe care dispariţia fetei l-a făcut 
reputației tale şi locului pe care îl ocupi în societate. lţi 
recomand să îmi permiţi să aleg fata care va fi o ducesă 
potrivită pentru tine. 

Exact ce îşi dorea fiecare bărbat: ca mama să îi 
aleagă femeia cu care avea să împartă aşternutul. Oftând, 
împinse farfuria şi se ridică. 

— Se pare că nu îmi era foame, de fapt. Te rog să mă 
scuzi... 

— Asigură-te că te îmbăiezi înainte să cobori la cină. 
Mi se face rău de la mirosul acesta blestemat. 

— Voi cina la club astă-seară. Indreptându-se spre 
uşă, îi făcu semn majordomului. Boggins, vreau să stau de 
vorbă cu tine. 

— Desigur, Excelenţă. 

După ce intră în biroul lui, se duse la fereastră şi privi 
spre grădinile colorate. Când se trezise era soare, iar acum 
cerul se acoperea cu nori. Nu putu să alunge gândul că 
erau două feluri diferite în care vedeau lumea cele două 
femei cu care vorbise în dimineaţa aceea. Gillie, care 
fusese crescută în sărăcie, o vedea cu speranţă, în vreme 
ce mama lui, care avusese toate privilegiile, avea o 
perspectivă meschină, care o făcea să fie o prezenţă greu 
de suportat. 


— Vei creşte salariul anual al fiecărui servitor cu zece 
procente, îl spuse el majordomului, gândindu-se la decizia 
lui Gillie de a-şi deschide afacerea în Whitechapel deoarece 
oamenii aveau nevoie de locuri de muncă. 

— Începând de când, Excelenţă? 

Auzi o mulţime de întrebări în interogaţia aceea. 

— Imediat. 

— Personalul va fi extrem de încântat, domnule, de 
generozitatea dumneavoastră. 

— Dacă trebuie să aibă de-a face cu mama, presupun 
că merită. 

— Poate fi destul de dificilă. 

Se întoarse. Majordomul roşi, apoi se foi de pe un 
picior pe altul ca un şcolar prins făcând un lucru nepermis. 

— Nu am vrut să fiu nerespectuos, domnule. Ducesa... 

— Este mai mult decât dificilă. Face parte şi din lumea 
mea, să ştii. 

— Poate că, după ce va avea un nepot, se va 
îmblânzi. 

— Aş avea un copil mâine dacă aş crede că există 
vreo şansă să se întâmple asta. 


* 


Stând cu picioarele depărtate şi cu mâinile în şolduri, 
Gillie se uită în jur. Dacă nu ar fi cunoscut fiecare colţişor, 
nu şi-ar fi putut da seama că avusese loc o încăierare cu o 
seară în urmă. Binecuvântaţi fie fraţii ei, angajaţii şi toţi cei 
care munciseră din greu să pună locul la punct într-un timp 
atât de scurt! 

— Două mese, douăsprezece scaune. 

— La naiba, mormăi Roger. 

Uitându-se peste umăr, privi cum îi dădea lui Finn, 
care zâmbea larg, o bancnotă de cinci lire. Ţi-am spus că va 
şti exact ce s-a stricat aseară, spuse fratele ei încântat. Mai 
las-o câteva minute şi probabil îţi va zice şi câte căni s-au 
spart. 

— Nu mă voi osteni să fac asta, replică ea, acceptând 


provocarea de mai devreme de a identifica numărul 
pieselor de mobilier care lipseau. Asiguraţi-vă că vot fi 
înlocuite. 

— Se rezolvă, răspunse Roger, înainte de a dispărea 
în bucătărie. 

Schimbându-şi poziția, Finn bătu cu degete în 
tejgheaua de lemn de două ori înainte de a o privi în ochi 

— Am auzit că a stat un bărbat cu tine aseară. Nu 
cumva era ducele acela? 

Ea se aşeză pe un taburet. Nu o mai durea capul, dar 
faptul că stătuse trează până aproape în zori o epuizase. 

— Ştiu că nu îţi sunt dragi nobilii dar nu e un om rău. 

— Vezi ce faci cu inima, Gillie. Pentru ei suntem doar 
nişte jucării bune o vreme, pe care le aruncă la gunoi când 
încep să se plictisească sau când apare ceva mai strălucitor 
ori mai curat. 

Ea ridică uşor din umeri, neputând să alunge de tot 
tristeţea. 

— Îl ajutam cu ceva şi s-a schimbat situaţia. Nu mai 
are niciun motiv să treacă pe aici. 

— De parcă bogătaşii au nevoie de vreun motiv să 
facă ceva. 


Capitolul 17 


— Cred că Trewlove este copilul nelegitim al lui 
Hedley. 

În biblioteca de la clubul White, savurând un pahar 
după cină, Thorne privi discret într-o parte, urmând privirea 
lui Collingsworth. De cealaltă parte a încăperii, se afla 
ducele vârstnic, cu noul soţ al pupilei sale. 

— Nu pot să neg că seamănă. 

— Altfel de ce i-ar permite Hedley lui Lady Aslyn să ia 
în căsătorie un bastard? 

— Poate pentru că îl iubeşte. 

Fusese evident la nuntă. Mirele şi mireasa nu-şi 


luaseră privirile unul de la celălalt. 

— Totuşi, faptul că s-a asigurat că va putea fi primit în 
club, de parcă nu am avea standarde aici, a fost un pic 
exagerat. 

— Chiar dacă nu are sânge albastru, Trewlove este 
extrem de bogat şi se îmbogăţeşte de la o zi la alta, dacă 
este să dăm crezare zvonurilor. Ar putea, fără îndoială, să 
cumpere locul acesta dacă ar vrea. 

— Cu toate acestea, mi se pare straniu că ducele pare 
să petreacă mai mult timp cu el decât cu propriul fiu. Am 
auzit că i-a încredinţat chiar câteva moşii lui Trewlove. 

— E limpede că se teme că le va pierde Kipwick. Are 
patima jocurilor de noroc. 

Thorne se întoarse la paharul său de whisky, 
întrebându-se din nou de ce băutura care îi plăcuse cândva 
atât de mult acum era lipsită de aromă. 

— Uneori, mă întreb dacă nu cumva ne pripim să 
judecăm un om după împrejurările în care s-a născut, nu 
după tăria caracterului său. 

— Genul acesta de afirmaţie le-ar aduce pe mamele 
noastre în pragul leşinului. 

— Într-adevăr. 

Studie lichidul de culoarea ambrei din pahar, 
întrebându-se de ce înalta societate avea de imputat atâtea 
celor născuţi în păcat, când nu avuseseră niciun cuvânt de 
spus cu privire la existenţa lor. Dacă nu ar fi fost un bărbat 
şi o femeie care se împreunaseră când nu ar fi trebuit să o 
facă, Gillie nu ar fi existat, iar fără ea ar fi putut muri. În 
ultima vreme, discuţia despre copiii din flori devenise foarte 
personală. 

Cu coada ochiului, surprinse o mişcare şi deodată 
văzu că în faţa lui stăteau contele de Eames şi contele de 
Dearwood. Se păzea că nu plecase toată lumea la ţară. Dar 
aceştia erau tineri, iar oraşul le oferea, fără îndoială, mai 
multe prilejuri de a-şi petrece timpul decât ar fi găsit la 
moşiile lor. 

— Domnilor! 

Eames înclină scurt din cap. 


— Excelenţă! Apoi înclină uşor din cap şi spre cel de 
lângă el: Collingsworth. 

— Eames, spuse  Collingsworth. Apoi  adăugă: 
Dearwood. 

Privirea lui Eames se întoarse spre Thorne. 

— Ne pare rău că nunta ta nu a decurs conform 
planului. Ce ghinion să ţi se îmbolnăvească mireasa! Sper 
că sora ta şi-a revenit, Collingsworth. 

— Da, zise Thorne înainte să răspundă Collingsworth, 
care se foia stânjenit pe scaun. _ 

— Mă bucur să aud asta, spuse Dearwood. Inseamnă 
că nunta se va ţine totuşi? 

Nu găsea puterea să recunoască adevărul 

— Încă discutăm detaliile. 

— Aşteptăm cu nerăbdare să participăm când va veni 
timpul, adăugă Eames, înclinându-se uşor. Transmite-i 
toate cele bune lui Lady Lavinia. Excelenţă, milord. 

Se îndepărtară cu paşi atât de ţanţoşi, că îi venea să 
le pună piedică. 

—  Filfizoni impertinenţi, mormăi Collingsworth. Ai 
surprins tonul ironic? 

Îl surprinsese, dar, în loc să răspundă, se mulţumi să 
soarbă din whisky. 

— De ce nu le-ai spus că nunta s-a anulat? 

— Fiindcă ar stârni un lanţ de zvonuri care ar înflori 
transmise din gură în gură, până când s-ar spune că am 
ucis-o sau altă tâmpenie. Ar fi mai bine să anunţ în Times, 
astfel încât să vadă toată lumea o singură versiune. Mă voi 
ocupa de treaba asta mâine. 

— Dumnezeule, Thorne, îmi pare rău pentru toată 
tărăşenia! 

Ciudat, lui nu-i părea. Desigur, avea să fie dificil să 
rezolve totul şi regreta că nu putea să îndeplinească 
promisiunea făcută tatălui, dar simţea că pierduse ceva mai 
important, căci nu mai avea nicio scuză de a o vedea pe 
Gillie. 

— Presupun că nu mi-ai vinde pământul. 

— Din nefericire, unul dintre strămoşii mei mai vicleni 


a încheiat un act prin care se arată că nu poate fi folosit 
decât ca zestre pentru o fi... Dumnezeule, Hedley şi 
Trewlove se îndreaptă încoace! 

Thorne se ridică în picioare când se apropiară cei doi. 
Collingsworth îl urmă. Văzându-i atât de aproape, nu putu 
să nu creadă că avea dreptate contele. Trewlove era fiul lui 
Hedley. 

— Thorne, spuse Hedley. Cred că l-ai cunoscut pe 
Mick Trewlove când s-a căsătorit cu Lady Aslyn. 

— Într-adevăr. 

Întinse mâna. Trewlove i-o luă, dar mai degrabă i-o 
strânse decât i-o scutură. Thorne făcu la fel, transmiţându-i 
că nu avea să se lase intimidat. Când, în cele din urmă, îşi 
dădură drumul, îl prezentă pe conte, dar era limpede că 
Trewlove era interesat doar de el. 

— Cred că mi-ai folosit trăsura de curând, spuse 
Trewlove, privindu-l direct în ochi pe Thorne. 

— Aşa este. Am apreciat gestul, la fel şi îngrijirea 
atentă a surorii tale. 

Trewlove nu reacţionă deloc, dar Thorne nu era sigur 
că falca lui nu era pe punctul de a face cunoştinţă cu 
pumnul lui Mick. 

— Sora ta este o femeie remarcabilă. 

— Nu este atât de dură pe cât pare. 

— Ştiu prea bine. Judecând după muşchiul care 
zvâcnea în obrazul lui Trewlove, era cât se poate de sigur 
că falca lui era în pericol. Nu aş fi profitat de asta. 

— Sper că nu. Mă bucur să văd că ţi-ai revenit. 

— Mulţumesc. 

Înclinând scurt din cap, Trewlove se îndepărtă, cu 
Hedley alături. 

— Ce-a fost asta? întrebi Collingsworth. 

Un avertisment să stea departe de sora lui. Păcat că 
Mick Trewlove nu-şi dădea seama că Gillie merita riscul de 
a face cunoştinţă cu pumnul lui. Ignorând întrebarea 
prietenului său, spuse: 

— ţi iubeşti soţia. 

— Fără îndoială. 


— De unde ai ştiut că, de fapt, ceea ce simţeai pentru 
ea este dragoste? 

Omul păru complet năuc. 

— Pur şi simplu am ştiut. Nu te îndrăgosteşti de 
amanta ta, nu? Ar fi al naibii de incomod. 

Însă dorinţa lui nu se limita la partea fizică, la pofta 
trupească. 

— Te rog să mă scuzi, trebuie să plec! 


* 


Era ciudat că simţise când el intră pe uşă. Se uită cum 
se îndrepta spre o masă goală, în spate, undeva în umbră. 
Permitea ca lumina să fie mai discretă acolo pentru că ştia 
prea bine că unii dintre clienţi ei preferau să rămână în 
anonimat. Unii încălcau legea, nu se îndoia de asta, dar 
fărădelegile lor erau mărunte. Uneori, bărbaţii şi femeile 
aveau nevoie să se întâlnească undeva, într-un loc în care 
aveau cât de cât parte de intimitate. 

— Ah, diavolul cel chipeş s-a întors, spuse Polly, 
zâmbind prea larg, cu ochii prea strălucitori. Abia aştept 
să... 

— Mă ocup eu de el, Polly, spuse ea, turnând deja 
whisky-ul pe care era sigură că îl dorea, apoi hotărî să îşi 
toarne şi ea unul. 

Polly se schimbă la faţă. 

— Mă pot ocupa eu. 

— Băieţii de acolo au nevoie de băuturi. 

— Sunt zidari, încă nu au apucat să se spele de praf. 

— Sunt muncitori oneşti şi plătesc ce beau. 

— Mă gândesc că şi frumuşelul plăteşte. 

— Băutura lui este din partea casei. 

— Ai pus ochii pe el, Gillie? 

Ignorând întrebarea, ieşi de după tejghea, întrebându- 
se de ce avea paşii atât de uşori şi de ce simţea că se 
încinge sub privirea lui care nu se desprinse o clipă de ea, 
nici măcar când o altă fată care servea se opri la masa lui, 
cu şoldul arcuit provocator şi cu pieptul pe jumătate 


dezgolit. Le lăsa pe fete să poarte ce doreau deoarece 
bărbaţii le dădeau un bacşiş mai gras dacă le plăcea cum îi 
serveau, iar când se dezgoleau puţin, serviciile lor erau 
mereu mai plăcute. 

Îi tresăltă inima când el se ridică de la masă, ieşindu-i 
în întâmpinare. Bărbaţii care frecventau acel loc nu se 
ridicau când se apropia şi nu era un gest de curtoazie pe 
care îl ofereau lucrătoarelor. O uimi cât de încântată era că 
fusese atât de politicos cu ea. 

— l-am adus eu de băut, Lily. 

Nu îi scăpă privirea dezamăgită pe care i-o aruncă 
fata şi avu sentimentul că Lily i-ar fi spus lui Thorne cum o 
cheamă, l-ar fi îndrumat spre locuinţa ei şi l-ar fi lăsat să-i 
ridice fustele. Aşeză paharul în faţa lui. Ochii îi licăreau 
amuzaţi. 

— Amândouă sunt pentru mine? întrebă el. 

— Nu. 

— Bun. 

Întinse mâna şi trase un scaun, un alt gest de 
curtoazie cu care nu era obişnuită. Nu era bine că o răsfăţa 
în felul acela, că o trata de parcă ar fi fost specială. Se 
putea să îi intre în cap că era astfel. Cu toate acestea, 
acceptă cu graţie gestul. 

După ce se aşezară, el ridică paharul. 

— Pentru o noapte fără incidente. 

Sorbiră amândoi. El închise ochii, lingându-şi buzele. 

— De ce este whisky-ul tău atât de bun? 

— Calitatea este excelentă. 

— Beau whisky de o calitate excelentă şi în altă parte. 
Nu, are legătură cu tine, cu prezenţa ta. Pur şi simplu tu 
eşti cea care îi dă un gust mai bun. 

— Poate. 

— Nu ar trebui să fii la club? 

— Am fost la club. M-am plictisit. Fratele tău era 
acolo, apropo. 

— Mick? Nu aşteptă răspunsul lui. A vrut mereu să fie 
membru. Bănuiesc că petrece o grămadă de timp acolo. 

— Gentilomul cu care eram a sugerat că ducele de 


Hedley este tatăl lui Mick. 

Rămase impasibilă. 

El zâmbi larg. 

— Nu aş vrea să joc cărţi cu tine. 

— Ai pierde dacă ai juca. 

— Da? S-ar putea să fie o provocare pe care va trebui 
să o accept. Işi dori să îi ofere altă provocare; l-ar fi 
provocat să o sărute din nou, să o ia de mână şi să o ducă 
de acolo undeva unde era mai întuneric, să-şi lipească gura 
de a ei şi să reaprindă flăcările pe care i le stârnise prima 
dată, care nu se stinseseră şi continuau să mocnească; 
cărbunii aceia s-ar fi putut aprinde din nou, arzând totul în 
cale fără un efort prea mare. 

— Ce îţi face capul? întrebă el. 

— Mă doare puţin dacă îl ating. Mă străduiesc să nu-l 
ating. Dar tu cum te simţi după scrisoarea pe care ai primit- 
o ieri? Trebuie să fi fost o lovitură devastatoare, iar aseară 
nici măcar nu m-am gândit să te întreb cum faci faţă. 

Poate pentru că, în mod egoist, primul ei gând fusese 
că nu avea cum să se mai căsătorească cu ea. De parcă 
faptul că se eliberase de Lavinia făcea ca aceste 
sentimente nedorite pe care le avea pentru el şi care se 
dezlănţuiau în interiorul ei să nu fie atât de necuwviincioase. 
Nu că ar fi putut exista ceva cuviincios între ea şi un duce, 
dar dacă ar fi fost să se întâmple ceva, nu ar fi fost atât de 
deplasat. 

— Noaptea trecută am avut lucruri mai importante 
asupra cărora să ne concentrăm, şi pe bună dreptate. 

— Să ne asigurăm că nu adormeam. Eviţi întrebarea. 

— Ca să fiu sincer, sunt oarecum uşurat că motivele 
pentru care a refuzat să vină în faţa altarului nu au fost 
defectele mele în afară de faptul că nu m-a iubit mai mult 
decât îl iubeşte pe celălalt bărbat. 

— Dar nici tu nu ai iubit-o. 

El încuviinţă încet din cap. 

— Este adevărat. Nu iubirea, ci pământul ne-a legat, 
iar ei i s-a părut insuficient, presupun, când a venit 
momentul. 


— Ai idee cine este celălalt bărbat? 

— Nu. Scrisoarea a fost scurtă şi la obiect, deşi fratele 
ei mi-a mărturisit că în tinereţe s-a împrietenit cu un tânăr 
din popor. 

Care era foarte posibil să trăiască ori să muncească în 
Whitechapel. Era un detaliu interesant pe care avea să-l 
reţină. 

— Deşi intenţionez să dau un anunţ în Times, nu ştiu 
dacă va avea acces la ziar şi trebuie să o anunţ că lucrurile 
între noi sau încheiat. Că se poate întoarce acasă fără să se 
teamă că va fi forţată să se mărite cu mine. L-am anunţat 
pe fratele ei şi trebuie să o anunţ şi pe ea. Dar habar nu am 
cum să fac. În scrisoare nu mi-a dat niciun indiciu în 
legătură cu adresa la care ar putea locui. 

Şi-ar fi dorit să nu fie atât de încântată să afle că în 
niciun caz nu avea să se căsătorească. 

— Ai putea să tipăreşti nişte afişe în care să o anunţi 
de schimbare, îi vom pune pe Robin şi pe tovarăşii lui să le 
distribuie. Face asta din când în când ca să câştige un 
bănuţ. li place foarte mult să se ocupe de astfel de treburi. 

— Atunci aşa voi face. 

— Va fi încântat. Îi place să fie util. 

Oricât de mult i-ar fi urât Finn pe aristocrați, Gillie 
începea să creadă că nu erau atât de îngrozitori, la urma 
urmelor. 

— Probabil că ar trebui să mă întorc la tejghea. 

— Atât de curând? Se pare că angajaţii tăi se 
descurcă cu toate. 

— Sunt lucrători buni. 

Dar îi plătea mai mult decât ar fi primit în alte părţi, 
ceea ce îi încuraja să fie astfel. 

— Atât de buni încât îndrăznesc să spun că s-ar putea 
descurca încă o zi fără tine. Imi amintesc că, atunci când 
era să dau ortul popii... 

— Exagerezi, nu ai fost rănit atât de tare. 

Ticălosul zâmbi. 


— Aşa părea atunci. În orice caz, cred că ţi-am promis 
că te voi duce să călăreşti şi te voi ajuta să apreciezi mai 
mult caii. 

— Nu îmi voi neglija responsabilităţile pentru o zi de 
călărie. 

— Le-ai neglijat când m-ai îngrijit pe mine. 

— A fost diferit. Aveai nevoie. 

— Şi acum am. 

Felul în care privirea lui îi sfredeli ochii o făcu să se 
simtă de parcă ar fi reuşit cumva să îi cuprindă pieptul cu o 
frânghie şi să o tragă spre el. Se gândi că flirta, iar ea nu 
ştia nimic despre flirt sau tachinări sau cum să îi dea de 
înţeles că s-ar fi lăsat sărutată, poate chiar atinsă pe sâni 
ori pipăită. Avea o senzaţie ciudată între coapse şi îi venea 
să se împingă în ceva tare. 

— Mai vrei whisky? întrebă ea prosteşte, deşi mai 
avea puţin în pahar, ştiind că se referea la alte nevoi, unele 
ascunse, necuviincioase. 

— Vreau să petrec mai mult timp cu tine. Moşia mea 
se află la patru ceasuri distanţă cu trăsura. Am cai acolo. 
Unul este extrem de blând. 

— Vrei să mă duci la moşia ta? 

— Ai spus că nu ai plecat niciodată din Londra. Am 
prinde doi iepuri dintr-o lovitură. 

Gândul că ar părăsi ceea ce cunoştea o umplu de 
groază, dar o bună parte din viaţa ei făcuse lucruri care o 
îngroziseră, pentru ca apoi să fie recunoscătoare că le 
făcuse. Însă niciodată nu fusese atât de înspăimântată. 

— Nu-mi pot permite să îmi neglijez afacerea mai 
mult decât am făcut-o deja. 

— Păcat. Părea să fie la fel de dezamăgit pe cât se 
simţea ea de descumpănită. Totuşi, gândeşte-te! In timp ce 
faci asta, eu mă voi ameţi. Să fiu sincer, ţinând cont de 
ceea ce s-a întâmplat săptămâna trecută, sunt surprins că 
nu m-am apucat de băut mai devreme. 

Bărbaţii nu erau deloc atrăgători după ce se îmbătau. 

— Băutura nu va fi din partea casei. 

— Nu mă aştept să fie. 


— Nu ai cluburi pentru astfel de lucruri? 

— Ah, da, dar oamenii mă cunosc acolo, iar toată 
lumea va bârfi. 

— Oamenii te cunosc şi aici. 

— Nu la fel de mulţi. 

Nu putea fugi întruna să-i aducă băuturi. Trebuia să le 
lase pe fetele ei să se ocupe de asta, cu siluetele lor 
atrăgătoare. Ţinând cont de faptul că aveau să se fâţăie de 
colo-colo, dacă el se întorcea la cârciumă după acea seară, 
nu avea să o facă pentru a o vedea pe ea. Nu îi plăcea 
gelozia care o cuprinse. Însă nu era al ei, nu avea să fie 
niciodată al ei şi întotdeauna se mândrise că era realistă. 

— Ar trebui să ştii că las clienţii acolo unde cad. 

El zâmbi larg, iar ochii îi licăriră ironic. 

— Am notat. 

— Îţi voi aduce încă un whisky. 

— Poţi să umpli paharul. 

Când se ridică, făcu şi el la fel. 

— Nu trebuie să faci asta, îi spuse. 

— Dar vreau să o fac. 

— Dacă bărbaţii s-ar ridica de fiecare dată când m-aş 
apropia, s-ar ridica şi s-ar aşeza toată noaptea. 

— Atunci mă voi ridica şi mă voi aşeza toată noaptea. 

Ar fi vrut să nu fie atât de încântată de răspunsul lui, 
dar avea multe alte lucruri de făcut şi nu putea să stea cu 
ochii doar pe un client. 

— Voi trimite una din fete să-ţi aducă băuturile. 

— Cum doreşti. 

Nu era vorba despre ce dorea ea; dacă ar fi petrecut 
prea mult timp în compania lui, şi-ar fi dorit să îi ceară şi 
alte lucruri, cum ar fi fost să meargă la moşia lui şi să facă 
altceva, nu să călărească. 


Petrecuse multe nopţi în cârciumi şi cluburi 
îmbătându-se, stând de vorbă cu tovarăşii lui, râzând în 
hohote de nimicuri şi distrându-se de minune, astfel ca, 


atunci când se trezea cu dureri de cap, să poată pretinde 
că merita disconfortul. Dar nu mai stătuse niciodată singur 
într-un colţ, sorbind din whisky şi observând micile detalii şi 
dedesubturi ale lumii care îl înconjura, ale femeii care îl 
fascina. 

Trebuia să fie epuizată, însă zâmbea necontenit şi nu 
părea nicio clipă nerăbdătoare. Din când în când, cineva îi 
spunea ceva, iar ea râdea; sunetul răsuna în încăpere, 
învârtindu-se în aer, făcându-i şi pe alţii să zâmbească, iar 
pe el să simtă o tulburare în adâncul pieptului, care îl 
însenina mai mult decât whisky-ul. Privind-o, îşi dădu 
seama că nu oferea doar băuturi. Oferea o ureche atentă, o 
vorbă bună, un zâmbet blând, câte un râset. Crea o 
atmosferă călduroasă, în care oamenii se simțeau bine- 
veniţi. 

Constată că mai degrabă se îmbăta cu ea decât cu 
licoarea pe care i-o oferea. 

Ea avusese dreptate: ar fi putut să rămână la club. 
Dar nu o făcuse pentru că avea nevoie de ceva mai mult 
decât lichidul de culoarea ambrei care îi răspândea căldură 
ta piept. Avea nevoie de ea. 

O voia pentru sine, însă ea le aparţinea tuturor 
acestor oameni. Ca şi el, veneau acolo pentru ea, pentru că 
le oferea mai mult decât un pahar de evadare. Le dădea 
speranţa că a doua zi motivele care îi aduseseră acolo nu 
aveau să mai fie atât de crude. 

Işi deschisese cârciuma acolo deoarece îşi dăduse 
seama că era nevoie de ea, însă el credea că Gillie ar fi 
putut să îşi deschidă cârciuma oriunde şi tot ar fi avut 
succes, căci le oferea oamenilor o bucată din inima ei. Fără 
să stea pe gânduri, fără prefăcătorie, fără să aştepte nimic 
în schimb. 

Era incredibil de... 

Cele trei scaune goale din jurul mesei lui scârţâiră pe 
podea, fură întoarse şi încălecate de către fraţii ei, care îşi 
aşezară braţele pe spetezele lor. 

Se părea că era o noapte în care bărbaţii din familia 
Trewlove îşi făceau cunoscută prezenţa. 


— Domnilor, spuse el simplu. 

— Ne gândeam că poate ne cumperi o bere, spuse 
Aiden. 

— Bucuros, deşi nu aş fi crezut că vă ia bani. 

El zâmbi larg. 

— Nu ne ia, dar i-ar prinde bine nişte monede în 
sertarul cu bani. Se întoarse, ridică o mână şi trei degete: 
Polly, scumpo, trei beri! 

Fata îi zâmbi, oferindu-i acelaşi zâmbet pe care i-l 
aruncase lui Thorne de câteva ori şi care sugera că ar fi fost 
dispusă să îi dea şi alte lucruri. Aiden se întoarse. Nu este 
un club pe undeva care să aibă nevoie de prezenţa ta? 

— Am vrut să mă asigur că Gillie şi-a revenit după 
lovitura pe care a primit-o în cap aseară. 

— Spune-mi că nu ai profitat de ea! 

— Nu am profitat. 

— Spune-mi că nu o vei face. 

Strânse din dinţi. 

— Între noi nu se va întâmpla nimic din ce nu îşi 
doreşte ea să se întâmple. 

— Nu este jucăria unui duce, interveni Beast. 

— Nu intenţionam să o transform într-una. 

Aplecându-se în faţă, Aiden îşi aşeză braţele pe masă. 

— Vezi tu, noi trei avem mame care au fost jucăriile 
unor nobili. Eu şi Finn avem acelaşi tată. A fost lăsat la uşa 
lui Ettie Trewlove la şase săptămâni după mine. Bărbatul 
acela avea un harem de amante. Gillie nu va deveni 
amanta ta. Nu o vom lăsa să fie rănită în felul acela. 

Decise că, indiferent cum ar fi răspuns, fie aveau să 
nu-l creadă, fie să considere că răspunsurile nu erau 
nepotrivite. Nu avea cum să-i atragi de partea lui şi să le 
câştige încrederea. 

— Aşadar, sunteţi toţi odraslele ilegitime ale unui 
nobil. Ne înrudim cumva? 

— Nu, răspunse Finn pe un ton sec. Bărbatul care ne-a 
conceput pe mine şi pe Aiden a fost conte. 

— Ascultaţi, domnilor, apreciez grija voastră pentru 
sora voastră... 


— Nu sunt sigur că o faci, replică Aiden la fel de sec, 
căci dacă ar fi aşa, ai fi plecat... 

Deodată, simţi că i se scurge bere pe cap şi sări în 
picioare, blestemând. 

— Ce dracu’, Gil? 

Stătea acolo, ţinând două halbe cu bere într-o mână şi 
una goală în cealaltă. Thorne fusese atât de atent la fratele 
ei, că nu o văzuse venind. 

— Polly a zis că vreţi bere, spuse ea. 

— Să bem, nu să ne scăldăm în ea! 

— Nu părea să fie o conversaţie prietenoasă. 

— Petrece prea mult timp aici. E 

— Asta este treaba mea, nu a ta. li privi încă o dată 
pe ceilalţi doi fraţi ai ei. Puteţi să vă lua halbele pline de 
bere şi să mergeţi să vă aşezaţi în altă parte sau vi le pot 
turna în cap, apoi plecaţi. 

Thorne se ridică. 

— De fapt, eram pe cale să le cumpăr ceva de băut. 

Ea miji ochii 

— Doreşti compania lor? 

— Îmi face plăcere, da. 

— Nu încearcă să te pună pe fugă? 

— Nu mă las eu pus pe fugă! 

Ea îl studie un minut întreg înainte de a încuviinţa din 
cap. 

— Presupun că nu. Puse halbele dinaintea fraţilor ei 
care rămăseseră aşezaţi, scoase un prosop pe care îl avea 
prins de mijloc şi i-l dădu lui Aiden. Şterge-te, curăţă 
mizeria pe care am făcut-o şi o voi trimite pe Polly cu altă 
bere. 

— Vrem doar să avem grijă de tine, Gillie, spuse 
Aiden. 

Ea îl bătu peste obraz. 

— Nu am nevoie să-mi purtaţi de grijă. 

Privi spre Thorne, iar el se întrebă ce ar fi trebuit să 
facă pentru ca ea să vină să îl bată pe obraz. Sau, şi mai 
bine, să îi dea un sărut. Asta i-ar fi făcut pe fraţii ei să 
explodeze. Gillie se uită spre paharul lui, care încă era pe 


jumătate plin. 

— Nu cred că înţelegi arta beţiei. Ar fi trebuit să bei 
trei pahare până acum. 

Sorbise din cel pe care i-l adusese mai devreme, care 
fusese plin ochi. 

— Prefer să îl savurez, dar poţi să-mi trimiţi încă unul 
odată cu berea fratelui tău. 

După ce ea încuviinţă din cap şi se îndepărtă, Thorne 
se aşeză la masă. 

— Aşadar, de ce ne-ai invitat să rămânem? întrebă 
Finn. 

— Pentru că vreau să-mi spuneţi cum era Gillie în 
copilărie. 

Fraţii schimbară zâmbete pline de subiînţeles. 

— Un drac împieliţat, răspunse Aiden aşezându-se pe 
scaun. 


Nu era sigură că avea încredere în toate acele 
zâmbete şi râsete care se auzeau la masa din fundul 
localului, căci bănuia că ea era subiectul principal al 
conversaţiei, dat fiind că din când în când Finn şi Beast se 
uitau spre ea cu o figură vinovată. Era clar că spuneau 
poveşti despre ea. 

— Fraţii tăi par să se înţeleagă bine cu domnul tău, 
zise Roger. 

Se săturase să tot spună că Thorne nu era domnule 
ei, aşa că trecu cu vederea acel comentariu. 

— Presupun că îl cântăresc. 

— Aşa cum ar face orice frate iubitor. Probabil 
lansează şi câteva ameninţări dure. 

Aveau intenţii bune, dar nu mai era o copilă care să 
aibă nevoie de protecţie. Se uită la ceas şi văzu că era 
aproape miezul nopţii. 

— E timpul să închidem prăvălia. 

— Aşa e. Ascultaţi, băieţi! Terminaţi-vă paharele! 
Aveţi cinci minute, apoi daţi-i drumul! 


Se apucă să şteargă tejgheaua. Ea se duse în sală să 
ajute fetele să curețe mesele după ce plecau oamenii. 

— Noapte bună, Gillie, strigau mulţi dintre ei în timp 
ce se îndreptau spre uşă. 

Era una dintre părţile ei preferate din fiecare seară, să 
ofere câte o îmbrăţişare sau câte o vorbă bună cuiva care 
se putea să nu doarmă prea bine în noaptea aceea. 
Totodată, era partea pe care o ura cel mai mult când era 
nevoită să îi ridice pe unii în picioare, trebuind să-i susţină 
să ajungă până la uşă. Cele mai rele momente erau când i 
se făcea rău cuiva. Nu se întâmpla deseori, dar era un lucru 
stânjenitor pentru amândoi, mai ales când se vedeau a 
doua oară. 

Ca de obicei, fraţii ei ieşeau ultimii. 

— Nu e chiar atât de rău, spuse Aiden îmbrăţişând-o 
strâns. 

— E uns cu toate alifiile, zise Finn cuprinzând-o în 
braţe. Nu am încredere în el. 

Dar nu ar fi avut, oricare ar fi fost împrejurările. 
Cândva, avusese încredere în nobili şi plătise scump. 

Urmă Beast. lmbrăţişarea lui era întotdeauna 
preferata ei căci, fiind atât de mare, o învăluia ca într-un 
cocon sigur şi reconfortant. 

— Ai grijă de inima ta! 

Voia să-l asigure că întotdeauna făcea asta, dar 
începea să aibă îndoieli în această privinţă. Işi dădea prea 
bine seama că îl plăcea pe Thorne mai mult decât era 
înţelept pentru o femeie care deţineau o cârciumă. După ce 
îşi conduse fraţii, se întoarse, crezând că Thorne o aştepta 
să stea de vorbă. In schimb, urmând exemplul bărbaţilor 
care lucrau pentru ea, ridică scaunele pe mese, astfel încât 
fetele care serveau să poată mătura şi spăla pe jos mai 
uşor. Işi aşezase haina şi vesta pe tejghea şi îşi suflecase 
mânecile. Polly şi Lily mai că salivau uitându-se la braţele 
lui magnifice. Cu paşi grăbiţi, se îndreptă spre el. 

— Nu trebuie să faci asta. 

— Dacă ajut, vei termina mai repede, ceea ce 
înseamnă că vei putea pleca mai repede de aici. Trebuie să 


fii epuizată. 

— Sunt obişnuită. 

— Atunci, în seara asta vei câştiga câteva minute. 

Voia să îl contrazică. Uitase de el, de statutul lui? Se 
îndoia. 

— Câteva minute în plus sunt bine-venite. 

Era uimitor cât de repede terminară cu o pereche de 
mâini în plus. Nu se feri să ridice butoaie ori să adune 
sticlele goale, dând o mână de ajutor la toate treburile. 
După ce terminară, iar servitorii şi angajaţii ei ieşiră pe uşa 
din faţă, se întoarse spre el, privindu-l cum se îmbrăca. 

— Mulţumesc pentru tot, spuse ea. 

— Încă nu am terminat. Te conduc acasă, să ajungi în 
siguranţă. 

— Pot să merg singură acasă. O fac în fiecare seară. 

— Nu în seara aceasta. 

Nu avea rost să-l contrazică, aşa că încuie uşa de la 
intrare. 

— Vom ieşi prin spate ca să vedem ce face Robin. 

Băiatul dormea în pătuţul lui de lângă şemineu, 
strângând la piept cartea pe care i-o dăduse Thorne. Il 
mângâie cu blândeţe pe păr, apoi îl înveli. După ce se 
asigură că toate luminile erau stinse şi mai verifică o dată 
localul ca să fie sigură că toate erau la locul lor, îl conduse 
pe Thorne spre ieşirea din dos şi încuie uşa în urma lor. Nu 
fu surprinsă când îi luă mâna şi i-o strecură în îndoitura 
cotului, conducând-o pe scări şi apucând-o spre treptele 
care duceau spre apartamentul ei. Când ajunseră la scări, 
se întoarse spre el. 

— Urc cu tine, zise el, înainte ca ea să apuce să spună 
ceva. 

— Coapsa ta... 

— Se vindecă bine. Sunt dezamăgit că nu ai observat 
că aproape nu mai şchiopătez deloc. Haide, dă-i drumul! 

— Eşti un încăpățânat, duce! Insă o apucă pe scări, 
urmată de el. Când ajunse sus, se întoarse din nou, fiind cu 
puţin mai înaltă decât el, căci stătea pe prima treaptă. 
Întotdeauna stau aici o vreme ca să mă bucur de linişte. 


Vrei să stai cu mine? 

Singura lumină venea de la felinarele îndepărtate de 
pe stradă, dar îi văzu zâmbetul. 

— Da, vreau. 

Se aşeză grăbită, sprijinindu-şi picioarele pe o treaptă 
mai jos, şi aşteptă ca el să i se alăture; şoldurile şi coapsele 
li se atingeau căci scările erau foarte înguste. Işi puse 
mâinile peste genunchi şi îl strânse, închise ochii, îşi lăsă 
capul pe spate şi inspiră adânc, lăsând tensiunea să se 
risipească. 

— Este momentul meu preferat al serii, spuse ea 
oftând lung. 

— VUitându-mă la tine, aş fi jurat că îţi place să lucrezi 
în cârciumă. 

Ea deschise ochii şi ridică uşor din umeri. 

— Îmi place, într-adevăr. Doar că acolo este foarte 
mult zgomot - oamenii vorbesc, râd, paharele se izbesc de 
masă sau ceva cade la pământ, lumea strigă dând comenzi 
iar în unele seri simt că sufletul îmi este luat cu asalt. Un 
magazin de rochii ar fi fost mai liniştit, dar nu am talent la 
cusut. 

— Te-ai descurcat binişor când mi-ai cusut hainele. 

— Nu e de ajuns ca să ai clienţi fideli. 

— Presupun că nu. Clienţii tăi par foarte loiali. 

— Pentru unii este un loc de refugiu în faţa asprimii 
vieţii. Îşi trase genunchii mai tare, până când o durură 
mâinile. Sunt surprinsă că Polly nu s-a oferit să te ia acasă 
cu ea. 

— S-a oferit, dar nu am fost interesat 

Se întoarse brusc spre el, nevenindu-i să creadă. Polly 
era plină de energie, cu pieptul mare şi şolduri late. Bărbaţii 
aveau de ce să se ţină. 

— De ce nu? 

El ridică mâna fără mănuşă şi îi cuprinse bărbia, 
atingându-i obrazul cu degetul până ce ajunse în colţul 
gurii. 

— Pentru că nu îmi stârneşte curiozitatea. Tu mi-o 
stârneşti. 


Nu-i fusese niciodată greu să respire acolo, dar 
deodată fuioarele de ceaţă care se iviră ameninţară să 
absoarbă tot aerul. 

— S-ar putea să fii mai ameţit decât credeam. 

— Nu sunt câtuşi de puţin ameţit. 

— Mă aşteptam să fie nevoie să te car până afară, iar 
de acolo până la trăsură. 

— Nu sunt genul care să bea în exces, mai puţin 
atunci când îmi fuge mireasa. Atunci se pare că-mi pierd 
capacitatea de a gândi clar. Însă am încetat să-mi blestem 
idioţenia. Datorită ei, te-am cunoscut pe tine. 

Ca şi pe membrii mai scandaloşi ai familiei. 

— De ce râdeai cu fraţii mei? 

— Mi-au povestit despre o fetiţă care alerga după ei şi 
întotdeauna îi prindea. Era atât de rapidă, încât oamenii 
credeau că era băiat. Ai spus că ai purtat haine băieţeşti 
până când ai crescut. Acesta este motivul pentru care îţi 
legi sânii? Pentru că nu te simţi în largul tău să fii văzută ca 
femeie? 

— Mama mi-a spus întotdeauna că trebuie să ascund 
lucrurile de care sunt atraşi bărbaţii. Altfel, nu mă vor lăsa 
în pace. 

— Nu trebuie să ascunzi nimic din ce ai. Nu mai e 
nevoie să o faci. 

— A devenit un obicei acum. 

— Obiceiurile pot fi schimbate. Meriţi lenjerie de 
mătase, satin şi dantelă. 

Ea se încruntă. 

— Te gândeşti la lenjeria mea? 

— Mă gândesc la tine în lenjerie. i-aş cumpăra 
lenjerie dacă nu aş crede că o vei arunca la gunoi. 

O făcu să-şi dorească să poarte ceva provocator pe 
sub haine exact în momentul acela, ceva care să îi 
stârnească plăcerea atunci când l-ar fi scos. Nu ar fi trebuit 
să vrea să o dezbrace, şi totuşi voia. Îşi linse buzele. El îşi 
mişcă degetul mare astfel încât ajunsese în mijlocul gurii ei. 

— Ai făcut asta când mi-ai dat supa. M-ai înnebunit 
când am văzut cum scoţi limba. 


— Mi-ai poruncit să mă opresc. 

— Pentru că eram în pericol să mă fac de râs. Unul 
dintre lucrurile care te fac să fii atât de fascinantă, Gillie, 
este că nu pari conştientă de abilitatea ta de a zăpăci 
bărbaţii. Nu mai există nicio altă femeie în viaţa mea căreia 
trebuie să-i rămân fidel, ceea ce înseamnă că sunt liber 
dacă doreşti să facem asta. 

El se mişcă încet, de parcă s-ar fi temut că ea avea să 
o ia goană, că l-ar fi putut împinge pe scări şi l-ar fi lovit în 
piciorul bolnav, reacţionând în aşa fel încât să îi sugereze 
că nu voia ce urma să-i facă. Dar ea voia cu disperare, se 
gândise la asta, visase lucrul acela de când o sărutase 
prima oară şi se temuse că nu îi plăcuse, de vreme ce nu o 
mai sărutase de atunci. 

Dar acum, când buzele lui le atinseră pe ale ei, gura i 
se lipi de a ei, iar geamătul îi răsună împrejur, îşi dădu 
seama că se purtase ca un gentilom doar pentru că era 
rănită. lar acum nu o mai făcea. 

Îşi desfăcu buzele suspinând. Era invitaţia de care el 
avea nevoie pentru a o săruta mai adânc, pentru a-şi 
strecura limba în gura ei, trăgând-o în poală - uşurinţa cu 
care o făcu o ului, fiind limpede că îi judecase greşit forţa, 
dar şi propria dorinţa de a fi luată astfel. O trase aproape 
până când sânii i se lipiră de pieptul lui. Voia să îl împingă 
la pământ şi să se întindă lângă el cât era de lung. li simţea 
mădularul tare apăsându-i şoldul, uimită că reacţionase la 
apropierea ei. Niciun alt bărbat nu îi mai sugerase vreodată 
că o dorea. Deşi, ca să fie sinceră, nu tânjise niciodată să 
fie dorită de un bărbat - nu până la el, nu până când ducele 
avea să ajungă în patul ei. 

Alungă toate avertismentele lui Finn. Chiar dacă ştia 
că nu putea fi niciodată altceva decât o jucărie pentru 
Thorne, se gândi că ar fi fost mai bine să îl aibă chiar şi 
pentru o scurtă vreme decât să nu-l aibă deloc. Nu voia să 
moară fată bătrână, fără să fi cunoscut pasiunea sau 
dorinţa. 

Îşi trecu gura peste bărbia ei, coborând de-a lungul 
gâtului. 


— Mă înnebuneşti, rosti el răguşit. Vino la moşia mea 
şi îţi voi arăta stelele din ceruri! 

Cuvintele lui nu aveau niciun sens, căci îi arăta stelele 
în clipa aceea. 

— Poftim? 

— Nu poţi vedea stelele în seara asta din pricina ceţii. 
La moşia mea, rareori este ceaţă. Şi este foarte linişte 
acolo. Nu se aud trăsuri, nu scârţâie roţi şi nu aleargă 
rozătoarele de colo-colo. 

— Nu sunt atât de curajoasă. Ea îşi dori să fi păstrat 
adevărul acela pentru sine când el se retrase. Înainte să-mi 
deschid cârciuma, eram îngrozită că voi face o greşeală, că 
îmi voi dezamăgi familia, că îmi judecam greşit puterea de 
a face anumite lucruri. Incă mă gândesc că succesul meu 
se datorează doar norocului. lar ideea de a părăsi Londra 
mă înfricoşează. 

El îşi strecură degetele prin şuviţele de pe tâmpla ei, 
evitând cu grija rana căpătată cu o noapte înainte. 

— Nu aş permite să ţi se întâmple ceva rău. 

— Ştiu. li cuprinse gâtul cu braţul, lipindu-şi gura sub 
maxilarul lui. 

Era atâta putere acolo! Cum putea să fie atât de plin 
de forţă peste tot pe unde îl atingea? 

— Dar încă nu sunt pregătită să plec din Londra, nici 
măcar pentru câteva ore. 

— Atunci hai să facem ceva în Londra! Hai să-l ducem 
pe Robin la grădina zoologică, să poată vedea cu ochii lui 
toate animalele care îl fascinează! 

Ah, ce inteligent era să sugereze un lucru pe care, 
dacă l-ar fi refuzat, ar fi însemnat să refuze plăcerea 
altcuiva! In plus, Robin le putea servi drept însoțitor, astfel 
încât să nu poată face nimic necuviincios. Deşi nu ştia cât 
de eficient ar fi fost sau dacă nu ar fi ajuns prea târziu. Era 
incredibil de tentată să îl invite în apartamentul ei, dar ştia 
că orice invitaţie ar fi însemnat mai mult decât să-i treacă 
pur şi simplu pragul. Ar fi însemnat să se îndrepte spre 
dormitorul ei şi apoi spre pat. 

— Nu mâine. Am ceva de făcut mâine. Poimâine. 


Îi cuprinse bărbia între degetul mare şi arătător şi îi 
ridică faţa pe care şi-o îngropase în scobitura gâtului său, 
inhalându-i parfumul minunat. 

— Poimâine. 

Apoi îi cuprinse gura din nou cu ai lui, pecetluind 
promisiunea. 

Îşi strecură mâinile în părul lui, recunoscătoare că el 
nu avea o rană la cap. Era plăcut să nu fie nevoie să-şi facă 
griji că îi pricinuia dureri, cel puţin nu acolo. Bănuia că se 
putea să îl doară deja piciorul din pricina greutăţii ei. Dacă 
era aşa, nu trăda acest lucru în niciun fel în timp ce îi 
explora gura de parcă nu ar mai fi fost niciodată acolo, 
meticulos şi hotărât, invitând-o să facă şi ea acelaşi lucru. 
Avea gustul pătrunzător al whisky-ului pe care îl băuse 
aproape toată seara. Era bucuroasă că nu se îmbătase, că 
acţiunile lui nu erau aţâţate de eliberarea pe care tindea să 
o provoace alcoolul. Era recunoscătoare că se îmbăta din 
pricina faptului că se aflau acolo, că era atât de aproape de 
el, iar gura lui magică o făcea să ameţească de parcă ar fi 
băut cele mai fine licori. 

Căldura îi cuprindea trupul şi simţea fiori în locuri 
intime, în toate acele locuri care, o avertizase mama ei, îi 
atrăgeau pe bărbaţi, toate acele locuri pe care le păzise cu 
grijă. Dacă le-ar fi putut pecetlui cu bare de fier acoperite 
de lacăte, ar fi făcut-o. Însă exact în clipa aceea ştiu că el 
deţinea cheia care ar fi descuiat toate uşile, chiar şi pe 
aceea a inimii ei, iar asta o îngrozea cel mai tare. Se temea 
că era a lui şi putea să o ia. 

Se retrase, iar ea aproape că îl urmă, aproape că îşi 
lipi din nou gura de a lui. 

— Ar trebui să plec, cât încă mai pot. 

Ea încuviinţă din cap. 

— Voi număra minutele. 

Aproape că râse. Aristocraţii aveau un fel atât de 
fermecător de a vorbi! Nu era de mirare că oamenii îi 
adorau. 

Se ajutară să se ridice în picioare. O conduse câţiva 
paşi până la apartament. Băgă mâna în buzunar, scoase 


cheia, fiind surprinsă când i-o luă şi deschise uşa. 

— Nu o fac fiindcă nu aş crede că ai putea singură, 
spuse el, ci pentru că îmi place să fac gesturi mici pentru 
tine. Intră. Nu voi pleca până când nu te aud încuind uşa. 

— Noapte bună, Thorne! 

— Somn uşor, prinţesă! 

Gillie păşi peste prag, închise uşa şi se sprijini de ea, 
tentată peste măsură să îl invite înăuntru. Trupul ei vibra 
de dorinţă - dorinţă pe care ştia că doar el o putea 
satisface. Cu mâna tremurând, încuie uşa. O durea inima, 
dar rămase să-i asculte paşii îndepărtându-se. 

— Vai, Gillie, ai sâni! exclamă Robin când intră în 
bucătărie prin uşa din dos, cu puţin înainte de ora de 
deschidere. 

— Nu spui aşa ceva unei doamne, Robin, zise ea pe 
un ton mustrător. 

— De unde au apărut? 

In loc să răspundă, spuse: 

— Mâine mergem cu ducele la grădina zoologică. 

— Acolo sunt toate animalele. 

— Da. Aşa că astă-seară vom facem baie. 

— Dar nu este sâmbătă! 

Intotdeauna îi spunea să facă baie în fiecare sâmbătă. 
Era o condiţie pe care o stabilise când fusese de acord să îl 
lase să doarmă în cârciuma ei. In plus, trebuia să îşi 
păstreze mâinile şi faţa curate, să-şi schimbe hainele o dată 
la două zile. O plătea pe femeia care îi spăla hainele să i le 
spele şi pe ale lui. 

— Ştiu. Dar aşa se face când ieşi în oraş cu un duce. 
Se întoarse şi o găsi pe Hannah zâmbindu-i. 

— Era timpul să-i eliberezi. 

— Speram să nu observe nimeni. 

In dimineaţa aceea, se dusese la magazin şi îşi 


cumpărase lenjerie. Mătase şi puţină dantelă cu funde mov. 
O făcea să se simtă foarte feminină, ceea ce era ciudat, dat 
fiind că era singura care ştia de existenţa lor. În dimineaţa 
aceea, intenţiona să caute o bluză şi o fustă noi pentru 
ieşirea de a doua zi. Poate şi o pălărie. 

— Vor observa, scumpo! Mai ales un anumit duce. 

Fu cât pe ce să-i scape că deja îi văzuse. 

— Întârziem în dimineaţa asta. Trebuie să deschidem. 

— Poate că mai întâi vrei să verifici sala. 

Vorbele ei o făcură să fie cuprinsă de nelinişte şi nu se 
calmă deloc când intră în sala principală şi văzu o mulţime 
de flori - o vază cu diferite flori pe fiecare masă. 

— Nu-i aşa că sunt frumoase, Gillie? întrebă Polly. 

— Parcă am fi în parc. 

— Domnul tău le-a trimis, spuse Roger. 

Fu pe punctul să repete că nu era domnul ei, deşi 
începea să se simtă de parcă ar fi fost - doar puţin. Nu se 
dusese acasă cu Polly. Se mulţumise să stea cu ea pe 
trepte şi să primească două sărutări. Şi îi trimisese flori. 
Pentru fiecare masă. Trebuie să le fi numărat şi să-şi fi 
notat câte erau. Ce prostie că gestul lui o încânta aşa de 
tare! Îşi bătuse capul să îi numere mesele. 

— Inveselesc puţin locul. 

— Presupun că da, zise Roger. 

— Trebuie să deschidem uşile. Trecu pe lângă ea, se 
opri şi se trase înapoi. Observ că nu îmi mai spui că nu este 
domnul tău. 

— Devii cam îndrăzneţ. Aş avea grijă dacă aş fi în 
locul tău, altfel s-ar putea să te concediez. 

— Meriţi pe cineva care face lucruri drăguţe pentru 
tine. 

— Sunt doar nişte flori. 

Era uimitor cât de tare o făceau să zâmbească. 

lar zâmbetul crescu în clipa în care Thorne intră pe 
uşă mai târziu în seara aceea. Îi turnă whisky într-un pahar 
şi se duse spre masă la care se aşeză. 

— Nu mă aşteptam să te văd până mâine. 

— De ce mi-aş răpi plăcerea de a te privi? 


Ce cuvinte dulci! Voia să le creadă, dar mama ei o 
avertizase de atâtea ori în legătură cu cuvintele mieroase. 
Însă părea că nu se putea abţine să nu creadă în Thorne. 

— Mulţumesc pentru flori. Sunt foarte frumoase. 

— Mă bucur că ţi-au plăcut. 

Nu îşi luă nicio clipă privirea de la ea şi se întrebă 
dacă observase că nu mai avea pieptul legat strâns. 

— Robin este entuziasmat de ieşirea de mâine. 

— La fel şi eu. 

Aşeză un pahar pe masă. 

— Trebuie să mă întorc la treabă. 

Dar, înainte să apuce să se retragă, el făcu un pas şi îi 
atinse obrazul cu degetele. Privirea îi cobori doar o 
fracțiune de secundă. 

— Îmi place noua ţintită. Sper că te-ai răsfăţat cu 
mătase. 

Ea încuviinţă prosteşte din cap. 

— Eşti o femeie frumoasă, Gillie. Nu sunt sigur că ştii 
asta, dar intenţionez să ţi-o demonstrez. 


* 


Îi plăcea enorm să o vadă îmbujorându-se când îi 
făcea complimente. Cum stătea acolo uitându-se la ea 
muncind, nu-i venea să creadă că trăise întreaga viaţă fără 
ca un bărbat să o aprecieze. Complimentele îi erau străine. 
Bănuia că nimeni nu îi oferise vreodată flori. Voia să o 
copleşească, oferindu-i cuvinte de apreciere, daruri şi 
săruturi, dar se gândea că prea multe i-ar stârni 
suspiciunea. 

Nu plănuise să vină acolo în seara aceea, dar 
ajunsese la club şi nu putuse să se motiveze să intre în 
locul acela în care totul era serios şi cuviincios, iar oamenii 
vorbeau cu voce scăzută. Cârciuma avea ceva care îţi intra 
în sânge, energia şi entuziasmul, bucuria absolută de a te 
afla acolo. Erau câţiva cu feţe triste, dar în cea mai mare 
parte toată lumea părea veselă. 

Ea făcea oamenii fericiţi. Thorne se gândi că Gillie ar fi 


trebuit să îşi dezvolte proprietăţile, deschizând încă o 
cârciumă într-o zonă diferită a Londrei. Dar, dacă nu era 
acolo, ar fi mers treaba? 

Fraţii ei nu erau acolo în seara aceea şi, spre 
surprinderea lui, era dezamăgit din pricina aceasta. li 
plăcuse să se afle în compania lor, mai ales pentru că se 
arătaseră doritori să-i povestească despre ea, despre 
nenumăratele belele de care dăduse, despre numeroasele 
dăţi când îi scăpase de bucluc. Despre pârşul pe care îl 
ţinuse ca animal de companie. Avea o inimă atât de blândă 
şi de generoasă, încât bănuia că a doua zi avea să-şi 
dorească să elibereze toate animalele din ţarcuri. Abia 
aştepta să iasă împreună cu ea. 


* 


Ducele rămase şi de data aceasta până la închidere şi 
ajută cu ce putu. Lui Gillie îi plăcea că nu era genul care nu 
făcea mare lucru, aşteptând să fie răsfăţat. Bineînţeles, 
ţinând cont de muşchii pe care îi văzuse în prima noapte, 
presupusese asta, dar era plăcut să afle că îl judecase 
corect. Şi, dacă avusese dreptate în privinţa aceea, poate 
că nu se înşela nici în alte privinţe. Nu avea să profite de ea 
şi, dacă relaţia lor continua, chiar dacă venea un moment 
când avea să fie forţat să o rănească, nu-i putea frânge 
inima. 

Putea intra în această situaţie ştiind că avea de plătit 
un preţ pe care era dispusă să-l plătească. Se întrebă dacă 
femeia care îi dăduse naştere gândise cândva la fel, dacă în 
cele din urmă rămăsese cu regrete. Era foarte uşor să iei 
decizii fără să ştii exact ce îţi rezervă viitorul. 

De data aceasta, când o conduse pe trepte, nu trebui 
să-l întrebe dacă voia să stea cu ea o vreme. li luă mâna, o 
ajută să se aşeze şi se lăsă lângă ea. lar şoldurile, coapsele 
şi umerii li se atinseră. Poate că era din pricina faptului că 
fusese atât de tulburată de flori sau de gândul la ieşirea de 
a doua zi, dar îşi aşeză capul pe umărul lui. El se întinse şi îi 
luă mâna, îşi înlănţui degetele cu ale ei şi îşi aşeză palmele 


lor împreunate pe coapsă. 

Trase aer adânc în piept şi scoase un lung oftat de 
mulţumire. 

— Mă gândeam că ar trebui să încercăm mai mult să 
îţi găsim ceasul. 

— Cauţi o scuză pentru a mă ţine aproape, Gillie? 
întrebă el încet, cu voce caldă şi răguşită, respiraţia lui 
răvăşindu-i părul, căci capetele le erau atât de aproape. 

— Poate că da. 

Sigur avea să se plictisească stând pur şi simplu pe 
trepte cu ea şi, deşi sugerase o plimbare călare şi o ieşire la 
grădina zoologică, nu era convinsă că avea să se întoarcă 
după ce avea să accepte. Nu era tocmai pregătită să 
renunţe la timpul petrecut cu el, oricât de nesăbuită ar fi 
fost să continue să îl ţină aproape. 

— Ştiu doar că înseamnă foarte mult pentru tine şi 
urăsc că ţi-a fost furat, mai ales că incidentul s-a întâmplat 
în spatele cârciumii mele. Mă simt responsabilă. 

— Însă cei responsabili sunt Charlie şi tovarăşii lui, iar 
avocatul meu m-a asigurat că vor petrece o bucată bună de 
vreme întemnițați ca urmare a faptului că m-au atacat, mai 
ales după ce voi depune mărturie la procesul lor. 

— Greşeala lor că au sărit la un duce. 

— Într-adevăr. Mai ales unul care s-a gândit să se afle 
în zonă, unde putea fi salvat de o domniţă încântătoare. 

Râzând încet, se gândi să se strecoare după umărul 
lui, să se ascundă de acele vorbe, nevenindu-i să creadă că 
îi erau adresate. 

— Nu mi s-a mai spus astfel niciodată. 

— Ar trebui să ţi se spună. În fiecare zi. 

Neştiind cum să răspundă, se îndreptă şi privi în 
depărtare, unde se vedea o lumina slabă şi ceața lăsându- 
se deasupra străzii. 

— Dacă te înşeli? Dacă un bărbat s-ar îndrăgosti de 
tine cu adevărat? întrebă el încet. 

Se referea la el însuşi? Era posibil. Una era să creadă 
în unicorni şi cu totul altceva să creadă că un bărbat ca el 
ar putea-o iubi, deşi spera că o plăcea măcar un pic. Ea îl 


plăcea sigur. 

— De ce ar fi atât de nesăbuit încât să o facă? 

— Gillie, jumătate din bărbaţii care intră în cârciuma 
ta sunt îndrăgostiţi de tine! 

Ea izbucni în râs auzind absurditatea pe care o 
spusese. 

— lubesc berea pe care le-o torn în halbă. 

— lubesc maniera în care îi faci să se simtă speciali. O 
faci fără să te străduieşti, fără ca măcar să-ţi dai seama. 
Pur şi simplu face parte din tine. Sunt uimit că nu ai primit o 
mulţime de cereri în căsătorie. 

Impreunându-şi mâinile, le aşeză peste genunchi şi îi 
strânse. 

— Ar fi inutil să mă ceară, când nu aş accepta. Nu 
cedez cârciuma unui bărbat. Am muncit prea mult şi prea 
din greu ca să ajung aici. Legea i-ar încredinţa-o soţului 
meu de îndată ce aş spune „da”. 

— Doar nu crezi că un bărbat care te iubeşte ar 
profita de asta! 

— Nu sunt dispusă să risc. După ce ar intra în posesia 
proprietăţii, ar putea să o vândă, iar eu nu aş avea niciun 
cuvânt de spus. Nu vreau să depind de un bărbat. Mama a 
depins, apoi soţul ei a murit iar ea a rămas fără nimic. O 
vreme, a avut grijă de copii din flori. Oamenii îi dădeau 
câţiva bănuţi pentru asta, cât să ne ţină în viaţă. Cumva, a 
reuşit să se descurce. Nu a fost uşor întotdeauna. Aşa că nu 
e pentru mine căsătoria. 

— Dar copiii? 

Acceptase cu multă vreme în urmă că nu avea să se 
bucure de ei. _ 

— Presupun că văd cârciuma ca pe copilul meu. Imi 
pare rău dacă am părut furioasă mai devreme. Nu te 
învinovăţesc pentru aceste legi. 

— Am un oarecare cuvânt de spus în acest sens. Unul 
nu foarte important, însă voi ţine cont de ce am aflat în 
seara asta - şi de pasiunea ta în acest sens - când voi lua 
parte la următoarea şedinţă din Parlament. 

— Schimbă legea astfel încât femeile să îşi poată 


păstra proprietatea, şi îţi vor cădea la picioare. Deşi 
bănuiesc că deja o fac. 

— În niciun caz. 

Ea îşi împunse umărul într-al lui. 

— Eşti modest. Pun prinsoare că te-ai îndrăgostit de 
cel puţin şase ori. 

— Nici măcar o dată. 

Întorcându-se, se răsuci ca să-l vadă mai clar. Deşi 
lumina era foarte slabă, îi distingea trăsăturile, poate 
pentru că le memorase. 

— Ştiu că nu ai iubit-o pe femeia cu care urma să te 
căsătoreşti, dar nu se poate ca în tinereţe să nu fi avut pe 
cineva. 

— Nu. Avea vocea scăzută, însă lipsită de regret. Ca 
să fiu sincer, Gillie, nu ştiu dacă sunt făcut să iubesc. La un 
moment dat, am iubit-o pe mama. Trebuie să o fi iubit. Este 
în firea copiilor, dar întotdeauna a fost inabordabilă şi o 
vedeam de la distanţă. Eram mai apropiat de tata, dar el 
era strict şi exigent... Apoi a înnebunit. 

Era uluită. Doar nu vorbea serios. 

— Vrei să spui că şi-a pierdut minţile? 

— Da. Nu aveam nici 10 ani, dar îmi aduc aminte că 
bătea câmpii, îngrozindu-ne cu demenţa lui, până când 
mama a pus servitorii să îl încuie în cameră. Rareori mi se 
îngăduia să-l vizitez, dar când a ajuns pe patul de moarte, 
am observat că avea cicatrici în jurul încheieturilor. 
Bănuiesc că au existat momente în care l-au legat pentru a 
nu-şi face rău sieşi sau altora. 

Ea îl strânse mai tare de mână. 

— Oh, Thorne, îmi pare foarte răul 

— A fost cu multă vreme în urmă, dar ei doi m-au 
făcut să învăţ că iubirea dezamăgeşte. Şi mi-a fost întipărit 
în minte că mă voi căsători pentru pământ, nu pentru 
iubire. Mi-au plăcut femeile, Gillie, mi-au plăcut câteva 
dintre ele mult, dar dragostea pare să implice mai mult 
decât doar să-ţi placă de cineva. 

Implica sacrificiu. Oftând din nou, îşi lasă capul pe 
umărul lui. 


— Nici eu nu am iubit pe nimeni, cel puţin nu în afară 
de familia mea. Acum nu vreau să iubesc un bărbat, căci ar 
însemna să îmi sacrific cârciuma. 

— Ceea ce ne face să fim perfecţi unul pentru celălalt, 
nu-i aşa? 

—  Perfecţi şi totuşi imperfecţi, zise ea ridicând 
fruntea. 

— Eşti un pericol pentru inima mea. 

— Nu mai mult decât eşti tu pentru a mea. 

Când îi cuprinse gura, îşi înăbuşi temerile, neliniştile şi 
îl primi ca şi când ar fi fost imposibil să îşi facă rău unul 
altuia vreodată. Viitorul încetă să existe, să o îngrijoreze. 
Tot ce conta era prezentul, acel moment. Felul în care i se 
încordase trupul de dorinţă şi fiecare celulă din el îl chema, 
căci doar el îi putea oferi hrana de care avea nevoie pentru 
a continua să existe. Senzaţiile sălbatice şi irezistibile care 
o copleşiră şi o invadară erau precum o furtună care se 
prăvălea asupra pământului. Orice femeie înţeleaptă ar fi 
căutat să se adăpostească, însă ştia că nicăieri nu ar fi găsit 
un refugiu mai bun decât în braţele lui. 

Cuprinzându-i sânul şi strângându-l uşor, el scoase un 
geamăt sălbatic, care spunea „eşti a mea”. Sfârcul rotund 
pe care ea îl considerase întotdeauna o pacoste se întări şi 
deveni mai greu. O invadară fiori de plăcere, făcând-o să 
înţeleagă, în sfârşit, de ce era prețioasă mătasea, în 
comparaţie cu legătura pe care o folosise până atunci. 
Legătura l-ar fi împiedicat să strângă, să o simtă. Mătasea 
se freca de sfârcul ei, fără să o zgârie, gâdilând-o şi 
făcându-l să se întărească. Purtase hainele ca pe un scut, 
dar acum voia doar să fie eliberată şi se gândi că el ar fi 
foarte priceput la asta. 

Retrăgându-se, îşi lipi fruntea de a ei. 

— Mă faci să uit de mine. 

Ceea ce părea un compliment încântător, într-adevăr. 

— S-a lăsat frigul din pricina ceţii. Vrei să vii înăuntru? 
Desprinzându-se de ea, îi atinse obrazul cu încheieturile 
degetelor. 

— Dacă vin înăuntru, Gillie, vom face mult mai mult 


decât să ne sărutăm. 

— Ştiu asta, desigur. 

Trebuia să îl asigure că ştia, dar limba care se 
mişcase cu atâta iscusinţă în timpul sărutului lor păru brusc 
prea ostenită pentru a mai rosti vreun cuvânt coerent. 

— Hai să te conduc înăuntru! 

Nu auzi dezamăgire în vocea lui, ci mai degrabă 
înţelegere. Ştia că avea emoţii, că nu mai mersese atât de 
departe cu niciun bărbat. 

Voia ce îi oferea, şi totuşi nu putea să alunge toate 
avertismentele pe care le primise de-a lungul anilor. Cel 
mai puternic dintre toate era al lui Beast: „Ai grijă de inima 
ta!” Dacă Thorne intra în apartamentul ei, inima ei sigur ar 
fi fost în pericol. 

Se ridică şi o ajută şi pe ea să facă acelaşi lucru. 

— Sunt un bărbat răbdător, spuse el. 

Descuie uşa, deschise şi depuse un sărut pe buzele ei 
umflate înainte de a o împinge uşor înăuntru. Avu nevoie 
deşi mai mult timp ca să încuie uşa decât cu o seară în 
urmă, dar în cele din urmă o făcu. 

lar mai târziu, întinsă în pat, privea ţintă umbrele care 
dansau pe tavan, dorindu-şi să nu o fi făcut 

— Ptiu! la te uită ce gât are, Gillie! Cel mai lung dintre 
toate! 

Nu putea să îl contrazică pe Robin, care se uita la 
girafă. Vorbise cu pasiune despre fiecare animal pe care îl 
văzuseră până atunci, în vreme ce ea abia dacă le vedea, 
căci avea mâna strecurată în îndoitura cotului lui Thorne, 
care i-o acoperise cu cealaltă mână, de parcă ar fi vrut să o 
ţină acolo până la sfârşitul timpului. 

Nu mai purta bastonul şi abia dacă mai şchiopăta. 
Dacă nu l-ar fi sorbit din priviri de fiecare dată când apărea 
în viaţa ei, poate că nu ar fi observat deloc că şchiopăta, 


dar, din momentul în care îl văzuse întins gol puşcă pe 
masa ei, nu mai scăpase niciun detaliu neobservat. Aşa că 
îşi dădu seama că se tunsese şi se bărbierise. De 
asemenea, era aproape sigură că haina bleumarin şi vesta 
argintie de brocart erau cumpărate de curând. Materialul 
veşmintelor era prea nou şi strălucitor ca să fi fost spălate 
măcar o dată. Lavaliera gri era legată elegant şi aşezată cu 
grijă sub vestă, fiind fixată cu un singur ac roşu în formă de 
lacrimă. Jobenul nu era nou, dar oricum arăta impecabil 

Hainele ei, de la bluza bleu şi fusta bleumarin până la 
mătasea şi dantela de dedesubt, erau noi. Işi petrecuse 
după-amiaza din urmă mergând la un magazin de rochii, 
unde îl ameninţase cândva pe fostul proprietar nesuferit că 
avea să îl lase fără fudulii dacă insista în continuare că 
plata chiriei lunare trebuia să fie însoţită de favoruri intime. 
În urma unei vizite pe care i-o făcuseră fraţii ei, proprietarul 
hotărî că era în interesul lui să vândă prăvălia croitorului. 
Cum Ettie Trewlove dăduse naştere unui copil din flori din 
pricina felului necurat în care îşi strângea chiria 
proprietarul, fraţii ei abia aşteptau să bage frica de 
răzbunarea neamului Trewlove în cei care profitau. lar 
croitorul se grăbi să se asigure că Gillie avea ceva nou de 
purtat când urma să iasă în oraş. Nu erau nişte haine 
elegante, căci nu aveau funde sau volane, însă erau 
impecabile. Thorne păruse să observe, ceea ce o încântă. 

Apoi îi oferi o cutie subţire, în care găsi cea mai 
frumoasă pereche de mănuşi din piele de ied pe care le 
văzuse vreodată. Nu se gândise niciodată să poarte 
mănuşi, dar, desigur, o doamnă care ieşea cu un gentilom 
trebuia să se asigure că pielea ei nu o atingea niciodată pe 
a lui. Deşi i se păruse un dar prea personal, nu fusese în 
stare să îl refuze. Chiar dacă acum regreta că mâinile lor nu 
se puteau atinge. 

Îi adusese şi lui Robin un cadou, care o înduioşase şi 
mai mult decât mănuşile: un baston miniatural, care era 
copia perfectă a celui pe care îl purta el, exact pe măsura 
băiatului. Copilul umbla de colo-colo sprijinindu-se în el şi îl 
folosea pentru a arăta diverse lucruri. Cum ar fi fost girafa. 


— Cred că durează o veşnicie până ce îi ajunge 
mâncarea în burtă, spuse el. 

— Presupun că da, răspunse Thorne. 

— Mi-ar plăcea să am una. 

Îl aruncă lui Thorne o privire plină de speranţă, de 
parcă s-ar fi aşteptat să i-o cumpere. 

— Unde ar dormi, băiete? 

Robin se încruntă, de parcă ar fi fost o întrebare 
serioasă şi, dacă ar fi găsit răspunsul, ar fi devenit 
proprietarul unei girafe gigantice. 

— Nu sunt de vânzare, Robin, îi spuse ea. Poţi doar să 
le priveşti, să le admiri şi să le apreciezi. 

Încuviinţând din cap, copilul îşi văzu de drum, 
îndreptându-se spre următorul ţarc. Fiecare animal pe care 
îl vedea îl fascina, în vreme ce ea era fascinată de bărbatul 
care mergea alături de ea. Avea mare răbdare cu băiatul, 
ceea ce îl făcu pe Robin să-i asculte cu atenţie instrucţiunile 
şi să le urmeze: nu o lua la goană, nu fura din buzunare, nu 
încerca să sperii animalele. Trebuiau respectate. 

— Înainte să se îmbolnăvească, tatăl tău te-a adus 
aici? întrebă ea. 

— Nu. Uneori, pescuiam în iazul de la moşie. M-a dus 
la vânătoare o dată, dar am puţine amintiri plăcute cu el. 

— Spuneai că aveai 15 ani când s-a stins, ceea ce 
înseamnă că ai devenit duce foarte devreme. 

— Da. Am luat-o razna o vreme, eram supărat pe el, 
furios chiar. Nu mă ajuta că mama nu spusese niciodată 
vreun cuvânt blând despre el. Râse cu amărăciune. 
Căsătoria lor nu a fost din dragoste, dar ea i-a adus 
pământuri. Toate soțiile de duci au avut pământuri ca 
zestre. Presupun că țelul absolut al ducilor este să deţină 
cât mai mult din Anglia. 

— Aşadar, vei căuta altă femeie cu pământ. 

— Presupun că da. Este singura cale prin care îl pot 
face mândru pe tatăl meu. Este ciudat că doresc asta chiar 
şi după ce s-a dus. 

— Cred că este firesc. Eu nici măcar nu îmi cunosc 
părinţii, dar îmi place să îmi imaginez că ei ştiu cumva că 


am reuşit în viaţă. 

— Sper că ştiu sau poate că au privit de la distanţă. 
Prinţesa şi paznicul ei. 

Ea simţi că se îmbujorează. 

— Nu ar fi trebuit să-ţi povestesc despre fanteziile 
unei fete naive. 

— Nu fi prostuţă, Gillie! Nu cred că este ceva 
neobişnuit să ne imaginăm că avem alte vieţi când suntem 
copii. Uneori, îmi doream ca părinţii mei să fie altfel decât 
erau. 

De dragul lui, îşi dorea să fi fost şi ea altfel. Mereu 
presupusese că aristocrații trăiau fără probleme, dar se 
părea că nimeni nu era scutit de necazuri. Bănuia că, dacă 
ar fi schimbat locul cu o femeie nobilă, ar fi descoperit că îşi 
dorea să se întoarcă în Whitechapel imediat. 

— Ptiu! Uite, o zebră! strigă Robin. 

Măriră pasul, apropiindu-se repede de ţarcul lângă 
care băiatul ţopăia de pe un picior pe altul, până când 
văzură animalul cu dungi maro şi albe. Deşi nu avea dungi 
decât pe cap şi pe umeri. În rest, era maro. 

— De fapt, nu este o zebră, spuse Thorne încet. Zebra 
are dungi peste tot. Este o cvaga. 

Robin râse. 

— Ce nume caraghios! 

— E numită după sunetul pe care îl scoate şi este un 
animal foarte rar. Au mai rămas doar câteva în lume. Unii 
speculează că aceasta este ultima care poate fi văzută 
vreodată într-o grădină zoologică. 

— De ce? întrebă Robin. Se îndoia că înţelegea 
termenul „speculează”, dar ştia prea bine ce însemna 
„ultima”. 

— Pentru că au rămas foarte puţine, răspunse Thorne 
pe un ton serios şi nu au noroc să le înmulțească. S-ar 
putea să te numeri printre ultimii oameni care văd aşa 
ceva. 

Robin clipi iar şi iar. 

— Nu e corect. Strânse hotărât din buze. Când voi 
creşte, voi găsi mai multe. 


— Sper să fie aşa, băiete! 

Robin se apropie de barele de metal şi îşi strecură 
mâna printre ele. Cvaga se apropie şi îi amuşină mâna. 
Copilul o mângâie. 

— Nu se va mai găsi niciuna, nu-i aşa? întrebă ea 
mohorâtă. 

— Nu. Mă tem că este prea târziu să mai facem ceva 
pentru ele. 

— Aşa că se vor duce unde au plecat unicornii? 

El privi spre ea. 

— Da, presupun că da. 

Simţi o tristeţe profundă. 

— Întotdeauna am crezut că exagerez gândindu-mă 
că unicornii au existat cândva, dar este posibil, nu-i aşa? 

— Este, într-adevăr. 

— Dacă voi mai deschide vreodată încă o cârciumă, o 
voi numi Cvaga, în onoarea acestei mici doamne. 

Călăriră un elefant şi o cămilă. Făcură un picnic într- 
un parc din apropiere. Când se întorceau spre Whitechapel 
în trăsura ducelui, Robin se cuibări lângă Thorne şi adormi. 
Gillie îşi dori să fi fost şi ea lipită de el, în loc să stea vizavi, 
cum se cuvenea. 

În timpul plimbării, începuse să-şi dea seama că se 
îndrăgostea de el, ceea ce era o prostie şi o nesăbuinţă - 
nu că inimii ei i-ar fi păsat. Era recunoscătoare că zilele în 
care visa cai rămăseseră în urmă, iar acum avea o viziune 
mai realistă asupra lumii. Un duce nu s-ar fi căsătorit cu o 
fată simplă din Whitechapel şi, deşi acest duce voia pământ 
şi proprietăţi, ceea ce îşi dorea el era mai mult decât ce 
putea să-i ofere mica ei cârciumă. Dacă se mai întâmpla 
ceva între ei, nu aveau să se îndrepte spre căsătorie, deşi 
bănuia că la un moment dat avea să-i frângă inima. Nu voia 
să continue să se vadă cu el după ce se căsătorea. 

Când ajunseră la cârciumă, în loc să îşi vadă de drum, 
intră odată cu ea şi cu Robin. Ea se gândise să nu lucreze, 
să petreacă ceva mai mult timp cu el, poate să facă o 
plimbare împreună fără micul lor însoțitor, dar era multă 
treabă de făcut, iar unul dintre birtaşi nu venise în ziua 


aceea. Soţia lui trimisese vorbă că îl durea stomacul. Nu-l 
putea lăsa singur pe Roger. 

— Spune-mi ce să fac, zise Thorne, încă alături de ea. 

Ea se încruntă spre el. 

— Urcă în trăsură şi du-te acasă! 

Strecurându-şi degetul arătător sub bărbia ei şi 
privind-o cu tandreţe - ar fi vrut să nu facă asta, căci o 
cuprindeau fiorii şi simţea că se încinge -, spuse: 

— Nu. Cu ce pot ajuta? Nu ai suficienţi oameni, e plin 
de lume şi încă nu s-a lăsat întunericul. Va fi şi mai 
aglomerat mai târziu, dacă este să mă iau după serile 
anterioare. Pot să torn bere. 

— Te oferi să dai o mână de ajutor? 

— Nu fi atât de şocată! Nu sunt complet stângaci şi 
cred că pot să ajut la nevoie. 

— Nu, bineînţeles că nu. Ştiu asta, desigur. Da, mi-ar 
prinde bine ajutorul tău. 

Se dovedi nu numai că ştia să toarne bere, ci şi că se 
pricepea să poarte conversații cu cei care veneau la 
tejghea sau, mai exact, se pricepea să asculte, exprimând 
compasiune faţă de necazurile lor. 

Undeva în adâncul minţii, ascunsese visul de a împărţi 
acel loc cu un bărbat, însă în seara aceea dorinţa dulce- 
amară ieşea la suprafaţă. Ori de câte ori trecea pe lângă 
ea, îl punea mâna pe mijloc, pe păr sau pe umăr. Uneori, 
când ea turna de băut, o privea cu un zâmbet tainic, de 
parcă i-ar fi plăcut apropierea ei ori se gândea să îi facă 
nişte lucruri de nerostit după ce aveau să închidă în 
noaptea aceea. Ea cu siguranţă se gândea la lucrul acesta. 

Poate că simţea asta fiindcă fuseseră împreună 
aproape toată ziua sau datorită faptului că se purtase 
frumos cu Robin ori pentru că dădea o mână de ajutor când 
era nevoie fără să se plângă. Insă, când închiseseră în 
seara aceea, iar el o conduse pe scări, de data asta ea nu 
se aşeză. In schimb, se duse direct la uşă. 

— Nu vrei să stai o clipă să te bucuri de linişte şi să te 
relaxezi? întrebă el. 

Abia după ce descuie uşa şi o deschise se întoarse 


spre el. _ 

— Nu. In seara aceasta mă gândesc la altceva. Intră. 

— Gillie... 

— Ştiu. Ştiu ce se va întâmpla. Şi vreau să se 
întâmple. Este alegerea mea, iar acum tu ai de ales. Fie 
cobori, fie mă urmezi. 


Intră în locuinţă şi se opri, privind în jur, ştiind că după 
seara aceea nimic nu avea să i se mai pară la fel, căci totul 
avea să poarte amintirea acelei nopţi. Cele câteva fleacuri, 
cărţile, mobila, toate aveau să fie martore la ceea ce urma 
să se întâmple. Chiar dacă ştia că totul urma să se schimbe 
- că ea avea să se schimbe nu putu să nu se bucure când 
auzi uşa închizându-se şi paşii lui apropiindu-se după ce o 
încuie. 

Îi cuprinse umerii cu braţele, lipindu-şi gura de ceafa 
ei. 

— Îmi place că nu trebuie să îţi dau părul la o parte ca 
să mă bucur de gâtul tău lung. Este grațios ca al unei 
lebede. 

Închise ochii, savurând gura lui fierbinte atingându-i 
ceafa şi dându-şi seama că i se iveau broboane de sudoare 
pe piele, căci se încingea şi mai tare. 

— Nu e atât de lung, spuse ea respirând precipitat, 
aproape fără să-şi recunoască vocea. 

— Nu. Nu atât de lung. Işi mută gura de cealaltă parte 
a coloanei ei, sărutându-i pielea sensibilă. Vreau să te spăl 
pe spate, Gillie. 

Ea deschise ochii brusc. 

— Acum? 

— Da. Am visat să fac asta în fiecare seară de când 
m-ai refuzat. 

— Te-am refuzat... 

Se întoarse. Cum să-i explice? 

— Ştiu. Nu aveai încredere în mine. 

— Nu aveam încredere în mine. Când am adormit, am 


visat, vezi tu... spuse ea, apoi tăcu. 

— Că te îmbăiez? 

Ea clătină din cap. 

— Că ies din cadă şi mă aşez goală la tine în poală. 

El zâmbi larg. 

— Oh, îmi place foarte mult acest vis! Eram şi eu gol? 

— Nu, cel puţin nu încă. Roşea din nou, era sigură. 
Cred că am fi ajuns acolo dacă nu m-ai fi trezit. 

— Atunci m-am grăbit. Poate că îţi vei transforma 
visul în realitate. Îşi trecu degetele de-a lungul gâtului. 
Lasă-mă să te îmbăiez, prinţesă! 

— Pare puţin scandalos. 

— Nu vom face decât lucruri scandaloase în seara 
asta. 

Tremură înfiorată când îi cuprinse gâtul cu palmele. 

— Doar dacă te pot îmbăia şi eu pe tine peste tot. 
Spera că zâmbetul ei era la fel de ispititor pe cât îl simţea. 
Nu te-am spălat în întregime data trecută. _ 

— Eşti timidă, dar şi îndrăzneață. lţi ador ambele 
ipostaze. 

| se strânse inima atât de tare încât crezu că putea 
să-i explodeze în piept. Niciun bărbat nu o mai adorase 
până atunci. Nu, nu o adora pe ea. li adora timiditatea şi 
îndrăzneala. Apoi îi luă gura ca şi când ar fi vrut să confirme 
ce spusese, iar ea nu putu să nu creadă că, de fapt, o adora 
cu totul. Altfel cum putea trezi asemenea senzaţii plăcute în 
interiorul ei, cu un efort atât de mic? 

O cuprinse în braţe, lipind-o de corpul lui lung şi zvelt. 
Era minunat când sânii i se străduiau să se apropie şi mai 
mult, iar picioarele îşi doreau să se desfacă larg, 
cuprinzându-l între ele astfel încât să îl simtă acolo unde 
erupsese o durere cu atâta forţă, că aproape o făcu să cadă 
în genunchi. Avea nevoie de bărbatul acesta, avea nevoie 
de el cu disperare. 

O mângâie pe spate, pe şolduri, pe fund. Ura toate 
veşmintele pe care le purta, care o împiedicau să-i simtă 
pielea pe a ei. 

Se desprinse din sărut, respirând precipitat şi o privi 


în ochi. 

— Baie? 

Ea încuviinţă din cap. 

— Baie. 

Îşi scoase haina, vesta şi lavaliera, aruncându-le 
neglijent pe un scaun din apropiere, îşi suflecă mânecile şi 
se apucară să pregătească baia împreună. |n vatră ardea 
focul, iar din cadă se ridicau aburi. Singura lumină din 
încăpere era lampa de pe masa de lângă pat. 

Se apropie foarte încet de ea, amintindu-şi de tigrul 
pe care îl văzuseră în după-amiaza aceea: lung, agil, 
răpitor. Privirea pe care i-o aruncă pe sub pleoapele pe 
jumătate închise nu ar fi trebuit să o facă să se înfioare, nu 
ar fi trebuit să o facă să dorească să-şi împingă sânii în faţă 
şi să îl implore să-i sugă. Îşi imagina toate lucrurile pe care 
le putea face cu gura aceea încântătoare. 

Se opri în faţa ei şi o atinse cu dosul degetelor pe 
bărbie. 

— Vrei să îţi spun tot ce îţi voi face sau doar s-o fac? 

— Fă-o. Şi repede. Simt de parcă urmează să mor aici. 

El râse înfundat, încet şi gutural. 

— Oh, prinţesă, nici măcar n-am început să te fac să 
te simţi ca şi când ar urma să mori! 

Îşi lăsă mâinile în jos şi îl atinse sânii. Credea că 
sfârcurile îi erau tari deja, dar se întăriră şi mai mult, iar din 
ele păreau să radieze fiori înspre părţile inferioare ale 
trupului. Îşi dorea să poarte din nou pantaloni ca să se frece 
de cusătură, căci avea nevoie de puţină alinare. 

— Dumnezeule, eşti ca iasca, nu-i aşa? O atingere 
uşoară şi începi să arzi. 

— Tu eşti ca un chibrit aprins. 

El râse. 

— Nu sunt sigur că am mai fost numit astfel. 

— Nu ştiu cum să fac asta, Thorne. Cum să fiu isteaţă, 
spirituală şi seducătoare. 

— Scumpo, m-ai sedus cu multă vreme în urmă! 


* 


Cuvintele lui erau adevărate, căci nu intenţiona să 
flirteze şi nici să o curteze. Doar să fie sincer. Nu era sigur 
când îl sedusese exact, dar reuşise să o facă fără aere, fără 
a-l copleşi cu laude, fără să facă pe sfioasa, să bată din 
gene ori să se bosumfle. Reuşise prin sinceritatea ei care, 
era mai seducătoare şi mai ademenitoare decât toate 
cochetăriile altor femei. 

Avea un capriciu legat de sirenele şi unicornii ei, dar 
era totodată puternică şi hotărâtă, conducându-şi afacerea 
în aşa fel încât să aibă succes. Deciziile erau luate în funcţie 
de ţel. Deşi bănuia că decizia din seara aceea fusese luată 
de latura ei visătoare. 

Oricât de mult i-ar fi displăcut, ştia că nu putea fi 
niciodată mai mult între ei. Dacă ar fi fost cuviincios, ar fi 
plecat. Doar că nicio altă femeie nu îl mai privise cum o 
făcea ea şi se îndoia că avea să o mai facă vreodată 
vreuna. Ca bărbat, erai norocos dacă o dată în viaţă dădeai 
peste o femeie care te făcea să te simţi ca un rege. lar ea îl 
făcea să se simtă că era mult mai mult. 

Desfăcuse multe corsaje la viaţa lui, dar degetele nu 
ameninţaseră niciodată să-i tremure. Voia ca seara aceea 
să fie perfectă pentru ea, să nu rămână cu niciun regret. Şi- 
o imaginase de o mie de ori în patul lui, în braţele lui. Bluza 
i se desfăcu, dând la iveală decolteul. Ispititor decolteul. 
Apoi mătase albă şi funde mov de catifea. 

O ajută să-şi scoată bluza, pe care o aruncă deoparte. 
Se apucă să desfacă nasturii şi fundele corsetului până ce 
ajunse pe podea alături de bluză. După care nu făcu decât 
să privească ţintă la sânii ei de-a dreptul încântători, care 
cândva făcuseră ca moartea care îi dădea târcoale să nu 
pară atât înspăimântătoare. 

— Îţi aminteşti când ai aruncat cu sirena în mine? 

— Da, desigur. 

— Şi ai venit agitată spre pat pentru că m-ai rănit. 

— Şi sângele. Am încercat să opresc sângerarea ca să 
nu fii în pericolul de a muri sângerând din nou. 

— Te-ai agitat în jurul meu. 


— Da, şopti ea. Îmi amintesc foarte bine. 
— Voiam cu disperare să fac asta. Plecându-şi capul, o 
sărută într-o parte, pe sân. 


Îşi amintea de respiraţia lui caldă deasupra pielii ei, 
dar să-i simtă gura acolo... 

Apoi îi cuprinse sânul cu mâna, asaltându-l că sărutări 
mici şi fierbinţi, lingându-l, trezindu-i toate dorinţele 
adormite. Mângăierile lui erau incredibile şi tandre, însă îşi 
dădea seama cât de tare se lupta să se controleze, căci îi 
simţea încordarea din gât şi din umeri, unde îşi înfipse 
degetele pentru a nu cădea, topindu-se la picioarele lui. 

Gura lui urcă până la buzele ei şi fu cuprinsă de flăcări 
când puse stăpânire pe buze şi pe limbă, luând ce era gata 
să ofere de bunăvoie. O mângâie pe spatele gol, în sus şi în 
jos, până când se apucă să-i desfacă fusta. Alunecă pe 
podea, urmată rapid de lenjeria ei de mătase. 

— Stai pe marginea căzii, îi porunci el. 

Deşi vru să refuze deoarece nu îi plăcea să primească 
porunci, simţi nevoia să îl lase să facă ce dorea. El era 
cunoscător, iar ea - novice. Avea să înveţe tot ce putea, iar 
apoi voia să preia controlul. 

Se aşeză pe marginea căzii şi se prinse de ea ca să nu 
cadă, uitându-se cum îi dădea hainele deoparte, apoi îi 
scoase pantofii - mai întâi unul, apoi pe celălalt. După ce 
scăpă de ei, îi desfăcu ciorapii şi încet, foarte încet, îi lăsă în 
jos. Nu ştia dacă mai simţise vreodată ceva atât de senzual. 
După ce îi aruncă într-o parte, îi atinse gambele cu 
degetele. 

— Atât de frumoase, şopti el, plecându-şi capul şi 
depunând un sărut pe o gambă, apoi pe cealaltă. Abia 
aştept să le simt cuprinzându-mi talia. 

Intotdeauna i se păruse că înălţimea ei era exagerată, 
că o făcea mai puţin atrăgătoare pentru bărbaţi, mai ales 
pentru cei pe care îl privea de sus, la propriu, dar acum 
înţelegea că era un avantaj alături de el. Puteau sta unul 


lângă altul, îngemănându-şi coapsele, şoldurile, piepturile, 
gurile. Nu trebuia ca el să se încovoaie ori să se răsucească 
în poziţii ciudate. Erau perfecţi unul pentru celălalt. 

Cuprinzând-o de talie, o susţinu şi o ridică. 

— Intră în apă! 

Ţinând-o de mână, cu degetele strânse în jurul 
degetelor ei, o ajută să îşi ţină echilibrul când intră şi se 
lăsă în apa caldă. 

— Ar trebui să-ţi scoţi cămaşa ca să nu se ude. 

— Bună idee. 

Desfăcu doi nasturi şi şi-o trase peste cap. Pieptul lui 
magnific o atrăgea spre el când se ghemuli în faţa ei. Nu se 
putea abţine să nu îl atingă aşa cum nu îndrăznise când 
zăcea rănit în patul ei: piele pe piele. 

— Voiam să fac asta când îţi reveneai, dar nu părea 
cuviincios, dat fiind că nu ştiai ce este cu tine. 

li plăcea la nebunie să îi simtă părul gâdilându-i 
degetele. 

— Cum se gândeşte o cârciumăreasă atât de mult la 
buna-cuviinţă? 

— Trebuie să ne limităm păcatele. 

Ce făceau ei acum era un păcat mult mai mare. Nu 
putea decât să spere că, evitându-le pe cele mai mici, cel 
mare avea să-i fie iertat. i 

— Nu în noaptea asta, prințesă. In noaptea asta, poţi 
păcătui cât vrei, iar eu voi păstra secretul. 

Ea zâmbi. 

— Nu pare să fie un păcat. 

Era minunat şi îndreptățit. Ea, care nu se simţise 
niciodată în largul ei în preajma bărbaţilor, care îşi 
ascunsese latura feminină de cei care puteau profita, se 
simţea plină de o feminitate radiantă. 

Luă săpunul şi îl cufundă în apă, trase cu ochiul spre 
ea şi se aşeză în spatele ei. Îşi ridică picioarele şi le 
cuprinse strâns cu braţele, aşezându-şi obrajii pe genunchi. 
Nu-şi putu reţine geamătul adânc când mâinile lui mari 
aterizară pe umerii ei, mângâind-o încet. Nu avea bătături, 
palmele nu îi erau aspre, dar nici complet netede. Aveau o 


oarecare asprime, care o înfiora din cap până în picioare. 

— Chiar nu ai fi profitat în noaptea în care îmi 
reveneam dacă aş fi cedat? întrebă ea, oarecum visătoare. 

— Aş fi încercat din răsputeri să mă port cuviincios. 

— Mi-era teamă că nu vrei. Acum ştiu adevărul. Te-aş 
fi implorat să mă transformi într-o dezmăţată. 

El râse înfundat. 

— Aş fi fost obligat să îţi fac pe plac, mai ales că 
spatele tău este incredibil de ademenitor. 

Atunci de ce îşi îndepărta mâinile? De ce nu o mai 
mângâia de la umeri până la mijloc? Uitându-se peste 
umăr, văzu că se ridicase în picioare şi îşi desfăcea 
pantalonii. Se întoarse la loc. Ştia că, în cele din urmă, avea 
să-i scoată, dar nu voia ca el să vadă cât de mult aştepta să 
o facă, lingându-şi buzele nerăbdătoare. 

— Nu te ruşina, Gillie. Sunt sigur că nu e prima oară 
când mă vezi, ţinând cont că am stat gol în patul tău. 

Ea încuviinţă din cap. 

— Eşti un individ impresionant, deşi nu te pot 
compara decât cu beţivii care uită să fie decenţi după ce se 
uşurează. 

— Încă nu ai văzut ce au mai bun bărbaţii de oferit. Ar 
trebui să îmi cer scuze pentru toţi cei care s-au născut 
vreodată. 

— Arată-mi ce poţi! 

— Intenţionez să o fac negreşit, scumpo. Vino mai 
aproape! 

Încântată de alinturile cu care o răsfăţa, îi făcu loc, 
auzi apa plescăind uşor şi, ridicându-se, îi văzu mâinile 
cuprinzând marginea căzii şi simţi, cu toate simţurile la 
pândă, cum se lăsă în jos, până când o cuprinse între 
coapse, cu spatele lipit de vintrele lui, simţindu-i mădularul 
tare pe piele. Dorinţa care erupse în ea era plăcută şi 
totodată înspăimântătoare. 

O mângâia din nou pe spate, iar gura îi ajunse în 
curbura în care se întâlneau umărul şi gâtul. 

— Întotdeauna miroşi a vanilie, însă mi-ai spus că nu 
găteşti. 


— Îmi place aroma, aşa că mă dau cu puţin parfum în 
spatele urechilor în fiecare dimineaţă. 

— Mm... îşi înfundă nasul în spatele urechii ei. Eşti 
numai bună de mâncat. 

Râzând, se răsuci şi îi văzu umărul. Rana se vindeca; 
o cicatrice roşie, proaspătă şi vizibilă arăta ce îndurase. 
Împroşcând apă cu mişcările ei, se întoarse spre el şi îl 
atinse cu degete tremurânde. 

— Oh, Thorne! 

— Nu mai doare. 

— Nu ar fi trebuit să doară deloc, nu ar fi trebuit să se 
întâmple. Aplecându-se, depuse un sărut pe carnea 
strânsă. 

— Atunci nu te-aş fi întâlnit. Ridică mâna, îi cuprinse 
bărbia şi maxilarul în palmă, în vreme ce degetele i se 
strecurară în păr. lar viaţa mea ar fi mult mai săracă dacă 
nu te-aş fi cunoscut. 

Îşi lipi gura de a ei. Îşi schimbă poziţia ca să ajungă 
mai bine la ea, făcând valuri. Nu prea aveau loc să se 
mişte, dar nu părea să conteze, căci stăteau lipiţi unul de 
altul, mocnind de pasiune şi de dorinţă. Voia să îl atingă 
peste tot, să sărute fiecare cicatrice. Inainte de noaptea 
atacului, nu avusese niciuna. Îşi dorea să-l fi văzut fără ele, 
însă cicatricile nu îl făceau deloc mai puţin magnific. 

Şi era magnific nu doar ca înfăţişare, ci şi prin ce 
făcea: o săpunea fără să-şi desprindă gura de a ei, iar limba 
lui o înnebunea, încingându-i tot corpul. Chiar dacă apa se 
răcea, nu avea să observe, nu stând lipită de acel bărbat 
care emana căldură. 

În cele din urmă, trebui să-şi desprindă gura de a ei 
pentru a ajunge peste tot. 

— Ar fi o sarcină mai uşoară dacă aş fi mică. 

— Mă bucur că nu eşti. Îmi place că eşti înaltă. 

— Unii dintre băieţii care ştiau că sunt fată şi, 
bănuiesc eu, unii bărbaţi îmi spuneau Longshanks?. 

— Nu văd nimic mai frumos decât să fii numită după 


2 În traducere din engleză, Longshanks înseamnă «Picioare lungi». 
(n.red.) 


un rege. 

Ea se încruntă. 

— Este rege? 

— Edward |. Era cunoscut pentru înălţimea lui. 

— Nu cred că era un compliment. 

— Însă aşa ar trebui să îl iei. El întinse mâna, cu 
săpunul în palmă. E rândul tău. 

II spălă fără să se grăbească deloc, torturându-l cu 
mici atingeri, atingându-i voit cu sânii pielea săpunită, 
bucurându-se să-l vadă închizând ochii în extaz şi să-l audă 
icnind. După o vreme, nu mai avea ce să curețe, iar apa se 
răcise prea tare ca să-şi mai poată ţine de cald unul altuia. 
Se ajutară să iasă din cadă şi, folosind prosoapele pe care 
el le aşezase lângă foc, se şterseră unul pe celălalt. Era un 
schimb intim atât de firesc, încât se vedea făcând asta în 
fiecare seară pentru tot restul vieţii. 

Dar nu putea fi în fiecare seară. Ci doar în seara 
aceea. Poate încă una sau două seri, până când Thorne se 
căsătorea. Avea să fie devastator să-l cedeze altei femei, 
dar ea avea cârciuma - pe care o cam neglijase în ultima 
vreme -, familia şi oamenii care îi frecventau localul 
întotdeauna fuseseră de ajuns. Aveau să fie din nou. Dar nu 
în acea seară. 

In noaptea aceea, lumea ei se reducea la Thorne, 
doar la Thorne. judecând după privirea lui, care o examina 
pe îndelete, acum că dispăruseră toate picăturile de apă, 
iar prosopul fusese aruncat deoparte, nu putea să nu se 
gândească la faptul că lumea lui se redusese la ea, doar la 
ea. 

— Eşti nespus de frumoasă, spuse el încet şi te-ai 
descurcat de minune să ascunzi asta. Cred că sunt singurul 
bărbat îndeajuns de norocos să afle ce comori ai de oferit. 

— Incep să cred că petreci o grămadă de timp cu 
nasul îngropat în cărţi de poezie. 

— Scoţi la iveală poetul din mine. 

O ridică în braţe. 

— Rănile tale! 

— Sunt aproape vindecate. 


Îşi lipi gura de scobitura gâtului lui şi o duse spre pat. 

— Ţi-am spus că eşti superb? 

— Cu toate cicatricile acestea? 

— Te fac mai impunător. 

— Arată că sunt un nesăbuit. 

— Arată că eşti un bărbat hotărât să supravieţuiască. 

— Nu credeam că voi supravieţui, mărturisi el. Până 
când ai apărut tu şi dintr-un motiv păcătos, încă de la 
început, nu am vrut să te dezamăgesc. Doresc cu disperare 
să nu te dezamăgesc nici în noaptea aceasta. 

— Nu aş putea fi dezamăgită când eşti cu mine. Pufni, 
cum nu se cuvenea să facă o doamnă, şi îşi îngropă faţa în 
gâtul lui. Acum eu sunt cea care face complimente ridicole. 
O să le pierdem numărul dacă o ţinem tot aşa. 

O aşeză pe pat de parcă ar fi fost un cadou care 
aştepta să fie desfăcut, deşi era deja goală - poate că era 
un cadou ce trebuia admirat. 

— Spune ce vrei, prinţesă, iar eu voi face întocmai. Nu 
ne va sta nimeni în cale, căci ceea ce spunem este doar 
pentru urechile noastre. 

Stând acolo, îşi trecu un deget - doar unul, când ea 
tânjea după toate - de-a lungul umărului, apoi de-a lungul 
braţului, coborând pe şold, pe picior, până în vârful 
degetelor, apoi urcă până sus pe partea cealaltă, ajungând 
cu vârful degetului pe buzele ei. 

— Eşti superbă, graţioasă şi zveltă din cap până în 
picioare. 

O lăsă fără cuvinte, dar se aştepta să se uite în jos şi 
s-o vadă radiind, ca şi când ar fi înghiţit rase de lună. O 
făcea să se simtă precum o prinţesă, aşa cum îşi închipuise 
cândva că era. 

Patul se lăsă sub greutatea lui când se întinse lângă 
ea, cuprinzându-i obrazul şi acoperindu-i gura cu a lui. Nu 
mai trebuia să o încurajeze să-şi desfacă buzele; se 
desfăceau din proprie dorinţă, dornice să îi primească 
sărutul mai adânc. Se întoarse uşor, astfel încât să îi simtă 
pielea lipită de a ei - îi atinse gamba cu piciorul, apoi 
genunchiul, până când genunchiul ei ajunse pe şoldul lui, 


cu miezul fiinţei lipit de vintrele lui, simţindu-i mădularul din 
ce în ce mai tare şi mai lung, ca o bucată de granit 
acoperită cu catifea, apăsând-o pe pântec. Gemu răguşit şi 
aţâţat şi, deşi nu credea că era posibil, o sărută mai adânc, 
cu un nesaţ ametitor. 

Nu era de mirare că era considerat un păcat, căci, 
dacă oamenii nu ar fi fost descurajaţi să se dedea unui 
astfel de comportament, ar fi făcut-o tot timpul. Cât mai 
des posibil. Cum puteau oamenii căsătoriţi, care aveau voie 
să o facă, să se ocupe şi de alte lucruri? Trupurile lor creau 
mici scântei de plăcere oriunde se atingeau, care se 
transformau în scântei şi mai mari. Se lăsă absorbită de el, 
minunându-se, copleşită de pofta cu care se atingeau. 

Desprinzându-şi gura de a ei, să lăsă câţiva centimetri 
mai jos, îi cuprinse sânul în mână şi îşi apropie gura de el, 
de parcă ar fi fost cel mai ales lucru pe care l-ar fi gustat 
vreodată. li cuprinse sfârcul între buze şi îl supse, făcând-o 
aproape să sară din pat, sub asaltul durerii şi al plăcerii 
care se luptau pentru întâietate; plăcerea câştigă, făcând-o 
să simtă multitudine de senzaţii în tot trupul. Se lipi udă de 
el, ridicându-şi şoldurile, arcuindu-şi spatele, astfel încât să 
se poată freca mai bine de mădularul lui tare. 

Dacă era să se ia după felul în care tresări, de data 
aceasta el fu cât pe ce şi să sară din pat 

— Vrăjitoare ce eşti, mormăi, iar ea râse, întrebându- 
se dacă aşa ceva era îngăduit. 

Dar cum să nu fie când în patul ei era atât de multă 
bucurie? li plăcea la nebunie tot ce făceau, el ei şi ea lui - 
atingerile, mângâ.ierile, sărutările, gura care gusta. Acolo, în 
umbre, cu uşile încuiate şi ferestrele acoperite, totul părea 
acceptabil. Nu, era mai mult de atât. Totul părea 
predestinat îşi creaseră mica lor lume în care păcatele şi 
regretele nu existau, în care secretele delicioase puteau fi 
păstrate în siguranţă. In care trupurile se bucurau de 
libertatea de a explora şi de a fi explorate. 

Cuprinzând-o de mijloc cu mâinile lui mari, îi muşcă 
pielea de pe coaste, lăsând mici urme de o parte şi de alta, 
coborând mai jos, rostogolind-o pe spate, până ce ajunse la 


abdomen şi se cuibări între picioarele ei. Limba lui dădea 
târcoale în jurul buricului, lingând-o în timp ce îşi strecură 
braţele pe sub coapsele ei, deschizând-o mai larg cu 
mâinile. 

Ridicându-şi spatele de pe pat şi sprijinindu-se în 
coate, îi cuprinse faţa între palme: 

— Thorne! 

El ridică privirea spre ea. Dorinţa şi pasiunea pe care 
o văzu în ochii lui întunecaţi, de culoarea berii Guinness, o 
făcură să simtă flăcări lichide în vine şi începu să tremure, 
scuturată de fiori. În adâncurile ochilor lui văzu mai mult 
decât o promisiune, zări un jurământ: avea să o posede, să- 
i aducă plăcere, să o facă să-şi uite numele. 

Cu degetele mari, o desfăcu de parcă ar fi fost soarele 
desfăcând petalele, scoțând la iveală mugurul ascuns 
pentru a-i oferi căldura lui. Lăsându-şi capul la jos, îi 
cuprinse miezul fiinţei cu gura şi supse de parcă ar fi fost 
făcută dintr-un caramel care trebuia savurat fără grabă. Se 
desprinde de el şi se sprijini în coate, cu coloana arcuită, 
închizând ochii, lăsându-şi capul pe spate şi respirând 
sacadat. Limba lui o asaltă. Ridică mâinile şi îi frământă 
sânii, cuprinzându-i sfârcurile între degetul mare şi arătător 
şi răsucind încet. Totul se încorda de parcă ar fi înlănţuit-o 
cu mii de frânghii, făcând-o să tresalte ori de câte ori 
sugea, trăgând-o spre el. O răscolea şi o alina. 

Începu şi fie cuprinsă de spasme, iar printre buzele 
întredeschise îi scăpară ţipete. Plăcerea era insuportabilă... 

Apoi explodă într-un vârtej de culori splendide şi 
senzaţii magnifice. 

— Oh, Doamne, Thorne! 

Îl auzi râzând înfundat şi satisfăcut şi nu ştia cum, dar 
reuşi să-i intensifice senzațiile. Parcă ar fi căzut din cer, fără 
teamă, căci avea să o prindă el. 

Patul se legănă când se ridică şi se aşeză lângă ea. 
Întorcându-i capul într-o parte, îşi aşeză palma pe obrazul 
lui. 

— A fost minunat. Dar mai e. 

Încuviinţând, îi atinse bărbia cu degetele. 


— Dar nu mi-am revenit atât de bine precum 
credeam. 

Se ridică brusc. 

— Te-ai rănit? 

— Nu, dar nu cred că mă pot susţine ca să mă asigur 
că te duc din nou în al nouălea cer. lar dacă stai sub mine, 
probabil că nu ar fi bine pentru capul tău, care trebuie să se 
vindece. O mângâie pe abdomen. Încalecă-mă, prinţesă! 

— Nu înainte de a te chinui un pic. 


Capitolul 20 


Chinurile nu fuseseră niciodată mai minunate. Era 
novice, dar totodată o femeie incredibil de deşteaptă, ceea 
ce însemna că îşi dădu imediat seama ce să facă, deşi 
bănuia că gemetele şi mormăitul lui şi câte un „la dracu'” o 
duceau în direcţia potrivită. 

Când încercă să o atingă, îi puse mâinile deasupra 
capului şi îi porunci 

— Nu atinge! 

Era un chin. Un chin absolut că nu putea să îşi treacă 
degetele prin şuviţele ei scurte şi mătăsoase ori să alunece 
de-a lungul pielii ei catifelate. 

Îi muşcă uşor lobul urechii şi îşi trecu limba peste 
urechea lui, care fusese întotdeauna extrem de sensibilă. li 
şopti ceva provocator şi obraznic. 

El se încruntă. 

— Unde ai învăţat asta? 

— Uneori, beţivii spun cele mai mari obrăznicii. 

— Dacă ţi-au spus asta în faţă, sper că i-ai pocnit. 

— Nu iau seama la vorbele beţivanilor. 

El ar fi făcut-o dacă ar fi auzit vreodată pe cineva 
spunându-i ceva atât de necuviincios lui Gillie, femeia cu 
care devenise intim. Incredibil de intim. Încă îi simţea 
gustul pe limbă, sânii în palme, îi auzea tipetele de plăcere 
răsunând împrejurul lui. Ştiuse că avea să fie aprigă în 


aşternuturi, că voia să se implice cu toată fiinţa, aşa cum 
făcea în toate aspectele vieţii ei 

Ridicându-se, cu şoldurile lipite de ale lui, se aplecă şi 
îi sărută cicatricea de pe umăr. 

— Doare? întrebă ea. 

Durea, dar mereu era aşa. Se temea că avea să-l 
doară mereu. 

— Nu. 

Îşi trecu degetul mare şi arătătorul împrejurul 
sfârcurilor lui, până când se întăriră. 

— Nu le-am spălat, îi zise ea. Părea prea intim. Le voi 
spăla acum. 

Intregul trup i se încorda sub limba ei care se plimba 
peste discurile maronii, de parcă ar fi găsit smântână în ele 
şi ea ar fi fost o pisică hotărâtă să lingă şi ultima picătură. 
Gemu din adâncul pieptului şi îi surprinse zâmbetul tainic. 
Dumnezeule, îl atingea în mai multe feluri decât putea 
număra, atingea părţi din adâncul lui despre a căror 
existenţă habar nu avusese măcar! 

Se ridică şi îl privi pe îndelete, de la părul răvăşit până 
în vârful picioarelor, iar el se întrebă ce mai avea să facă. 

Alese coapsa, până la cicatricea de acolo. Apoi, cu 
pleoapele pe jumătate lăsate, se uită la el cam cum bănuia 
că se uitase şi el la ea când stătuse cuibărit între coapsele 
ei. Nu, nu se uita deloc astfel la ea, nu cu atâta ardoare, nu 
atât de aprig, nu atât de ispititor! Îi cuprinse mădularul în 
mână. Mădularul zvâcni. Thorne tresări. Încet, ea se 
împinse în faţă, fără să-şi ia privirea de la el, ca şi când l-ar 
fi provocat să rămână cu ochii ţintă la ea, ţinându-l captiv, 
de parcă l-ar fi înlănţuit. Işi linse buzele până ce luciră, 
umede. Se încordă atât de tare, că începură să îl doară 
muşchii. 

Plecându-şi fruntea, îi sărută vârful mădularului, apoi 
linse umezeala de pe el. 

— Dumnezeule! Incercă să se ridice. Mâna ei ţâşni, cu 
degetele răsfirate pe pieptul lui, oprindu-l. Nefolosind 
aproape nimic altceva în afară de ochii ei verzi-căprui, îi 
porunci, împingându-l la loc. 


— Gillie... 

— Şşt. E rândul meu. 

Cu limba, îl mângâie pe dedesubt şi se temu că se 
putea face de râs revărsându-şi sămânţa în clipa aceea. ÎI 
cuprinse cu gura, iar dorinţa îi răvăşi trupul. 

Oh, da, învăţa repede prinţesa lui! Îl chinui cu limba ei 
jucăuşă, care sălta, se răsucea, cu atingeri lungi şi fără 
grabă. Dacă nu ar fi trecut atât de mult timp de când nu 
mai fusese cu o femeie, poate că ar fi rezistat mai mult. 
Dacă nu i-ar fi făcut ea acele lucruri incredibile, dacă nu ar 
fi simţit nevoia disperată de a o poseda, poate că ar fi 
rezistat mai mult. Dar o voia cu totul, fără rezerve, în 
întregime. Avea nevoie de ea cum nu mai avusese 
niciodată nevoie sau nu mai dorise ceva în toată viaţa lui. 

— Gillie, repetă d, cuprinzându-i braţele cu mâinile. Fă 
ce ai de făcut altfel! Incalecă-mă, primeşte-mă în adâncul 
tău! 

Slavă Cerului, ea făcu aşa cum o îndemnase, 
cuprinzându-i şoldurile între genunchi, luându-i în mână 
mădularul care îl durea şi zvâcnea şi aşezându-l în pragul 
dintre picioarele ei. Închise ochii şi îl cuprinse. Când dădu 
peste bariera ei, o prinse de şolduri şi se împinse. Micul ei 
țipăt îi sfâşie inima. 

— Îmi pare rău... 

Ea clătină din cap şi se lăsă mai jos, până când îl 
cuprinse cu totul. 

— E aşa de bine! Acum înţeleg de ce păcătuiesc 
oamenii. 

— Nu este un păcat, Gillie. Nu când setea şi dorinţa 
sunt atât de mari. 

Fusese cât pe ce să spună „Dragostea”, dar gândul că 
ar putea-o iubi atât de adânc, atât de disperat îl îngrozea şi 
nu putea da glas sentimentelor. Tot ce ştia era că nimeni 
nu îi mai atinsese inima şi sufletul aşa cum o făcuse ea. 
Nimeni nu mai contase atât de mult ca ea. El, care se 
crezuse incapabil de iubire, se lupta cu gândul că ea îl 
făcea să se îndoiască de tot ce ştiuse vreodată despre sine. 

Cuprinzându-i şoldurile cu palmele, o călăuzi când 


începu să îl călărească, ieşindu-i în întâmpinare, unduindu- 
se deasupra lui. Se uită cum pe chipul ei se aşternea 
uimirea, îi simţea muşchii strângându-se împrejurul lui când 
începură să se mişte din ce în ce mai frenetic, umplând 
aerul cu icnetele şi gemetele lor. Strângându-l tare, ţipă 
când ajunse pe culmi. Cât putu de blând, însă grabnic, o 
ridică de pe el, căci simţea că avea să explodeze şi el şi se 
zgudui din tot trupul încercând în van să se lase pe o parte 
şi să-şi verse sămânţa în palmă. leşi un dezastru. 

Lipindu-şi trupul de al lui, îi acoperi palma cu mâna 
ea. Cu braţul liber, el o ţinu aproape, întrebându-se dacă 
inima lui avea să îşi recapete vreodată pulsul normal sau 
urma să pompeze mereu cu abandonul acela sălbatic pe 
care i-l stârnea apropierea ei. 


Să faci dragoste nu era ceva curat, cum crezuse 
mereu că avea să fie, însă, în timp ce stătea întinsă în pat, 
aşteptând - aşa cum îi spusese - ca el să se întoarcă, nu 
putea nega că Thorne avea ceva incredibil de masculin 
când stătea lângă lavoar, curăţându-se. 

— Nu ar fi mai simplu dacă am face încă o baie? 
întrebă ea. 

Râzând înfundat, se apropie cu o cârpă umedă. 

— Nu am puterea să pregătesc încă o baie. 

Cu grijă, îi şterse zona pe care o linsese mai devreme 
şi interiorul coapselor, pătate de sânge. 

— A durut tare? întrebă el. 

— Nu. 

— Nu ar trebui să te deranjeze atât de tare data 
viitoare. 

Simţi un val de plăcere la gândul că aveau să 
petreacă încă o noapte împreună. După ce termină, 
schimbară  aşternuturile, apoi se strecurară sub ele, 
ţinându-se în braţe. 

— Cât stai? întrebă ea. 

— Voi pleca înainte de ivirea zorilor. Nu vreau să mă 


vadă cineva plecând. Strecurându-şi degetele sub bărbia ei, 
o privi în ochi. Dacă nu cumva vrei să plec mai repede, deşi 
tare aş vrea să dorm cu tine în braţe. 

Ea încuviinţă, cuibărindu-se lângă el. lubea mirosul 
pielii lui calde. 

— Mi-ar plăcea şi asta. 

Cu braţul împrejurul ei, îi mângâie mâna, în vreme ce 
ea îi trasă agale cercuri pe piept. 

— Îţi pare rău? o întrebă. 

— Să-mi pară rău? Deloc. Imi pare bine. 

— Vreau să ştii că te respect. 

— Nu, nu e aşa. Îmi şopteşti la ureche. 

Râse înfundat. 

— Ai o ureche încântătoare, numai bună pentru şoptit. 

— Nu am mai vrut asta până acum, Thorne, până la 
tine. De ce eşti atât de diferit? 

— Pentru că sunt duce. 

— Nu are nicio legătură. Nu mă interesează absolut 
deloc titlul tău. E altceva. Bunătatea faţă de Robin, de 
exemplu. 

— Mă gândeam să îi plătesc taxa să meargă la o 
şcoală cu internat. 

Ridicându-se în cot, se uită la el, cercetându-l. 

— De ce? 

— Pentru că este un copil deştept. Ar ajunge departe. 

— Nu ar face decât să fugă. Crede că, dacă stă aici, îl 
va găsi mama lui. Îşi închipuie că este o zână. 

— Mă întreb de unde i-o fi venit ideea asta. 

Se lăsă la loc în pat şi se lipi de el. 

— Probabil din poveştile fantastice pe care i le-am 
spus când se trezea după vreun vis urât, poveşti pe care mi 
le spunea şi mie mama când eram mică şi nu puteam să 
dorm. 

— Poate că voi înfiinţa o şcoală în apropiere. Ar 
beneficia mai mulţi copii astfel, nu-i aşa? 

— Eşti un om bun. 

— Nu atât de bun. Am 36 de ani, iar până acum nu m- 
am prea gândit la cei mai puţin norocoşi decât mine. 


Aveam chestiuni mai presante pe cap: un iaht rapid, un cal 
iute, femei fâşneţe. Cândva, când vei dori, te voi duce în 
Franţa, ne vom plimba cu iahtul şi vom vizita podgoriile 
acelea. 

Nu îşi putea imagina asta, se îndoia că aveau să facă 
vreodată aşa ceva, cunoscându-şi prea bine locul în viaţa 
lui, ştiind ce însemna pentru el. lar dacă ar fi însemnat ceva 
mai mult pentru el, bănuia că nu era prima femeie care ar fi 
pus mâna pe ceva ce nu putea fi al ei pentru totdeauna. El 
avea nevoie de o femeie care să îi poată sta alături ca 
ducesă. Ducesele nu deţineau cârciumi, însă era o fantezie 
încântătoare, aşa că îi spuse: 

— Îţi voi da struguri din vie. 

— lar eu voi linge sucul de pe degetele tale. 

Voia asta mai mult decât dorise orice altceva, dar, 
cum era realistă, ştia că nu avea să se întâmple niciodată. 


* 


Să se trezească cu Gillie în brațe fusese unul dintre 
cele mai satisfăcătoare începuturi de zi pe care le trăise 
vreodată. Era o amantă pasională, dornică să-l primească în 
ea, în miezul arzător al ființei ei, ispititor şi strâmt. Şi-ar fi 
petrecut toată ziua cu ea în pat, însă era o femeie practică 
şi avea de condus o afacere, aşa că plecase când străzile 
încă erau acoperite de ceaţă, iar luna nu dispăruse de pe 
cer. 

Când ajunse acasă, răsărise soarele şi era flămând, 
însă decât să rişte să dea peste mama lui, care era posibil 
să se fi trezit deja, ceea ce i-ar fi stricat buna dispoziţie, 
porunci unui servitor să-i aducă o tavă cu mâncare în 
dormitor. După ce valetul îl aranjă pentru ziua respectivă, 
îşi savură masa în salon, citi ziarul, imaginându-şi că ar fi 
fost mult mai plăcut dacă Gillie era acolo cu el sorbind 
ceaiul şi citind şi ea ziarul. Când auzi bătaia în uşă, se uită 
la ceas şi îşi dădu seama că petrecuse aproape o oră stând 
acolo şi închipuindu-şi-o în camera lui. Nu că ar fi putut să o 
primească vreodată în acea încăpere, atât timp cât mama 


lui locuia acolo. Îşi imagina agitația pe care ar pricinui-o şi 
zilele negre pe care ducesa i le-ar fi făcut femeii pe care el 
o iubea. 

Gândul acela aproape că îl făcu să cadă de pe scaun. 
O iubea, o iubea pe Gillie! 

El care nu iubise niciodată, iubea în cele din urmă. 
Faptul că era capabil de o emoție atât de intensă fu ca o 
revelaţie pentru el. Îi venea să deschidă toate ferestrele şi 
să strige întregii lumi... 

Dar nu îi putea spune nici măcar ei, căci nu ar fi fost 
corect faţă de ea, faţă de el, faţă de ei. O putea avea acolo, 
în patul lui, în acea încăpere, dar nu ca ducesă. Nu îi putea 
cere să renunţe la cârciuma care însemna atât de mult 
pentru ea. Nu o putea desprinde de tot ce ştia, de toţi 
oamenii care i-ar fi fost alături şi l-ar fi ameninţat dacă i-ar 
fi făcut ceva râu. Nu o putea aduce în lumea aceea care nu- 
ţi oferea nicio bucurie. 

Deşi nu se îndoia câtuşi de puţin că putea face faţă 
aristocrației, cel puţin când venea vorba de socializare. 
Avea o graţie şi o încredere înnăscute, care o făceau să fie 
egala oricărei doamne. Felul în care vorbea ar fi trădat că 
nu se născuse printre aristocrați, însă uşurinţa cu care 
reuşea să poarte conversații ar fi făcut-o să fie văzută cu 
ochi buni. l-ar fi fermecat şi încântat pe cei care i-ar fi 
acordat o şansă, la fel cum îl fermecase şi îl încântase pe el 
la fiecare pas. Era păcat că originea ei îi împiedica pe 
cunoscuţii lui să aibă ocazia de a petrece timp în compania 
ei. 

Se auzi din nou o bătaie la uşă. 

Mama lui intră de parcă ar fi împins-o o vijelie. Se 
ridică în picioare când ajunse în faţa lui, cu spatele drept şi 
cu mâinile împreunate în faţă. 

— Ti-am văzut anunţul în ziar legat de încheierea 
logodnei. 

Dăduse un anunţ cu o zi înainte. Fusese scurt şi 
elegant, sugerând că părţile implicate conveniseră şi 
fuseseră de acord ca nunta dintre ducele de Thornky şi 
Lady Lavinia Kent să nu aibă loc. 


— Am vrut să mă asigur că nu va fi arătat nimeni cu 
degetul şi nu va fi nimeni învinovăţit. 

— Nu ai reuşit decât să aţâţi bârfele. Trebuie să le 
arăţi oamenilor că nu eşti rănit şi că eşti pregătit să îţi vezi 
de viaţă. Este mai urgent decât a fost vreodată să îţi alegi o 
soţie cât mai curând posibil. Prin urmare, am stabilit o dată 
pentru bal, peste două săptămâni. Am trimis invitaţiile în 
dimineaţa asta. 


Îi venea să mormăie de frustrare văzând că se 
amesteca unde nu-i fierbea oala. In schimb, spuse calm: 

— Dumnezeule, probabil că tipograful a muncit toată 
noaptea. 

— Sunt ducesă. Bineînţeles, şi a fost bucuros să o 
facă. 

Nu îşi putea imagina că Gillie ar fi deranjat pe cineva 
în felul acesta. 

— Am invitat familiile cu cele mai eligibile fete, 
continuă ea. Va fi un eveniment mic, căci are un singur 
scop: să ne asigurăm că îţi vei găsi cât mai repede o 
mireasă demnă de poziţia ta. 

— Nu sunt încă gata să mă ocup de această sarcină. 

— Să fii gata! Oamenii râd de tine, întrebându-se ce 
defecte ţi-a găsit Lady Lavinia de te-a părăsit în felul 
acesta. 

— Am spus clar că nu a fost vina nimănui. 

— Crezi că te crede cineva? Nu ai făcut decât să 
alimentezi bârfele celor care vor să ne vadă prăbuşindu-ne. 
Astfel de situaţii sunt rezolvate cel mai bine de către femei, 
aşa că preiau controlul. Ştiu că rareori suntem de acord, 
dar de data aceasta nu te opune! Ai o datorie, o obligaţie, o 
responsabilitate faţă de cei care te-au precedat. 

— Deja le-ai făcut pe toate doamnele eligibile să pară 
foarte atrăgătoare, spuse el caustic, sperând că avea să 
sesizeze sarcasmul. 

— Dacă ai vreo speranţă de a produce un moştenitor, 


trebuie să te ocupi imediat de asta, când ai căpătat obiceiul 
tatălui tău de a pierde nopţile în oraş. Ştiu prea bine spre 
ce duce asta. 

— Mamă, am ajuns la o vârstă la care pot trăi viaţa 
fără a fi mustrat pentru ce fac. Cred că e cazul să te muţi în 
altă casă. 

Ea se întoarse de parcă ar fi lovit-o. 

— Nu pot face asta până când nu va apărea aici altă 
lady care să conducă lucrurile. Servitorii vor deveni leneşi 
fără o mână fermă. Nu voi îngădui ca proaspăta ta soţie să 
preia o casă neiîngrijită. Este o chestiune de mândrie. 

— Întotdeauna a existat atâta mândrie în această 
familie! 

Deşi mama lui avea dreptate. Era vârsta la care 
trebuia să se căsătorească şi să aibă un urmaş. Fie că 
dorea sau nu. Îşi încrucişă braţele la piept şi încuviinţă scurt 
din cap. 

— Voi lua parte la bal cu o singură condiţie. O vei 
invita pe domnişoara Gillian Trewlove. 

— Cine este familia ei? 

— Lady Aslyn s-a căsătorit cu fratele ei. Ar trebui să-i 
inviţi şi pe ei, dacă nu ai făcut-o deja. 

— Lady Aslyn s-a căsătorit cu un plebeu, un bastard. 

— Şi vei avea privilegiul de a fi prima care îi invită la 
un bal. Nu se îndoia că mama lui ştia cu precizie unde să o 
găsească pe Lady Aslyn. Poţi să-i trimiţi invitaţia lui Gillie la 
cârciuma Sirena şi Unicornul. 

Ea strâmbă din nas. 

— O femeie care serveşte într-o cârciumă? 

— Care deţine cârciuma. 

— Nu aş putea vreodată... 

— Atunci vei avea un bal la care ducele de Thornley 
nu va participa. 

Nu ştia de ce brusc era atât de important ca Gillie să 
fie acolo. Poate pentru că voia să încerce apele şi să vadă 
dacă i-ar plăcea să înoate în ele. Dar, chiar dacă i-ar fi 
plăcut, nu ar fi renunţat la cârciumă pentru el şi nici nu 
trebuia să o facă. 


— Te vei face de ruşine. 

— Le voi prezenta prietenilor mei şi cunoştinţelor pe 
cineva incredibil de încântător. Multă lume va beneficia de 
pe urma acestui fapt. Dacă îi vei acorda măcar o şansă, 
îndrăznesc să spun că o vei plăcea. 

— Nu pot să îmi imaginez aşa ceva, dar nu voi face 
familia aceasta şi mai rău de râs anulând un bal după ce 
am anulat deja o nuntă. Invitaţiile pe care le-ai solicitat vor 
fi expediate mâine. 

— Dacă stau să mă gândesc, dă-mi mie invitaţia 
domnişoarei Trewlove şi i-o voi livra personal. 

— Îndrăznesc să spun că vei regreta ziua în care o vei 
aduce în această casă. 

— O vei trata cu amabilitate, mamă, şi îi vei arăta 
respect sau vei afla că răbdarea mea în ce te priveşte are o 
limită. 

Ea ieşi valvârtej din încăpere. El se îndreptă spre 
birou, deschise un sertar şi scoase o cămaşă zdrenţuită. 
Întorcându-se de pe scaun, îşi trecu degetele peste 
cusătura atentă şi delicată, care strângea țesătura 
străpunsă cândva de cuțitul care îi pătrunsese în umăr. Nu 
îi reparase doar hainele. Reuşise cumva să îl repare şi pe el, 
când nici măcar nu îşi dăduse seama că avea nevoie să fie 
reparat. 


În momentul în care intră pe uşa cârciumii, se gândi 
serios să închidă prăvălia. În mod normal, îi plăcea la 
nebunie fiecare minut petrecut acolo, fie că servea băuturi, 
vorbea cu clienţii sau dădea ordine în stânga sau dreapta. 
Dar acum tot ce îşi dorea era să petreacă timp cu Thorne. 
Poate că avea să-l invite în pivniţă pentru a alege un 
sherry. Nu se putea abţine să nu zâmbească la gândul 
acela. 

În loc să se îndrepte spre o masă, el veni spre ea. 

— Văd că în seara asta s-a întors omul tău. 

Ştia că se referea la Davey, dar, într-o parte 


nesocotită a minţii ei pe care nu ştiuse vreodată că o 
poseda, îşi dădu seama că ar fi putut vorbi totodată despre 
el însuşi. Omul ei. Avea un om al ei. Voia să se urce pe 
tejghea şi să strige în gura mare, dar ceea ce împărtăşeau 
şi ce era între ei reprezenta un secret delicios. Băgă mâna 
în buzunar şi scoase un dar pentru el, care o făcea să 
zâmbească larg. 

— Da, dar eşti bine-venit să dai o mână de ajutor dacă 
doreşti. Am nevoie de cineva care să măsoare timpul. 

Luându-i mâna, îi puse piesa rece de aur în palmă şi îi 
strânse degetele deasupra ei. El le desfăcu şi se uită ţintă 
la ceas. Surprinderea şi mirarea de pe chipul lui o făcură să 
i se strângă pieptul şi să simtă înţepături. Incet, ca şi când 
ar fi călătorit printr-un labirint de amintiri, ridică privirea 
spre ea. 

— L-ai găsit. 

Cu un zâmbet care îi lumină tot chipul, ea încuviinţă 
din cap. 

— Petey a venit pe aici în după-amiaza aceasta şi mi- 
a spus că a auzit vorbindu-se despre un ceas preţios şi că 
ştia unde l-am putea găsi. Aşa că m-am dus. 

— Nu mă gândeam că îl voi mai vedea vreodată. 
Desfăcu capacul şi se uită la cadranul pe care limbile 
marcau trecerea timpului. Era ora corectă, căci îl fixase şi îl 
întorsese cu grijă mai devreme. li cuprinse chipul cu 
blândeţe, mângâindu-i obrazul cu degetul mare. 

— Nu ştiu cum să vă răsplătesc pe tine şi pe Petey 
pentru asta. 

— Oh, Thorne, când vei învăţa că bucuria pe care o 
simţi când faci pe cineva fericit este toată plata de care ai 
nevoie? Însă Petey va primi mese şi bere gratuit ori de câte 
ori va dori. 

— Sunt cât se poate de sigur că plasatorul de la care 
l-ai luat nu ţi l-a dat pur şi simplu. Sunt convins că ai plătit 
bani frumoşi pentru el. 

— O nimica toată. 

Câştigurile unei zile întregi, dar bani cheltuiţi cu folos, 
când văzuse cât de dornic fusese să-şi recapete ceasul.. 


— Măcar îngăduie-mi să te răsplătesc pentru asta! 

— Este un dar, Thorne. Îi strânse mâna în care ţinea 
ceasul. Acceptă-l ca atare. 

El încuviinţă din cap. 

— Sunt atât de înduioşat, Gillie! Fără îndoială, mă voi 
gândi mai des la tine decât mă gândesc la tata când mă voi 
uita la el. 

Pentru o vreme poate, dar în cele din urmă amintirile 
legate de ea aveau să se risipească, iar el avea să-l 
asocieze din nou cu tatăl lui, căci acele legături erau mai 
puternice, durau mai mult şi legau generaţii întregi. li 
strânse mâna în care continua să ţină ceasul. 

— Sunt foarte încântată că l-ai recăpătat. 

— Te-aş săruta în clipa aceasta dacă nu aş provoca un 
scandal, spuse el. 

— Poţi să o faci după ce închidem. 

În ochii lui scânteie ceva cald şi tentant. 

— Între timp, nu m-ar deranja să lucrez acolo în spate 
cu tine, unde este un pic cam înghesuit şi aş avea o scuză 
de a te atinge ori de câte ori va trebui să trecem unul pe 
lângă celălalt. 

Aşa că făcu la fel ca în seara trecută, turnând băuturi 
şi stând de vorbă. Se întreba ce ar fi crezut clienţii ei dacă 
ar fi aflat că erau serviţi de un duce. Deşi Finn ştia ce titlu 
avea, nu îl rostise niciodată cu voce tare ca să audă toată 
lumea şi nu i se adresa niciodată cu „Excelenţă”. Poate 
pentru că ea nu încetase nicio clipă să-l vadă ca pe un 
simplu bărbat, deşi ştia în adâncul sufletului că era mai 
mult şi nu putea să fie niciodată al ei întru totul. 

Într-un fel, aparţinea Angliei, avea un loc în Camera 
Lorzilor, se ocupa de afacerile reginei, crea şi modifica legi 
şi vedea de binele ţării. Mick dorise să fie recunoscut de 
tatăl lui pentru că tânjise după exaltarea pe care i-o aducea 
gândul că făcea parte din nobilime, însă ea nu voise asta 
niciodată pentru sine, în afară de fantezia pe care o 
avusese în copilărie. Înalta societate era inaccesibilă pentru 
majoritatea oamenilor simpli, pentru plebe. Nu însemna că 
nu puteau dobândi poziţii valoroase, ci doar că trebuiau să 


muncească mai mult pentru că nu primeau nimic de-a gata. 

Deşi, după ce îl cunoscuse pe Thorne, îşi dăduse 
seama că totul avea un preţ. În ciuda rangului social, nu era 
nici pe departe atât de liber cum era ea. Se juca de-a 
cârciumarul, dar nu era ceva ce putea face pentru 
totdeauna, oricât de mult i-ar fi plăcut. La fel cum ea se 
juca de-a iubita lui. Nu putea fi pentru totdeauna, oricât de 
mult o bucura. 

El avea să se căsătorească, iar ea nu. Era responsabil 
pentru producerea unui moştenitor. Ea nu avea să se 
mărite cu un bărbat pe care nu-l iubea şi bănuia că în viaţa 
ei nu putea exista decât unul. Acesta. Cel pe care nu îl 
putea avea. 

Datorită lui Finn, aflase că nu erau făcuţi pentru 
nobilime, nu pe termen lung. Dar putea profita la maximum 
pe termen scurt. 

Astfel că, după ce închise cârciuma în noaptea aceea 
şi ajunseră în capătul scărilor, nu se opri să se aşeze şi se 
bucure de linişte. Aveau să fie o mulţime de alte nopţi 
pentru asta, nopţi în care să stea acolo singură, gândindu- 
se la el şi la ceea ce fusese. În plus, voia multe-multe 
minute de amintiri pe care să le poată răsuci pe toate 
părţile fără să trebuiască să o cerceteze pe vreuna din ele 
prea des pentru că avea altele pe care le putea retrăi. 

O conduse în dormitor şi în patul ei. Cu o viteză 
remarcabilă, îşi scoaseră hainele unul altuia înainte de a se 
arunca în pat. Cu trupul pe jumătate acoperit, îi cuprinse în 
palmă jumătate din chip şi îi acoperi gura cu o fervoare 
care ar fi înspăimântat-o dacă nu şi-ar fi dorit la fel de mult 
să îl simtă. lubea ardoarea care se năştea între ei, 
încercarea de a-şi potoli pofta care le dădea de înţeles că 
nu avea să dureze prea mult şi trebuiau s-o ia de la capăt. 
Avea să-şi dorească întotdeauna ca gura lui să o acopere 
pe a ei, avea să tânjească întotdeauna după gustul şi 
atingerea lui. Intotdeauna. 

Ceea ce făcea ca întâlnirea lor să fie dulce-amară. 

— S-ar putea ca aceasta să fi fost cea mai lungă zi din 
viaţa mea, spuse el răguşit, sărutând-o pe gât. Aşteptarea 


de a prinde un moment singur cu tine. 

— Nu eram sigură că te voi vedea astă-seară. 

— Nu m-ar fi ţinut departe nicio lege dată de 
Parlament. Dar o soţie da, se gândi ea, însă nu o spuse, nu 
voia să se gândească la asta. Cunoştea cel puţin cinci femei 
care se culcaseră cu bărbaţi fără a se căsători, de fapt, zeci 
sau chiar sute. In momentul acela, se afunda în păcat, însă 
nu părea să-i pese. Senzaţiile o copleşiră în timp ce gura lui 
fierbinte şi degetele lui agile o explorau, sărutând, muşcând 
uşor, mângâind, ciupind, în vreme ce ale ei răspundeau în 
acelaşi fel, chinuindu-l, judecând după gemetele şi icnetele 
care o făceau să se simtă în al nouălea cer. 

Apoi o aşeză astfel încât să fie dedesubt, iar el 
deasupra ei, cu şoldurile fixate între coapsele ei. 

— Cuprinde-mă cu picioarele! îi porunci el. 

— Nu credeam că ai puterea de a te susţine. 

— A mai trecut o zi în care m-am întremat. Voi risca. 

Ridicându-şi şoldurile, îşi strânse picioarele pe după 
mijlocul lui, fiind mai mult decât pregătită când o pătrunse. 
li plăcea la nebunie felul în care se întindea şi o umplea, cu 
greutatea lui deasupra ei. Cuprinzându-i capul între palme, 
se aplecă şi îi posedă gura, în vreme ce ea îşi cobori 
degetele de-a lungul spatelui lui şi îl apucă de fese. 

Gemând cu voce scăzută, începu să se mişte 
deasupra ei, ducând-o pe culmi ameţitoare de plăcere şi de 
pasiune. Toate oasele şi toţi muşchii i se încordau, 
aşteptând explozia eliberatoare. Nu mai simţise niciodată 
ceva atât de plăcut şi ştia că data viitoare avea să 
gândească la fel. Oricât de des s-ar fi gândit la ce se 
întâmplase cu o noapte înainte, amintirea nu era atât de 
minunată ca realitatea. 

Când lumea explodă în jurul ei, când se dezintegră, 
apoi redeveni un întreg, ştiu că amintirile nu o puteau hrăni 
îndeajuns, dar erau tot ce avea şi voia să le preţuiască, să 
le adune. Işi dădu seama că el o pătrundea frenetic 
respirând sacadat, gemând înăbuşit... 

Apoi se smulse din ea, îngropându-şi faţa între sânii 
ei, zguduindu-se de spasme şi revărsându-şi sămânţa în 


mână, în strădania de a o proteja, ca nu cumva cineva să 
afle vreodată că păcătuise. 


Capitolul 21 


Nu mai fusese niciodată atât de mulţumit ca acum, cu 
ea în braţe. Era caldă şi bună şi, în ciuda faptului că 
crescuse pe străzi, avea o inocenţă care îl determina să o 
protejeze, deşi ştia că era capabilă să o facă singură. 

— S-ar putea să devin dependentă de tine, spuse ea 
încet, iar el râse. 

— Nu mai mult decât sunt eu de tine. 

Îşi trecu degetul peste pieptul lui. 

— Mereu sunt uimită când te oferi să dai o mână de 
ajutor, fie că mă ajuţi cu clienţii, fie la curăţenie. 

— Nu mi-a plăcut niciodată să trândăvesc. 

— Probabil că ai treburi de care trebuie să te ocupi. 

— Mă pot ocupa de cele mai multe în timpul zilei. 

Îşi schimbă poziţia, aşezându-şi un picior între ale lui, 
iar coapsa ei ademenitoare era lipită de mădularul lui. Se 
ridică şi se uită la el. 

— Ce fel de lucruri trebuie să facă un duce? 

— Am patru moşii, aşa că trebuie să citesc rapoartele 
pe care mi le trimit administratorii, şi aprob reparaţiile şi 
întreţinerea, să iau decizii legate de mărirea veniturilor 
aduse de fiecare moşie. Mă întâlnesc cu avocaţii să 
discutăm despre diverse situaţii care se ivesc. O grămadă 
de întâlniri. 

— Şi trebuie să te căsătoreşti. 

Gând care ar fi trebuit să îi aducă bucurie, nu 
disperare. 

— Da. Şi trebuie să am un moştenitor. 

— Când eşti un om din popor, ai un avantaj. Nu 
trebuie să ne căsătorim. Nu trebuie să facem copii. Voi, 
nobilii, pare că sunteţi mereu sub ochii lumii. 

— Presupun că da. Una dintre îndatoririle noastre este 


să alimentăm bârfele şi fiţuicile care se publică. Fără noi, ar 
înceta să existe. 

— Nu aş vrea să fiu mereu sub lupă. 

— Acesta este motivul pentru care stai după tejghea? 

Ea încuviinţă din cap. 

— Îmi place să am cârciuma, dar prefer să fiu discretă 
în privinţa aceasta. Mick nu este aşa când vine vorba 
despre hotelul său. Pentru el este important ca oamenii să-l 
vadă pe el şi ce a realizat. Poate pentru că este bărbat şi 
simte nevoia să fie văzut ca un cuceritor. 

— Tu eşti astfel într-un mod mult mai subtil. S-ar 
putea ca oamenii să te subestimeze. 

— Lucru pe care îl pot folosi în avantajul meu uneori. 
Charlie nu se aştepta deloc să sar la el. 

— Dar ştia că nu este de joacă cu tine. De aceea a dat 
bir cu fugiţii. 

— Mă întreb când o vei face şi tu. 

El îşi trecu degetele prin părul ei. 

— Nu o voi face, Gillie. 

— Dar va veni o noapte care va fi ultima pentru noi. 
Când va veni, te rog să-mi spui! 

Ştia că aveau să fie cele mai dificile vorbe pe care le 
putea rosti vreodată, dar ţinea prea mult la ea, o respecta 
prea mult pentru a se culca cu ea în timp ce împărțea 
aşternutul cu soţia lui. 

— Nu se va întâmpla prea curând. 

Dacă nu ar fi avut nevoie de un moştenitor, de o soţie 
care să cunoască dedesubturile înaltei societăţi, ar fi fost 
posibil ca acel moment să nu vină niciodată. Dar urma să 
vină, trebuia, pentru că avea responsabilităţi, pentru că 
făcuse promisiuni, însă voia să-l amâne cât de mult putea. 

— Mama organizează un bal în două săptămâni. Aş 
dori să vii. 

Pufnind, Gillie se lăsă pe spate. 

— În niciun caz! 

El se rostogoli, până ce se aşeză cum stătuse ea, cu 
piciorul între ale ei, cu coapsa lipită de miezul fiinţei ei, de 
locul pe care avea să îi mai viziteze o dată înainte de a 


pleca. 

— Sezonul s-a încheiat. Nu vor veni prea mulţi invitaţi. 
Fratele tău Mick se va număra printre ei, aşa că nu voi fi 
singura persoană pe care o vei cunoaşte. 

— De ce ai vrea să fiu acolo? 

— Pentru că vreau să te prezint mamei şi prietenilor. 
Eşti o femeie fascinantă, Gillie, şi vor fi curioşi. 

— Vrei să mă expui ca pe un animal de la grădina 
zoologică. 

— Nu. Era îngrozit de o asemenea idee, dar cum să o 
facă să înţeleagă? Eşti o femeie de afaceri de succes. Te-ai 
născut în sărăcie, dar te-ai ridicat deasupra condiţiei tale. 
Meriţi să îţi fie recunoscute realizările, să te mişti în cercuri 
în care poţi influenţa oamenii care au mijloacele necesare 
pentru a se ocupa de nedreptăţile sociale. 

— Sunt doar nişte bogătaşi 

— Îi judeci aspru, pe când ei nu ar face-o. 

— Ba bine că nu! Au făcut-o de când mă ştiu. 

— Atunci dovedeşte-le că se înşală! Felul în care 
vorbeşti arată că eşti educată, chiar dacă nu în şcoli 
particulare. Eşti graţioasă şi puternică. Eşti demnă de 
admiraţie. O sărută pe gât. În plus, vreau să valsez cu tine. 
Nu vreau să te ţin ascunsă. 

— Dar asta sunt, iar ce facem aici nu poate fi 
împărtăşit. 

O sărută în locul sensibil de sub ureche şi o auzi 
oftând uşor. 

— Nu le vom spune oamenilor ce facem aici, dar 
acum eu cunosc lumea ta, Gillie, şi nu este deloc cum 
credeam. Mă întrebi despre lumea mea. Nu te rog decât să 
păşeşti în ea pentru o seară, să o împărţi cu mine. S-ar 
putea să îţi placă. 

Dacă avea să fie astfel, poate că nu mai trebuia să se 
gândească să renunţe la ea vreodată. 


* 


Când intră în hotelul Trewlove şi urcă scările până la 


ultimul etaj, unde avea fratele ei biroul şi unde locuia, Gillie 
ştia că nu avea să conteze deloc dacă îi plăcea lumea lui 
Thorne, dar trebuia să recunoască faptul că era curioasă - 
nu atât cu privire la lumea lui, cât voia să afle mai multe 
despre el. Cum arăta casa lui? Cum îşi trata servitorii? Şi 
mai era gândul că avea să o cunoască pe mama lui, ceea 
ce o speria de moarte, stârnindu-i totodată curiozitatea. 
Cum erau oamenii cu care se înconjura el? Era 
nerăbdătoare să îi cunoască, întrucât cine se aseamănă se 
adună. Şi ştia foarte puţine despre el, din interacţiunile 
avute într-o mică parte a Londrei. Viaţa lui era mai 
tumultuoasă, cuprinzând mai multe lucruri decât îşi putea 
ea închipui. 

Fusese o prostie să accepte invitaţia, să îi spună că 
avea să meargă. Folosise mijloace necurate, rugând-o de 
nenumărate ori şi, într-un moment de slăbiciune, când nu 
îşi mai amintea nici cum o cheamă, fusese de acord să 
participe. Înainte de a o părăsi în dimineaţa aceea, scosese 
invitaţia aurită din haină şi i-o dăduse. Işi trecuse degetele 
peste literele în relief, străduindu-se să nu se lase 
intimidată. 

Avea o idee vagă cu privire la felul în care se putea 
pregăti pentru a lua parte la primul ei bal. Poate că ar fi fost 
mai clar dacă ar fi participat la nunta lui Mick, dar atunci se 
aşteptase să nu se simtă deloc în largul ei la acel 
eveniment sofisticat, la care ar fi trebuit să pretindă că era 
altcineva. Dar acum simţea o nevoie puternică de a-şi 
dovedi sieşi, dacă nu altcuiva, că merita să pătrundă în cele 
mai înalte cercuri sociale fără a afişa aere false sau a se 
comporta într-o manieră care nu-i era caracteristică. 
Învăţase multe de la proprietarii cârciumii la care lucrase 
prima dată. Doamna Smythson insistase să vină la ceai în 
fiecare după-amiază şi o învățase cum să se poarte. Fiica 
cea mai mare a unui vicar fusese cea care insistase ca 
Gillie să renunţe la hainele băieţeşti şi să înceapă să se 
îmbrace ca o fată. Cândva, îi spusese lui Gillie că lumea 
este extrem de incorectă pentru femei, dar asta nu avea să 
se schimbe până când femeile nu făceau ceva. „Nu alungi 


deloc cauza ascunzând ce eşti. Îmbrăţişează ceea ce eşti şi 
arată lumii că eşti o forţă de temut!” 

Cuplul nu avea copii, iar Gillie se gândea adesea că 
prezenţa ei în viaţa lor le umplea golul din inimi. Doamna 
Smythson o dusese să îşi cumpere prima rochie. Gillie nu 
fusese niciodată atrasă de rochiile cu volănaşe, preferând 
fustele şi bluzele simple şi practice. Nu avea răbdare şi nici 
nu dorea să-şi petreacă timpul aranjându-şi părul în coafuri 
sofisticate, aşa că îl ţinea scurt şi curat. Pentru a schimba 
felul în care trăise atâta vreme era nevoie de compromisuri. 

Aşa că, deşi avea emoţii în legătură cu participarea la 
bal, credea că avea să se descurce. Cu toate acestea, nu 
strica să se mai şlefuiască puţin. Atrăsese atenţia unui duce 
când credea că nu putea atrage niciodată atenţia vreunui 
bărbat. Poate că avea să se ridice la înălţimea aşteptărilor 
lui într-o lume mai mare, poate că o mică parte din ea se 
gândea că greşise: pentru ei nu avea să existe niciodată o 
ultimă noapte. 

Ce gând prostesc! Privind în treacăt, lăsă în urmă uşa 
de sticlă pe care era gravat Trewlove, anunțând că 
încăperile de dincolo de ea îi aparţineau fratelui ei - de 
parcă ar fi putut aparţine altcuiva şi înaintă pe lângă o serie 
de uşi lustruite, care dădeau în apartamentul lui. Îl vizitase 
de vreo două ori, intrigată de ideea că avea nevoie de atâta 
grandoare, în vreme ce ea nu tânjea deloc după aşa ceva. 
Insă Mick ştiuse întotdeauna că tatăl lui era duce, îi 
displăcuse că părintele său refuzase să-l recunoască şi 
simţise că avea ceva de dovedit, iar acest fapt presupunea 
imitarea aristocrației cât mai mult posibil. Reuşise să o facă 
cu mare succes şi îi împărtăşise tot ce aflase. Însă vedea 
totul cu ochi de bărbat, în vreme ce ea avea nevoie deo 
perspectivă feminină. 

Bătu. Nu aşteptă nici măcar o clipă, că îi deschise un 
lacheu. 

— Domnişoară Trewlove. 

Ori de câte ori i se adresa cineva astfel, simţea nevoia 
să privească în jur pentru a vedea la cine se referea. Nu se 
simţise niciodată în largul ei într-un cadru formal, nici 


măcar când venea vorba de servitori sau angajaţi. Era 
nesăbuită că se gândea serios să ia parte la un bal unde 
avea să dea doar peste formalităţi. 

— Lady Aslyn este? 

După ce o conduse înăuntru, lacheul răspunse: 

— Dacă aveţi amabilitatea să aşteptaţi aici, voi 
întreba. 

Ceea ce nu avea niciun sens. Fie era acasă, fie nu. Nu 
ar fi trebuit să ştie? Însă stătu în hol în vreme ce el plecă. 
După câteva minute, de după colţ apăru soţia fratelui ei 
zâmbind, cu ochii ei albaştri scânteind de bucurie şi cu 
braţele întinse. 

— Gillie! Ce minunat că ai venit în vizită! 

Era mult mai înaltă decât femeia din faţa ei, astfel că 
trebui să se aplece considerabil pentru a o îmbrăţişa la 
rândul ei. 

— Sper că nu te deranjez. 

— Niciodată. Aslyn se desprinse din îmbrăţişare. L-ai 
anunţat pe Mick că eşti aici? 

— Nu, de fapt, cu tine vreau să vorbesc. 

Păru încântată şi totodată confuză, fără îndoială 
pentru că Gillie nu se arătase dornică să petreacă timp cu 
fiica contelui de Eames. Presupusese că nu aveau nimic în 
comun şi, deşi o plăcea îndeajuns de mult, nu credea că ar 
fi fost interesată să discute despre procesul de fermentație. 

— Minunat! Hai să mergem în salon şi voi trimite după 
ceai. 

O urmă pe Aslyn - care îi spuse unui lacheu aflat în 
apropiere că doreau răcoritoare intrară într-un salon, iar ea 
se aşeză pe un scaun, în vreme ce gazda ei păru să 
plutească până să ia loc, aranjându-şi fustele largi cu dungi 
verzi, numeroase volane şi fundiţe, aspecte care s-ar fi 
dovedit stânjenitoare când ar fi ridicat butoaie din pivniţă. 
Părul negru era prins în creştetul capului, iar chipul îi era 
încadrat de bucle. Nu voia să îşi imagineze cât efort 
depunea femeia aceasta până să iasă din casă, dat fiind că 
se străduia atât de tare să se aranjeze chiar şi atunci când 
nu pleca undeva. 


— Ce mai faci? întrebă Aslyn, iar Gillie simţi 
curiozitatea în tonul ei. 

— Sunt ocupată cu cârciuma şi toate celelalte. Mick 
nu mai trece pe acolo atât de des de când s-a căsătorit. 

Chipul cumnatei sale se îmbujoră uşor. 

— Am fost puţin cam ocupati. 

Cu câteva nopţi în urmă, poate că nu ar fi ghicit cu ce 
erau ocupați, dar acum avea o idee cât se poate de clară. 
Hotări că putea trece direct la motivul vizitei. 

— Îl cunoşti pe ducele de Thornley? 

Ea clipi, aparent surprinsă. 

— Da, îl cunosc de ceva vreme. 

— L-am cunoscut recent, în ziua nunţii lui - de fapt, 
ceea ce ar fi trebuit să fie ziua nunţii lui. 

— Oh, Dumnezeule! Este bărbatul pe care l-a văzut 
Mick plecând de acasă de la tine? Mi-a spus despre el, 
crezând că era cerşetor. 

Îi explică ce se întâmplase. 

— Oh, Doamne! Nu auzisem nimic despre asta. 
Clătină din cap. Ei bine, am auzit că Lady Lavinia s-a 
îmbolnăvit, iar apoi am văzut anunţul care spunea că 
logodna a fost anulată. Dar adevărul e că nu îi condamn 
pentru că au fost atât de discreţi în această privinţă. 

— Aşa i s-a părut cel mai bine şi nu este un lucru cu 
care un bărbat să se laude, nu-i aşa? 

— Ai dreptate. Bărbaţii pot fi mult prea mândri. 

Ştia că fratele i se încadra în această categorie. De 
fapt, dacă stătea să se gândească, toţi fraţii ei erau astfel. 

— Drept urmare, după toate cele întâmplate, am 
petrecut puţin timp în compania lui. Îşi drese glasul. Nu 
avea de gând să intre în detalii legate de perioada aceea. 
M-a invitat la un bal pe care îl găzduieşte mama lui. 

Aslyn zâmbi 

— Într-adevăr, ce încântător! Eu şi Mick am primit o 
invitaţie la balul ducesei de Thornley acum o oră, nu mai 
mult 

Trebuia să recunoască faptul că era impresionată. 
Thorne acţiona rapid când voia ceva. 


— Nu este nevoie să o spun că nu am luat niciodată 
parte la un bal, în niciun caz la unul din înalta societate. Mă 
gândeam că poate m-ai putea ajuta să învăţ paşi 
importanţi, să-mi spui ce se aşteaptă de la mine şi ce se 
întâmplă acolo ca să mă pot asigura că ştiu totul înainte. 
Cred cu tărie că este important să fii pregătit. 

Aslyn zâmbi larg. 

— Ei bine, va trebui să ai o rochie de bal, desigur. 

— Intenţionam să trec pe la croitoreasă în această 
după-amiază. 

— Nu are timp să-ţi coasă o rochie în două săptămâni. 
Poate că ar trebui să mergi la croitoreasa mea. Are 
experienţă cu rochiile de bal. 

— Nu voi lua bani din buzunarul lui Beth. 

— Poate că ar putea lucra împreună. Mai multe mâini 
ar însemna un timp mai scurt. 

— Da, în regulă. Vreau să fie mai puţin simplă decât 
ceea ce port în mod normal. 

— Ne vom asigura că este frumoasă. 

Nu îşi putea închipui asta, dar era motivul pentru care 
venise acolo. 

— Ce mai trebuie să ştiu? 

— Presupun că Thorne va dori să valseze cu tine. 

— A menţionat asta, da. Mă gândeam să îl rog pe Mick 
să mă înveţe înainte să mă fac de râs. 

Fratele ei învățase cu mult timp în urmă de la văduva 
care îi fusese amantă. 

— Nu te vei face de râs. Ştii să faci o reverență? 

— Nu a fost nevoie să fac una niciodată. 

— Va trebui să faci o reverență în faţa mamei lui. 

— De ce? 

— Pentru că este ducesă, este balul ei şi este mama 
lui. Şi aşa se face. 

Bănuia că în următoarele două săptămâni avea să 
înveţe să facă anumite lucruri doar pentru că aşa se făcea. 

— Cred că ar trebui să o invităm pe Fancy să ni se 
alăture cât înveţi toate acestea, spuse Aslyn. Ţinând cont 
că de-abia a terminat şcoala, cred că ar avea o contribuţie 


importantă, la care probabil eu nici măcar nu m-aş gândi, 
fiind obişnuinţă pentru mine. 

— Am doar câteva ore disponibile în fiecare după- 
amiază. Trebuie să mă ocup de cârciumă. 

— Ne vom descurca. 


Capitolul 22 


Dumnezeule! Se holba la rochia de bal superbă 
întinsă pe patul ei, la mătasea şi satinul mov-închis, care 
luceau în lumina lămpii, la broderia delicată de pe corsaj, 
care trebuie să fi durat ore întregi până ce fusese cusută. In 
ultimele două săptămâni, fusese la numeroase probe, o 
văzuse în timp ce era croită de numeroasele cusătorese 
care lucrau la ea, fiind impresionată de toate detaliile şi de 
gândul că în curând avea să-i împodobească trupul. li 
fusese adusă abia în după-amiaza aceea şi nu îşi putuse lua 
ochii de la ea, imaginându-şi cum avea să cadă lumina în 
timp ce Thorne avea să o conducă, valsând prin încăpere. 

Îşi dorea enorm să danseze cu el. Venea la ea în 
fiecare noapte, dar niciodată nu părea să fie îndeajuns. 
Întotdeauna voia încă o noapte, încă o amintire. Noaptea 
aceea avea să fie altfel decât toate cele pe care le 
împărtăşiseră. 

Se îndepărtă câţiva paşi de patul pe care avea, de 
asemenea, lenjeria de mătase şi dantelă. Aslyn îi dăduse o 
listă cu ordinea în care trebuiau îmbrăcate, dar când se uită 
la ele, păru imposibil să îndeplinească această sarcină în 
timpul rămas până la sosirea lui Mick, care venea cu 
trăsura lui pentru a o însoţi la eveniment. Deja se îmbăiase 
şi nu purta nimic altceva decât cămaşa de noapte. 
Dumnezeule, ar fi trebuit să înceapă să se îmbrace în zorii 
zilei! De ce trebuiau femeile să poarte atât de multe? Era 
ca şi când s-ar fi îmbrăcat cu o armură pe care presupunea 
că o purtau doamnele cuviincioase pentru a se asigura că 
nu aveau să se dedea unui comportament necuvenit. 


Domnii nu puteau pătrunde prin toate acele veşminte 
foarte repede pentru a ajunge la părţile râvnite. Deşi, dacă 
reuşeau să o facă, presupunea că hotărârea lor era de 
admirat. 

li plăcea faptul că Thorne nu era nevoit să se 
chinuiască atât de tare pentru a-i scoate îmbrăcămintea. In 
seara aceea, nu făcuseră nimic necuviincios. Nu ar fi trebuit 
să fie dezamăgită, dar era. Pe de altă parte, poate că avea 
să dea curs provocării de a-i dovedi că se înşela. Speranţa 
nu era pierdută. Se auzi o bătaie puternică în uşă, care o 
făcu să tresară. Nu avea timp de vizite. Bătaia răsună din 
nou şi mai tare. Oftând, se îndreptă spre uşă. Fără îndoială, 
erau probleme la cârciumă. Trebuia să se schimbe în haine 
de lucru şi să meargă să rezolve problema, iar când 
ajungea acolo, îi atrăgea atenţia altceva şi, pe nesimţite, 
balul se termina şi îl rata. Poate că aşa era cel mai bine. 

Deşi se simţea pregătită pentru seara aceea, 
adevăratul test urma să aibă loc când avea să ajungă acolo. 
Ştia toate formulele potrivite de adresare, în faţa cui 
trebuia să facă o reverență şi în faţa cui nu trebuia. Ştia 
care erau subiectele acceptabile de conversaţie, deşi erau 
plictisitoare. Inţelegea că opiniile ei puteau să fie prea 
radicale pentru unii. De-a lungul anilor, învățase să se 
integreze chiar şi în cârciuma ei. Putea s-o facă şi în seara 
aceea. 

Deschise uşa şi făcu ochii mari spre cumnata ei, care 
zâmbea. 

— La naiba, deja e timpul? 

Cât stătuse holbându-se la veşmintele de pe pat? 

— Nu încă. Ne-am gândit că ţi-ar prinde bine puţin 
ajutor, spuse Aslyn trecând pe lângă Gillie, urmată de 
Fancy şi alte două doamne - servitoare, judecând după 
ţinuta lor care duceau o mulţime de cutii. 

— Ce faci aici? o întrebă ea pe sora ei. 

Fancy zâmbi. 

— Am vrut să ajut. 

— Nu-mi pui flori în păr. Ti-am mai spus că nu sunt o 
grădină nenorocită. 


Fancy îi promisese că avea să-i împodobească părul 
cu flori la nunta lui Mick. Unul dintre motivele pentru care 
nu mersese era teama de a nu arăta ridicol. 

— Avem ceva mai mult. Se duse spre masă, unde 
servitoarele aşezaseră cutiile, deschise una, băgă mâna în 
ea şi scoase ceea ce păru să fie un ghem de păr - o nuanţă 
închisă de roşcat. Zâmbi radioasă. Este o perucă. Aslyn m-a 
asigurat că femeile le poartă tot timpul. Ne-am cam chinuit 
să găsim nuanţa potrivită, dar cred că am reuşit. Şi am 
adus nişte agrafe de perlă încântătoare cu care să o fixezi. 

— Imi place părul meu aşa cum este. 

— Da, dar... 

Era bine pentru o cârciumăreasă, dar nu pentru un bal 
în înalta societate. Şi voia din tot sufletul să nu îl facă de 
ruşine pe Thorne. 

— Presupun că rochia ar arăta mai bine dacă aş avea 
părul lung. 

— Nan poate face minuni, spuse Aslyn, ale cărei plete 
blonde erau strânse într-un coc din care se revărsau ici-colo 
bucle ce săltau provocator. 

Gillie presupuse că Nan era servitoarea care dădea 
grăbită din cap. 

— Da, bine. Hai să vedem cum merge! 

Merse îngrozitor. O traseră aşa de tare de păr, încât fu 
surprinsă că îi rămăsese păr în cap. Dar, după ce îi puseră 
peruca şi agrafele, nu ai fi crezut că era o femeie care îşi 
purta părul într-un stil mai degrabă potrivit bărbaţilor. 
Chipul îi era încadrat de bucle delicate care invitau domnii 
să se joace cu ele. 

— Oh, nu-i aşa că arată încântător? spuse Fancy 
oftând. 

— Pare ciudat de greu. Nu sunt obişnuită să am capul 
atât de greu. 

— Te vei obişnui, o asigură Aslyn. După ce îţi vei pune 
rochia, te vei echilibra. 

Traseră de ea în diverse direcţii, până când îi puseră 
toate acele straturi de lenjerie, inclusiv un corset - o piesă 
îngrozitoare, care trebuie să fi fost inventată de un bărbat 


ce dispreţuia femeile - pe care i-l traseră peste bust, 
strângându-i-l împrejurul corpului. De-abia putea respira, 
iar pieptul era în pericol să-i salte de sub veşminte. Însă, 
când, în cele din urmă, rochia fu aşezată la locul ei şi se 
duse în faţa oglinzii, recunoscu fără tragere de inimă că 
probabil meritase tot acest efort. Deşi nu mai avusese 
niciodată atâta piele la vedere. 

— Oh, Gillie! şopti Fancy. Nu va putea să-şi ia ochii de 
la tine. 

— Mă îndoiesc că mă va recunoaşte, probabil va 
crede că nu am venit. Respira şi mai greu decât până 
atunci, şi nu avea nicio legătură cu nenorocitul de corset. 
Cred că mă voi face de râs, şi pe el odată cu mine. 

— Nu, nu va fi aşa, spuse Aslyn apăsat. In plus, eu şi 
Mick vom fi acolo cu tine şi, dacă nu te simţi bine, plecăm. 
Dar măcar ar trebui să-ţi faci apariţia. 

Apariţia. 

— Da, îi voi mulţumi mamei lui pentru invitaţie, voi 
dansa cu el şi apoi voi pleca. Ar trebui să fie suficient 
pentru seara aceasta. 

— Nu va fi extrem de multă lume deoarece 
majoritatea familiilor sunt deja la ţară, astfel că ar trebui să 
fie o atmosferă destul de relaxată, în care îţi vei face 
debutul, spuse Aslyn. 

— Debutul? Nu voi mai participa la niciun alt bal după 
acesta. Aslyn şi Fancy schimbară priviri între ele. Nu o voi 
face, insistă Gillie. 

Mergea în seara aceea pentru că el o rugase şi nu 
voia să-l dezamăgească. 

Era cât pe ce să se împiedice coborând scările, chiar 
dacă îşi ridicase fustele. Se întreba dacă mai rămăsese 
material în Anglia. Părea că pentru rochia aceea croitoreasa 
folosise toate ţesăturile pe care pusese mâna. Voia să 
urască fiecare centimetru din ea, dar adevărul era că o 
făcea să se simtă ca o prinţesă, făcea ca toate acele visuri 
şi fantezii de demult să iasă la suprafaţă. Era fericită unde 
era, mulţumită de viaţa ei şi nu îşi dorea altceva. 

Dar când Mick, stând lângă una din cele două trăsuri 


care aşteptau - a doua presupunea că era acolo pentru a le 
duce acasă pe servitoare şi pe Fancy -, zâmbi larg în semn 
de apreciere, nu se putu abţine să nu se bucure că avea 
parte de seara aceea. Poate că toate femeile ar fi trebuit să 
aibă o seară plină de fantezie. 

— Eşti frumoasă, Gillie, spuse el. Sper că îmi vei 
păstra un dans. 

Ea pufni. 

— De parcă mă va invita altcineva la dans. 

— Am senzaţia că s-ar putea să fii foarte surprinsă. 

Se îndoia. Se întoarse spre Fancy. 

— Aş vrea să vii şi tu. 

Sora ei zâmbi. 

— Intenţionez să fac valuri în sezonul următor. Voi 
împlini 18 ani, iar Mick mi-a promis că va fi un debut pe 
cinste. Între timp, uită-te în jur şi povesteşte-mi totul 
mâine! 

Având griji să nu îşi strice coafura - era de-a dreptul 
iritant că trebuia să se gândească la astfel de lucruri -, o 
îmbrăţişă cu blândeţe pe Fancy înainte de a se întoarce 
spre Mick, care îi luă mâna şi o ajută să urce în trăsură. O 
ajută apoi pe soţia lui, care se aşeză lângă Gillie, după care 
urcă şi el şi luă loc în faţa lor. 

— Ai emoţii, Mick? întrebă ea când trăsura o luă din 
loc. Va fi greu pentru tine astă-seară? 

— Încă nu am fost complet acceptat de nobilime, dar 
am o soţie cu trecere destul de mare în rândul bogătaşilor, 
aşa că nu cred că voi avea parte de prea multe strâmbături 
din nas. 

— Oamenii ştiu că ai fost acceptat de ducele de 
Hedley, spuse Aslyn. Nu vor să-l ofenseze. 

— Nu va fi acolo astă-seară, îi aminti Mick. 

Gillie ştia că ducele şi ducesa nu prea erau prezenţi în 
societate. 

— Nu, dar pupila lui va fi şi îi voi spune dacă cineva se 
va purta nepoliticos. Îi strânse mâna lui Gillie. Cu oricare 
dintre voi. 

Deşi o linişteau cuvintele auzite, era foarte tulburată. 


Aveau să fie prezenţi prea mulţi oameni pe care nu-i 
cunoştea. Trebuia să fie foarte atentă în timpul 
prezentărilor pentru a se asigura că li se adresa cum se 
cuvine. Dar tot ce conta era singura persoană pe care o 
cunoştea. Spera că avea să fie încântat de toate eforturile 
pe care le făcuse pentru ca persoanele care contau pentru 
el să o găsească acceptabilă. 

Nu ar fi trebuit să fie surprinsă de faptul că locuinţa 
lui era de câteva ori mai mare decât mica ei cârciumă - îi 
vedea din ea doar o parte când intrară pe aleea în faţa 
căreia trăsurile aşteptau în şir, una după alta, iar oamenii 
coborau şi se îndreptau spre intrare. Trăgând adânc aer în 
piept, îşi aminti că nu erau cu nimic mai buni decât ea. 

— Pare să aibă o casă frumoasă, într-adevăr. 

— Este făcută doar din cărămidă şi lemn, spuse Aslyn. 

— O grămadă de cărămizi şi de lemn. Despre ce aş 
putea vorbi cu oamenii aceştia? 

— În mare parte despre vreme, îi răspunse Aslyn. 

— Să le spun că treaba merge bine când e cald, dar şi 
mai bine când bate vântul rece, întrucât cei lipsiţi de 
adăpost vin să-l caute? 

— Ceva de genul acesta. Dacă ai dubii, trebuie doar 
să te bazezi pe conversațiile pe care le-am repetat 
împreună. Te-ai descurcat foarte bine. 

Aslyn o instruise în anumite privinţe, forţând-o să 
discute chestiuni faţă de care nu avea niciun interes, de 
parcă ar fi fost captivată de acele subiecte, exersând ore 
întregi. 

Trăsura se opri în cele din urmă în faţa treptelor largi 
- încadrate de câte un leu imens aşezat pe labe care 
duceau spre două uşi deschise, străjuite de doi lachei în 
poziţie de drepţi. Apăru un lacheu care deschise uşa 
trăsurii. Aslyn îşi trecu mâna în palma lui înmănuşată, 
permițându-i să o ajute să coboare. Gillie îi urmă exemplul, 
aşteptându-se să fie nevoită să facă asta o bună parte din 
noapte. Mick o urmă. 

— intrăm? întrebă el 

Acum, că ajunsese acolo, era foarte nerăbdătoare să 


arunce o privire la lumea lui. Îi urmă pe fratele ei şi pe soţia 
lui, urcă treptele şi pătrunse în hol. După ce trecu pragul, 
se opri brusc în încăperea cavernoasă, în faţa scărilor de 
marmură neagră, care urcau de o parte şi de alta. 
Portretele - atât de multe portrete - capitonau pereţii încât 
probabil că îşi puteau numi strămoşii până la Adam şi Eva. 
Nu putea să înţeleagă de ce trebuia să ştii cum arăta cel 
dinaintea ta şi cel dinaintea acestuia. Să ştii trăsăturile 
persoanei cu care se căsătoriseră, nuanţa părului lor. Să îţi 
vezi ochii căprui adânci, forma nasului, maxilarul puternic 
în atât de mulţi alţii. 

Nu avusese niciodată asta, nu-i lipsise, dar acum nu 
se putea abţine să nu creadă că ar fi o frântură minunată 
de istorie să posede toate acele cunoştinţe. 

— Gillie? spuse Mick cu blândeţe, smulgând-o din 
reverie. 

— Imi pare rău. Sunt atât de multe de observat! 

Pe lângă toate portretele, erau statui şi vaze, unele 
goale, altele pline cu flori. Erau mese, scaune şi... 
Dumnezeule, acela era un cavaler? 

Intrară într-un salon unde erau atât de multe 
canapele, scaune şi măsuţe, încât era de mirare că te mai 
puteai mişca printre ele. O servitoare îi luă pelerina, laolaltă 
cu cea a lui Aslyn şi pălăria fratelui ei, înainte de a-i 
îndruma spre o uşă aflată la capătul îndepărtat al lungii 
încăperi. Erau mai puţine portrete acolo, dar multe picturi 
cu peisaje rustice. Elegant şi armonios. Îşi imagina că ar 
putea găsi puţină pace în acea încăpere. 

leşiră pe un coridor larg, mergând până când un alt 
servitor îi îndrumă spre nişte scări. 

— Ai avea nevoie de o hartă să locuieşti aici, mormăi 
ea când începură sa urce. 

— Ai învăţa repede să te descurci, spuse Aslyn. 

— Ai crescut într-o casă ca aceasta? întrebă ea. 

— Foarte asemănătoare. 

— Este grandioasă, dar pare totodată că se face 
risipă. 

Nu-şi putea închipui de câţi ani şi de câţi bani fusese 


nevoie pentru a umple toate acele încăperi cu /ucruri. Era 
mult mai bine să le umpli cu oameni, acesta fiind motivul, 
presupunea ea, pentru care organizau baluri, mese festive 
şi alte evenimente mondene. 

Când se apropiată de capătul scărilor, auzi o muzică 
încântătoare, domoală şi lentă revărsându-se prin uşile 
deschise, pe care oamenii ieşeau unii după alţii. Avea să 
danseze cel puţin o dată pe o asemenea muzică. Poate că 
putea găsi o cutie muzicală ca să asculte melodia de câte 
ori dorea, ca să-şi amintească de noaptea aceea. 

Apoi intrară pe uşă. Un bărbat înalt, îmbrăcat în livrea 
roşie îi întrebă cum îi cheamă, apoi le rosti numele cu voce 
tunătoare: 

— Lady Aslyn şi domnul Mick Trewlove. Domnişoara 
Gillian Trewlove. 

incepu să coboare scările, pătrunzând într-o sală 
enormă, cu oglinzi, fiori, candelabre, balcoane... 

Şi el. 

Thorne aştepta în capătul scărilor, cu braţul sprijinit 
de pilastrul central, zâmbindu-i ei şi doar ei. Nu avea nicio 
îndoială, aşa cum nu se îndoia că trebuia să respire pentru 
a trăi, deşi în momentul acela era cam dificil să o facă. Era 
superb, de-a dreptul superb în frac, cu vestă albă de 
brocart, cămaşă albă şi lavalieră neagră. lar de un nasture 
atârna un lanţ de aur care se pierdea într-un mic buzunar, 
unde ştia sigur că se afla ceasul lui, pe care şi-l recăpătase, 
aşa cum merita. Brusc, simţi că toate acele ore de pregătiri 
în care probase rochia şi luase lecţii de vals meritaseră doar 
pentru a avea parte de câteva minute în care să îl poată 
privi cum era acum, în toată splendoarea. 

Apoi veni spre ea, întinzându-i mâna acoperită de 
mănuşă albă. Fără să stea pe gânduri, îşi aşeză mâna 
înmănuşată într-a lui, urând materialul care îi despărţea. El 
îi cuprinse degetele cu atâta siguranţă, încât toate îndoielile 
pe care le avea cu privire la prezenţa ei acolo se risipiră. 

— Domnişoară Trewlove, rosti el încet, ridicându-i 
mâna la buze şi depunând un sărut fierbinte pe ea. Sunt 
atât de încântat că ai putut să ni te alături! 


— Şi eu. 

El zâmbi. 

— Mincinoaso! 

— Ba da, crede-mă! Privi în jur. Totul este magnific. 
Se întoarse spre el. Tu eşti magnific! 

Ochii îi străluceau de plăcere, dar nu credea că avea 
legătură cu complimentul, ci mai degrabă cu prezenţa ei 
acolo. Cum se făcea că reușea să o înfioreze fără şi fie 
nevoie de altceva în afară de prezenţa lui? 

Îi lăsă mâna şi îşi îndreptă atenţia spre cuplu. 

— Lady Aslyn. 

— Thorne. Cred că l-ai cunoscut pe Mick. 

— Într-adevăr. Se pare că vă prieşte amândurora 
căsătoria. 

— Îmi prieşte, da, răspunse Aslyn, care se simţea 
vădit în largul ei în preajma ducelui. Îmi pare rău că nunta 
ta nu a decurs conform planului. 

— Mie nu. Luând din nou mâna lui Gillie, o strecură în 
îndoitura cotului. Veniţi. Mama aşteaptă cu nerăbdare să te 
revadă, Aslyn, şi să-i cunoască pe cei doi noi membri ai 
familiei tale. 

Dacă femeia care stătea nu prea departe, ţeapănă ca 
un băț, era mama lui, atunci se îndoia că ducesa aştepta cu 
nerăbdare ceva în viaţa ei. Stătea acolo de parcă era 
modelul bustului ce urma să fie sculptat pentru prora unei 
corăbii, figură care i-ar fi pus pe fugă până şi pe cei mai 
neînfricaţi pirați. El îşi aşeză degetele peste ale ei, 
strângându-le, cum stăteau acolo în îndoitura cotului său, 
oferindu-i susţinerea de care avea nevoie. Avusese parte de 
asemenea priviri grave şi dezaprobatoare toată viaţa ei şi 
ştia că, până la urmă, cea mai bună cale de a le trata era să 
le răspundă cu o urmă de zâmbet, ca şi când ar fi ascuns 
un secret delicios, pe care cealaltă persoană murea să îl 
afle. 

Ducesa o măsură cu un ochi critic, oarecum 
suspicioasă, înainte de a-şi îndrepta atenţia în altă parte. 

— Lady Aslyn. 

— Excelenţa Voastră, spuse Aslyn suav, cu o 


reverență adâncă şi graţioasă. Este o plăcere să văd că 
arătaţi atât de bine. i 

— Este amabil din partea ta să spui asta. Işi împleti 
degetele în faţă. Acesta trebuie să fie soțul tău. 

— Da. Daţi-mi voie să vi-l prezint pe Mick Trewlove. 

Ridică nasul ţanţoşă, de parcă ar fi mirosit ceva 
neplăcut. 

— Domnule Trewlove. 

El înclină uşor din cap. 

— Încântat, Excelenţa Voastră. 

Nu întinse mâna spre ea, fără îndoială pentru că nu 
era sigur că şi-ar putea deznoda degetele acelea încâlcite. 

— Şi, mamă, aş dori să ţi-o prezint pe domnişoara 
Gillian Trewlove. 

Păru să dureze ani întregi până când femeia îşi 
întoarse capul spre Gillie. 

— Domnişoară Trewlove. 

În ciuda urării de bun-venit din tonul ei, s-ar fi zis că 
ducesa fusese prezentată unei balegi de cal. 

— Aşteptam cu nerăbdare să vă cunosc, Excelenţa 
Voastră, spuse ea cât de politicos putu, când, de fapt, îi 
venea să o pocnească pentru că nu întinsese mâna aceea 
mică şi rotofeie spre fratele ei. 

Pufni şi îşi ţuguie buzele. 

— Îmi dau seama că nu eşti obişnuită cu asemenea 
evenimente impunătoare, dar trebuie să faci o reverență în 
faţa mea. 

— Mamă... _ 

Auzi iritarea din vocea lui, avertismentul. Il strânse de 
braţ, căci îl ţinea, înainte de a apuca să continue. Nu 
avusese niciodată nevoie de nimeni să îi ia apărarea şi nu 
avea nici acum. Exersase ore în şir să stăpânească felul în 
care trebuia să facă reverenţa, cât de mult să se lase în jos, 
cum să-şi plece ochii, expresia umilă. Nici măcar regina 
Angliei nu ar fi avut ceva de reproşat dacă i-ar fi fost dat să 
o vadă. 

— Nu fac reverenţe, spuse Gillie încet, cu blândeţe, 
dar suficient de ferm încât să arate că nu putea fi 


contrazisă. 

Ducesa de Thornley nu făcu decât să clipească, de 
parcă îşi pierduse brusc cumpătul. 

— Poftim? 

— Nu fac reverenţe în faţa cuiva fără să ştiu dacă 
merită o asemenea onoare. Lady Aslyn vă cunoaşte şi vă 
consideră demnă de a-i primi reverenţa. Poate că după ce 
ne vom cunoaşte mai bine voi simţi acelaşi lucru. 

— Sunt ducesă. 

— Sunt  cârciumăreasă. Presupun că suntem 
amândouă obişnuite să poruncim în stânga şi în dreapta. 

— Impertinento... 

— Mamă, aş avea grijă ce spun dacă aş fi înlocui tău, 
spuse Thorne cu asprime, însă încet, astfel încât să nu audă 
nimeni din apropiere. Aminteşte-ţi că veniturile tale depind 
de mine. 

Răsuflând adânc, fără îndoială pentru a se calma, se 
uită încruntată la fiul ei 

— lar tu aminteşte-ţi de datoria ta! 

— Întotdeauna. Acum scuză-ne, intenţionez să dansez 
un vals cu domnişoara Trewlove. 

— Şi cu toate doamnele eligibile de aici. 

De parcă Gillie nu s-ar fi încadrat în categoria aceea, 
aşa de altfel cum era. Nu avea de gând să îi dea unui 
bărbat toate lucrurile pentru care muncise din greu - iar 
legea engleză, care nu le făcuse nici ei, nici fraţilor ei niciun 
favor niciodată, avea să o trateze aproape la fel ca pe un 
bun personal, acordându-i soţului ei unica proprietate pe 
care o deţinea. Nu avea de gând să permită unui bărbat să 
îi stabilească veniturile şi nimic altceva legat de propria 
persoană. Voia o relaţie pe picior de egalitate, ceea ce 
însemna o legătură în afara presiunilor căsătoriei. Poate că 
femeia care îi dăduse naştere simţise acelaşi lucru, poate 
că fusese puternică, încăpăţânată, dispusă să suporte orice 
consecinţe ar fi fost nevoită să îndure. Nu se putu abţine să 
nu se întrebe cum ar fi arătat portretul ei. 

Thorne o conduse spre marginea ringului de dans 
lustruit, unde cuplurile se învârteau absorbite de muzică. 


— Îmi pare rău, spuse ea încet. Pur şi simplu nu am 
putut să îi dau satisfacția de a face o reverență când ea s-a 
uitat atât de dispreţuitor la Mick. 

— Mă bucur că nu ai făcut-o. 

Întoarse capul şi-l văzu privind-o cu tandreţe în ochi. 
Ridicând mâna înmănuşată, îi atinse uşor obrazul cu vârful 
degetelor. 

— A întrecut orice măsură. Dacă aş fi ştiut că şi-a 
lăsat buna-cuviinţă în dormitor, nu te-aş fi pus să dai ochii 
cu ea. Dar te-ai descurcat admirabil. 

— La fel aş fi făcut cu un beţiv. Nu mă dau niciodată 
bătută. 

Râsul lui răsună în jur. Oamenii din apropiere îşi 
îndreptară atenţia spre ei. Chiar şi câteva dintre cuplurile 
care dansau aruncară o privire în direcţia lor. 

— Ar fi îngrozită să fie comparată cu cineva beat. 

Ea ridică din umeri. 

— Vin tot felul de oameni la cârciumă. Unii îşi aduc 
necazurile, alţii bucuriile. Restul - încăpăţânarea. Am 
învăţat destul de repede că nu pot să dau niciodată înapoi, 
indiferent cu ce vin acolo. Mama ta nu este o femeie 
fericită. 

— Cea mai mare fericire a ei este să fie nefericită. 

— Ce viaţă tristă... 

— Sunt de acord. Ce ţi-ai făcut la păr? 

Ar fi vrut ca brusca schimbarea de subiect să ducă în 
altă direcţie. Dându-şi ochii peste cap, mărturisi: 

— Este o perucă. Ideea lui Fancy. Am senzaţia că va 
cădea în orice moment şi că vor da năvală ogarii, crezând 
că este o vulpe. 

— Nu este niciun ogar aici. Dar la moşie am o 
mulţime. Sper că te vei răzgândi şi mă vei însoţi într-o zi 
acolo. 

— Este la fel de elegant ca aici? 

— Mai elegant. 

Muzica se opri îi oferi braţul. 

— Eşti pregătită pentru valsul nostru? 

Mai mult decât pregătită. Aşezându-şi mâna în palma 


lui, nu-i venea să creadă că avea să danseze cu el. Se 
strădui să ignore privirile insistente, şoaptele. Părea că sunt 
atât de mulţi! Oamenii se întrebau cine era ea, de ce se afla 
cu el. 

— De ce m-ai invitat? întrebă ea când ajunseră în 
mijlocul ringului de dans. 

— Prea multe motive ca să le enumăr, spuse el când 
începură primele acorduri ale valsului şi o luă în braţe, 
învârtind-o pe ringul lustruit. 

Se gândi că, dacă nu ar fi exersat la nesfârşit cu 
fratele ei ca partener, tot ar fi reuşit să valseze cu Thorne 
fără să îl calce pe picioare ori să facă un pas greşit. Era ca 
şi când fiecare parte a corpului ei se afla în sincron cu al lui, 
ca şi când l-ar fi putut urma până la capătul pământului 
fără să se împiedice nici măcar o dată. 

— Nu te simţi tocmai în largul tău aici, spuse el 
solemn. 

— Nu este vina ta, îl asigură ea. Este din cauza 
rochiei. Prea multă piele la vedere. 

— Ţi-e frig? 

— Nu, dar oamenii se holbează şi văd atât de mult din 
mine... Nu sunt obişnuită cu asta. 

— Fără îndoială, se holbează pentru că nu au mai 
văzut niciodată o frumuseţe. Dar... 

Se opri brusc, îi dădu drumul şi îşi scoase haina. 

— Ce faci? întrebă ea, uluită când el începu să îi 
strecoare braţul pe o mânecă. 

— Nu-mi pasă de părul tău, Gillie. Dacă este scurt sau 
lung nu contează pentru mine. Strânse haina în jurul ei şi îi 
vâri şi celălalt braţ pe mânecă. Trăgând de revere, o privi în 
ochi. Nu-mi pasă ce porţi. Ai putea fi învelită într-un giulgiu 
şi tot nu mi-ar păsa. Nu te simţi în largul tău cu atât de 
multă piele la vedere? Atunci nu o vom expune. Îşi strecură 
o mână pe sub haină, i-o aşeză pe spate şi îl luă cealaltă 
mână, reluând valsul. 

— Oamenii se uită şi mai insistent acum, îi spuse ea. 

— Puțin îmi pasă. Te simţi mai bine acoperită? 

Ura să-şi recunoască slăbiciunea. 


— Da. 

— Atunci asta este tot ce contează. Şi eu mă simt 
relaxat şi, fiindcă am ratat câţiva paşi de data aceasta, ne 
vom mai învârti odată în jurul ringului de dans şi la 
următoarea melodie. 

Îţi dorea ca el să nu fi fost atât de atent, să nu-i fi 
observat disconfortul şi s-o facă să se simtă mai bine. 
Gesturile lui aveau un efect straniu asupra inimii ei, 
emoţionând-o atât de tare încât o înţepau ochii. 

— Mulţumesc. 

— Plăcerea e de partea mea, prinţesă. Să te văd este 
întotdeauna o plăcere. 


Capitolul 23 


Bănuia că, undeva în capătul îndepărtat al sălii de bal, 
cineva îi înmâna mamei lui sărurile. Nu conta deloc că era 
posibil să pară ridicol dansând cu o femeie care purta haina 
de la ţinuta lui de seară. 

Singurul lucru care conta era Gillie. 

Fusese un ticălos egoist când insistase să vină, însă 
dorise să danseze cu ea, iar gândul că avea să petreacă o 
seară fără ea era nespus de neplăcut. Când se întâmplase 
să devină de-a dreptul un chin dacă trecea o zi fără să o 
vadă? 

Şi voia să o arate lumii, să o prezinte. Dacă ar fi fost 
oricare altă lady, oamenii l-ar fi văzut vorbind cu ea la 
baluri, la recepții şi la recitaluri. L-ar fi văzut plimbându-se 
cu ea prin parc sau cu trăsura. Insă cu ea totul era nou, 
incitant şi foarte diferit de orice făcuse până atunci. 

— Dar îmi place mult rochia, se simţi el obligat să îi 
spună. Culoarea ţi se potriveşte. 

— A trebuit să pun o mie de lucruri pe dedesubt 
pentru a face în aşa fel încât să se potrivească totul şi să 
cadă cum trebuie. Să fii o doamnă necesită multă muncă. 

— Apreciez că te-ai străduit. 


— Apreciez că m-ai acoperit. 

— Dar în mintea mea văd în continuare fiecare 
centimetru splendid. Rochia este foarte provocatoare. Mă 
face să vreau să te ating cu buzele în locul în care țesătura 
întâlneşte pielea. 

Ea se îmbujoră uşor. 

— Nu ar trebui ca şi bărbaţii să îşi arate pielea? 

El ridică din sprâncene. 

— Ar fi interesant, nu? Deşi nu cred că suntem prea 
atrăgători atunci când ne expunem diverse părţi. 

Ea privi în jur. Numărul oamenilor care le acordau 
atenţie scăzuse. Spera că, până când se încheia al doilea 
dans, avea să se simtă îndeajuns de în largul ei încât să îi 
poată înapoia haina. Deşi nu-i păsa ce purta, nu putea nega 
că aprecia foarte mult felul în care rochia i se mula pe trup, 
expunându-i umerii goi şi gâtul. 

— Dacă aş locui într-o astfel de casă, cred că mi-aş 
face mereu grijă să nu dărâm lucrurile şi să nu le sparg, 
spuse ea. 

— Te obişnuieşti cu locul lucrurilor. Probabil că aş 
putea să mă plimb prin casă chiar şi în somn fără să mă 
lovesc de nimic. 

— Am văzut o armură în holul din faţă. 

El încuviinţă din cap. 

— l-a aparţinut primului duce. Desigur, nu a fost duce 
până când nu a purtat armura aceea şi nu a luptat pentru 
rege - în mod spectaculos, dacă e să credem legenda. 

— Îţi cunoşti toţi strămoşii, spuse ea impresionată. 

— Nu pe cei care l-au precedat pe el, ceea ce mi s-a 
părut întotdeauna de regretat. Bănuiesc că erau cei mai 
interesanti dintre toţi. 

— Şi familia mămicii tale? O cunoşti? 

Nu se referise niciodată la mama lui cu acest apelativ, 
pe care îl considera mai cald şi mai intim. | se părea 
interesant că Gillie nu ezitase să îl folosească, dar, ţinând 
cont de puţinul pe care îl ştia despre femeia care o 
crescuse, bănuia că era mult mai generoasă în a-şi 
manifesta afecțiunea. 


— Generaţii întregi. Tatăl ei a fost conte. Fratele ei 
deţine titlul acum. 

— Este aici? 

— Nu. 

Thorne nu avea să se căsătorească cu vreuna dintre 
verişoarele lui, astfel că unchiul său nu se ostenise să vină 
de la ţară pentru balul pe care mama lui insistase să îl 
organizeze în afara sezonului. 

— Presupun că în momentul de faţă este prins cu 
vânătoarea de potârnichi. 

Muzica se opri. Îşi dorea să o poată invita la dans 
pentru a treia oară, dar oamenii ar fi început să se holbeze 
de-a dreptul la ei, iar speculaţiile legate de ea ar fi trecut 
din gură în gură. Era sigur că deja se întâmpla acest lucru, 
dar nu avea intenţia de a strica atmosfera. lar dacă i-ar fi 
acordat prea multă atenţie, cu siguranţă ar fi reuşit acest 
lucru. 

— Regret enorm, dar trebuie să mă ocup de ceilalţi 
oaspeţi, spuse el. Te voi conduce la fratele tău. 

— Ai nevoie de haină. Nu ar fi cuviincios să îi saluţi 
aşa. 

— Pot să dau fuga până sus să iau alta. 

Gillie surâse, oferindu-i un zâmbet atât de dulce şi de 
adorabil, încât îşi dori să le poată porunci tuturor să plece şi 
să rămână doar cu ea. 

— Îmi pot lua pelerina dacă mi se face frig din nou. 

O ajută să îşi scoată haina, apoi o îmbrăcă. Ea Îi 
aranjă reverele - un gest atât de intim şi de personal că îşi 
dorea să îl poată face în fiecare dimineaţă a vieţii lui. 

— Eşti al naibii de chipeş, spuse ea. 

— Să ştii că, dacă doamnele se uită la tine, o fac din 
invidie, pentru că niciuna nu poartă o rochie atât de bine ca 
tine. lar dacă te privesc domnii, să ştii că o fac tânjind. Ai 
grijă să nu te ţină prea strâns în timp ce dansaţi, că s-ar 
putea să-i provoc la duel pentru a-ţi proteja onoarea. 

— Pot avea singură grijă de onoarea mea, mulţumesc. 

— Nu mă îndoiesc de asta, dar nu înseamnă că ar 
trebui să o faci. 


Oferindu-i braţul, o conduse spre marginea ringului de 
dans, unde aştepta fratele ei. Mick Trewlove era un bărbat 
intimidant. Chiar dacă Thorne nu l-ar fi văzut, i-ar fi simţit 
privirea sfredelindu-l. Când ajunseră la el, Thorne îi luă 
mâna lui Gillie şi depuse un sărut pe încheieturile 
degetelor, despărţindu-se cu greu de ea. 

— Mi-ar plăcea să îmi oferi ultimul dans. 

Încuviinţând din cap, îi scrise numele pe carneţelul de 
dans. Apoi se întoarse pe călcâie şi plecă să îşi facă datoria. 


* 


Gillie îl privi îndepărtându-se cu oarecare regret. 
Judecând după numărul dansurilor de pe carneţelul de 
dans, avea să dureze ceva până ce putea vorbi cu el din 
nou. 

— Pari în largul tău cu el. Te curtează? întrebă Mick. 

— Nu fi prost! 

În toate acele ore când o învățase să valseze, îşi 
ţinuse părerile pentru sine, nu o întrebase de ce era invitată 
la balul unui ducese. 

— Deşi el este cel care a urcat în trăsura ta... 

— Mi-am dat seama de atâta lucru, mulţumesc foarte 
mult. Te-ai mai văzut cu el de atunci? 

— Este complicat. 

— Nu voi accepta să profite de tine. 

— Nici eu. Unde naiba este soţia ta? 

El râse înfundat, ştiind prea bine că urmărea să 
schimbe subiectul. 

— Stă de vorbă cu cunoştinţele ei. Ar trebui să o 
căutăm acum, că s-a terminat dansul tău. 

Doar că nu trebuiră să o caute, când nu trecu nicio 
jumătate de minut şi o văzură îndreptându-se spre ei, 
însoţită de un gentilom. Gillie simţi că fratele ei înţepeneşte 
lângă ea, fără îndoială de gelozie, când văzu alt bărbat în 
apropierea soţiei lui. 

— Nu ne va fi de folos niciunuia dintre noi dacă îi 
trânteşti un pumn în faţă, spuse ea. 


— Nu mi-a trecut nicio clipă prin cap aşa ceva. 

— Mincinosule! 

Zâmbi când se apropiară, iar gentilomul - creştetul 
capului nu-i ajungea nici măcar până la umăr - se îmbujoră. 

Când se apropie îndeajuns, Aslyn îşi aşeză imediat 
mâna pe braţul lui Mick, dându-şi fără îndoială seama cât 
de încordat era. 

— Lord Mitford dorea să fie prezentat. Se întoarse cu 
eleganţă spre bărbatul de lângă ea. Milord, acordă-mi 
onoarea de a ţi-i prezenta pe soţul meu, Mick Trewlove, şi 
pe sora lui, domnişoara Gillian Trewlove. Contele de 
Mitford. 

— Încântat, spuse contele. Întotdeauna am considerat 
că evenimentele noastre sunt mult prea restrictive şi mereu 
sunt fascinat când cunosc pe cineva care nu face parte din 
clasa noastră. Am auzit de succesul tău, domnule Trewlove. 
Dă-mi voie să te felicit! 

— Mulţumesc, milord, răspunse Mick, deşi nu părea 
tocmai recunoscător pentru laudă. Şi sora mea are succes. 

— Într-adevăr. Se întoarse spre ea. Zâmbetul care îi 
acoperea chipul îi făcu trăsăturile, de altfel şterse, mai 
interesante. Îi plăcu imediat de el. Cum ai ajuns să ai 
succes domnişoară Trewlove? 

— Prin muncă grea. 

El râse. 

— Îndrăznesc să spun că am dat-o în bară cu 
întrebarea mea nechibzuită. În ce domeniu, dacă pot 
întreba? 

— Am o cârciumă. 

— Ce incitant! Ai avea oare amabilitatea de a mă 
onora cu următorul dans? 

— Aş fi încântată. 

— Splendid. Mergem? Îi întinse braţul, se opri şi se 
uită la Mick. Dacă fratele tău este de acord. 

— Gillie nu are nevoie de permisiunea mea, spuse 
Mick. Face orice doreşte. 

— Ce incitant! Eşti foarte independentă, nu-i aşa 
domnişoară Trewlove? 


— Tind să fiu, da. 

li oferi din nou braţul, fără să ezite de data aceasta. 

— Trebuie să îmi povesteşti totul despre cârciuma ta 
în timpul dansului. 

Incepu următoarea melodie şi se trezi învârtindu-se 
pe ringul de dans cu el. Nu era atât de priceput ca Thorne, 
dar trebuia să recunoască faptul că nu era tocmai 
obiectivă. El îi puse o serie de întrebări şi reacţionă la 
fiecare din răspunsurile ei cu aceeaşi replică - „ce incitant!” 
-, înainte să pună o nouă întrebare. Până când, în cele din 
urmă, îl întrebă: 

— Mergi la multe baluri, milord? 

— Te-am călcat pe degete de atâtea ori încât 
manierele mele în societate sunt îndoielnice? întrebă el cu 
un licăr în ochi. 

— Nu, milord, dar pari puţin agitat. 

— Ai dreptate. Spre marea dezamăgire a familiei 
mele, prefer să stau şi să citesc o carte, dar sora mea a 
dorit să participe astă-seară şi, fiindcă mama mea nu se 
simţea prea bine, a trebuit să o însoțesc eu. Are mari 
speranţe că va reuşi să atragă atenţia ducelui de Thornley 
şi că va deveni în cele din urmă ducesa lui. 

Gillie simţi o strângere de stomac şi cumva reuşi să 
nu se împiedice de el. 

— Presupun că multe dintre doamnele prezente aici 
astă-seară speră acest lucru. 

— Intr-adevăr. Insă, după ce am văzut cum s-a uitat 
ducele la tine când ai dansat cu el, sper sincer că va da 
greş în eforturile ei. Nu ar fi deloc fericită dacă s-ar căsători 
cu un bărbat care iubeşte pe altcineva. 

Ea clătină din cap. 

— Te înşeli. Eu şi ducele suntem doar prieteni. 

— Avantajul pe care îl au oamenii retraşi, chiar şi 
gentilomii, domnişoară Trewlove, este că devin fini 
observatori. Pot să te prezint surorii mele? E posibil să îi fie 
de folos să te cunoască. 

După ce se termină dansul, o prezentă într-adevăr 
surorii sale, Lady Caroline, şi celor două prietene ale 


acesteia, Lady Georgiana şi Lady Josephine. 

— Domnişoara Trewlove este o femeie de afaceri, le 
spuse el. Genul independent. 

— Ce incitant! spuse Lady Caroline, în timp ce 
prietenele ei încuviinţară din cap. Inseamnă că eşti 
croitoreasă? 

— Nu, deţin o cârciumă. 

Doamnele făcură ochii mari. 

— Scandalos, rosti în cele din urmă Lady Georgiana. 
De-a dreptul scandalos! 

— Însă incitant, adăugă Lady Caroline, iar Gillie 
începea să suspecteze că doamna şi fratele ei duceau vieţi 
plictisitoare, de vreme ce găseau că totul era „Incitant”. 

— îndrăznesc să spun, Mitford, că ar trebui să o 
conduci pe domnişoara Trewlove în siguranţă la cei care o 
însoțesc. 

— Nu vreau să fiu nepoliticos, spuse el. 

— De fapt, am ajuns la o vârstă la care nu am nevoie 
de însoțitor. Mă descurc singură, milord. Mulţumesc pentru 
dans! 

— Plăcerea a fost de partea mea, domnişoară 
Trewlove, spuse el îndepărtându-se. 

— Conversaţia este o mare povară pentru el, spusele 
Lady Caroline. Sunt impresionată, domnişoară Trewlove, că 
ai reuşit să îl faci să se simtă în largul lui şi nu s-a bâlbâit. 
Acum va merge să caute un colţişor în care să îşi poată citi 
cărticica pe care o ascunde într-un buzunar. 

— Fratele tău mi s-a părut încântător, Lady Caroline. 
Ţine enorm la tine. 

— Şi eu la el. Aşadar, cum de îl cunoşti pe Thornley? 
întrebă ea. 

Doamna Smythson o învățase pe Gillie că nu trebuia 
să pună întrebări personale, iar aceea părea foarte 
personală. Doamnele din acel grup erau mai degrabă fete 
decât femei, aşa că poate că încă nu învăţaseră tot ce 
trebuia despre ce era cuviincios şi ce nu. Abia dacă erau 
puţin mai mari decât Fancy, care avea doar 17 ani. li venea 
greu să şi-l închipuie pe Thorne cu vreuna dintre ele, dar 


asta se întâmpla, fără îndoială, din cauza geloziei. Aceste 
fete erau eligibile, ea nu. 

— Ni s-au intersectat drumurile într-o seară, în 
apropierea cârciumii mele. 

— Spune-ne mai multe despre cârciuma ta, o rugă 
Lady Georgiana. Cum a ajuns să fie proprietatea ta? 

— Ei bine, am cumpărat-o. 

— De ce? întrebă Lady Josephine. 

— Pentru că sunt un pic încăpăţânată şi nu îmi place 
să lucrez pentru alţii. 

Deşi familia Smythsen fusese corectă cu ea, tânjise să 
deţină controlul asupra lucrurilor. 

— Dar cei care merg la cârciumă nu sunt oameni 
buni, spuse Lady Caroline. 

Înclinând capul surprinsă, Gillie o privi în ochi. 

— Muncitori, negustori, marinari. Bănuiesc că mulţi 
dintre domnii de aici poposesc la cârciumă din când în 
când. Ducele de Thornley vi se pare un om integru? 

— Nu fi ridicolă, bineînţeles că da! 

— A fost la mine în cârciumă. La fel şi fratele meu. 
Deţine un hotel, multe clădiri şi alte afaceri. 

— Este bogat precum Cresus, din câte înţeleg, spuse 
Lady Georgiana. Şi tu eşti avută, domnişoară Trewlove? 

Celelalte două doamne icniră. 

— Georgie! 

Doamna se plesni peste gură. 

— Scuzele mele, domnişoară Trewlove Mă ia gura pe 
dinainte. Nu îţi dai aere şi de aceea ne este foarte uşor să 
stăm de vorbă cu tine. 

— Nu mă simt jignită, Lady Georgiana. Mi s-au adresat 
întrebări şi mai stânjenitoare. 

— Totuşi, am fost peste măsură de nepoliticoasă. 
Frumoasă vreme avem în ultimul timp! 

Gillie zâmbi conspirativ. 

— Chiar vă place să vorbiţi despre vreme? 

— Urăsc asta. Prefer să discutăm despre tine. Ai un 
spirit de libertate incredibil! 

— Pot să fac ce doresc, dar în mare parte muncesc, 


pentru că îmi place că oamenii vin la cârciuma mea la 
finalul zilei pentru a se relaxa. Le torn o bere şi îmi 
povestesc necazurile lor şi astfel uit de ale mele. 

— Necazurile mele par mereu mari, poate că ar trebui 
să deschid o cârciumă, spuse Lady Josephine. 

— Nu fi prostuţă, Josie, replică Lady Caroline. Ne 
aşteaptă căsătoria în viitor. 

Ca la un semnal, se apropiară trei gentilomi. Lady 
Caroline o prezentă pe Gillie unui marchiz, unui conte şi 
unui viconte. Apoi gentilomii le însoţiră pe doamne pe 
ringul de dans. Gillie se întoarse şi o găsi pe Aslyn stând în 
apropiere. 

— Stăteam aproape, în caz că ar fi fost nevoie să 
intervin, dar se pare că a mers bine, spuse cumnata ei. 

— Sunt o ciudăţenie. 

Aslyn zâmbi. 

— La fel şi eu. Fiica unui conte care s-a căsătorit cu un 
bărbat din popor. Oamenii vorbesc cu mine de parcă nu ar 
mai şti cine sunt exact. 

— Îmi pare rău că a trebuit să vii din pricina mea. 

— A ta şi a lui Mick. Oricât ar pretinde că nu e aşa, 
încă doreşte să fie acceptat de nobilime. Faptul că ia parte 
la astfel de evenimente îl va face să fie în cele din urmă 
acceptat. Îşi strecură braţul pe sub al lui Gillie. Aşa că hai 
să socializăm, ca să grăbim această acceptare! 

Aslyn o prezentă altor fete şi, deşi fiecare nume era 
precedat de cuvântul Lady, Gillie nu le putea vedea altfel 
decât ca pe nişte fete. Erau al naibii de tinere! 

Păruse vreodată în viaţa ei atât de inocentă, cu un 
chip atât de proaspăt? Nu se simţea în largul ei când 
devenea subiect de conversaţie, deşi, ca şi sora lui Lord 
Mitford şi prietenele acesteia, păreau fascinate de 
independența ei, dar era mereu recunoscătoare că discuția 
o apuca înspre alte chestiuni. Inevitabil, începeau să 
chicotească atunci când spuneau cât de chipeş era Lord F. 
Sau cât de amuzant putea fi Lord G. Sau cât de spiritual 
părea Lord K. Deşi nu prea avea cu ce contribui la aceste 
conversații, ştia că ar fi luat-o razna dacă şi-ar fi petrecut 


serile nefăcând altceva decât să discute despre trăsăturile 
gentilomilor. 

Însă aceste doamne îşi căutau un soţ şi poate că aşa 
se proceda. Dar ştia că toate atributele individuale care le 
impresionau pe aceste fete la un domn sau altul se reuneau 
în Thorne. Că atenţia şi inimile lor tinere tânjeau după el. 
lar dacă i-ar fi cerut mâna uneia dintre ele, niciuna nu ar fi 
ezitat să accepte. 

Ştia că timpul pe care îl mai putea petrece cu el, cât 
mai era, avea să fie scurt. 


— Sunt atât de încântat să te găsesc încă aici! spuse 
Thorne încet, în timp ce se plimbau pe aleile grădinii, 
luminate slab de câte o torţă. 

O invitase la o plimbare prin grădină şi, pentru că era 
liberă la următoarele câteva dansuri, acceptase bucuroasă. 
Alţi trei gentilomi o abordaseră pe Aslyn, rugând-o să-i fie 
prezentaţi, apoi o invitaseră la dans. Deşi îi plăcea să se 
învârtească pe ringul de dans, nimeni altcineva nu îi 
aducea plăcerea pe care i-o oferea Thorne. Era foarte 
bucuroasă că se putea plimba cu el prin grădină. Era un 
chin să-l vadă valsând cu nenumărate femei, chiar dacă 
înţelegea că asta trebuia să facă. 

De îndată ce ieşiră afară, îi aşeză haina pe umeri şi se 
bucură de căldura lui, care îi trecea în piele. Poate că avea 
ceva de câştigat de pe urma faptului că purta o rochie atât 
de decoltată. 

— Să stai de vorbă cu bogătaşii nu este atât de 
obositor precum credeam, mai ales când pot schimba 
conversaţia de la vreme la alcool. Chiar şi doamnele par să 
fie fascinate de ideea că sunt liberă să fac ce doresc. 

— Îndrăznesc să spun că le vei ademeni să fugă şi să 
îşi deschidă afaceri dacă nu suntem atenţi. 

— Ar fi chiar atât de îngrozitor? 

— Soţia unui lord are numeroase responsabilităţi: să 
supravegheze administrarea diverselor reşedinţe în funcţie 


de câte proprietăţi are soţul, să facă vizite matinale, lucru 
care poate părea banal, dar astăzi încheie alianţe de pe 
urma cărora soţul poate beneficia. Soţiile au o mare putere 
în înalta societate, care nu trebuie neglijată. Totodată, sunt 
implicate în acţiuni caritabile. Cine ar face toate acestea 
dacă ele ar fi ocupate cu afaceri? 

Ocupate cu afaceri, aşa cum era ea. 

— Pare într-adevăr copleşitor, dar cred că le 
subestimezi capacitatea de a controla lucrurile. 

— Poate. Dar mai trebuie să dăruiască soţului un 
moştenitor şi a doua odraslă, de rezervă. 

— Înţeleg de ce ai nevoie de un fiu, dar un copil ar 
trebui dorit mai mult decât pentru asta. Nu credea că el 
fusese dorit. lar o soţie ar trebui dorită mai mult decât 
pentru pământul şi pântecul ei. 

— Se pare că ai atras atenţia câtorva gentilomi. Am 
observat că nu sunt singurul cu care ai valsat. 

— Nici eu nu sunt singura cu care ai valsat tu. 

— Adevărat. În situaţia mea, este vorba de obligaţie. 

— În ceea ce mă priveşte, vreau să treacă timpul 
până ce va sosi momentul ultimului vals al serii, spuse ea 
provocator. 

Zâmbetul lui străluci în întuneric. 

— Vai, domnişoară Trewlove, cred că ai reuşit să 
stăpâneşti arta flirtului! 

— Spun doar ce gândesc. 

— Îmi place asta la tine, Gillie. Întotdeauna mi-a 
plăcut. 

Se plimbară în tăcere câteva minute şi aproape că îşi 
putea închipui cum ar fi fost să facă asta în fiecare seară, în 
loc să stea pe trepte. 

— Ar trebui să vii în timpul zilei, spuse el. Sunt foarte 
colorate. 

— Au un miros încântător. 

— Aici miros şi mai bine. 

leşiră de pe alee şi o conduse printr-un labirint de 
gard viu, unde nu existau torţe care să le arate calea; şi-l 
imagina în copilărie  croindu-şi drum printre alei, 


prefăcându-se că era explorator sau poate pur şi simplu 
încercând să scape de exigenţele părinţilor săi 

— Tatăl tău era la fel de distant ca mama ta? ` 

— Eşti prea blândă. Este dură şi nervoasă. Imi 
amintesc că tata era strict şi serios, dar nu ţin minte să fi 
fost vreodată rău intenţionat. Dar, după ce s-a îmbolnăvit, 
nu a mai fost niciodată ca înainte. 

— Trebuie să fi fost greu. 

— Dar mergem înainte, nu-i aşa? 

Aveau lucrul acesta în comun. Ajunseră la o 
fundătură. Lumina lunii se întrezărea pe vârful unui zid înalt 
de cărămidă. Deodată, se trezi lipită de el, cu haina lui 
protejându-i pielea de zgârieturi şi gura lui peste a ei, fermă 
şi sigură. li cuprinse gâtul strâns cu braţele, bucurându-se 
de apăsarea corpului său peste al ei, ştiind că nu avea să 
se sature niciodată de asta, chiar dacă înţelegea că urma şi 
vină un moment în care nu se mai putea bucura de 
apropierea lui, când avea să stea lipit de altcineva, care 
ştia cum să servească ceaiul cuviincios şi să aleagă 
tacâmurile potrivite. 

Dar nu în seara aceea. În seara aceea era al ei, atât 
cât era posibil să îşi aparţină unul altuia. El trăia într-o lume 
rafinată şi elegantă, care ei nu îi era atât de străină precum 
îşi închipuise. Totuşi, se simţea ca o sirenă urmând 
unicornul în pădure, ştiind că, la un moment dat, trebuia să 
se întoarcă în mare. 

O sărută pe gât, iar ea îşi lăsă capul pe spate ca să-i 
înlesnească drumul. 

— Dumnezeule, am vrut să fiu singur cu tine încă de 
când ai coborât scările acelea, mormăi el, cu voce scăzută 
şi guturală, iar pieptul îi reverberă lipit de al ei, făcându-i 
sfârcurile să se întărească, în ciuda tuturor straturilor 
ridicole de material aflate între ele. 

— Am vrut să mă prinzi singură, mărturisi ea, 
savurându-i râsetul înfundat, care îi făcuse simțită 
răsuflarea fierbinte pe clavicula dezvelită. 

Acea rochie i se părea din ce în ce mai atrăgătoare de 
la un minut la altul. Când îşi trecu gura pe deasupra sânilor 


care ieşeau din decolteu, regretă că acesta nu era şi mai 
adânc. 

— Te-aş lua şi aş pleca cu tine de aici în clipa asta 
dacă nu ar fi culmea nepoliteţii, spuse el, muşcând-o uşor 
de gât într-o parte, până ce ajunse la lobul urechii. 

Ţinând cont de poziţia lui, trebuia să se gândească la 
astfel de lucruri, să fie mereu conştient de reputaţia lui şi 
de locul pe care îl ocupa printre ceilalţi nobili. Nu putea să 
fugă ori să evadeze pur şi simplu. Nu putea să danseze 
fiecare dans cu ea şi să petreacă timpul doar cu ea. 
Datoria, responsabilităţile şi aşteptările îl călăuzeau, după 
cum se cuvenea. Era impresionată de disciplina lui, de 
faptul că nu făcea ce voia, ci exact ce se impunea, ce era 
necesar. Işi lăsa poftele şi dorinţele deoparte. 
` Va veni o vreme când o va lăsa şi pe ea deoparte. 
Inţelegea asta, o accepta. Indiferent cât de mult o întrista şi 
o devasta, avea să ţină capul sus când va veni momentul. 

Incepuse să îi adune fustele şi jupele, strângându-le în 
talie, continuând să îi desfete pielea cu gura. Mâna îi 
alunecă spre genunchi şi i-l prinse. Îi ridică piciorul şi i-l 
sprijini de şoldul lui, făcându-l să-i cuprindă spatele. Era 
recunoscătoare pentru înălţimea pe care o avea, pentru 
uşurinţa cu care putea sta acolo ţinându-l aproape, cu 
gamba şi piciorul. 

Degetele lui dansau pe partea exterioară a coapsei în 
sus şi în jos, în jos şi în sus, până când ajunse la marginea 
interioară, fragedă şi sensibilă, încetinindu-şi mişcarea când 
dădură de locul în care i se împreunau picioarele, deja 
umed şi dornic să-l primească. 

— Eşti atât de udă! spuse el răguşit. 

Coborându-şi mâna, îl atinse. 

— Eşti atât de tare! 

— Te doresc enorm, însă va trebui să aştept până mai 
târziu. Dar tu, prinţesă, nu trebuie să aştepţi. 

O mângâie încet, hotărât, apăsând acolo unde era 
cheia plăcerii şi strecurându-şi două degete în ea. Ea 
scoase un țipăt, iar el îi cuprinse gura, înghiţindu-l 
geamătul, scâncetul şi oftatul când plăcerea deveni prea 


puternică sub asaltul senzaţiilor care o copleşeau, până 
când se prăbuşi în braţele lui. Se agăţă de el, scuturată de 
spasme, val după val, cu briza nopţii adiindu-i peste piele, 
scăldată de lumina lunii laolaltă cu el. Se gândi că niciodată 
nu arătase mai frumos aşa cum stătea acolo, atât de 
încântat şi de fericit, de parcă dându-i ei plăcere şi-ar fi 
dăruit-o lui însuşi. 

Îşi apăsă fruntea de a ei. 

— La naiba, mama le-a oferit camere unora dintre 
oaspeţii noştri care nu au vrut să îşi deschidă reşedinţele 
din Londra doar pentru câteva zile. Nu voi putea să plec 
până când nu vor fi cu toţii în pat, dar voi veni la tine de 
îndată ce voi putea. Aşteaptă-mă, dar nu-ți scoate rochia! 
Vreau să o scot eu. 

Cât de uşor o stârneau cuvintele acelea! Era o 
adevărată dezmăţată, dar ei nu îi păsa. 


* 


După ce se întoarse în sala de bal, dansă cu Mick 
care, bănuia ea, după felul în care o studia, ştia exact ce se 
întâmplase în grădină. Deşi nu ar fi fost surprinsă să afle că 
el şi soţia lui fuseseră în altă parte, făcând exact acelaşi 
lucru. Nu-i scăpă că îşi atingea soţia ori de câte ori era în 
apropiere - mâna, umărul, mijlocul. Inainte o amuzase să-şi 
vadă fratele atât de îndrăgostit, dar acum suferea din 
aceeaşi pricină şi nu i se mai părea deloc amuzant. După ce 
încheiară dansul şi deveni clar că voia să facă ocolul 
ringului cu Aslyn în braţe, îi asigură că se simţea în largul ei 
şi că îi fuseseră prezentate suficient de multe persoane şi 
nu era nevoie să îi poarte de grijă. Se descurca singură. Nu 
trebui să le spună de două ori. Se bucură enorm să-şi vadă 
fratele alunecând pe ring, cu soţia în braţe, fără să-şi 
desprindă privirea de ai ei, să ştie că era bine, îndrăgostit şi 
iubit cu adevărat. 

Nevrând să o găsească acolo, nostalgică, după ce 
terminau, decise să plece în căutarea lui Lady Caroline, căci 
îi plăcuse să stea de vorbă cu ea, sau poate chiar a lui Lord 


Mitford, ca să vadă dacă într-adevăr stătea undeva într-un 
colţ, citind o carte, ca să-i mulţumească pentru 
amabilitatea de mai devreme. Când un lacheu îi întinse o 
tavă cu pahare de şampanie, nu ezită să ia unul. Sorbind 
din pahar, privi în jur şi văzu un mic alcov discret, străjuit 
de palmieri, ale căror frunze ascundeau parţial intrarea, un 
loc perfect în care un lord timid putea evada pentru o 
vreme. 

Tocmai atinsese frunzele cu braţul, când auzi o şoaptă 
feminină. 

— E al naibii de ciudat cum se uită la ea. Nu am nicio 
îndoială că ea este motivul pentru care a fugit Lavinia. 

Gillie se opri pe loc, pregătindu-se să se întoarcă pe 
călcâie, când o altă doamnă cu o voce oarecum răguşită 
spuse: 

— Este cârciumăreasă. Nu are cum să fie mai mult 
decât amanta lui. 

— Mie mi-a plăcut de ea foarte mult, se auzi a treia 
voce. 

— Dacă îmi cere mâna, îi voi spune direct că nu voi 
suporta să aibă o legătură cu altă femeie, adăugă prima 
voce. 

— Fără îndoială, Lady Lavinia i-a dat acelaşi 
ultimatum, zise a treia. Şi uite ce a păţit! S-a anulat nunta. 

— Dar a fost bolnavă. Acesta este motivul pentru care 
nu a mai avut loc nunta. Thornley a anunţat asta. Am 
vizitat-o de două ori şi am fost informată că nu se simte 
bine. Mă tem că are o boală gravă, iar el se temea că nu va 
putea avea copii, spuse vocea răguşită. 

— Nu, ripostă prima voce. Este ceva în neregulă cu 
domnişoara Trewlove. Este singura pe care a abordat-o 
când a sosit. A urcat direct pe scări şi a aşteptat ca ea să 
coboare şi i-a sărutat mâna. Ascultaţi-mă, doamnelor! 
Ducele de Thornley nu se va căsători prea curând. 

Nedorind să fie prinsă trăgând cu urechea, Gillie se 
întoarse pe călcâie şi se îndepărtă. Nu putea identifica 
vocile, dar nici nu dorea să ştie. Aslyn o avertizase că 
bârfele abundau, iar ea venise acolo ştiind prea bine că nu 


avea să fie scutită, dar nu îi plăcuse să audă ce spuseseră 
despre viitor. Niciuna dintre ele nu-l merita. 

Avea nevoie de aer pentru a-şi limpezi gândurile, aşa 
că ieşi pe terasa cu ziduri şi trepte de cărămidă, încadrate 
de lei de piatră culcaţi, care ducea spre grădină. Probabil că 
nu era o idee bună pentru o femeie singură să se plimbe pe 
aleea luminată, printre rododendroni şi trandafiri, aşa că se 
duse într-un colţ al terasei, se sprijini de un zid care îi 
ajungea până la talie şi sorbi din şampania excelentă, 
dorindu-şi să poată arunca o privire la butoi pentru a-i 
stabili originea şi anul în care fusese produsă. Poate că 
Thorne avea să îi facă un tur înainte de a pleca. Îşi imagina 
că avea o gamă excelentă, cu cele mai alese sortimente, 
care ar fi sfidat micile ei rezerve. 

— O doamnă îşi riscă reputaţia strecurându-se singură 
afară. 

Gillie se întoarse şi dădu cu ochii de ducesă. 

— Mă încălzisem. 

— Îndrăznesc să spun că aşa se întâmplă când porţi 
haina unui gentilom. 

Nu avea de gând să îi atragă atenţia că nu mai purta 
haina lui, căci ducesa nu era oarbă. 

Ridică paharul. 

— Ştiţi cumva proveniența acestei şampanii alese? 

— În niciun caz. Este treaba majordomului. 

În cap îi răsuna refrenul. „Fii amabilă!” 

— Atunci trebuie să îi transmiteţi complimentele mele, 
căci a făcut o treabă excelentă selectând sortimentele de 
astă-seară. 

— Nu se va căsători cu tine, să ştii. 

— Majordomul? Ce păcat, căci are un gust excelent la 
şampanie. 

— Fiul meu, spuse femeia ţeapănă, atât de acră, încât 
Gillie fu surprinsă că nu îi căzură lămâi din gură. 

— Ştiu foarte bine asta, ducesă. 

— Se va plictisi de tine în scurt timp. Seamănă cu 
tatăl său în privinţa aceasta, având un apetit insaţiabil de a 
se culca cu tot felul de femei, motiv pentru care soţul meu 


s-a îmbolnăvit atât de tânăr de sifilis. Când cei doi copii ai 
noştri au murit, era deja infectat. Nu-i mai permiteam să 
vină în patul meu, aşa că nu am putut înlocui ce am 
pierdut. 

— Chiar dacă aţi fi avut alţi copii, nu ar fi înlocuit ce 
aţi pierdut. Oamenii nu pot fi înlocuiţi. 

— Îndrăzneşti să mă corectezi? 

— Nu trebuie să vă corectez. 

— Impertinento... 

— Da, sunt foarte impertinentă. Nu consider că este 
un defect. 

— Cei care se află în preajma fiului meu o vor face. Se 
va căsători cu una dintre aceste fete. 

Deşi ştia prea bine asta, lovitura cuvintelor rostite 
tare o izbi efectiv în stomac, în inimă, în cap, dar refuză să 
reacționeze în vreun fel. Pe lângă faptul că era 
impertinentă, ştia câte ceva şi despre stoicism. 

— Acesta este motivul pentru care sunt aici, continuă 
ea. Ca să poată alege una cu care să se căsătorească până 
la finalul anului. Tendinţa lui de a se culca cu orice doamnă 
care îşi desface picioarele îl va face să o apuce pe calea 
tatălui său, iar în cele din urmă va înnebuni. Trebuie să aibă 
un moştenitor înainte să cadă pradă sifilisului. 

— Bănuiesc că este mai raţional decât aţi putea 
crede. 

— Oh, mă îndoiesc! Îţi simt duhoarea pe el când se 
întoarce acasă dimineaţa. Făcu un pas înainte. Pentru el nu 
vei fi niciodată mai mult decât o amantă. Eşti o femeie din 
popor. El este duce. Locul tău va fi întotdeauna în umbre, 
nu alături de el. 

— Şi totuşi, i-am fost alături de câteva ori astă-seară. 

— Pentru că eşti o curiozitate. 

— Vă rog să mă scuzaţi, spuse ea trecând pe lângă 
ducesă. 

— Nu am terminat cu tine. 

Gillie se întoarse. 

— Dar eu terminat. Îmi dau seama imediat cu ce fel 
de oameni am de-a face. În cârciuma mea poate intra 


cineva fără niciun ban în buzunar să ceară o bere. Îl măsor 
din cap până în picioare şi, dacă eu consider că atunci când 
va avea mijloacele necesare va plăti berea aceea, îi voi 
turna una. Dacă nu, îi arăt uşa. Din nefericire, Excelenței 
Voastre îi voi arăta mereu uşa. 

— Neruşinato... 

— Credeţi că sunteţi mai bună decât mine pentru că 
aţi dormit într-un leagăn când v-aţi născut şi nu pe pragul 
unei uşi. Nu înseamnă decât că aţi avut un pat mai comod. 
Acum, vă rog să mă scuzaţi, este timpul pentru ultimul 
dans al serii şi vreau să mă bucur lăsându-mă învăluită de 
graţia fiului dumneavoastră. 

Nu mai dansase cu el de la primele două valsuri şi 
avea timp să îşi recapete cumpătul înainte de a-l revedea. 
Era mult prea atent şi nu voia să ştie că mama lui o 
tulburase. 

Auzind-o pufăind în timp ce se îndepărta, îşi dori ca 
ducesa să nu aibă un atac de apoplexie. Cum Dumnezeu 
reuşise Thorne să ajungă un om decent? 

Se gândi să se ducă în grădină, dar nu avea să-i dea 
ducesei satisfacția de a o vedea făcând ceva şi mai 
scandalos, aşa că se întoarse în sala de bal. Insă toată 
larma o asaltă. Avea nevoie de un loc în care să se 
liniştească puţin, dar cum aşa ceva nu era posibil, căci se 
îndoia că orchestra avea să se oprească din cântat, măcar 
de câteva momente de singurătate. Cu siguranţă, în 
această reşedinţă grandioasă exista o cameră în care se 
putea aduna. 

Se îndreptă către scări când un gentilom care părea a 
fi de vârsta lui Thorne apăru în faţa ei. Avea părul blond 
perfect aranjat. Nu putea găsi nici un cusur în trăsăturile 
lui, dar rămase cu impresia că se considera mai chipeş 
decât era. Ochii lui albaştri o măsurară încet din cap până 
în picioare de parcă ar fi dezbrăcat-o din priviri. 

— Îndrăznesc să spun, Thorne are un gust excelent 
când vine vorba de amante. 

— Nu sunt amanta lui. 

El afişă un zâmbet atât de hidos, încât îi veni să-l 


plesnească peste faţă. 

— Concubina lui atunci, o cârciumăreasă. Ceea ce îl 
face să ajungă pe locul întâi, cred. 

Ea se încruntă. 

— Poftim? 

— În tinereţe, am început un joc. Să ne culcăm cu 
diverse femei. O actriţă, o cântăreaţă de operă, o 
vânzătoare. Înţelegi ideea. Tu eşti prima cârciumăreasă. 

înţelegea, dar refuza să creadă că se afla pe o listă. 

— Sunt proprietăreasa acelei cârciumi. Şi dat fiind că 
nu am făcut cunoştinţă cum se cuvine... 

— Contele de Dearwood, domnişoară Trewlove. 
Următorul tău amant. 

Ea izbucni în râs din toată inima. 

— Eşti prost. Îți garantez că nu vei fi niciodată 
amantul meu. 

— După ce se va logodi din nou, te va părăsi. Nu a 
ţinut niciodată două femei deodată. Atunci vei deveni a 
mea. 

— Nu voi deveni niciodată amanta ta. Acum, te rog să 
mă scuzi... Se pregăti să treacă pe lângă el. 

O prinse cu degetele de braţ. Ea se opri. 

— Dă-mi drumul, domnule! 

— Hai să facem o plimbare prin grădină. După ce 
terminăm, s-ar putea să te hotărăşti să petreci toată 
noaptea cu mine, nu cu el. 

Cuplurile valsau pe ringul de dans. Se aflau oameni în 
apropiere, dar era târziu şi bănuia că băuseră destul de 
multă şampanie, astfel încât nu mai erau atenţi la ce se 
întâmpla în jur, nu mai observau felul necuviincios în care o 
ţinea de braţ. Sau poate că expresia plăcută nu îi dispăru 
nici o clipă de pe faţă şi nu părea că îi spunea lucruri urâte. 
Nu ar fi vorbit niciodată cu fiica unui conte sau a unui duce 
într-o asemenea manieră. Dar ea nu era niciuna, nici alta, 
iar el o ştia. l-o spusese şi nu dădea doi bani pe ea pentru 
că deţinea o cârciumă. 

— Te avertizez, domnule, încă o dată. Dă-mi drumul! 
Sau voi fi forţată să te pocnesc. 


El râse înfundat. p 

— Eşti o muiere îndrăzneață. Ințeleg de ce este 
Thorne cucerit de tine. De-abia aştept să aflu cât de aprigă 
eşti când îţi deschizi... 

Strânse degetele în pumn iute şi tare şi îl izbi scurt în 
bărbie, făcându-l să zboare în aer, bătând din braţe şi 
aterizând printre dansatori, înainte de a cădea la podea cu 
o bufnitură. Femeile ţipară, lumea se împrăştie. Orchestra 
se opri din cântat. Oamenii se holbau la ea şi la Dearwood. 

Deodată, Thorne îşi croi drum prin mulţimea strânsă 
în jur şi, punând o mână blândă pe umărul ei, o cercetă cu 
privirea, încercând să vadă dacă nu cumva era rănită. 

— Ce s-a întâmplat? 

— Am invitat-o la dans, declară contele cu voce tare, 
ţinându-se de falcă şi încercând să se ridice în picioare, dar 
părând să se împleticească. Doi gentilomi îl ajutară să se 
ridice. Nu am făcut decât să o invit la dans. 

Thorne nu se uită la cel care pretindea că îi era 
prieten de vreme îndelungată. Nu făcu decât să o privească 
în ochi pe ea. 

— Gillie? 

Ştia, cu fiecare parte a fiinţei ei, că o ruga să confirme 
ori să nege cuvintele lui Dearwood şi că avea să o creadă 
indiferent de minciunile pe care le spusese contele, dar nu-i 
putea spune adevărul, lucrurile urâte pe care le rostise 
bărbatul. Nu putea recunoaşte în faţa lui sau a mulţimii 
strânse că o desconsidera cineva în felul acela, că o înjosea 
astfel. Auzi mormăieli în jur, iar adevărul pe care îl rosti în 
cele din urmă probabil nu era cel pe care el ar fi vrut să îl 
confirme. 

— Nu ar fi trebuit să vin. Nu am ce căuta aici. 


* 


În acele câteva cuvinte pe care le rostise, Thorne auzi 
multe altele: „Nu am ce căuta cu tine. Tu nu ai ce căuta cu 
mine. Lumile noastre nu se pot amesteca?” 

Nu se îndoia că Dearwood minţea, dar ce dovadă 


avea pentru a-l da în vileag? lar faptul că refuzase să îi 
spună îl făcu să-şi dea seama că Dearwood făcuse ceva mai 
mult decât să o invite la dans, ceva ce avea să o judece pe 
ea, în loc să îl sancţioneze pe el. 

— Ce naiba se întâmplă aici? întrebă mama lui, 
pătrunzând în cerc. 

— O neînțelegere, cred, spuse Thorne. Se întoarse 
spre Dearwood. lţi sugerez să pleci imediat şi să chemi un 
doctor să îţi examineze maxilarul. 

Din fericire, Dearwood nu făcu decât să încuviinţeze 
din cap şi să plece. 

— Te-am avertizat să nu inviţi... 

— Mamă! 

Ea închise gura. 

— Cred că balul nostru a luat sfârşit. Domnişoară 
Trewlove, dă-mi voie să îţi văd mâna. 

Ea ridică bărbia. 

— Este în regulă, Excelenţă. Sunt obişnuită să 
pocnesc beţivi. 

Se auziră câteva icnete de consternare. 

— Cred că este timpul să plecăm, spuse Mick 
Trewlove, alăturându-i-se surorii lui. 

— Te însoțesc până la trăsură, spuse Thorne. 

— Te rog, nu, ripostă ea, iar lui i se strânse inima 
dureros. 

— Gillie, nu te voi lăsa să pleci de aici singură, de 
parcă ai fi făcut ceva de neiertat! Îl cunosc pe Dearwood de 
mulţi ani şi ştiu că nu l-ai fi lovit dacă nu merita. Dă-mi voie 
şi te conduc! 

Ea încuviinţă din cap, iar el îi oferi braţul. Îşi aşeză 
mâna în îndoitura braţului său. Aşteptă până ce ieşiră din 
sala de bal, cu Mick Trewlove şi Lady Aslyn în faţă, înainte 
de a întreba: 

— Chiar te-a invitat la dans? 

— Da. 

— Bănuiesc că asta nu a fost tot. 

— Thorne... 


O trase într-o parte, lângă armura care îi protejase 
cândva strămoşul, şi îşi dori din tot sufletul să o poată 
proteja şi el la fel de bine. 

— În câteva minute, cei care nu rămân aici peste 
noapte vor trece în drum spre trăsuri. Ce a spus? 

Îşi linse buzele, iar între sprâncene îi apăru o cută. 

— Mi-a spus de un concurs dintre voi - cine se culcă 
cu mai multe femei şi cât mai diverse. Era foarte 
impresionat că ai adăugat o cârciumăreasă pe listă. 

El închise ochii, blestemând printre dinţi. Când îi 
deschise, depuse un sărut pe cuta aceea delicată înainte de 
a o privi în ochi. 

— Gillie, asta se întâmpla cu peste zece ani în urmă, 
când eram tânăr şi sub o influenţă proastă. Doar nu crezi că 
tot ce s-a întâmplat între noi este din cauza unui joc stupid 
din tinereţea mea! 

Ea clătină din cap. 

— Nu. Dar mi-a spus că sunt amanta ta, m-a informat 
că mă vei da deoparte, iar atunci voi deveni a lui. Oamenii 
ştiu ce este între noi. 

— Speculează, îşi dau cu părerea. Asta fac, să-i ia 
naiba pe toţi! Îmi pare foarte rău, prinţesă. 

— Nu sunt prinţesă, Thorne. 

— Pentru mine eşti. Trebuie să rezolv aici, apoi vin la 
tine. 

Fu recunoscător că încuviinţase, că nu terminase de 
tot cu el. După ce o conduse, iar ea urcă în siguranţă în 
trăsura fratelui ei se întoarse în casă. Oamenii umblau de 
colo-colo la intrare. 

— Ascultaţi! Am un anunţ de făcut. Vă rog să vă 
întoarceţi în sala de bal. 

Aşteptându-se la ceva palpitant, poate chiar să le 
dezvăluie ce doamnă îi atrăsese atenţia, nimeni nu ezită să 
se întoarcă în salonul cel mare. Oprindu-se în capătul 
scărilor, privi spre mulţimea nerăbdătoare. Doar mama lui 
părea îngrijorată. Pe bună dreptate, presupunea el, dat fiind 
că o dezamăgea mereu. 

Işi drese glasul. 


— Cu câteva săptămâni în urmă, în seara în care 
trebuia să mă căsătoresc, de fapt am făcut o vizită în 
Whitechapel şi am fost atacat de nişte ticăloşi. Domnişoara 
Trewlove a intervenit şi mi-a salvat viaţa la propriu. A făcut- 
o fără să ştie nimic despre mine. Nici rangul, nici poziţia 
mea. Ştiind prea bine cum se răspândesc bârfele printre 
noi, sunt cât de poate de sigur că până şi cei care nu i-aţi 
fost prezentaţi ştiţi că deţine o cârciumă, Sirena şi 
Unicornul. Din seara aceea, am trecut pe acolo din când în 
când şi întotdeauna am fost întâmpinat cu braţele deschise. 
Pentru a-i mulţumi pentru bunătatea ei, am invitat-o la 
balul mamei, ştiind că balurile ei sunt mereu splendide şi 
de neegalat, fiind o plăcere să iei parte la ele. Celor care aţi 
făcut-o să se simtă bine-venită, vă mulţumesc. Celor care 
nu aţi făcut-o, vă spun că aţi ratat ocazia de a întâlni o 
femeie excepţională, iar din cauza asta vieţile voastre sunt 
mai sărace. 

Se întoarse pe călcâie şi ieşi din încăperea care 
rămăsese atât de tăcută, încât, dacă în momentul acela 
pana care împodobea părul mamei sale ar fi căzut la podea, 
s-ar fi auzit. 


Capitolul 24 


Stând în camera din faţă şi aşteptând sosirea lui 
Thorne, Gillie îşi dădu brusc seama că ultimul ei dans cu 
ducele era, de fapt, dansul final, pentru eternitate. În 
momentul acela, crezuse că aveau să fie mai multe, că 
urmau să încheie noaptea dând ocol sălii de bal împreună. 
Astfel că acum se concentra să memoreze fiecare moment 
din ceea ce fusese ultimul lor vals, până când avea să 
devină parte din ea, până când avea să nu fie niciodată 
uitat, sperând că o putea susţine în zilele, lunile şi anii ce 
urmau. 

Felul în care ochii lui păreau să o adore... Avea să 
vadă nuanţa aceea de fiecare dată când urma să toarne un 


Guinness. Felul în care luminile candelabrelor îi străluceau 
în părul negru şi mătăsos. Umbra abia ghicită, care sugera 
că în curând era timpul să folosească briciul din nou. 

Mâinile lui care o ţineau sigure, picioarele lui lungi 
atingându-se de fustele ei, felul în care alunecau pe ringul 
de dans cu atâta uşurinţă, de parcă nu ar mai fi fost nimeni 
altcineva în jur. 

Îşi aminti cum inhalase parfumul lui înţepător, 
plăcerea pe care i-o dădea zâmbetul lui discret, pe care i-l 
oferea doar ei, întotdeauna doar ei. Avea să danseze cu 
alte femei la alte baluri într-o zi foarte curând, avea să 
valseze cu soţia lui şi se întrebă dacă în clipele acelea avea 
să se gândească la ea. 

Foindu-se pe canapea, era sfâşiată între dorinţa de a-l 
vedea în continuare şi speranţa că nu avea să fie aşa. Nu 
voia să fie egoistă, dorea ca soţia lui să fie prima printre 
femei în ochii lui dar nu putea renunţa la speranţa că din 
când în când avea să se gândească la ea. Împărtăşeau ceva 
preţios şi rar, dar în adâncul inimii ei ştia că venise timpul 
să îi pună capăt. Cu ea îmbrăcată în haine elegante şi 
încântătoarele note ale orchestrei stăruindu-i în minte, 
urmase unicornul în lumea lui, dar acum era timpul să se 
întoarcă în lumea ei fără el. Când auzi bătaia în uşă, se 
calmă şi se ridică în picioare. Îşi scosese peruca mai 
devreme, căci dorea să îl primească în locuinţa ei aşa cum 
era ea. Fusese o prostie să o poarte. Intre ei nu existase 
niciodată niciun artificiu. Voia ca degetele lui să se 
strecoare doar în şuviţele ei, nu în unele care era posibil să 
fi aparţinut cândva altei femei sau, Doamne fereşte, 
vreunui animal domestic. Încă nu îşi scosese rochia şi toate 
straturile de dedesubt. Când se deschise uşa, fu 
recunoscătoare că venise direct la ea, fără a-şi schimba 
ţinuta de seară. 

Păşi peste prag, închise uşa, îşi aruncă pălăria şi o 
cuprinse în braţe, iar gura lui o purtă pe valurile pasiunii şi 
ale dorinţei prea curând, prea repede înainte să apuce să-i 
spună adevărul pe care ajunsese să îl înţeleagă. 

Apăsându-şi mâna pe pieptul lui, îl împinse înapoi, 


până când îl putut privi în ochi şi văzu că şi el ajunsese la 
aceeaşi concluzie. 

— Nu, spuse el încet. 

— Am vrut să-mi spui că este ultima noastră noapte 
împreună. Îi îndepărtă şuviţele întunecate de pe frunte. Ca 
să pot face şi eu acelaşi lucru. Când vei pleca în zori, nu te 
vei mai întoarce. 

— Ce s-a întâmplat cu Dearwood, ce o fi zis scorpia de 
mama... 

Ea îi apăsă buzele cu degetul. 

— Nu au nicio legătură cu noi, cu asta. Este vorba 
despre fete mai mult decât orice altceva. Una dintre ele 
este viitorul tău, iar eu nu vreau să te împart cu alta. Sau 
cu toate acele portrete. Într-o zi, într-unul dintre ele va fi 
fiul tău, trebuie să fie fiul tău. Până în seara aceasta, nu 
cred că am înţeles cu adevărat moştenirea de care eşti 
responsabil. Trebuie să te ocupi de ea şi să o faci fără mine. 

El închise ochii. 

— Gillie... 

— Nu voi fi amanta ta şi nu pot să fiu soţia ta. 
Renunţă la mine, Thorne, lasă-mă să plec, în condiţiile puse 
de mine. Oferă-mi acest lucrul. 

Deschise ochii. 

— Ţi-aş oferi lumea dacă aş putea. 

Ea zâmbi cât de suav putu. 

— Oferă-mi noaptea asta, fiecare minut din ea. Va fi 
îndeajuns. 

Fără să mai spună altceva, o ridică în braţe şi o duse 
în dormitor. 

Durase ore întregi până ce îşi pusese diversele 
straturi de veşminte. El nu avu nevoie decât de câteva 
minute pentru a i le scoate, apoi deşi mai puţin timp pentru 
a le scoate pe ale lui. Apoi se prăbuşiră pe pat, cum 
făcuseră de atâtea ori până atunci, înlănţuiţi, atingându-şi 
gambele cu picioarele, urcând unduios, cu coapsele lipite, 
mâinile cercetând, braţele cuprinzându-se, strângând, 
îmbrăţişând. În tot acest timp, gurile lor se căutau şi se 
gustau, limbile explorau nesăţioase, iar dinţii muşcau. 


O muşcă, lăsându-i urme în locuri pe care nu avea să 
le vadă nimeni vreodată: pe umăr, pe sâni, pe şold, în 
interiorul coapsei. Îi întoarse favorul, muşcându-l de gât, 
lăsându-i o urmă care îl însemna, făcându-l al ei, însă doar 
temporar, doar pentru câteva zile. Avea să dispară şi nu 
putea decât să spere că amintirea ei nu avea aceeaşi 
soartă. 

Căci, ca o avară, avea să strângă amintirile fiecărui 
moment petrecut cu el. Felul în care se luptase să urce 
scările spre apartamentul ei, când ar fi fost mai uşor să se 
abandoneze în braţele morții. Felul în care răsuflarea lui 
încinsă îi atinsese prima oară sânii. Felul în care se uitase la 
ea prin ochelari şi în care o privise fără ei. Plimbările lor 
prin Whitechapel, când îşi dăduse seama că îl vedea pentru 
prima oară cum era cu adevărat, când observase cum era 
faţă de alte zone din Londra pe care le vizitase. Blândeţea 
lui faţă de Robin. Atenţia faţă de clienţii ei. 

Cum se simţise când valsase înlănţuită în braţele lui. 
Bucuria absolută şi sentimentul de împlinire care o 
copleşeau de fiecare dată când li se îngemănau trupurile. Și 
toate momentele mărunte care se înşiruiau între cele 
importante. 

Ştia că avea să şi le amintească în cele mai 
surprinzătoare momente, fie că voia sau nu. Făcea parte 
din ea acum, chiar şi când nu era acolo. Avea să-l audă, să-l 
simtă, să-l guste, să-l miroasă. Avea să-l vadă în aşternuturi 
răvăşite, în paharele de whisky şi în aburii băii când avea să 
stea în faţa uşii pe palier, absorbind liniştea, umbra 
prezenţei lui avea să fie acolo cu ea. 

Îi exploră tot corpul, din creştetul capului până în 
vârful degetelor de la picioare şi niciodată nu fusese mai 
recunoscătoare pentru că era atât de înaltă, pentru fiecare 
centimetru, căci explorarea lui temeinică păru să dureze o 
eternitate. Apoi începu să urce din nou, sărutându-i 
gambele,  scobitura  genunchilor, interiorul coapselor, 
poposind în locul secret pe care nu avea să îl 
împărtăşească decât cu el. 

Gura lui, gura lui splendidă şi nestăpânită, îşi făcu 


magia incredibilă; îşi înfundă degetele în umerii lui, îi 
cuprinse talia cu picioarele, se uită în jos spre el, în vreme 
ce el îşi ridică privirea spre ea, nelăsând-o să-şi ia ochii de 
la el, forţând-o să îl privească în timp ce o răvăşea. 

Răsufla sacadat, iar ochii i se întunecară, trădând cât 
de mult îi plăcea să o vadă copleşită. „Simte-mi inima care 
îmi bubuie în piept!”, voia să-i şoptească. „Fierbinţeala care 
mă traversează, nervii din care par să izbucnească artificii 
mari şi mici, de toate culorile”. 

Chiar şi fără a da glas tuturor senzaţiilor uluitoare 
care o traversau, bănuia că ştia, căci eforturile lui deveniră 
şi mai susţinute, limba şi mai insistentă, strângându-şi 
buzele în jurul ei, sugând, dezmierdând, răsucindu-se. 

Privind, mereu privind. Uitându-se la sfârcurile ei care 
se întăreau din ce în ce mai tare, la broboanele care i se 
adunau între sâni. Auzind, mereu auzind. Scâncetele şi 
gemetele care îi scăpau fără să vrea printre buzele 
întredeschise. Simţind în fiecare clipă. Tremurul coapselor 
ei pe măsură ce creştea presiunea. Gustând-o, inhalându-i 
parfumul. Toate celelalte senzaţii o străfulgerau frenetic, iar 
în ochii lui întunecaţi vedea că le savurează şi le 
împărtăşeşte. 

Cunoştea chinul pe care îl simţea, căci făcea tot ce-i 
stătea în putere pentru a-l intensifica, asigurându-se că, 
atunci când avea să vină eliberarea în cele din urmă... 

Îi strigă numele, zbătându-se, arcuindu-şi spatele, dar 
nu îşi desprinse privirea de a lui nicio clipă. 

O pătrunse adânc şi sigur, înainte să i se risipească 
spasmele, cât încă era pierdută în valurile cataclismului 
care fusese atât de intens, încât se putea să nu-şi revină 
niciodată. Îl cuprinse strâns cu picioarele, ţinându-se bine în 
timp ce o pătrundea repetat, potopind-o cu săruturi pe sâni, 
pe gât şi pe faţă. 

Apoi o părăsi şi îl strânse în timp ce se zguduia, 
revărsându-şi sămânţa în mână. Tentaţia de a-l îndemna şi 
rămână în ea nu fusese niciodată mai puternică, dar 
înţelegea că era mai înţelept aşa. Cu capul pe abdomenul 
ei şi ţinând-o strâns, o trase aproape, în vreme ce spasmele 


lui se amestecau cu ale ei, până când se liniştiră, alunecând 
în uitare. 


Nu voise să adoarmă, nu voise să rateze nici măcar 
un minut din timpul pe care îl mai aveau. O cuprinse panica 
atunci când îşi dădu seama că el nu era în pat, temându-se 
că plecase fără să îşi ia rămas-bun, dar apoi îl văzu stând la 
fereastră, cu perdeaua trasă într-o parte, lăsând lumina să 
pătrundă şi să-i mângâie jumătate din spatele încântător. li 
plăcea la nebunie să-i vadă muşchii lungi şi puternici, felul 
în care se îmbinau atât de frumos, dând naştere 
perfecțiunii. Îi plăcea şi mai mult să-i simtă sub mâini, 
bucurându-se de satisfacția pe care i-o aducea atingerea 
lor. 

Privirea lui se concentra asupra unui obiect 
îndepărtat, pe care nu-l putea vedea. Ea se întreba dacă 
era vizibil măcar pentru el sau dacă nu cumva căuta situaţii 
posibile şi imposibile. 

— Thorne? 

— Mă gândeam că nu am avut niciodată ocazia să te 
învăţ să apreciezi caii. 

Cobori din pat, traversă încăperea şi se lipi de spatele 
lui, cuprinzându-l cu braţele. 

— Am ştiut mereu că nu vom avea niciodată mai mult 
de atât. 

Fără să se desprindă din îmbrăţişarea ei, se întoarse 
şi îi cuprinse faţa între mâini. 

— Dar vreau mai mult. Cu tine! 

— Intotdeauna am ştiut că avea să fie temporar, 
Thorne. 

— Când contează cel mai mult, eşti al naibii de 
practică! 

Îşi ridică mâinile şi îi atinse părul. 

— Fă dragoste cu mine din nou! 

Şi făcu iarăşi şi iarăşi. Cu ea deasupra lui, cu el în 
spatele ei, înşurubaţi unul în altul ca două linguriţe, apoi, în 


cele din urmă, încă o dată faţă în faţă, cu ea sub el, 
absorbindu-l cu totul. 

Ar fi putut jura că auzise, într-adevăr, o ciocârlie 
cântând în faţa ferestrei ei în dimineaţa aceea, în timp ce 
se îmbrăcau amândoi, el în ţinuta de bal, iar ea în cămaşa 
şi fusta ei simple. Cu o seară înainte, fusese prinţesă, dar 
redevenise cârciumăreasă. 

Il conduse la uşă. 

— Nu voi cobori cu tine. 

El nu făcu decât să încuviinţeze din cap şi îi cuprinse 
obrazul în palmă. 

— Eşti o femeie remarcabilă, Gillie Trewlove. Sunt un 
bărbat mai bun acum, că te-am cunoscut. 

— Găseşte o mireasă care nu te va părăsi la altar! 

Se aplecă şi o sărută pe frunte. 

— Rămas-bun, Gillie! 

Apoi ieşi din locuinţa şi din viaţa ei. lar ea, care nu îşi 
amintea să fi plâns vreodată, se ghemui pe canapea şi 
plânse. 


Capitolul 25 


De afară, căsuţa din mahalaua aflată în cartierul East 
End din Londra părea abandonată, dărăpânată şi ruinată, 
dar înăuntru era plină de căldură şi de dragoste. Incă de 
când era copilă, după ce curăța trepte toată ziua, Gillie 
aştepta cu nerăbdare să se întoarcă acolo, unde o 
întâmpinau braţele mamei, care o îmbrăţişa strâns, iar 
aroma de scorţişoară şi vanilie îi asalta nările, şi unde 
găsea mereu o ceaşcă proaspătă de ceai. 

— Nu ai mai trecut pe la mine de ceva vreme, spuse 
mama ei desfăcându-şi braţele din jurul lui Gillie şi făcând 
un pas înapoi. Presupun că are legătură cu cutele acelea de 
îngrijorare de pe frunte. Nu ai ştiut niciodată să îţi ascunzi 
grijile de mine. Stai să-ţi pregătesc o ceaşcă de ceai şi apoi 
vom sta de vorbă frumuşel. 


Doar că nu avea să fie frumuşel, oricât de mult ar fi 
vrut mama ei să fie. O ceaşcă de ceai nu avea să ajute. 
Cum nu ar fi ajutat nici tot alcoolul din pivniţa ei de la 
cârciumă. 

— Am făcut o mare prostie, mamă. Mi-am dat voie să 
mă îndrăgostesc, iar acum copilul lui creşte în pântecul 
meu. 

În ciuda precauţiilor pe care le luaseră sau 
încercaseră să le ia. Poate că nu se retrăsese îndeajuns de 
repede, poate că o parte din sămânţa lui se revărsase în ea 
înainte să se retragă de tot. Trecuse aproape o lună de 
când nu îl văzuse şi erau două luni de când îl primise întâia 
oară în patul ei. Sânii îi deveniseră mai sensibili şi crezuse 
că era doar din pricină că nu îi mai ţinea legaţi, iar în 
libertatea pe care le-o oferise nu mai aveau suficientă 
susţinere. Apoi se uită în calendar şi îşi dădu seama că nu 
mai avusese perioada lunară când împărţise patul cu 
Thorne. Întotdeauna urăsc blestemul din fiecare lună, aşa 
că nu îi lipsiseră inconvenientele pe care le aducea, nu 
până ce nu înţelesese ce însemna absenţa acestuia. 

Chipul femeii fu scăldat de compasiune. 

— Ah, fată prostuţă! 

— Îmi pare rău, mamă, îmi paze foarte rău. Lacrimile 
îi umplură ochii, înecând-o. Ştiu că este ruşinos şi nu vei 
mai vrea să mă vezi vreodată... 

Mama ei o cuprinse din nou în braţe. 

— Oh, draga mea, eşti şi mai prostuţă acum. Vino aici 
şi stai jos! 

O îndrumă spre un scaun de lângă şemineu şi, deşi nu 
ardea focul, Gillie simţi brusc că se încălzeşte. Femeia pe 
care o iubea de când se ştia îngenunche în faţa ei, îl dădu o 
batistă şi îi luă mâna care nu era ocupată să şteargă 
şuvoiul de lacrimi. 

— Nu eşti prima care îşi pierde capul din pricina unui 
bărbat şi face lucruri pe care nu ar fi vrut să le facă. 

Îşi trase nasul cu un zgomot teribil de nedemn de o 
doamnă. 

— Asta este problema, mamă. Nu îmi doresc să nu o fi 


făcut. Mă bucur că am făcut-o. După cum spuneam, îl 
iubesc atât de mult! Am ştiut mereu că nu putem fi 
împreună pentru totdeauna, dar a fost de ajuns să îl am pe 
moment. Până când nu am mai putut avea nici asta. 

— Inseamnă că nu va face ce trebuie să facă? 

Clătinând din cap, îşi şterse ultimele lacrimi. Faptul că 
pusese totul în cuvinte, că spusese totul cu voce tare o 
uşurase. 

— Este un blestemat de duce. Trebuie să ia în 
căsătorie fiica unui lord, care ştie cum să fie o lady. l-am 
spus că nu ne mai putem vedea. Dar voi păstra pruncul, 
mamă! 

— Gillie... 

— Ştiu că mă va însemna. Ştiu că oamenii vor înceta 
probabil să vină la cârciuma mea, dar am economisit bani, 
aşa că poate vând tot şi mă mut într-o căsuţă la ţară. Ştiu 
doar că nu pot să renunţ la el. Este tot ce voi avea de la el, 
dar va fi de ajuns. 

Mama ei o strânse de mână. 

— Vom face în aşa fel încât să fie de ajuns, sigur. 

— Nu trebuie să-mi fii alături, mamă. 

Indepărtându-i părul de pe frunte, mama îi zâmbi cu 
blândeţe. 

— Unde altundeva să fiu, scumpo? Eşti fiica mea. Am 
crescut şase copii care au venit la mine ca urmare a unor 
mici păcate. Nu îi voi întoarce spatele micuţului care se 
naşte dintr-unul din copiii mei iubiţi. 

— Mulţumesc, mamă! 

O bătu pe mână. 

— Nu-ţi face griji! Totul se va rezolva. 


* 


Era obişnuită să se descurce singură, aşa că Îi fu 
oarecum greu să accepte recentele limitări la care o 
supunea trupul şi hotărî că nu voia să ispitească soarta să-i 
ia pruncul mult iubit ridicând butoaie. Deşi privirea 
întrebătoare pe care i-o aruncă Roger când îl rugă să-i 


aducă o cutie cu sticle de whisky o tentă să-i dea un pumn 
în faţă. 

— Nu ai mai avut nevoie de ajutorul meu până acum. 

— Nu am nevoie nici acum. Doar că eşti robust şi ar fi 
o prostie să nu profit de asta, mai ales dacă ţin cont de 
faptul că te plătesc atât de bine. 

— Nu îţi stă în fire să faci pe mironosiţa. 

— Nu îţi stă în fire să îmi pui la îndoială poruncile. 

Îşi miji ochii. 

— Eşti schimbată în ultima vreme. Nu-mi dau seama 
exact de ce. Parcă ar ţine o veşnicie perioada lunară. 

Ea oftă din toţi rărunchii. 

— Adu sticlele acelea blestemate. 

Ridicând neglijent din umeri, ieşi din încăpere să-i 
împlinească porunca. 

— Probabil că ar trebui să-i spui, zise Finn, sprijinindu- 
se de tejghea. 

Fratele ei sosise cu câteva minute mai devreme, îşi 
scosese şapca şi o studia de parcă uitase de ce era acolo. 

— Işi va da seama în curând şi probabil îşi va da 
demisia. 

— Mă îndoiesc. Cred că nu ştii cât de mult eşti iubită, 
Gillie. 

— Până când iese scandal. 

— Poate că da, poate că nu. Putem sta puţin de 
vorbă? 

Se apropie de tejghea. 

— Bineînţeles. 

Făcu semn cu capul într-o parte. 

— Acolo. 

Luară loc la o masă în colţul cel mai depărtat al 
cârciumii. Nu ridicaseră încă storurile de la ferestre, aşa că 
erau adânciţi în umbre. Finn îi trase un scaun şi aşteptă 
până când se aşeză înainte de a lua loc în faţa ei. Nu era 
obişnuită ca fratele ei să fie atât de politicos. Nu că ar fi 
fost vreodată bădăran, dar toţi fraţii ei înțelegeau că îşi 
putea purta singură de grijă, chiar prefera să facă asta. 

Se aşeză în faţa ei, îşi împreună mâinile pe masă şi o 


privi în ochi. 

— Te iubesc ca pe o soră. Nu te voi iubi niciodată mai 
mult de atât. Nu aş fi vrut s-o fac, dar, dacă te căsătoreşti 
cu mine, voi avea grijă de tine şi de copil. 

— Finn... 

— Ar fi o căsătorie formală. Nu m-aş aştepta niciodată 
să îţi îndeplineşti îndatoririle de soţie. 

Nu-l mai văzuse niciodată pe fratele ei roşind. Era o 
imagine unică. 

— Cum spuneam, mă gândesc la tine ca la o soră. 

— Ştiu că aşa este, Finn, spuse ea încet. Cred că am fi 
amândoi nefericiţi dacă am face acest pas. Dar apreciez 
propunerea. În plus, într-o zi vei întâlni pe cineva care te va 
face să regreţi că ai deja o soţie. 

— Inima mea este încuiată, Gil. Propunerea rămâne 
valabilă, în caz că te răzgândeşti. 

Îşi aşeză mâna peste palmele lui încordate şi i le 
frecă, încercând să-l facă să se relaxeze, ştiind că se lupta 
cu amintirile. 

— Încă o iubeşti cu disperare, nu-i aşa? 

El nu făcu decât să privească în depărtare, ca şi când 
s-ar fi întors în trecut. 

— Cum o cheamă? 

Privirea lui, dură ca diamantul şi rece ca gheaţa, se 
întoarse spre ea. 

— Nu i-am mai rostit numele de opt ani. Nu o voi face 
acum. 

Aşezându-şi braţele pe masă, se aplecă. 

— Îi spuneai Vivi, dar care era numele ei adevărat? 

— Doamne! strigă el şi îşi împinse scaunul. 

— Cred că este aici. 

El îngheţă, privind-o ţintă. 

— Cum adică aici? 

— În Whitechapel. 

— De ce să fie aici? 

— Nu ştiu, dar... Băgă mâna tu buzunar, scoase 
miniatura pe care i-o dăduse Thorne şi o aşeză pe masă. Se 
gândise de o mie de ori dacă trebuia să îi spună lui Finn ce 


bănuia, dacă îi făcea bine sau nu să reînvie trecutul ori era 
mai bine să-l lase îngropat. Mi s-a părut cunoscută, dar am 
văzut-o doar o dată. Asta se întâmpla cu ani în urmă. Este 
mai în vârstă aici. 

El se lăsă încet pe scaun. Nu atinse portretul, dar nici 
nu îşi luă ochii de la el. 

— De unde o ai? 

— De la Thorne. Încercam să îl ajut să o găsească. L-a 
părăsit la altar. 

Lăsându-se pe speteaza scaunului, îşi încrucişă 
braţele la piept. 

— Nu sunt surprins. Are obiceiul de a-şi încălca 
promisiunile. O cercetă un moment îndelungat, apoi clătină 
din cap. Sper că nu i-ai oferit nemernicului inima ta, Gillie. 

— Spune-mi că durerea scade în timp! 

Pe chipul lui se ivi o expresie de tristeţe şi de 
suferinţă. 

— AŞ vrea să pot spune asta, dar nu voi alege să te 
mint acum. 

Nu era tocmai ce voia să audă, dar, la o lună şi ceva 
după ce îşi luase rămas-bun, era ceea ce începuse să 
bănuiască. 


* 


În noaptea aceea era plin de lume la cârciumă şi se 
întrebă cât mai dura până ce avea să se mai relaxeze 
atmosfera. Atât timp cât nu i se vedea burta, nimeni nu îşi 
dădea seama că era însărcinată. lar dacă stătea în spatele 
tejghelei, puţini puteau avea ocazia să se uite bine la ea ca 
să vadă că i se îngraşă mijlocul. Cum abdomenul începea 
să i se umfle, era sigură că rămăsese însărcinată cu Thorne 
din prima noapte. 

— Bună, Gillie, spuse Aiden, bătând cu mâna în 
tejghea. Vreau o halbă de bere neagră. Cu cât mai neagră, 
cu atât mai bine. 

Îi turnă băutura şi i-o aşeză pe tejghea. 

— Noroc! 


El sorbi însetat, apoi se şterse la gură cu dosul mâinii. 

— Ai un minut? 

— Pentru tine, oricând. 

— Bun. Hai să mergem acolo. O conduse spre o masă 
goală în jurul căreia se aflau alte mese goale şi îi trase 
scaunul. 

— Încă sunt în stare să-mi port de grijă, mormăi ea 
aşezându-se. 

— Aşa mă gândeam şi eu. Eram doar politicos. Puse 
halba pe masă, trase un scaun, îl răsuci şi îl încălecă. M-am 
tot gândit în ultima vreme. 

— Mă bucur să aud că ai găsit cum să-ţi petreci timpul 
liber. 

— Foarte amuzant Gillie, foarte amuzant. Asta mi-a 
plăcut întotdeauna la tine, umorul tău. 

— Te laşi prea uşor tachinat, Aiden. 

— Într-adevăr. Totodată, am o afacere care merge 
foarte bine şi pe care o voi lărgi în curând. Şi afacerea ta 
merge bine... 

— Merge excelent. Mă ţine în formă. 

— Dar imaginează-ţi cum ar fi să ne combinăm 
proprietăţile. Am fi un cuplu de temut. 

ÎI privi ţintă. 

— Şi cum ne-am combina proprietăţile, mai exact? 

— Prin căsătorie. 

— Mă ceri în căsătorie? 

— Sugerez să ne căsătorim. Nu eşti sora mea cu 
adevărat. Se aplecă spre ea, privind-o serios. Ascultă, Gil, 
viaţa va deveni foarte grea pentru tine. Ştiu că proprietarul 
unui stabiliment cu jocuri de noroc nu este soţul ideal, dar e 
mai bun decât nimic. Ştii că vei avea de suferit. 

— Ştiu. 

— S-ar putea ca oamenii să înceapă să bea în altă 
parte. 

— Ştiu. Probabil că până la urmă voi vinde cârciuma. 

— El făcu o grimasă. 

— Dar ai muncit din greu. Te-ai implicat trup şi suflet 
aici. 


Ea îşi aşeză mâinile peste burtă. 

— Dar acum este altceva... altcineva pentru care mă 
voi implica trup şi suflet. 

Un moment, ochii lui coborâtă spre mâinile ei 
protectoare înainte de a opri. 

— Ne-am distra, Gillie. Te-aş face să te simţi bine, mai 
bine decât a reuşit să o facă ducele acela. 

Se îndoia. Însă îi zâmbi larg. 

— Bea-ţi berea, Aiden. De la mine nu vei primi altceva 
decât băuturi gratis. 

— La naiba, atunci. Nu te voi atinge, dar te voi lua de 
nevastă şi îţi voi oferi respectabilitate... 

— Te iubesc, Aiden, dar după o vreme cred că am 
căuta să ticluim cum să ne omorâm fără să ne ostenim prea 
tare. Împinse scaunul şi se ridică. Dar îţi mulţumesc pentru 
sugestie. Înseamnă enorm pentru mine. 

— Vrei să trimiţi o fată cu încă două beri? Voi avea 
nevoie să-mi înec amarul, având în vedere că m-ai refuzat. 

— Ce prostii, mormăi ea zâmbind înainte de a se 
întoarce la tejghea. Cu toate acestea, o făcea să se simtă 
specială faptul că Aiden şi Finn erau dispuşi să se 
împovăreze cu ea. Dacă nu se putea căsători de dragul 
iubirii înflăcărate care putea exista între un bărbat şi o 
femeie, nu voia să se căsătorească deloc. Se gândi la 
Thorne şi la atmosfera în care crescuse, complet lipsită de 
dragoste. Cum putea să înveţe cineva să iubească dacă nu 
fusese iubit niciodată? 

Când ajunse la tejghea, dădu peste Beast, care o 
aştepta. Strângea halba atât de tare, că i se albiseră 
încheieturile degetelor. 

— Gillie, mă întrebam dacă am putea sta puţin de 
vorbă. 

Îi cuprinse maxilarul cu şi îi zâmbi cu blândeţe. 

— Nu, Beast, nu mă căsătoresc cu tine. 

Pe chipul lui se citi uşurarea şi lăsă aerul să-i scape 
din plămâni de parcă nu ar mai fi respirat de când intrase în 
cârciumă. 

— Nu aş fi un soţ rău. 


— Ai fi minunat, dar cred că amândoi merităm să ne 
căsătorim din dragoste. 

— Nu am eu parte de aşa ceva, Gil. Chiar dacă m-aş fi 
născut unde trebuie, tot nu aş fi fost dorit şi tot la uşa 
mamei aş fi ajuns. Nu se poate altfel. 

Ea clătină din cap. 

— Oamenii sunt idioţi. Oricum va arăta copilul 
acesta... 

— Eşti însărcinată? întrebă Roger. 

Mormăind, se răsuci şi îl privi încruntată. 

— Să nu dai din gură. 

— De ce dracu' nu mi-ai spus? Nu ar trebui să stai în 
picioare. Se întinse peste tejghea şi luă un scaun; îl ridică şi 
îl aşeză pe podea. 

— Stai jos. 

De obicei, nu accepta ordine, dar începeau să o doară 
picioarele, aşa că se aşeză pe taburet. Ar fi fost plăcut să 
stea acolo când nu turna băuturi. 

— E bogătanul acela? Dacă am sta eu şi fraţii tăi de 
vorbi cu el. 

— Nu, rosti ea cu asprime. Sunt singură în treaba 
asta. 

El zâmbi trist. 

— Nu, nu eşti, Gil. 

— Are dreptate, spuseră Beast şi Aiden în acelaşi timp 
şi se întrebă când apăruse Aiden. 

— Se vor rezolva toate, îi zise el. 

— Aşa zice mama. 

— De obicei, ştie. 

— Dar trebuie să-i spui, Gil, continuă Beast. Nu este 
corect ca el să nu ştie. 

Ea încuviinţă din cap. 

— Îi voi spune. După ce se naşte copilul şi după ce se 
va căsători. 

După ce avea să vândă cârciuma şi se muta într-o 
căsuţă la ţară. După ce putea dovedi că nu aştepta nimic 
de la el. 


În timp ce ploaia şiroia pe geam, Thorne stătea la 
biroul din bibliotecă, uitându-se peste ofertele pe care le 
primise în scris de la zece taţi. In cele şase săptămâni care 
trecuseră de la bal, viconţi, conți, marchizi şi duci se 
întâlniseră cu el sau îi scriseseră pentru a discuta despre 
posibilitatea căsătoriei cu una dintre fiicele lor. Fiecare 
venea însoţită de o bucată de pământ - unele mari, altele 
mici -, fiindcă toată lumea ştia că ducii de Thornley 
râvneau la pământ. Taţii veniseră chiar însoţiţi de fiicele lor, 
care încă nu debutaseră în societate, astfel încât să îşi facă 
o idee despre ce oferte avea să primească anul următor, în 
speranţa că putea să o ceară în căsătorie anticipat, 
scutindu-i de osteneala pe care o implica participarea la 
următorul sezon. 

Era de-a dreptul deprimant să îi aleagă o soţie în felul 
acela. In niciun caz nu avea să folosească această metodă 
pentru fiica lui, în caz că avea vreodată una. 

Cel care o dorea trebuia să o curteze, şi o răsfeţe, să 
o iubească şi să dovedească, lui şi ei, că avea să o trateze 
cu cea mai mare grijă. lar dacă fiica lui voia să ia în 
căsătorie un bărbat fără titlu, Dumnezeule, el avea să facă 
acest lucru posibil. 

Cât despre el, avea o datorie de onorat şi un jurământ 
de îndeplinit. 

Toate femeile pe care le avea în vedere erau 
elegante, graţioase şi frumoase. Fiecare dintre ele era o 
doamnă potrivită pentru un duce, însă niciuna nu era ce 
avea el nevoie. 

Işi aminti că provenea dintr-o lungă dinastie de duci 
care nu se căsătoreau din dragoste. Doamnele acestea 
aduceau cu ele proprietăţi care i-ar fi mărit averea, pe care 
urma să o transmită următorului duce, fiul lui. Fiecare 
dintre ele aveau o ascendență pură, pe care copiii lui 
urmau să o moştenească. Fiecare dintre ele avea o 
educaţie bună, iar el putea fi mândru când aveau să 
găzduiască evenimente, să viziteze membri ai familiei 


regale, punându-şi amprenta asupra Marii Britanii. 

Toate erau gingaşe. Ar avea vreuna dintre ele forţa 
necesară de a-l ajuta să urce scările dacă ar fi fost rănit, 
pentru a-l face să supravieţuiască? S-ar uita vreuna din ele 
în ochii săracilor şi s-ar oferi să-i ajute? Ar îngenunchea 
împreună în faţa lor, oferindu-le bunătate? 

Toată viaţa lui fusese instruit, învăţat şi educat cu 
privire la genul de femeie cu care avea să se căsătorească, 
cu privire la familia nobilă din care trebuia să provină. 
Existau femei cu care bărbaţii se căsătoreau şi femei cu 
care se culcau. Indiferent de sentimentele pe care bărbaţii 
le aveau faţă de ele, erau menite să aibă un anumit rol în 
viaţa lui. 

Întinse mâna după paharul din apropiere şi sorbi din 
whisky, amintindu-şi când savurase aroma într-o cârciumă 
mică în care viaţa trepida în jurul lui, cu zâmbete şi râsete 
care acum lipseau cu desăvârşire. Nu existaseră niciodată 
în acea casă. Nu existase niciodată vreo urmă de dragoste 
sau de afecţiune. Nu fuseseră decât acuzaţii, furie şi 
certuri. 

Acum era scutit de nemulţumirile constante ale 
mamei lui pentru că se mutase din casa lui. Crezuse că 
avea să se bucure de pacea pe care i-o aduse absenţa ei. In 
schimb, constată că-i ducea lipsa dintr-un motiv pe care nu- 
| înţelegea. Poate că era prea linişte acum, atât de linişte 
încât auzea ticăitul ceasului de pe poliţia şemineului, 
trosnetul lemnelor în foc, tunetele şi picăturile de ploaie în 
fereastră. 

Îşi scoase ceasul din buzunarul vestei şi îşi trecu 
degetul pe deasupra gravurii. De zece ori, nu, de douăzeci, 
de treizeci de ori fusese tentat să meargă la cârciumă, să 
se ducă la ea. Dar ea nu voia lumea lui, cu baluri, cu 
recepții şi serate muzicale. Nu era interesată de rochii 
elegante, de bijuterii strălucitoare şi de pălării cu funde. Se 
gândea adesea la ea în rochia mov de bal, dar mai des o 
vedea în bluzele şi fustele ei simple, fără jupe, umblând 
hotărâtă şi sigură pe sine prin cârciumă, prin viaţă. O 
femeie practică, o femeie care îşi deschisese inima în faţa 


unui prieten şi totodată a unui străin, cu o oarecare 
aplecare spre fantezie, care crea poveşti despre originile ei 
şi credea în fiinţe mitice, dându-şi seama ce pierdere mare 
era când altă vietate era pe cale să dispară. 

Pic, pic, pic. 

Auzise despre o grădină zoologică din Europa care 
încerca să înmulțească o pereche de cvaga şi le trimisese 
bani pentru a-i ajuta în eforturile lor, deoarece se gândise 
că i-ar fi făcut plăcere să afle că animalul continua să 
existe, că nu avea să piară. Că nu era ultima dată când îl 
puteau privi. Pentru că era greu să înfrunţi sfârşitul, chiar 
dacă ştiai că se apropia. 

Nu trecea nici o zi fără să nu-şi dorească să o vadă din 
nou, să îi vorbească, să o privească la treabă, găsind totuşi 
timp pentru câte o mângâiere reconfortantă sau o vorbă 
bună, şi o vadă oferind bănuţi de lemn săracilor cu mâini 
murdare, care îi ofereau zâmbete în schimb. Aducea 
zâmbete pe buze, se hrănea cu ele. Nu credea că mai 
zâmbise vreodată de când o părăsise, ştia că nu mai 
râsese. 

„Fă-mă mândru!” îi spusese tatăl lui. Ducii de 
Thornley se ridicau deasupra tuturor pentru că îşi măreau 
moştenirea, averea, căsătorindu-se cu femei pentru 
pământul lor. Ce mercantili blestemaţi erau cu toţii! 

Pic, pic, pic. 

Privi spre uşa de sticlă. Fulgeră, luminând arătarea 
care stătea acolo. Dumnezeule! Puse ceasul deoparte, sări 
în picioare, dădu fuga şi deschise uşa. 

— Lavinia? 

Se auzi un tunet urmat de un alt fulger care despică 
cerul. Luând-o de braţ, o trase înăuntru şi închise uşa în 
urma ploii. Lavinia. Nu mai spera să o revadă vreodată, în 
ciuda anunţurilor pentru care îl plătise pe Robin să le 
împrăştie. 

Ea îşi desfăcu pelerina şi o scoase. 

— Îmi cer scuze, dar îţi voi uda covorul. 

Îi luă pelerina şi o aruncă pe un scaun. Nu îi păsa de 
ploaie. 


— Mergi lângă foc. Să trimit după ceai? 

Ea zâmbi timid. Thorne se întrebă dacă întotdeauna 
păruse atât de tristă, iar el trecuse pur şi simplu acest fapt 
cu vederea. 

— Puțin brandy, te rog. 

În timp ce îi turna, ea se duse lângă şemineu, se 
aşeză pe un scaun şi îşi frecă braţele. Purta o rochie simplă 
şi uzată. Ar fi pus prinsoare că o luase de la o misiune. Ura 
gândul că fusese nevoită să răscolească prin hainele 
abandonate de alţii, dar nu putu să nu fie impresionat de 
faptul că Gillie avusese dreptate. Bineînţeles că aşa era. 
Înţelegea oamenii mult mai bine decât avea să-i înţeleagă 
el vreodată. Înţelegea motivaţia, teama şi dorul. 

Îi dădu paharul, se uită cum îl duse la gură, inspiră 
aroma şi sorbi încet. 

— De ce n-ai intrat pe uşa din faţă? întrebă el, 
aşezându-se pe scaunul din faţa ei. 

— Am vrut să fiu sigură că fratele meu nu mă va duce 
cu forţa acasă. Am primit misiva ta. 

— Misiva? Ah, anunţul! 

— Da, a fost inteligent din partea ta. 

— Nu a fost ideea mea. S-a întâmplat acum câteva 
săptămâni, astfel că am crezut că a fost inutil. 

— Am petrecut o grămadă de timp întrebându-mă 
dacă trebuie să vin sau nu. Apoi am decis că ai fost amabil 
în strădania ta şi am vrut să te liniştesc personal, să-ţi spun 
că sunt bine. Scrisorile mele au fost varianta laşă. Meritai 
să-ţi spun totul în faţă. 

El se aşeză şi îşi puse cotul pe braţul scaunului, 
sprijinindu-şi bărbia în palmă. 

— În scrisoare menţionai că eşti îndrăgostită de 
cineva. Te-ai căsătorit cu el? 

Ea clătină din cap. 

— Oh, nu! Dar îmi ocupă toată inima şi nu aş fi avut 
ce să îţi ofer. De asemenea... 

Se întrerupse, privind spre foc. 

El aşteptă în tăcere, fără să o grăbească, fără să o 
tragă de limbă. Gillie îl învățase că uneori simpla prezenţă 


era îndeajuns şi că răbdarea însemna bunătate. 

Ea sorbi din nou din brandy, lingându-şi buzele. Nu i 
se încordă trupul, nimic din el nu îl îndemna să ia în 
stăpânire gura aceea. De când o părăsise pe Gillie, în ciuda 
tuturor doamnelor care făcuseră paradă prin faţa lui, fusese 
cast ca un călugăr. Incepuse să creadă că aruncase vreo 
vrajă asupra lui şi că niciodată nu avea să-l mai aţâţe vreo 
femeie. 

— Există păcate în trecutul meu, Thorne. Sumbră şi 
solemnă, se uită spre el. Nu trebuie iertate. 

Voi să întrebe care erau aceste păcate, dar nu era 
sigur că avea vreun drept să ştie. 

— Nu puteam să vin şi să stau în biserică, în faţa ta şi 
a lui Dumnezeu, şi să pretind că sunt pură. Şi nu puteam să 
mă căsătoresc cu tine ştiind că nu-ţi pot oferi dragostea pe 
care o meriţi de la o soţie. Ceea ce ar fi fost între noi ar fi 
fost stânjenitor şi rece, deşi nu ai nicio vină. Vinovăţia m-ar 
fi făcut o soţie nefericită, iar tu meriţi mai mult. Mama mi-a 
ignorat grijile şi îndoielile din ce în ce mai mari. Am 
presupus, poate pe nedrept, că fratele meu va fi de partea 
ei, aşa că nu am vorbit cu el. In schimb, când s-a ivit prima 
ocazie, am fugit. Nu mă aştept să mă ierţi... 

— Te iert, spuse el încet. 

Ochii i se umplură de lacrimi. 

— Mulţumesc pentru asta. 

— Cum te descurci? 

— Destul de bine. 

— Fratele tău a angajat oameni să te caute. 

Un nou zâmbet trist. 

— Mă îndoiesc că se vor gândi vreodată unde sunt. 

— Nu-mi vei spune? 

Ea clătină din cap, oftând. 

— Aşadar, acum te vei căsători cu alta? 

El râse înfundat, cu amărăciune. 

— Intr-adevăr. De fapt, mă uitam la candidate. Poate 
că ai vrea să mă ajuţi să o aleg pe cea care te va înlocui. 

— Alege pe cineva fără de care nu poţi trăi, căci dacă 
nu o vei face, vei descoperi că nu vei putea trăi deloc. 

Era sigură că uşa se deschisese de o sută de ori în 
ziua aceea, în noaptea aceea, astfel că nu ştia exact de ce 
fu atrasă să se uite, ce o făcuse să privească într-acolo, 
când nu o mai făcuse până atunci. Poate pentru că mereu îi 
simţise forţa când intra. Se opri în prag, îşi scoase pălăria şi 
o studie cum stătea în spatele tejghelei, susţinându-i 
privirea neabătută. 

Era din cale afară de chipeş, cu o haină bleumarin, o 
vestă gri, cămaşă albă impecabilă şi lavalieră fixată cu un 
ac abia vizibil. Era atât de bine să îl revadă! Îi lipsise enorm. 
Dar nu trebuia să trădeze nimic, absolut nimic. Nu avea să-l 
împovăreze cu lucruri care nu puteau fi schimbate. 

În cele din urmă, traversă încăperea şi ajunse în faţa 
ei. 

— Bună, prinţesă. 

— Thorne. De ce rămase fără suflare tocmai în clipa 
aceea? Arăţi bine. 

— Aparenţele înşală. În realitate, sunt foarte nefericit. 
Lavinia a venit să mă vadă. Cred că este şi mai nefericită 
decât mine. 

— Aşadar, vă veţi logodi din nou? 

— Nu. Am decis că nu îmi place moştenirea pe care 
mi-au lăsat-o strămoşii, cea de a nu mă căsători din 
dragoste. 

Fără a-şi lua privirea de la el, întinse mâna după un 
taburet, îl trase şi se aşeză, căci nu voia să o lase 
genunchii. Ochii lui de culoarea berii Guinness dezvăluiau 
atât de mult, prea mult, tot ce simţise vreodată pentru ea, 
tot ce avea să simtă. 

— Te iubesc, Gillie. Am fost îndeajuns de prost să nu 
ştiu că asta simţeam pentru tine deoarece nu am iubit 
niciodată şi nu am cunoscut dragostea până acum. Mă 
gândesc la tine în fiecare minut al fiecărui ceas - convins că 


este doar poftă trupească şi dorinţă. Dar nu mă gândesc 
mereu să te sărut ori să te ating. Văd lucruri pe care vreau 
să le împart cu tine: o floare rară, o frază dintr-o carte pe 
care o citesc, un articol din ziar. Aud lucruri - cântecul unei 
păsări, o prelegere, o conversaţie interesantă - şi te vreau 
acolo, să le trăieşti cu mine. Mi-au fost aduse zece doamne 
şi le-am privit mergând atât de drepte şi de cuviincioase, 
încât aproape că văd cartea invizibilă în echilibru pe 
capetele lor. Atât de calme, atât de rezervate, atât de 
plictisitoare. Şi m-am gândit că nu pot, nu mă pot însura cu 
niciuna dintre ele, nu când tânjesc să fiu cu alta, nu când 
singura bucurie pe care am cunoscut-o vreodată nu îmi stă 
alături. Încet, puţin câte puţin mi-ai furat inima, ai făcut-o a 
ta. Nu va aparţine niciodată nimănui altcuiva. Căsătoreşte- 
te cu mine, Gillie! 

Nu avea să se căsătorească doar cu un bărbat, ci cu 
un duce, cineva care avea responsabilităţi faţă de Anglia. 
Surprinsese o frântură din viaţa lui, din istoria care îl făcuse 
să fie cine era. Era copleşitor şi măreț faţă de mica ei 
bucată de Londra. Avea să audă doamnele vorbind despre 
ea, iar bărbaţii urmau să îi facă avansuri. Clătină încet din 
cap. 

— Ştiu că îţi faci griji pentru cârciuma ta, că îi va 
reveni soţului tău, dar putem face actele în aşa fel încât să- 
ţi rămână ţie. 

Cândva îşi făcuse griji pentru asta, dar nu îşi mai 
făcea. Avea încredere că îi lăsa cârciuma. 

— Nu este vorba despre asta. Este vorba despre 
faptul că nu îmi place lumea ta. 

— Atunci vom locui în a ta. Vom găsi o mică locuinţă 
undeva în apropiere. Nu va trebui să locuieşti la reşedinţa 
Coventry. 

— Eşti duce. Locul tău este acolo. Ai responsabilităţi. 

— Mă pot ocupa de ele în continuare. Nu voi renunţa 
la responsabilităţi sau la îndatoriri, dar viaţa mea poate fi 
aici cu tine, dacă mă vrei. Îşi puse mâinile pe tejghea şi sări 
peste ea, ajungând lângă Gillie. Surprinsă, împinse scaunul 
şi se ridică în picioare. 


— Gillie, eu... 

Privirea îi cobori spre burta ei care începuse să se 
rotunjească. Nu era prea mare, dar el cunoştea fiecare 
centimetru din ea şi îşi dădu seama că i se schimbase 
forma corpului. Îşi ridică privirea încet spre ea şi văzu 
durerea şi dezamăgirea din ochii lui întunecaţi. 

— De ce nu mi-ai spus? 

— Pentru că viaţa ta era în altă parte, iar la un 
moment dat trebuia să te căsătoreşti cu alta. 

— Ah, Gillie! 

— ÎI păstrez. Vând cârciuma, căci oamenii mă vor 
judeca după ce vor afla. 

Ceea ce avea să se întâmple în seara aceea, pentru 
că oamenii stăteau în jurul lor şi ascultau. 

— Dar am economisit bani... 

— Nu vei vinde cârciuma. Îi cuprinse obrazul. Mă 
iubeşti? 

De ce o făcea bărbatul acela să simtă că îi dădeau 
lacrimile atât de des? 

— Din toată inima. 

— Atunci căsătoreşte-te cu mine! Îşi apăsă fruntea pe 
a ei. Mi-ai spus cât de speriată ai fost înainte să deschizi 
cârciuma şi ştiu că ţi-e frică şi acum, ţi-e teamă că vei da 
greş, dar, Gillie, îţi jur că nu ţi-aş cere să devii ducesa mea 
dacă nu aş crede că ai fi cea mai aleasă pe care a avut 
Anglia vreodată! 

— Tot nu ştiu ce furculiţă să folosesc. 

Desprinzându-se de ea, îi zâmbi tandru. 

— Scumpo, vei fi ducesă! Poţi folosi ce doreşti, iar 
oamenii te vor îndrăgi pentru excentricitate. Căsătoreşte-te 
cu mine! 

— Da, da, da! 

O ridică în braţe şi o învârti în spaţiul îngust din 
spatele tejghelei, apoi, în aplauzele celor din jur, o sărută 
lung. 


Nimeni nu fu surprins când îi predă frâiele cârciumii 
birtaşului-şef şi dispăru cu Thorne în noapte. El voia să o 
ducă într-un loc special, într-un loc elegant şi demn de ea, 
dar totodată voia să se simtă în largul ei, aşa că merseră în 
locuinţa ei. Odată ajunşi acolo, cu uşa închisă, căzu în 
genunchi şi o sărută pe burtă. 

— Îmi pare foarte rău, Gillie. Am crezut că te protejez. 

Chiar dacă ştia că abstinenţa era singura metodă care 
garanta asta, fusese prea slab ca să se abţină, nu cândo 
dorea cu atâta disperare. 

Îşi îngropă degetele în părul lui. 

— Am fost incredibil de fericită când mi-am dat seama 
că port copilul tău, Thorne. 

Îşi ridică privirea spre ea. 

— Ai fi avut o viaţă extrem de grea. 

— Dar totodată minunată şi plină de bucurii. Pruncul 
tău în mine, apoi în braţele mele. Vreau acest copil. 
Degetele i se opriră şi îi ţinu faţa în mâini. Te vreau pe tine. 

— Nu mai mult decât te vreau eu pe tine. 
Dumnezeule, Gillie, mi-a fost dor de tine! 

Se ridică în picioare şi îi cuprinse gura cu tot dorul 
care îl hăituise în ultimele săptămâni, cu toată fervoarea 
care mocnea când se gândea la ea, ori de câte ori era 
tentat să vină acolo, de fiecare dată când se forţa să nu-i 
treacă pragul. 

Cum crezuse că putea trăi fără gustul ei, fără 
parfumul ei, fără să-i audă suspinele ori să o simtă în braţe? 

Desprinzându-se din sărutul lui, îi aruncă un zâmbet 
arzător înainte de a-i lua mâna şi de a-l conduce în 
dormitor. Se opri lângă pat şi începu să îi desfacă încet 
cămaşa. 

Voia să o ajute, şi totuşi simţi că în seara aceea era 
important să stabilească ea ritmul, direcţia. Acea femeie 
puternică şi curajoasă, care ar fi îndurat să fie ostracizată 
pentru a-i aduce copilul pe lume, pentru a-l ţine alături de 
ea, pentru a-i da o casă. Când hainele ei zăceau într-un 
maldăr pe podea, ar fi putut jura că se îmbujorase din cap 
până-n picioare. 


— Trupul mi s-a schimbat întrucâtva. 

Avea sânii mai mari şi burta mai rotundă. 

— Însă tot ce iubesc la tine a rămas la fel, spuse el. 

— Oh, Thorne! 

Era în braţele lui înainte să apuce să îşi tragă suflarea, 
ca şi când s-ar fi îndoit de declaraţia lui de mai devreme, 
temându-se că cererea în căsătorie nu fusese sinceră. O 
iubea pe femeia aceasta, fiecare parte din ea, şi avea să îşi 
petreacă tot restul vieţii dovedindu-i asta. În ciuda 
îndrăznelii, o parte din ea continua să creadă că merita să 
fie părăsită pe pragul unei uşi, dar în adâncul ei era 
îngropată o fetiţă care voia să creadă că era prinţesă. 
Intenţiona să o trateze ca şi când ar fi fost regină. 

Aşteptă ca ea să îi scoată îmbrăcămintea. Apoi îl 
mângâie pe piept, pe umeri. 

— Tot ce iubesc la tine rămâne la fel, spuse ea. 

— Tonul meu superior? 

— Tot. Forţa ta interioară, hotărârea, bunătatea. Felul 
în care roşeşti la spectacole deocheate. 

— Nu am roşit. 

Îi aruncă un zâmbet discret, exact înainte de a-i 
muşca uşor bărbia. 

— Ai roşit. Ai fost atât de dulce după aceea, când mi- 
ai explicat că tot ce văzusem nu era ce se întâmpla între un 
bărbat şi o femeie! 

— Dulce? lţi arăt eu dulce! 


* 


Şi o făcu. O aşeză pe pat, o sărută şi o mângâie din 
cap până în picioare, deşi acum avea un pic mai mult de 
sărutat pe alocuri, în curând, urma să aibă şi mai mult 

— Când ne vom căsători? întrebă ea. 

— Înainte de finele lunii, ca să potolim clevetirile când 
se va naşte moştenitorul meu devreme. 

— Ne putem căsători aici, în Whitechapel, şi să 
invităm doar prietenii şi familia? 

Undeva unde să se simtă în largul ei, unde aveau să 


fie înconjurați doar de cei care îi iubeau, care nu bârfeau pe 
seama lor. 

Se ridică deasupra ei. 

— Ne vom căsători unde vrei şi cum vrei tu. Apoi vom 
pleca pentru o lună. 

— Thorne, am o afacere de condus. Am crezut că ai 
înţeles... 

— Podgorii. 

Clipi spre el. 

— Poftim? 

— Te voi duce la podgorii, voi culege struguri din vie 
şi ţi-i voi da să-i mănânci. 

Râse. 

— Pot să găsesc vinuri noi pentru cârciumă. 

Işi strecură nasul în curbura gâtului ei. 

— Va fi bine pentru afacere. 

Râse şi de data aceasta, până când îi cuprinse gura şi 
nu se mai gândi la podgorii, la vinuri sau la afacere. Se 
gândi doar la el, la bărbatul acesta superb şi minunat care 
o făcuse să se simtă în al nouălea cer. 

Când o pătrunse, îl cuprinse strâns cu picioarele. 

— Nu mă părăsi de data aceasta! 

Şi, deşi văzuse în privirea lui că înţelesese că îi 
spunea că voia să-şi verse sămânţa în ea, îi răspunse: 

— Nu te voi mai părăsi niciodată. 

Se mişcară în tandem, cu şoldurile prinse în dans, 
până când îi copleşi plăcerea pe amândoi şi strigară 
deodată. 

In timp ce se ţineau în braţe, absorbiți de starea de 
după acea plăcere incredibilă, ea îşi dădu seama că 
greşise. Nu fusese niciodată sirenă, iar el nu fusese 
niciodată unicorn. Fuseseră mereu doi oameni meniţi să 
iubească. 

— Hei, Gil, te caută o doamnă elegantă! spuse Roger 
din uşa care dădea spre bucătărie. Bătea la uşă insistent - 
ei bine, nu ea, ci un lacheu aşa că am deschis. Mi-a 
poruncit să te aduc. 

Doamnă elegantă? Sigur nu era Aslyn. Să fie femeia 
pe care o căuta Thorne? Nu. Când intră în sală, văzu stând 
acolo, spre uimirea ei, prova unei corăbii sub forma ducesei 
de Thornley. Se părea că avea să-şi înceapă dimineaţa cu o 
bătălie deloc bine-venită. 

— Excelenţa Voastră. 

— Domnişoară Trewlove. Vreau să stăm de vorbă. 

Gillie îşi imagina despre ce voia să stea de vorbă - 
anularea căsătoriei ei cu Thorne, lucru pe care nu avea de 
gând să îl facă. Dar avea să o lase pe zgripţuroaică să îşi 
facă numărul, apoi avea să o trimită învârtindu-se. Se 
îndreptă spre o masă din apropiere şi trase un scaun. 

— Doriţi să luaţi loc? 

Ducesa privi în jur. 

— Totul pare curat. 

— Este curat. 

— Cârciuma ta este mai plăcută decât mă aşteptam. 

Gillie era cât se poate de sigură că acel comentariu 
era menit să fie o insultă, dar ştia ce atitudine să adopte cu 
această femeie. 

— Voi considera că este un compliment. 

— Aşa am şi intenţionat. 

Ducesa se aşeză pe scaun. Gillie se aşeză în faţa ei şi 
aşteptă, pregătindu-se pentru relele pe care avea să le 
arunce scorpia înspre ea. 

— Fiul meu m-a informat că urmează să vă căsătoriţi. 
Ceremonia va fi restrânsă şi vor participa doar membrii 
familiei şi prietenii foarte apropiaţi şi ar trebui să aibă loc 
într-o mică biserică din această zonă a Londrei, ceea ce 
este pur şi simplu inacceptabil. 

— Asta vrem. 

Ducesa scoase un oftat adânc. 

— Fată dragă, te căsătoreşti cu un duce şi, în calitate 
de soţie a lui, vei descoperi că vei dori multe în viaţă, 


lucruri pe care nu le poţi avea. Trebuie să aibă loc la St. 
George's. Trebuie să fie un eveniment grandios, la care vor 
fi invitaţi toţi membrii aristocrației. Trebuie să demonstrezi 
lumii că vei fi o ducesă demnă de el. 

— Excelenţa Voastră... 

— Ştiu ce crezi, draga mea. Că sunt o babă care îşi 
bagă nasul unde nu îi fierbe oala şi că nu ştiu ce vorbesc. 
Dar trebuie să înţelegi că puterea unui duce vine de la 
ducesa lui. Crezi că invit doamne la ceai doar pentru că îmi 
place ceaiul? Nu, o facem pentru a ne da seama ce ar 
trebui să gândească soţii noştri, apoi să ne putem duce 
acasă şi le spunem ce să gândească. Noi suntem cele 
atente la micile detalii. Noi suntem cele care le influenţează 
opinia când vine vorba despre legile din Parlament. Oh, da, 
bărbaţii ţin frâiele, dar noi le strecurăm cuburi de zahăr 
cailor şi ne asigurăm că o apucă în direcţia pe care o indică 
bărbaţii! Nu te poţi ascunde aici. 

— Nu mă ascund. Este afacerea mea. 

Deşi, dacă era sinceră cu ea însăşi, poate că o făcea 
puţin. 

— De ce crezi că Lady Aslyn s-a căsătorit cu fratele 
tău La St. George's? Pentru ei a fost primul pas spre 
acceptarea de către nobilime. Este total acceptat? 
Bineînţeles că nu. Ai idee ce bine i-a prins reputației lui că l- 
am invitat la bal? Poţi avea aceeaşi putere, dar trebuie să o 
afirmi de la început. Da, ştiu că vei continua să îţi conduci 
cârciuma şi să lucrezi aici şi că, orice aş spune, nu te vei 
abate de la calea ta, dar trebuie să te căsătoreşti la St 
George's şi să locuieşti la reşedinţa Coventry. Toate 
ducesele dinaintea ta s-au asigurat că ducele ei este văzut 
drept un om puternic şi influent. Dacă îl iubeşti cu adevărat 
pe fiul meu, nu trebuie să îl înjoseşti în ochii egalilor săi şi 
nu trebuie să pocneşti lorzii în sălile de bal. 

Gillie îşi dorea tare mult să nu fi invocat episodul 
acela stânjenitor. 

— Nu intenţionam să îl transform într-un obicei. 

— Nu mă îndoiesc că Dearwood a meritat-o. Nu l-am 
avut la inimă niciodată. În tinereţea lui, nu a fost o influenţă 


bună asupra lui Antony. Am dorit de nenumărate ori să îşi 
găsească alţi prieteni şi i-am spus-o. Bineînţeles, cu cât 
insistam mai mult, cu atât mai tare s-a apropiat de 
Dearwood. 

Nu auzise niciodată pe nimeni spunându-i lui Thorne 
pe numele de botez, dar era ceva profund şi adânc în 
cuvântul acela când îl rosti ducesa. 

— ÎI iubiţi. 

— Pe Dearwood? Dumnezeule mare, nu! Nu fi 
absurdă! 

— Pe fiul dumneavoastră. 

Ducesa ridică bărbia ţanţoşă. 

— Fireşte. Îmi dau seama că am o atitudine aspră, dar 
am fost învățată de la o vârstă fragedă că nu trebuie să îţi 
arăţi sentimentele. Dar asta nu înseamnă că nu există. 

Acum înţelegea. Încercau cu toţii să se protejeze de 
suferinţă şi, făcând asta, se înconjurau cu ziduri. Poate că 
avea să devină o ducesă care îi putea învăţa să nu fie atât 
de reci. Nu îşi putea închipui că avea să invite doamne la 
ceai, dar la un sherry, de ce nu. 

— Aşadar, va fi la St. George's? întrebă ducesa. 

Gillie trase aer adânc în piept. Dacă-i bal, bal să fie. 

— Dacă Thorne va fi de acord. 

— Prea bine. Şi vom face cea mai elegantă rochie... 

— Excelenţa Voastră, nu ştiu ce v-a spus Thorne, dar 
suntem oarecum grăbiţi. 

— Fetiţo, sunt ducesă. Vom pune o sută de cusătorese 
la treabă. Va fi gata cât ai clipi. lar apoi... Pentru 
Dumnezeu, ce este acolo? 

Gillie se uită peste umăr în direcţia în care privea 
ducesa. Robin stătea ghemuit sub o masă. 

— Robin, ce faci? 

— Am vrut să o văd pe doamna elegantă. 

Bănuia că fusese atât de concentrată asupra ducesei, 
încât nu îl văzuse strecurându-se din bucătărie în sală. leşi 
din ascunzătoare şi se apropie încet, până când ajunse în 
faţa mamei lui Thorne. 

— Eşti zână? 


Fără îndoială, pentru el, cu bijuteriile strălucitoare în 
jurul gâtului şi al încheieturilor, cu rochia ei sofisticată de 
catifea şi satin, cu pălăria enormă cu funde, părea o fiinţă 
magică. 

— Nu fi absurd! îl repezi ducesa. 

Gillie se pregătea să o mustre, când îl auzi pe Robin 
spunând: 

— Când mă voi face mare voi fi explorator şi voi găsi 
încă o cvaga. 

— Oh, băiete dragă, până să te faci suficient de mare 
ca să porneşti în expediţii, nu vor mai fi cvaga deloc. Nu 
trebuie să îţi pierzi timpul căutându-le. Trebuie să înfrunţi 
realitatea şi să te asiguri că nicio altă vietate nu va mai 
avea soarta ei. Se aplecă serioasă înainte. Trebuie să devii 
membru al Parlamentului, unde îţi poţi exprima opiniile şi îi 
poţi face pe oameni să te asculte. 

— Ce este Parlamentul? 

— Oh, Doamne! Se uită spre Gillie. Este orfan? 

— Da. 

— De ce nu este într-un cămin pentru orfani? 

— Îi place să locuiască aici. 

— Nu se cade aşa ceva. Va trebui să îl iau sub 
oblăduirea mea. 

— Poftim? 

— Cu sarcinile suplimentare pe care le vei avea, nu îţi 
va rămâne timp să te ocupi de el. Mă voi ocupa eu. 

— Trebuie să protejez locul ăsta, se auzi glăsciorul lui 
Robin. 

— Şi eşti plătit pentru această îndatorire? întrebă 
ducesa. 

— Un şiling pe săptămână. 

— Te voi plăti cu doi şilingi pe săptămâni, căci 
locuiesc într-o casă mult mai mare decât aceasta. Poţi locui 
acolo ca să o protejezi. 

Clătinând din cap, Robin făcu un pas înapoi. 

— Nu vreau să plec. Mama mă va căuta aici. 

Ducesa păru tristă. 

— Eşti prea mic ca să fii unul din copiii din flori ai 


soţului meu, când nu mă îndoiesc că a avut mulţi, dar nu 
eşti atât de mare încât să nu poţi fi fiul uneia din 
progeniturile sale. Gândeşte-te, tinere Robin, iar când vei fi 
gata pentru lucruri mai importante, dă-mi de ştire! 

Încuviinţând din cap, băiatul o luă din loc. 

— Nu l-aţi lua, nu-i aşa? spuse Gillie. 

Ducesa se ridică, făcându-şi de lucru cu mănuşile şi 
evitând privirea lui Gillie. 

— De curând, am ajuns să cred că s-ar putea să amo 
slăbiciune pentru orfani. lar reşedinţa mea este îngrozitor 
de liniştită. 

Gillie nu putu să nu se gândească la faptul că, până la 
urmă, s-ar putea ca ea şi ducesa să devină aliate, dacă nu 
chiar prietene. 


Mai stătuse acolo şi fusese complet diferit. Se uitase 
la ceasul tatălui său, pe care acesta i-l pusese în mână cu 
ultima răsuflare şi privise cum treceau minutele, gândindu- 
se la toate lucrurile pe care le-ar fi putut face în ziua aceea, 
dorindu-şi ca mireasa lui să sosească, pentru a încheia mai 
repede împovărătorul schimb de jurăminte. Acum nu avea 
nicio dorinţă să urmărească mişcarea înceată a limbii 
ceasului ori să facă vreun lucru ce i-ar fi distras atenţia de 
la uşa bisericii, căci voia să-şi vadă mireasa de îndată ce 
apărea, voia să fie primul care o zărea, stând acolo cu 
Collingsworth alături, transmițând întregii Anglii că 
prietenul lui îi aproba căsătoria şi că orice ar fi făcut-o pe 
sora acestuia să nu vină la altar era îngropat şi nu afectase 
tăria prieteniei lor. 

Prima dată nu simţise nimic, era doar o altă sarcină 
pe care trebuia să o îndeplinească dintr-o listă lungă de 
îndatoriri, pe care trebuia să le ducă la bun sfârşit înainte 
de a muri. 

Acum simţea totul: entuziasm, speranţă, nerăbdare. 
Nu se mai gândea la moarte. In schimb, se gândea doar să 
trăiască fiecare zi cu Gillie. Cu zâmbetele şi cu râsetele ei şi 


făcând dragoste. Mai ales dragoste. Avea să o iubească 
până când nu mai suporta să fie iubită. 

lar apoi avea să o iubească din nou. 

Deodată, toată lumea se ridică în picioare şi apăru ea, 
înaintând pe culoar, la braţul fratelui ei, Mick Trewlove, 
precedat de sora ei şi urmaţi de ceilalţi fraţi. Îi vedea cu 
coada ochiului, dar Gillie era în centrul privirii lui. Tatăl lui 
chiar trăise toată viaţa fără asta, fără să ştie cum era să te 
simţi întreg şi complet când o femeie îţi zâmbea, iar în ochi 
i se reflecta toată dragostea pe care o simţea? 

Purta o rochie bej-deschis, din mătase şi dantelă. 
Albul era pentru virgine, îi spusese ea, şi, deşi era sigur că 
multe femei care nu mai erau fecioare purtau alb în ziua 
nunţii, nu o contrazise. Orice ar fi dorit să poarte, el era de 
acord. Vălul era fixat cu flori de portocal 

Fancy îşi ocupă locul în altar. Când Gillie se apropie, 
fu nespus de bucuros că se răzgândise cu privire la locul în 
care avea să aibă loc căsătoria, că avea acea zi pentru a 
lăsa pe toată lumea să vadă cât de mult o adora. 

Se opri neaşteptat la strana din faţă, unde stătea 
mama lui, o studie pe femeia care îi dăduse naştere lui 
Thorne, apoi, în faţa întregii aristocrații, tăcu cea mai 
graţioasă şi mai elegantă reverență pe care o văzuse 
vreodată. Dacă nu purta ochelarii ca să vadă clar toate 
detaliile chipului lui Gillie în timp ce schimbau jurămintele şi 
dacă ceea ce vedea în depărtare nu era puţin înceţoşat din 
motivul acesta, ar fi putut spune că detectase o peliculă 
subţire de lacrimi în ochii mamei lui când încuviinţă scurt 
din cap spre Gillie. 

Gillie se ridică şi urmată de fraţii ei, făcu ultimii paşi 
spre el. 

— Cine dă această mireasă? întrebă preotul cu o voce 
tunătoare, care răsună până în fundul bisericii. 

— Noi, răspunseră fraţii ei la unison. 

Unul câte unul o sărutară pe obraz înainte de a-şi 
ocupa locul alături de mama lor în strana din faţă, până 
când rămase doar Mick. Îi aşeză mâna pe braţul lui Thorne 
şi îi aruncă o privire care promitea răzbunare dacă avea să 


o dezamăgească. Dacă avea să o dezamăgească, pumnii 
lor aveau să se îndrepte spre el 

— Nu ai păr fals astăzi? întrebă el. 

Ea clătină din cap. 

— Vin la fine aşa cum sunt. 

— Nici nu aş accepta altfel. 

Apoi se întoarseră deodată pentru a înfrunta viitorul 
împreună. 


După nuntă, organizară o recepţie care dură până 
după-amiaza târziu. Apoi Thorne o urcă în trăsură şi o duse 
la castelul Thornley. Trusoul ei şi o mulţime de haine care, 
insistase ducesa, erau necesare fuseseră expediate mai 
devreme în ziua aceea. A doua zi, ea şi Thorne plănuiră să 
pornească spre podgoriile din Franţa, apoi în Italia. 

g Când soriră la moşia lui, el îi făcu turul conacului. 
Incăperi peste încăperi, peste încăperi. 

— Mă voi pierde aici, îi spune ea. 

Râzând, o trase aproape şi o sărută. 

— Nu trebuie decât să găseşti un clopoțel, să suni şi 
va veni un servitor să te salveze. 

— Este impresionant, Thorne. Nu am mai văzut 
niciodată aşa ceva. 

— Mai am ceva să-ţi arăt. L-am lăsat la urmă. 

O luă de mână, o conduse pe coridoare şi, în cele din 
urmă, coborâră un rând îngust de scări. La capătul acestora 
se afla un mic alcov, după care era o uşă. Luă un felinar de 
pe perete, iar flacăra pâlpâi înăuntru. 

— l-am spus majordomului să lase încăperea aceasta 
descuiată astă-seară. 

Impinse uşa, o luă de mână şi o conduse într-o 
încăpere enormă, cu o masă lungă în centru, plină de 
butoaie aliniate pe rafturi, de-a lungul a trei pereţi. 

Dându-i drumul, ea îşi duse mâna la piept şi dădu 
fuga spre unul dintre butoaiele de stejar. _ 

— Oh, Dumnezeule! Atât de multe! Işi trecu degetele 


pe deasupra lor, recunoscând unele dintre numele gravate 
în lemn, ştiind că era un sortiment mult mai bun şi mai 
scump decât tot ce putea avea ea vreodată în mica ei 
cârciumă. Se întoarse şi se uită spre el. Dacă te-ai fi oferit 
să îmi arăţi această colecţie aleasă în loc să-mi pomeneşti 
de caii tăi, aş fi venit când m-ai invitat. 

După ce aşeză felinarul într-un cârlig, se îndreptă spre 
ea, o cuprinse de mijloc şi zâmbi. 

— Nu voiam să te îndrăgosteşti de mine pentru vinul 
meu. 

Ea îi cuprinse gâtul cu braţele. 

— Niciodată. Dar, cu siguranţă, te face mai atrăgător, 
apuse ea, aruncându-i un zâmbet jucăuş. 

Ridicând-o, o aşeză pe masă, strecurându-se între 
picioarele ei. 

— M-am întrebat ceva toată ziua. De ce ai făcut o 
reverență în faţa mamei la biserică? 

Ea îşi trecu degetele prin părul lui, zâmbind uşor. 

— Pentru că am decis că îmi merită reverenţa, pentru 
că te iubeşte cu adevărat şi pentru că mi te-a dat pe tine. 

— Ah, Gillie, mă poţi îngenunchea atât de uşor! 

Deşi fu oarecum dificil, reuşi să îl cuprindă cu 
picioarele, ţinându-se strâns. 

— Prefer să rămâi în picioare. la-mă aici, ia-mă acum! 
Fă-mă soţia ta! 

— Prinţesă, în inima mea, cred că am făcut asta prima 
dată când am dat cu ochii de tine. Nu am simţit pentru nicio 
femeie ce am simţit pentru tine de la început. 

Işi cobori gura şi îşi revărsă întreaga fiinţă în sărut, în 
ea. Era cel mai ales vin, cu cel mai bogat buchet, cel mai 
îmbătător dintre bărbaţi. Şi era alei. 


Epilog 


Castelul Thornley, 1872 


Thorne dorise ca primul lui copil să se nască la moşia 
strămoşilor său, iar Gillie îi făcuse pe plac. Nu putea să îi 
refuze nimic din ce îşi dorea. Astfel că acum stătea într-un 
pat enorm, într-o cameră bogat decorată, într-o cămaşă de 
noapte proaspătă, în vreme ce soţul ei era complet 
îmbrăcat, mai puţin cu haina şi cizmele. Stătea lângă ea cu 
braţul pe după umerii ei şi se uitau amândoi la pruncul pe 
care se luptase o bună parte din noapte să îl aducă pe 
lume. 

Copilul sosise odată cu cântecul privighetorii şi cu 
primul tril al ciocârliei. 

— Văd că nici măcar nu eşti în stare să aduci un copil 
pe lume cum se cuvine, spuse ducesa pufnind, stând la 
capătul patului. Soţul tău este duce. Prima ta datorie este 
să îi dai un moştenitor. 

— Fiica mea este absolut perfectă, mamă, spuse 
Thorne răbdător, iar Gillie auzi în vocea lui dragostea pe 
care o nutrea deja pentru copilă, care îi strângea cu 
mânuţa. 

— Cu claia aceea de păr roşu, va trebui să poarte 
mereu pălărie ca să nu se umple de pistrui, spuse mama 
lui. 

— Va avea o mulţime de pălării, o asigură Gillie. Şi 
rochii, şi pantaloni. 

— Pantaloni? 

Ducesa păru de-a dreptul îngrozită. 

Gillie, năstruşnică, se bucura când o îngrozea pe 
ducesă cu observaţiile şi comentariile ei. In lunile care 
trecuseră de când se căsătorise, ele două ajunseseră la o 
înţelegere - niciuna nu avea să se schimbe de dragul 
celeilalte, aşa că acceptaseră, fără prea multă rea-voinţă, 
că era mai bine să existe armonie între ele în loc de 
ranchiună. 

— Va alerga după fraţii ei sau o vor alerga ei pe ea. 

— Nu eşti atât de tânără încât să îţi amâni prea mult 
datoria. 

— Nu trebuie să îţi faci griji, ducesă, sunt cât se poate 
de dornică să îl primesc pe soţul meu în patul nostru. 


— lar tu... Ducesa arătă spre fiul său. Nu ai voie să 
cauţi în altă parte când soţia ta este indispusă. Merită să îi 
fii loial. 

El o sărută pe frunte. 

— Merită totul. 

— Dar aş dori să renunţi la cârciuma aceea 
deplorabilă. 

În cele din urmă, Gillie se mutase la reşedinţa 
Coventry pentru că voia ca odrasla lor să îşi cunoască 
strămoşii şi se îndrăgostise de casa aceea. In fiecare 
dimineaţă, mergea cu trăsura la cârciumă, dar petrecea 
mai puţine ore acolo, căci descoperea că rolul de ducesă 
aducea cu sine numeroase îndatoriri ce îi făceau cu 
adevărat plăcere, în special activităţi caritabile, vizitarea 
chiriaşilor şi datoria de a se asigura că servitorii erau 
mulţumiţi. Thorne îl ducea adesea pe Robin la plimbare. 
Intenţionaseră să îl introducă în familia lor, dar Robin era 
convins că mama lui va veni într-o zi după el. 

— Lui Gillie îi place cârciuma ei, mamă, iar atât timp 
cât îi place, o vom păstra. 

— De fapt, mă gândeam să mai deschid una, spuse 
ea. 

— Dumnezeule! Atunci trebuie să angajezi o doică. 

Îşi mângâie fiica pe obraz. 

— Am fost crescută fără doică şi am ieşit bine. 

— Mai mult decât bine, recunoscu ducesa. Dar nu 
asta este ideea. 

Gillie bănuia că aveau să discute despre ideea aceea 
o bună bucată de vreme, dar ea şi ducesa se contraziceau 
adesea, de obicei cu bune intenţii. 

— Ai vrea să îţi ţii nepoata în braţe? 

Ducesa îşi îndreptă umerii. 

— Credeam că vei continua să mă chinui şi nu te vei 
oferi niciodată. 

Cu mare grijă, luă fetiţa. 

— Bună, copilă scumpă! Te voi învăţa ceea ce mama 
ta nu va face: cum să fii o doamnă cwviincioasă. 

lar mama lui Gillie avea să o înveţe cum să fie o 


supraviețuitoare. Thorne trimisese vorbă familiei ei la scurt 
timp după ce fiica lor venise pe lume şi îi aşteptau pe toţi 
să sosească înainte de căderea nopţii, pentru a-i ura bun- 
venit celui mai proaspăt membru al familiei. 

Ducesa se aşeză pe un balansoar în camera de zi, iar 
Gillie o auzi vorbind cu micuța. 

— Ce nume îi punem? îl întrebă pe Thorne. 

— Victoria, Charlotte, Alexandria. Ceva potrivit pentru 
o prinţesă. Trecându-şi degetul peste obrazul ei, îi întoarse 
faţa spre a lui până ce li se întâlniră ochii. Va cunoaşte ce 
este mai bun din ambele lumi, a ta şi a mea. 

— Din nefericire, va cunoaşte probabil şi ce este mai 
rău. 

— Dat fiind că tu eşti mama ei, va învăţa să fie 
visătoare şi realistă totodată. Dar va şti întotdeauna cine 
sunt părinţii ei şi că este iubită. 

— Trebuie să mărturisesc, Thorne, că până să o ţin în 
braţe, nu mi-a trecut niciodată prin cap că femeia care mi-a 
dat naştere m-a iubit. Cum a putut să renunţe la mine dacă 
m-a iubit? Dar acum ştiu că nu mă putea ţine în braţe fără 
să mă iubească măcar un pic. Nu voi şti niciodată de ce m-a 
lăsat pe pragul lui Ettie Trewlove, dar trebuie să cred că 
făcut-o pentru că a crezut cu adevărat că aşa era cel mai 
bine pentru mine. 

— Îmi pare rău că nu va şti niciodată ce femeie 
remarcabilă eşti. Sau cât de mult te iubesc. 

Îşi aplecă gura spre a ei, sărutând-o tandru. Şi nu putu 
să nu-şi spună că era un lucru extraordinar să fie iubită de 
acest duce. 


Sfârşit 


